
I.  Misailescu:  În  cadrul  prelegerii  de  la  Facultatea  de Teologie  din  Bucureşti*,  aţi  adus  în  atenţie  o  carte  a  lui  John Welwood  –  un  psihoterapeut  american  care  a  promovat  chiar mai mult decât o complementaritate între psihologia occidentală 

şi budism. El susţinea că omul este format din trei niveluri ale minţii:  mintea superficială, mintea corpului şi  non-mintea. Cel dintâi nivel,    mintea  superficială,  reprezintă  partea  de  atenţie  focusată, de analiză discursivă-conceptuală, dar şi de emoţionalitate şi sen-zoralitate. Aşadar,  mintea superficială ar include corpul împreună 

cu mintea-sentimentele-senzaţiile din percepţia noastră obişnuită. 

Neofit:  Psihologicul  „occidental”,  într-un  fel  zis…  Sau, după  cum  afirma  chiar  Welwood,  personalitatea  este   mintea superficială... În stratul acesta al  minţii superficiale localizează el, deci,  personalitatea  şi  eul.  În  isihasm,  personalitatea  este  inte-gralitatea antropologică. Este chipul omului întreg care include şi  taina  sa  apofatică;  adică,  persoana  în  sine,  cu  conştiinţa profundă,  fiinţială,  care  nu  se  confundă  cu  psihologicul  – 

structurat  în  siaj  budist,  din  atribute  fără  substanţă,  efemerid  şi relativ  –  şi  etichetat  de  către  Welwood  drept  „personalitate”  – 

un soi de halou energetic: mental-emoţional-senzorial. Această 

„personalitate”  tripartită,  de  natură  energetică,  este  realitatea supusă  nirvanizării,  adică  extincţiei,  în  budism.  Altceva  este personalitatea în creştinism. 

În orizont isihast,  persoana  este fondul şi  personalitatea  este realizarea unui chip iconic al omului, în sensul deplin participa-



*  Prelegerea   Incursiuni  isihaste  în  psihologia  transpersonală   organizată,  în 2022, de Centrul de Dialog şi Cercetare în Teologie, Filosofie şi Ştiinţă, din cadrul  Facultăţii  de  Teologie  Ortodoxă  „Iustinian  Patriarhul”  şi  de  Editura Chipul Iconic. 

tiv  la  cele  dumnezeieşti,  în  Hristos.  Aşadar,  acelaşi  termen,  şi anume  personalitatea,  se  referă,  trebuie  precizat,  la  realităţi diferite, care trebuie identificate pe terenul antropologic. Chiar dacă generic pare că vorbim despre acelaşi om, atunci când ne referim la  persoană şi  personalitate – în budism şi creştinism – trebuie înţeles că sunt vizate, pe de o parte, componente diferite, şi, pe de altă  parte,  un  aspect  parţial  respectiv  un  altul  integral.  Antropologia nu e comună! Se configurează specific! Nu e aceeaşi! 

Cu  această  iluzie  se  îmbracă  unii  care  încearcă  un  fel  de ecumenism  inter-tradiţii – budiste, sufite, isihaste –, aşa cum fac Lama Denys Teundroup, Faouzi Skali şi Jean-Yves Leloup, toţi trei  implicaţi  într-un  pelerinaj  la  Bodhgaya,  în  1998,  ce  a  dat naştere, ulterior, în 2001, unui volum care-şi anunţă, prin titlu, dezideratul:  vindecarea spiritului. Iar unde e o preocupare de vindecare a spiritului e limpede că anterior a existat o îmbolnăvire a spiritului. 

Aceşti  trei  „inter-tradiţionalişti”  au  un   curriculum  vitae despre care nu ai putea spune, la prima vedere, că e de ignorat şi  că  nu  ar  conţine  suficiente  argumente,  teoretice  şi  practice, care să le legitimeze şi valideze poziţiile de „inter”... De optari, cum ar zice Gică Hagi. Faouzi Skali este doctor în antropologie, etnologie  şi  ştiinţe  ale  religiilor,  profesor  la  Universitatea  din Fes, dar şi membru într-o confrerie sufită. Este fondator şi pre-şedinte al Festivalului de Muzică Sacră din Fes. A fost declarat în  2001  de  către  Naţiunile  Unite  una  din  cele  douăsprezece personalităţi care au contribuit la dialogul civilizaţiilor. Decorat cu  titlul  Legiunii  de  Onoare  de  către  Republica  Franceză,  în 2014.  Lama  Denys  Teundroup,  care  a  studiat  medicina  şi  filosofia, a avut calitatea de director spiritual al Institutului Karma Ling şi a fost învestit de către Kyabdjé Kalou Rinpotché ca fiind calificat  în  transmiterea  budismului  Vajrayana.  Jean-Yves Leloup  este  teolog,  eseist,  traducător  din  greacă  şi  coptă,  co-mentator, printre altele, al evangheliilor apocrife. Este pionier al psihologiei transpersonale, fondator al Colegiului internaţional al  terapeuţilor  şi  al  Institutului  pentru  Întâlnirea  şi  Studiul Civilizaţiilor.  În  biografia  sa  apare  că  a  fost  iniţiat  în  budism, 8 

Mintea superficială –  jur-împrejurul ei că  a  fost  preot  catolic,  dominican,  iar  ulterior  a  devenit  preot-ortodox. De remarcat că toţi trei au şi o angajare efectivă într-o practică  spirituală  concretă.  Aşadar,  se  prezumă  că  vorbesc şi  din  experienţa  lor  proprie,  nu  de  pe  o  poziţie  teoretică, informativ-speculativă. 

Trebuie precizat însă clar, de la început, din capul locului, cum se spune, că antropologia iconică (teo-hristo-antropologică) nu poate fi echivalată cu antropologia care nu cunoaşte Originea şi Sensul omului, aşa cum este, de pildă, cea budistă, ghidată de cele patru „adevăruri nobile”:  dukkha,  samudaya,  nirodha,  magga, care  gravitează  în  jurul  suferinţei.  De  altfel,  şi  suferinţa  – 

general umană, pentru că, ştim cu toţii, tot omul suferă, într-un fel sau altul – are în budism conotaţii specifice. La fel este şi cu calea budistă a celor opt braţe – opinii corecte, intenţii corecte, vorbire corectă, mijloace de existenţă corecte, efort corect, acţiune corectă,  atenţie  corectă  şi  concentrare  a  minţii  corectă  –,  reco-mandată  drept  calea  de  încetare  a  suferinţei,  şi  care  este,  în esenţă,  drumul  nirvanizării.  Conotaţiile  specifice  sunt  date  de constatarea suferinţei, de interpretarea originii/cauzei suferinţei, de oprirea suferinţei şi de modalitatea efectivă de a realiza aceasta, ceea  ce  reprezintă  de  fapt  ansamblul  celor  patru  „adevăruri nobile” care sunt comparate, nu întâmplător, cu activitatea unui medic  care  pune  diagnostic,  caută  cauza  bolii,  etiologia,  deci, evaluează dacă e posibil tratamentul şi prescrie un remediu. 

O  abordare  comparativă,  serioasă,  a  antropologiei,  în raport  cu  diversele  tradiţii  spirituale  şi  religioase,  nu  poate pune  însă  sub  obroc  chestiunea  Originii  şi  a  Sensului  omului, care-i  conferă  omului  şi  o  viziune  despre  sine  şi  viaţa  sa, personală şi comunitară, de aici şi de dincolo, din veşnicie. Om este orice om, sau tot omul este om, orice ar fi el, budist, sufit, isihast,  va  putea  susţine  careva,  aşa  cum  insinuează  cei  trei 

„pelerini inter-tradiţionali” amintiţi, care construiesc pe premisa unei „antropologii comune”, care ar fi o aşa-zisă „antropologie fundamentală”. Asta proclamă în volumul amintit, chiar preotul ortodox Jean-Yves Leloup: „Trebuie să recunoaştem că există o antropologie  fundamentală:  noi  suntem  toţi  fiinţe  umane; 9 

a respira nu este proprietatea budiştilor, nici a creştinilor, nici a iudeilor, nici a sufiţilor...” 

Tot  om  este  şi   homo sovieticus,  dar  este  un  om  configurat ideologic,  ce  se  închină  eventual  ştiinţei,  dar  care  nu  ştie  de propriul  suflet  şi  de  nemurirea  lui,  ca  să  nu  mai  vorbim  de Dumnezeu şi de legătura cu El, pe care o consideră o scorneală. 

Înrudit cu el şi vecin, este un altul,  homo europaeus... Şi ideologia, e limpede, îşi pune amprenta sa care diferenţiază, configurând un tip  de  om.  La  fel  şi  viziunea  religios-spirituală,  cultural-filosofică 

îşi  pune  pecetea  asupra  înţelegerii  omului  şi  a  sensului  său, chiar  şi  asupra  structurii  efective,  deci  asupra  hărţii  antropologice, care poate fi diferită. 

Viziunea iconică, în  isihasm, este, de pildă, cea a omului creat după chipul şi după asemănarea lui Dumnezeu: Sf. Treime. 

Faptul  de  a  fi   creat,  recunoaşterea  acestui  fapt  de  către  un  om, aduce cu sine, apropo de  pecetea iconică, şi pe Cel prin care a fost creat, şi anume  Cine? – Dumnezeu Cuvântul-Fiul, Unul din Sf.  Treime.  Aceasta  îi  conferă  omului,  celui  care  recunoaşte această Origine revelată în Hristos, caracteristici proprii, legate de chipul de cuvânt/limbaj şi de filiaţie, de exemplu, ca vectori arhetipali  şi  coordonate  specifice  ale  traseului  său  spiritual  şi existenţial. Întruparea şi jertfa hristică conferă un alt rost şi un alt sens suferinţei, prin chipul învierii, inclusiv cu trupul. Omul nu este acelaşi, dacă se vede prin prisma  luminii  învierii ori dacă 

se  vede  prin  prisma   stingerii  nirvanei,  ca  răspuns  la  suferinţă. 

Viziunea prin care se vede chiar pe sine însuşi, fiecare om, nu e neutră,  deci,  ci  îl  orientează  într-un  sens  sau  altul,  şi  chiar  îl structurează  într-un  chip  sau  altul.  Omul  hristic  poartă 

stindardul biruinţei asupra morţii. E părtaş la învierea hristică, încă de acum, încă de aici. 

I.M.:  Continui  cu  al  doilea  strat  sau  nivel  de  minte  care este ceea ce Welwood numea  mintea corpului.  La acest nivel de minte, atenţia nu mai e convergentă-focusată, ci divergentă … 

N.: Difuză… 

I.M.: Are în atenţie procesul, spaţiile, nu obiecte punctuale sau gânduri ori ceva foarte limitat… 

Mintea superficială –  jur-împrejurul ei N.: Vizează intervalul… interstiţiile... Despre aceste intervale Welwood spune că sunt lipsite în mod relativ de formă în comparaţie cu formele mai palpabile ale gândurilor, percepţiilor sau emoţiilor, care constituie de fapt „psihologicul”. Pentru el, intervalele din fluxul minţii – spaţiile dintre gânduri, momentele de tăcere şi sensurile difuze simţite – reprezintă un  vid relativ. Acest tip de calm dintre intervale, ca experienţă între alte experienţe, este unul relativ şi temporar, întrucât momentele de calm sunt tulburate de activitatea gândirii, afectivităţii şi percepţiei. Vidul absolut  al  conştienţei  nonconceptuale,  cel  dincolo  de  vidul relativ, este accesat prin practica meditaţiei şi revelează „calmul absolut” din agitaţia minţii şi din nemişcarea ei relativă. 

Există, prin urmare, două tipuri de vid: relativ şi absolut, cărora  li  se  asociază  două  tipuri  de  calm:  relativ  şi  absolut, accesate în mod diferit. Pe de o parte, atenţia divergentă. Pe de altă  parte,  meditaţia,  care,  conform  lui  Welwood,  este  instru-mentul  menit  să  ne  ajute  să  trecem  dincolo  de  conţinuturile superficiale  ale  minţii.  Soluţia  meditaţiei  budiste,  însuşită  de psihologul american, relevă o anume viziune antropologică pe care o exprimă metaforic astfel: „Sub activitatea de suprafaţă a minţii  –  spuma  viu  colorată  a  gândurilor  şi  emoţiilor  şi  fluxul mai  subtil  al  impresiilor  simţite  –  oceanul  conştienţei  rămâne perfect  liniştit,  indiferent  ce  se  întâmplă  la  suprafaţă”.  Avem două  mijloace,  atenţia  nefocalizată  şi  meditaţia,  prin  care  se urmăreşte  ex-tragerea  din  spuma  valurilor...  nu  pe  mal,  ci  în ocean... În isihasm, noi căutăm limanul hristic... care linişteşte şi valurile... 

I.M.: Atenţia divergentă vizează şi întregul... 

N.: Şi întregul, în ce va să însemne acest întreg în viziunea sa.  De  fapt,  în  primă  instanţă,  caută  totalitatea,  în  sens  holist, pentru  că,  în  pandant,  susţine  că  atenţia  focalizată merge pe  o procedură care descompune sau pe o modalitate de a izola, de a decupa pentru a citi realitatea în forme. Astfel, formele apar ca separate, ca divizând totalitatea,  holonul ca substrat energetic, ca să  zic  aşa.  Într-un  fel,  încearcă  să  experieze  aşa-zisul  substrat holist şi printr-un alt tip de atenţie, nu focalizată, ci difuză, care, cumva, ţine şi de un alt nivel şi/sau de altă ordine de realitate. 

Vizează  câmpul...  o  percepţie subtilă, energetică,  directă...  Aici este  vidul relativ despre care vorbeam, echivalat cu  totalitatea, cu holonul. Apropo de câmp, Welwood susţine că psihologia budistă 

oferă  o  înţelegere  a  minţii  similară  cu  viziunea  fizicii  cuantice asupra  materiei;  în  teoriile  câmpului  cuantic  „contrastul  clasic dintre particulele solide şi spaţiul care le înconjoară este complet depăşit. Astfel, aşa cum particulele subatomice sunt condensări ale  unui  câmp  energetic  mai  vast,  tot  aşa,  susţine  Welwood, gândurile sunt condensări de moment ale unui câmp energetic mai vast; aşa cum „materia şi spaţiul sunt două aspecte ale unui câmp singular, unificat, la fel gândurile şi intervalele sunt două 

aspecte  ale  câmpului  mai  vast  al  conştienţei,  pe  care  maestrul zen Suzuki Roshi l-a descris drept  mintea cea mare”. 

Conform  lui  Welwood,  meditaţia  „dezvăluie  conştiinţa unui câmp unificat, în care împărţirile stricte în subiect şi obiect, interior şi exterior sau conştient şi inconştient pur şi simplu nu există”.  În  atare  perspectivă  definită,  meditaţia  ne  scoate  din fizica clasică, din universul newtonian şi cartezian, pentru a ne introduce în fizica cuantică, aşezându-ne într-un câmp unificat, dar într-un sens nediferenţiat, trebuie subliniat. 

Avem prin urmare, pe de o parte,  mintea cea mică care este activitatea continuă de cramponare şi fixare a atenţiei focalizate, care  reprezintă   mintea  superficială,  şi,  pe  de  altă  parte,  avem mintea cea mare, care constituie, după Welwood, fundalul întregului  joc.  Despre   mintea  cea  mare  a  conştienţei  pure  spune  că 

este  „un  teritoriu  al  nimănui  –  o  realitate  liberă,  deschisă,  fără 

puncte  de  referinţă,  hotare  sau  marcaje”.  Aceasta  nu  poate  fi surprinsă  ca  un  obiect  de  către  atenţia  focalizată,  precizează 

Welwood.  Trebuie  observat  că   mintea  cea  mare,  în  atare  reprezentare  –   fără  marcaje,  fără  hotare,  fără  puncte  de  referinţă  –  are evidente conotaţii  impersonale. Ceea ce e specific budismului, nu e o noutate. 

Nu  reiese  însă  prea  clar,  din  expunerea  lui  Welwood,  în context, deosebirea ontologică sau diferenţa de nivel dintre  mintea cea  mică  şi   mintea  cea  mare.  Detaliul  e  important  pentru  a identifica în realitate, în natura  şi structura lor,  mintea cea mică 

respectiv  mintea cea mare, în raport de Natura de Buddha, şi de ceea ce înseamnă prezenţa pură şi conştienţa non-conceptuală. 

Mintea superficială –  jur-împrejurul ei I.M.:  Tot  la  acest  nivel  de  atenţie  difuză  sunt  spontaneitatea,  intuiţia,  recunoştinţa…  Al  treilea  nivel  de  minte  este   

 non-mintea  sau   natura  umană  fundamentală,  din  budism,  care  ar corespunde   sufletului  –  ca  fiinţialitate  –  din  creştinism.  Şi  aici  mi s-a  părut  interesant,  deoarece,  unii  dintre  noi,  suntem  foarte focusaţi  –  cum  se  zice  în  limbajul  occidental  –   pe  rezultat  şi mobilizaţi  de  eficienţă.  Suntem  şi  rămânem  la  nivelul  acesta conceptual, discursiv, analitic, raţional… 

N.:  Şi  educaţia  şi  valorizarea  omului  se  orientează  tot  în direcţia aceasta, chiar unilateral, ca şi cum nu ar fi şi alte aspecte de  valorizat,  de  descoperit  şi  un  potenţial  de  actualizat  în structura antropologică, dacă vizăm întregimea ei. 

I.M.: Exact. Şi atunci, mi s-ar părea interesant, din punctul meu  de  vedere,  cum  s-ar  putea  face   trecerea…  pentru  că, petrecând  foarte  mult  timp  în   mintea  superficială,    putem  să-i pierdem  din  vedere  chiar  pe  ceilalţi.  Putem  să  fim  atât  de ancoraţi  în  modelul  nostru  mental  asupra  realităţii,  să  stăm captivi în  mintea superficială, ca într-un simulator al realităţii, şi să nu vedem, de fapt, realitatea, ci doar ceea ce presupunem noi că  ar  fi  realitatea.  Avem  numai  un  construct  mental,  o  hartă 

mentală  a  realităţii…  Şi  atunci,  şi  când  comunicăm  cu  ceilalţi, comunicăm poate cu părerea noastră despre ceilalţi, nu neapărat cu ceilalţi în realitatea lor vie. 

Prin urmare, la modul meu explicativ, înţeleg că ar trebui să  trecem,  unii  dintre  noi,  de  la   mintea  superficială  măcar  spre mintea  corpului  care  nu  e  convergentă,  ci  e  divergentă;  nu  e focusată,  ci  e  difuză.  E  o  orientare  spre  spaţii  şi  spre  conţinuturile  reale ale realităţii. Trebuie să încercăm să le percepem în realitatea lor, nu în ceea ce presupunem noi că ar fi. Cum se face trecerea aceasta? Căci poate  sufletul, în primă fază, e puţin cam departe. E dincolo şi de  mintea superficială şi de  mintea corpului, aşa cum le expune Welwood.  Sufletul e realitatea noastră fundamentală.  Sufletul e cel care ne oferă participarea autentică, reală. 

Prin el intrăm în comuniune cu ceilalţi şi cu Dumnezeu.  Sufletul corespunde cumva  non-minţii, din schema lui Welwood. Ca atare, aşa cum  non-mintea transcende  mintea superficială şi  mintea corpului, tot aşa, atunci când vorbim de  suflet, în isihasm, ne referim la ceea ce transcende atât  mintea superficială, cât şi  mintea corpului. 

N.:  Comuniunea  cu  Dumnezeu,  din  perspectivă  budistă, nu există, pentru că budismul este o spiritualitate atee. Prezintă 

doar  o  realizare  mistică  prin  descoperirea   naturii  umane  fundamentale,  adică  a   non-minţii.  Aceasta  este  prima  chestiune  de hotar, paradigmatic, în raport cu creştinismul. Asta înseamnă că 

budismul,  prin  ceea  ce  spune  Welwood,  ne  cantonează  numai într-o sferă antropologică, inclusiv ca explorare mistică! Pentru budism,  non-mintea  e  ultima  gară.  E  punctul  terminus.  Non-mintea  e  mormântul  nirvanic.  Dar,  în  acelaşi  timp,  un  fel  de descoperire  de  sine  se  practică  în  budism,  exact  prin  identificarea naturii profunde, fundamentale. Prin urmare, şi straturile de  minte superficială – care nu e simpla minte, strict discursivă – 

trebuie supuse unei evaluări, unei discerneri, dar şi unor identificări, în raport de structura antropologică de ansamblu. 

Nu ne identificăm, aşadar, doar prin „suflu”, cum susţine Jean-Yves  Leloup,  care  promovează  o  „antropologie  comună”, ce ar aparţine religiilor diferite, considerând că „fiecare tradiţie ne  invită  să  pătrundem  în  secretul,  în  misterul  însuşi  al suflului/respirului ce aparţine fiecărei fiinţe umane, dar aceasta trecând  prin  forma  sa  proprie.”  Leloup  se  detaşează  astfel  de sincretism,  în  sensul  în  care  sincretismul  –  care  încearcă  să 

construiască  un  vehicul  cu  ghidon  de  bicicletă,  roţi  de  loco-motivă  şi  motor  2CV  – nu  funcţionează.  Leloup operează  însă 

cu  „echivalenţe”  care  ne  conduc,  în  mod  diferit,  către  aceeaşi ţintă a realizării, ca şi când, pe cărări diferite, ajungem în vârful aceluiaşi munte. Prezumă că fiecare formă este particulară, dar susţine  că  este  esenţial  să  se  ajungă  la  „secretul  suflului”, prin 

„invocarea Numelui”, prin „sunetul care este în inima Numelui”, acolo  unde  se  „resimt  rezonanţele”.  Nu  contestă  existenţa influenţelor  istorice,  dar  ţine  să  precizeze  că  înainte  cu  şase secole  de  Iisus  Hristos,  prin  Buddha,  a  existat  o  tradiţie  a mantrelor. Aceasta o echivalează, în tradiţia creştină, cu isihasmul: 

„invocarea Numelui în suflu”. Altfel zis, califică isihasmul drept o  lucrare  „mantrică”.  Ceea  ce  este  o  aberaţie,  din  perspectiva mistică isihastă autentică, personalistă, iconică, despre care am încercat să tot vorbim. Nu poţi transforma în mantră invocarea Numelui  (lui  Iisus  Hristos),  decât  prin  desprinderea  Numelui 14 

Mintea superficială –  jur-împrejurul ei de  Persoană;  adică  prin  transformarea  Numelui  într-un  mijloc ce  vizează  un  efect.  Acest  fapt  presupune  o  depersonalizare funciară  care  conduce   la  şi  exprimă  ca  atare  exact  vacantarea relaţiei interpersonale: absenţa/golul întâlnirii-comuniunii reale, efective.  Întâlnirea  fiind  în  fond  fiinţială,  inter-personală, în  isihasm,  nu  poate  fi  nicicând  „mantrizată”  şi  nici  afiliată 

„rezonanţei”  care  ţine  de  ordinea  energiilor,  nu  a  fiinţialităţii. 

De  aceea  e  necesar  să  se  identifice   persoana  în  realitatea  sa fiinţială,  nu  energetică,  pentru  a  înţelege  şi  sensul  personalist, autentic, al practicii şi al experienţei misticii isihaste. Mantra nu e o practică a personalizării, ci a depersonalizării şi impersonali-zării. 

Revin  la  Welwood  care,  într-adevăr,  remarcă  faptul  că 

 mintea  superficială  e  cea  implicată  în  procesul  separării  dintre interior  şi  exterior,  dintre  subiect  şi  obiect,  dintre  sine  şi  eu, dintre eu şi altul. Şi atunci, într-adevăr, participarea/implicarea deplină este pusă sub semnul întrebării, în sensul că lipseşte o participare  unificată  şi  întregitoare,  dar  şi  ca   întreg  realizat. 

Şi  aşa  cum  partajăm  sau  parţializăm  realitatea  prin  analiză  şi disecare,  ca  mod  de  abordare,  ar  trebui  să  găsim,  cumva,  şi  o modalitate de participare ca  tot, ca întreg. 

Mintea  aceea  de  plan  secund,  adică  mintea  corpului, Welwood  o  înţelege,  trebuie  specificat,  ca  structură  energetică 

subtilă. Apropo de modalităţi care pot să acceseze direct această 

realitate  subtilă,  aici  intervin  în  general  în  discuţie  practici  şi tehnici  orientale.  Şi  chiar  nominalizează   hatha  yoga  şi   tai  chi. 

Personal,  cred  că   tai  chi-ul  merge  mai  departe  de  energetica subtilă,  tinde  spre  natură  profundă…  Tinde  spre   tai-ul  care  e dincolo de  chi, dincolo de energii, ca să spun astfel. Sunt teritorii antropologice care necesită un alt tip de accesare, propun o altă 

abordare, reclamă o conştientizare. 

Într-un  fel  este  accesarea   minţii  superficiale  care,  cum  ai precizat,  este  asociată  şi  cu  emoţiile,  dar  şi  cu  percepţia  şi  cu simţirea  formelor.  E  un  fel  de  sistem  psihologic  în  toată 

„mentalizarea”  aceasta,  nu  e  implicat  doar  un  tip  cognitiv analitic.  Iar  acest  detaliu  e  important,  ca  orientare.  Te previne, pe  de  altă  parte,  să  nu  confunzi  această   minte  a  corpului  cu 15 

emoţiile,  cu  senzaţiile  ori  cu  simţurile.  Vorbim  de  un  strat subiacent, de fapt, în cazul  minţii corpului. Diferenţa este ca cea dintre   materia  grosieră  şi   materia  subtilă.  Mintea  corpului  este  o structură  energetică  subtilă  care  nu  e  regăsită  şi  cunoscută  

prin  mijloacele   minţii  superficiale.  Welwood  susţine  că  în  ea pătrundem  prin  atenţia  difuză,  nu  prin  atenţia  focalizată  sau ţintită,  prin  „privirea  fixă”.  De  fapt,  indică  o  modalitate  de  a găsi acest nivel subiacent, energetic. 

De aceea este necesar, experienţial vorbind, să se facă şi o distincţie  în  ceea  ce  priveşte  natura  realităţii,  straturile  ei. 

Desigur, între  mintea superficială şi  mintea corpului, care e subtil-energetică,  nu  este  o  diferenţă  de  natură.  În  fond,  mintea superficială  e  ca  un  epifenomen  al   minţii  energetice.  Una  este grosieră,  cealaltă  este  subtilă.  În  schimb,  natura  fundamentală, sau  non-mintea cum îi zice Welwood, transcende şi pe una, cea grosieră, şi pe alta, cea subtilă. 

Însă,  trebuie  spus  că,  în  psihologia  budistă,  non-mintea, este  numită  în  mai  multe  feluri:  mintea  în  sine,  marea  minte, mintea nenăscută sau esenţa minţii. În acest sens, nu trebuie să 

ne  poticnim  în  termeni,  ci  e  nevoie  să  identificăm,  de  fiecare dată,  în  fiecare  context,  realităţile  desemnate  prin  respectivele numiri.  Asta,  pe  de  o  parte.  Pe  de  altă  parte,  trebuie  să  fim atenţi la corespondenţele sau echivalenţele cu care operează un autor sau altul. De exemplu, cele „trei niveluri ale minţii”, conform  lui  Welwood,  corespund   corpului  grosier,  corpului  subtil  şi corpului cauzal din anumite sisteme ezoterice sau celor  trei  kajas din psihologia budistă. Aceste corespondenţe sunt viabile, întrucât se  desfăşoară  în  ordinea  creată  şi  se  referă  la  structura  antropologică.  Dar  a  „practica”  o  corespondenţă  între   non-minte (ca natura noastră fundamentală sau ca sine central) şi Sfântul Duh, aşa cum se exprimă Welwood, în  Psihologia Trezirii, este o gravă  şi  fatală  eroare  mistică.  Non-mintea  corespunde  de  fapt cu   sufletul  ca  fiinţialitate,  în  sens  isihast.  Altfel  zis,  sufletul,  în isihasm,  este  natura  noastră  fundamentală  care  transcende  şi mintea  superficială  şi   mintea  corpului.  Dar  această  natură  fundamentală  este  creată,  nu  necreată!  Nu  e  deci  o  natură  divină! 

Sfântul Duh e natură divină! 

16 

Mintea superficială –  jur-împrejurul ei Într-o conversaţie cu Paul Shipee, întrebat despre cum defineşte  sufletul,  Welwood  răspunde:  este  „un  element  intermediar  între  natura  noastră  ultimă  şi  eul  condiţionat”,  este 

„conştiinţa  individuală,  în  contrast  cu  natura  noastră  divină, care e universală, identică la toţi”. Aşadar, „sufletul”, în desem-narea  lui  Welwood,  corespunde  cu   mintea  corpului,  care  este intermediară  între   non-minte  şi   mintea  superficială.  Atunci  când vorbim  de   suflet,  în  isihasm,  ne  referim  la  această  natură 

fundamentală,  numită  în  context  de  Welwood   non-minte.  Deci nu  ne  referim  la  realitatea  intermediară,  aşa  cum  face  acelaşi Welwood  atunci  când  se  referă  la  „suflet”,  care  corespunde minţii  corpului  situată   între  non-minte  şi   mintea  superficială.  Prin intermediul  aceluiaşi  termen,  anume  suflet,  se  desemnează 

realităţi  diferite.  Antropologia  iconică  prezintă  limpede  aceste distincţii şi trasează hotarul clar între creat şi necreat, dintre om şi divin, ceea ce nu face Welwood. 

Acesta  afirmă  că   mintea  superficială  diferă  de   mintea corpului,  care  este  ca  un  câmp  energetic,  care  te  conectează  – 

deşi, termenul sună un pic cam ciudat – cu ceilalţi, în alt nivel al realităţii, cel subtil. Dar între acestea două:  mintea superficială şi mintea  corpului,  pe  de  o  parte,  şi   non-mintea  sau   natura  umană 

 fundamentală,  pe  de  altă  parte,  e  o  diferenţă  de  esenţă.  Este  o ruptură ontologică. Nu mai e o continuitate sau o diferenţă de grad, să zicem, sau de subtilitate şi de nivel de vibraţie. Acesta este un  detaliu  semnificativ,  de discernere clară, nu mentală, ci ontologică,  confirmată  de  experienţă.  Welwood  fixează  de  fapt psihologia  de   tip  occidental  în  sfera   minţii  superficiale…  Dar cheamă,  totodată,  la  explorarea   minţii  corpului  şi  chiar  a   non-minţii.  Ceea  ce  implică  mişcarea  pe  o  altă  cale  de  cunoaştere, susţinută şi de alte tehnici şi practici, meditative, de pildă. 

Provocator – aşa, ca o paranteză – este faptul că Welwood îl consideră  pe  William  James,  părintele  psihologiei  americane, similar,  în  decriptarea psihologiei,  unei  viziuni  budiste.  Mi  s-a părut  interesantă  asocierea  lui  James  cu  budismul.  În  ce  sens? 

William  James  se  întreabă:   De  ce  punem  accentul  pe  obiecte  ale minţii sau pe gânduri?  De ce ne agăţăm de ele, considerând că ele ar fi eul? Şi, de aici, o structură egotică a eului,  de fapt. James 17 

face  diferenţa  dintre  administrator  şi  patron.  La  fel  este  şi  cu diferenţa  dintre   mintea  subtilă,  adică   mintea  corpului,  de  natură 

energetică,  şi   non-mintea,  care  transcende  energetismul.  James ne  previne  să  nu  confudăm  administratorul  cu  patronul. 

Administratorul nu trebuie să se creadă patron. În caz contrar, vorbim de o mutaţie, de o inversiune. 

I.M.:  Administratorul  ar  fi   mintea  superficială  sau   mintea intermediară? 

N.: Pot fi interşanjabile, cred, în funcţie de poziţionare şi de raportare, întrucât avem două roluri: administrator şi patron, dar 

„trei  minţi”.  Întrebarea  e  relevantă,  dintr-un  anumit  punct  de vedere.  În  plan  antropologic  suntem,  nu  în  plan  teologic,  căci prin  budism  nu  se  ajunge  la  ordinea  divină,  iar  budiştii  nu  se raportează la ea. 

De  aceea,  reafirm  că  o  întâlnire   inter-tradiţii  a  căilor mistice,  budistă,  sufită  şi  isihastă  –  cum  reiese  din  volumul Guérir l’esprit,  ce  conţine  convorbirile  dintre  Jean-Yves  Leloup, Faouzi  Skali,  Lama  Denys  Teundroup,  în  timpul  pelerinajului comun  la  Bodhgaya  –,  care  conchide  că  s-ar  experia  aceeaşi realitate,  este  o  făcătură.  Cu  atât  mai  confuză  este  poziţia  lui Jean-Yves Leloup, care se prezintă pe sine drept creştin ortodox. 

Nu  aceasta  este  poziţia  creştin-ortodoxă,  însă.  Nu  aceasta  este calea  de  vindecare  spirituală,  aşa  cum  invocă  autorii  puşi  în mişcare  pelerină pe  direcţia   inter-tradiţii.  Este  o abordare  care, deşi  se  detaşează  de  sincretism,  conduce  la  confuzie,  şi  nu denotă o vindecare, ci, dimpotrivă, o patologie spirituală. Ce fel de  vindecare  spirituală  să existe  fără Înviere?  Auto-vindecare? 

O încearcă budismul, prin omul nirvanic care se stinge fără a-şi cunoaşte Originea. 

Nu  poţi  să  confunzi   natura  fundamentală,  natura  de Buddha,  sau  non-mintea,  în  formularea  lui Welwood,  experiate prin  iluminare  mistică,  cu  natura  divină  şi  cu  experienţa întâlnirii  cu  Dumnezeu.  Natura  de  Buddha,  non-mintea,  corespunde  sufletului  (ca  fiinţialitate  creată,  distinctă  de  energiile create)  în  isihasm.  Altfel  zis,  Buddha  a  ajuns  să  experieze propriul  suflet,  ca  fiinţialitate.  Iluminarea  budistă  implică 

conştientizare-transcendere  în   este-le  permanent  al  omului,  ce 18 

Mintea superficială –  jur-împrejurul ei reprezintă  realitatea  creată,  nu  necreată.  Experienţa  mistică 

budistă  nu  transcende  efectiv  antropologia  –  deci  creatul!  –, cunoscută,  e  adevărat,  în  dimensiunea  sa  apofatică,  profundă, care presupune mistic o  transcendere din  eu (mintea superficială)  în adevăratul  sine (non-minte). E o transcendere  infra-antropologică, însă, fără nici o legătură cu Dumnezeu. Este o conştientizare de sine,  ca  sine  distinct  ( non-minte),  de  neamestecat  cu  eul  ( mintea superficială respectiv  mintea corpului). 

Budismul  încearcă  o  descoperire  de  sine  a  omului,  care implică  calea  mistico-metafizică  de  auto-cunoaştere.  Este  o metafizică-mistică,  aşadar.  Pe  această  cale  mistică  se  caută 

stăpânul  sau  dimensiunea  regală,  sinele  profund,  şi  nu  poziţia iconomului  sau  a  dregătorului  care  poate  să  creadă,  eu-egotic fiind,  cum  că stăpâneşte  toate şi  că  toate ale sale sunt. Poate să 

creadă astfel, confundând egoul şi eul (administratorul) cu sinele transcendent  (patronul).  E  în  joc  (şi)  o  eroare de  identificare  de statut,  de  rol,  dar  în  raport  şi  de  natura  realităţii.  Trebuie subliniat acest aspect, anume cel privitor la natura realităţii şi la identificarea  acesteia.  Nu  e  vorba  doar  de  roluri  ale  aceluiaşi agent-actor, anume eul/egoul. Altfel zis, împăratul şi dregătorul, sinele şi eul, trebuie identificaţi în raport de natura realităţii, fie în aspectul său relativ (sau energetic), fie în aspectul permanent (sau fiinţial). 

În acest sens,  mintea superficială,  mintea corpului,  non-mintea nu  sunt  funcţii  sau  facultăţii  având acelaşi suport,  din perspectiva naturii realităţii, a structurii în care subzistă. Nu sunt numai materie şi numai energie, de pildă. Natura suportului lor diferă 

ontologic,  structural,  fiind  energetică  respectiv  fiinţială,  ca  să 

folosesc  distincţia  isihastă  palamită,  aprofundată  în  mistagogia isihastă ghelasiană. 

Evident  poate  exista  scenariul  în  care   mintea  superficială 

are hăţurile…, şi aşa se întâmplă, de obicei, în existenţa curentă, marcată de cădere. În acest sens,  mintea superficială crede că este împăratul…, când, de fapt, e numai dregătorul. E doar vizitiul, proletarul. Se crede împărat, proletarul, fără a fi. Conducerea sa este relativă. Este administrator, dar crede că e patron. Trebuie să-şi vină în sine dregătorul, să vadă cine e şi pe unde e, şi care 19 

este  rolul  său.  Astfel,  mintea   superficială  trebuie  să  se  poziţio-neze. Trebuie să ştie că e nevoie să fie accesată, conştientizată şi mintea corpului, dar nu numai, pentru că împăratul, în logica lui Welwood, este  non-mintea. 

Deşi,  atunci  când  numeşte  mintea  astfel,  în  asociere  cu corpul, ca fiind aparţinătoare a acestuia, sintagma  mintea corpului te  poate  duce  în  eroare.  Corpul  este  al  minţii,  în  fond.  Şi  aici intră  în  discuţie  un  aspect  important,  cel  legat  de  caracterul individual  şi  individualizant  al   minţii  corpului,  de  particulari-tatea  amprentei  energetice.  Dar  este  clar,  pentru  cine  înţelege, că  prin   mintea  corpului  este  desemnată  o  realitate  subtilă, energetică.  Welwood  chiar  susţine  că  este un  câmp  de  energie care  relaţionează.  Este  un  câmp  de  contact  într-un  orizont  al cunoaşterii participative prin intermediul unificării-fuziunii prin care  se  trece  dincolo  ( meta-fizic)  de  separarea  subiect-obiect,  de tip  cartezian,  asociată  cunoaşterii  exterioare,  obiectuale,  sepa-ratiste şi fragmentare, specifică  minţii superficiale. 

I.M.: Adică un mod de cunoaştere preponderent simţit? 

N.: Da, dar o simţire care ţine de o subtilitate energetică, ca substrat. Nu este simţirea organică, umorală. 

I.M.: Deci nu se referă la cele cinci simţuri. 

N.: Nu. Este un contact energetic, nemijlocit. E o cunoaştere  a  asemănătorului  de  către şi  prin asemănător.  Altfel  spus, mintea corpului (meu) cunoaşte  mintea corpului (tău). Şi viceversa. 

Energiile  se  cunosc  de  şi  prin  energii,  prin  contact  direct,  care nu  exclude  însă  (şi)  medierea.  Aici  cred  că  poate  fi  uneori confuzia şi poticneala multora, dacă vorbim de simţire în sensul acesta  de  trăire…  Dar  şi  natura  ei,  a  experienţei…  este  alta... 

Ce  simţim?  Ce  trăim?  Pentru  claritate,  trebuie  discutat  şi  în termenii  în  care  Avva  Ghelasie  isihastul  a  punctat  deosebirea fundamentală dintre  realitatea energetică şi  realitatea fiinţială, care este  una  reală,  efectivă,  atât  în  ceea  ce  priveşte  creatul,  adică 

omul,  cât  şi  în  ceea  ce  priveşte  necreatul,  adică  Dumnezeu. 

Limbajul gândirii este insuficient – chiar din perspectivă antropologică,  nu  mai  zic  teologică  –  pentru  a  exprima  taina  spiritualului în sine, nu doar  necreat, ci chiar şi  creat. Există această 

taină negrăită a omului, care nu poate fi cuprinsă în cuvinte. 

20 

Mintea superficială –  jur-împrejurul ei Prin urmare, nu poţi să vorbeşti despre simţire numai în sensul  simţurilor.  Se  vorbeşte  şi  despre   simţirea  înţelegătoare  – 

aşa  cum  aflăm  din  scrierile  ascetico-mistice  filocalice,  creştin-răsăritene. Dar ce se înţelege, din punct de vedere participativ, prin  simţirea  aceea?  Ce  tip  de  simţire  este?  Care  e  natura  ei? 

Care  este,  să  zicem  altfel,  „organul”  „de  simţ”  al  respectivei 

„simţiri”?  În  acest  caz,  „organul”  este  cel  al   minţii  corpului, desemnată  astfel  de  Welwood.  Care  este  natura  acestui 

„organ”…? E o natură energetică. Altfel spus, simţirea şi trăirea trebuie  puse  şi  în  acest  raport  şi  decelate  şi  în  această  formă, energetică sau  fiinţială, dacă vrem să nu confundăm realităţile – 

simţirile  şi  trăirile  –,  inevitabil  implicate  de  căile  mistice.  Asta pentru că dacă ne luăm numai după termeni şi numiri, concepte şi  definiţii  s-ar  putea  să  ni  se  pară  că  vorbim  despre  aceleaşi realităţi,  dar  în  fond  să  fie  vorba  de  diferenţe  de  natură  care implică un salt ontologic. 

Aici  este  confuzia  majoră  care  vine  tot  dintr-o  neidenti-ficare a realităţilor în ceea ce sunt. Riscăm să rămânem doar în sfera  minţii superficiale, operând la nivel de concept, definiţie şi semnificaţie,  respectiv  de  emoţie  şi  de  simţire  corporală.  Cam pe  aici  se  învârte  cunoaşterea  noastră.  Identificarea  realităţilor presupune o altă cale de cunoaştere, care implică o altă practică, o altă învăţătură ce trebuie însuşită. Asta presupune o deschidere a hărţii şi o acceptare a realităţii, dincolo de teritoriul pe care îl locuim  sau  l-am  locuit  până  la  o  vreme.  Nu  ne  rezumăm,  din perspectiva cunoaşterii, la ceea ce ştim, şi nu decriptăm totul în raport cu ceea ce am învăţat deja. 

I.M.: Adică mai mult gândim realitatea decât o experiem? 

N.: Da,  în subtilitatea ei poate să  rămână  neexperiată.  Nu mai spun, în sens creştin, de nevoia de recuperare a cosmosului, ca  dar  de  la Dumnezeu  şi  –  cum spune  Părintele  Stăniloae –  şi prin pecetea/amprenta Lui pusă pe acest dar. Astfel, răspunsul nostru liturgic:  Ale tale dintru ale tale, dar din dar...  este unul prin care  refacem  un  chip  al  Împărăţiei,  în  taina  întâlnirii  şi  comuniunii  între  Dumnezeu  şi  om,  în  Hristos.  Aici,  prin  diferenţele dintre   mintea  superficială  şi   mintea  corpului  discutăm,  până  la 21 

urmă,  într-o sferă  destul  de grosieră,  din  punct  de  vedere  strict spiritual.  Deşi  e  o  problematică  care  are  nevoie  de  soluţii,  de rezolvare. Nu? Pentru că şi noi „filocalicii”, de multe ori, chiar şi discernământul  –  numit  duhovnicesc  –  îl  fixăm  tot  într-o structură  analitică,  mentală,  şi-l  legăm  de  o  emisferă  cerebrală. 

Facem astfel o duhovnicie cam prea mentalistă. Psihologizăm şi duhovnicia. 

De aceea e nevoie de această restaurare a chipului omului, pe care o are în vedere isihasmul. Dar, după cum arată Părintele Ghelasie,  este  o  „dublă  mistică”  în  isihasm:  şi   de  restaurare  a omului  şi   de  întâlnire  cu  Dumnezeu.  Sunt  două  lucrări  conco-mitente, într-un fel, pentru că, în perspectivă isihastă, vorbim de o restaurare iconică, realizată în raport de un model, şi anume cel dumnezeiesc.  Relevant  e  faptul  că,  în  procesul  de  restaurare, trebuie  să  te  descoperi  şi  în  taina  ta.  Asta,  pentru  că  noi,  prin cădere, ne îndepărtăm, ne ascundem şi de noi înşine, nu doar de Dumnezeu.  Cum  se  vede  această  restaurare  isihastă?,  în  raport de  ceea  ce  se  înţelege  în  budism,  prin   mintea  superficială,  prin mintea  corpului,  prin   non-minte.  E  nevoie  de  o  hartă  antropologică... 

I.M.:  Altfel  spus,  noi  ne  îndepărtăm  de  noi  înşine,  trăind aproape exclusiv prin  mintea superficială ca într-un simulator al realităţii  în  care  credem  că  trăim,  că  ştim,  că ne descurcăm,  că 

funcţionăm… 

N.:  Credem,  în  acelaşi  timp,  că  noi  controlăm,  că  noi stăpânim... Sau, ca să zic aşa... statuar şi ecvestru, credem că noi călărim situaţia. 

I.M.: Şi de fapt nu suntem pe şa, ci sub şa, adică suntem calul nu călăreţul. 

N.: În această perspectivă a identificării dregătorului şi a împăratului,  a  administratorului  şi  a  patronului,  da,  se  poate spune…  că  poate  fi  o  inversare  între  „de”  călărit  şi  călăreţ. 

Aceasta  este  ideea  acestei  încercări  de  relaţionare  între  psihologie  şi  spiritualitate.  În  cazul  de  faţă,  la  Welwood  este  vorba despre budism, ca spiritualitate, dar şi ca viziune. De aici schimbarea de perspectivă, în abordarea psihologică. Dar o schimbare 22 

Mintea superficială –  jur-împrejurul ei anume. Una marcată de tipul de om budist şi de sensul acestuia de  realizare,  spiritual  nirvanic,  nu  soteriologic  hristic.  De  aici, trecerea de la atenţia focalizată pe gânduri – cum zic ei, dar din perspectivă budistă, trebuie precizat – la atenţia non-focalizată, dar difuzată pe spaţiile dintre gânduri. 

Welwood dă un exemplu, cred că din Trungpa…, pentru că Welwood a fost practicant efectiv al budismului. Zic „a fost” 

pentru  că  a  murit  în  2019,  la  75  de  ani.  A  fost  practicant  al meditaţiei,  chiar  membru  în  sânul  comunităţii budiste. Nu ştiu dacă  nu  a  fost  chiar  membru  fondator  al  primului  Centru  Zen inaugurat în San Francisco. Vorbim în cazul său de un membru al unei comunităţi de acest gen. Avea, prin urmare, o experienţă 

de  acest  tip.  De  pe  această  poziţie  încearcă  să  relege  psihologicul  cu  spiritualul.  Trebuie  subliniat.  În  acest  sens,  contează 

într-adevăr cum se decriptează şi cum se experiază psihologicul în  raport  de  acel  fond  spiritual  despre  care  vorbeşte.  Şi  aici  e poate problema de identificare a realităţilor, şi aceasta – o spune şi William James – este şi eroarea psihologică. Aşa o consemnează 

el. O preiau din sursa intermediară. Este vorba de  ne-atenţie faţă 

de proces, faţă de fluxul minţii şi, mai mult, faţă de acest spaţiu gol, de pauză… 

I.M.: Sau de tranziţie? 

N.:  Vorbeşte şi  despre părţi  de  tranziţie.  Aceasta  cred  că 

este  chiar  formula  lui  Welwood.  Părţile  de  tranziţie  nu  sunt luate în considerare, în general, în psihologie. L-am amintit pe Trungpa, cel care învăţa că „esenţa” ar fi spaţiul dintre gânduri. 

Dar spaţiul dintre gânduri, dacă nu este legat de prezenţă, este ignoranţă,  este  chiar  inconştienţă.  Practic,  ne-focalizarea,  dar situarea  în  spaţiul  dintre  gânduri  –  din  perspectivă  budistă  – 

este căutarea unei conştienţe subiacente. Esenţa ar fi spaţiul, dar întrucât  este  în  atenţie  o  conştienţă  nefragmentată,  altfel  zis unitară. Aceasta se descoperă şi printr-o anume metodă, legată 

de  ieşirea,  evadarea  din  iluziile  multiplicităţii.  Şi  aceasta  ce  ne spune,  mistic  vorbind?  Ne  arată  că,  de  fapt,  nu  te  identifici  cu gândurile,  în  substrat.  Tu  nu  eşti  însăşi  gândurile.  De  aceea, practic,  le  laşi  cumva  să  treacă.  Nu  te  agăţi  de  ele.  Nu  te 23 

identifici cu ele. Eşti un martor al lor. Mistic, deci, nu te „legi” 

numai  de  gânduri,  aşa  cum  fac  unii  paranormali  şi  războinici parapsihologici,  care  în  realitate  practică,  cu  toată  „vitejia”, o spiritualitate infantilă, în cele din urmă. 

Poziţionarea asta se explică prin faptul că scopul nu e atât să cerni gândurile, cât să regăseşti fondul mai adânc care poate să  te  conducă  în  altă  ordine,  cea  despre  care  vorbeai,  cu  sens totalizator.  Asta  e  atitudinea  care  încearcă  să  te  reaşeze,  să  te refacă,  dacă  vrei,  ca  fiind  călăreţul.  Să  nu  te  mai  călărească 

gândurile pe tine, deci. 

În  sens  creştin,  noi  căutăm  întâlnirea  cu  Dumnezeu, interpersonală, ca vedere faţă către Faţă. Fondul misticii isihaste este plinul, persoana. De aceea acest interval, căutat mistic, din perspectivă  budistă,  are  o  noimă  budistă  (şi)  prin  faptul  că 

vizează o golire, un vid în care te abstragi. E un demers nirvanic. 

Însă, trebuie specificat că, pentru budism, vidul transcendent – 

apropo  de   natura  umană  fundamentală  –  nu  trebuie  înţeles  ca  o non-existenţă. 

I.M.: Sau ca un inconştient. 

N.:  Nici  ca  un  inconştient,  în  sensul  psihologiei  abisale jungiene,  fără  îndoială.  Acea  natură  fundamentală,  Natura  de Buddha, este o realitate experiabilă... 

I.M.: Conştientă. 

N.:  Conştientă...  da,  dacă  este  conştientizată!  Acesta  este mesajul,  aceasta  este  ţinta:   conştiinţa.  De  aceea  o  şi  numeşte conştienţă  non-conceptuală,  tocmai  pentru  că  transcende  mintea discursivă,  care  implică  şi  un  fel  de  raţiune  care  operează  cu logistica specifică, cu instrumentarul din dotare. Acesta este în realitate  un  demers  mistic,  practic,  de  transcendere  succesivă. 

Budismul  este  şi  rămâne  însă  în  sfera  apofatismului  antropologic,  şi  acesta  de  caracter  impersonal. De  aceea vorbeşte  doar de  natura  umană  fundamentală  sau  de  Natura  de  Buddha,  ca realizare-iluminare. 

În  sens  creştin,  dincolo  de  apofatismul  antropologic  este Dumnezeu  şi,  deci,  apofatismul  teologic.  Un  dublu  apofatism, prin  urmare.  Un  apofatism  al  tainei  persoanei, nu  impersonal. 

realizaţii  budişti.  Din  perspectivă  isihastă,  degeaba  cauţi  să 

trezeşti  conştiinţa  naturii  fundamentale,  dacă  nu  ai  conştiinţa Originii  acestei  naturi  fundamentale.  Altfel  zis,  dacă  nu  ai  (şi) conştiinţa  că  această  natura  fundamentală  este  creată  şi,  prin urmare,  este  opera  de  creaţie  a  unui  Creator.  Pe  Buddha, prin urmare, nu l-a interesat decât calea de a scăpa de suferinţă, prin refugiul  metafizico-mistic  în  această  natură  fundamentală. 

Nu  şi-a  pus  problema  Originii.  Bizar  este  ca  un om  preocupat astăzi de isihasm – Jean-Yves Leloup, de pildă, care se prezintă 

drept  creştin  ortodox  şi  preot  –  nu  realizează  că  soluţia nirvanică budistă nu are nici o legătură cu Dumnezeu, şi că se rezumă doar la accederea mistică în natura umană profundă. 

Pe de altă parte, mistic isihast, nu caut doar o totalitate, să 

zicem de tip holistic, imersând într-o  minte corporală care este o minte  subtilă  de  natură  energetică-subtilă.  Pe  această  realitate subtilă operează mulţi din tehnicienii bio-energetici şi toţi cei cu practicile  energetiste.  Majoritatea  acestor  „energetişti”  reduc omul la a fi doar energie. Altfel zis, structura umană ar fi doar energetică. Acesta este de fapt un semi-materialism, ca viziune implicită.  Însă,  această  ontologie  subtilă,  energetică,  pe  lângă 

faptul  că  este  altceva  decât  sufletul  omului  –  în  sensul  său fiinţial, de natură umană fundamentală aflată dincolo de energii 

–, nu are niciun fel de suprapunere sau confundare cu harul – 

 energii necreate care ţin de Dumnezeu: Treime de Persoane. Nu poţi  să  operezi  prin  astfel  de  tehnici  şi  practici  energetice  cu harul,  ca  energii  necreate,  oricât  ai  vrea  şi  oricât  te-ai  zbate. 

Energiile harice ţin de Persoanele Sfintei Treimi, şi, ca atare, nu sunt niciodată la cheremul omului. 

Într-un mod cu totul inexact, unii, din neştiinţă, afirmă că 

cine manipulează astfel de energii create  ar avea har. E o abordare superficială,  în  mod  evident.  Distincţia  dintre   energiile  create  şi energiile  necreate  este  una  esenţială.  Asupra  acesteia  a  insistat isihastul de la Frăsinei, pentru a nu confunda sau chiar pentru a nu  substitui  lucrarea  omului  cu  lucrarea  lui  Dumnezeu. 

Catolicismul, neînţelegând doctrina palamită a harului, a venit cu sintagma graţie creată. Nu ştie de har, pentru că în realitate nu-l  experiază,  nu-l  certifică  mistic  ca  lucrare.  De  aceea  misticismul  catolic  e  străin  de  îndumnezeirea  şi  transfigurarea specifică misticii creştine răsăritene. 

Revenind,  această  orientare  pe  interval  sau  aşezare  pe spaţiul interstiţial, nu este altceva decât o încercare de ieşire din fluxul  de  gânduri.  Trebuie  remarcată  şi  observaţia  lui  William James, anume că nu poţi să abordezi intervalul introspectiv, prin atenţie  focalizată.  Interesant!  De  reţinut!  Ne  aflăm  într-o  diferenţă paradigmatică evidentă între psihologia de tip freudian şi cea avansată de Welwood care, avându-l ca maestru pe Eugene Gendlin, ne spune că accesarea unei   impresii simţite, aşa cum e folosită  formula  în  mod  specific,  nu  se  face  prin  introspecţie, prin  atenţie  focalizată,  ci  prin  alt  tip  de  participare  şi  prin  alt mod de implicare. 

I.M.:  La  ce  s-ar  referi  această   impresie  simţită?  (căci  noi putem avea tot felul de impresii...) Adică o mai mare largheţe, o altă respiraţie, o deschidere? O trecere de la interior spre exterior? 

N.: Şi aceasta, se poate spune, dar e nevoie de detalii, de precizări, pentru că sunt straturi peste straturi, întrepătrunse, şi diverse fonduri ce intră într-un joc dinamic figură-fond. Eugen Gendlin susţinea că cel mai accesibil fond al experienţei noastre este   semnificaţia  simţită,  adică  modul  în  care  fiecare  situaţie  în care ne aflăm capătă o semnificaţie implicită pentru noi, pe care o  resimţim  în  corpul  nostru.  Astfel,  semnificaţia  simţită  reprezintă  felul  în  care  relaţionăm  în   inter-relaţionarea  generată  de situaţii  particulare.  În  vreme  ce   atenţia  focalizată  ar  diferenţia anumite  obiecte  din  interes,  semnificaţia  simţită  ar  funcţiona  în mod  obişnuit  ca  fundal  situaţional  imediat.  Gendlin  consideră 

că cea mai mare parte a vorbirii şi acţiunilor noastre este ghidată 

implicit  de   semnificaţii  simţite  de  fundal,  care  ar  asigura  continuitate  şi  context  pentru  schimburile  noastre  cu  lumea. 

Exemplul  relativ  banal  dat  de  Welwood,  care  descrie  fondul situaţional  şi  semnificaţia  simţită,  din  perspectiva  lui  Gendlin, se  referă  la  întâlnirea   cuiva  pe  stradă.  Înainte  să  te   gândeşti  ce 26 

Mintea superficială –  jur-împrejurul ei înseamnă  persoana  respectivă  pentru  tine,  corpul  deja  are  o reacţie,  cum  ar  fi  neliniştea  sau  plăcerea,  pe  care  o  resimţi  la întâlnirea acelei persoane. 

Oamenilor  le  este  adesea  dificil,  observă  Welwood,  să  ia contact  cu  reacţiile  simţite  în  corp,  în  astfel  de  interacţiuni. 

Se  poate  învăţa  însă  aceasta.  Cum?  Ne  îndrumă  Welwood: Diminuând  atenţia  focalizată,  şi  urmărind  senzaţiile  difuze  ale corpului. Atenţia focalizată e culpabilizată pentru că ar selecta părţile  diferenţiate  din  întreg.  Este  ca  şi  cum  nu  se  mai  vede pădurea  de  copaci.  Atenţia  focalizată  evidenţiază  anumite aspecte ale câmpului experienţial, iar pe altele le ignoră. Altfel spus, pierde din vedere întregul. Welwood arată că în meditaţia fără obiect fix, asupra căruia să ne concentrăm, atenţia devine în mod natural difuză, iar aspectele fondului situaţional apar sub forma  gândurilor  şi  sentimentelor  legate  de  viaţa  proprie  sau circumstanţele  actuale.  Sugestia  adresată  meditatorului  este  să 

nu urmărească aceste gânduri şi sentimente, ci să treacă dincolo de  această  „bârfă  subconştientă”.  Meditaţia  este  prezentată 

astfel  ca  un  vehicul  pentru  cunoaşterea  de  sine  întrucât  ne-ar permite  să  ne  desprindem  de  diversele  tipare  de  condiţionare. 

Asta  în  cazul   fondului  personal  care  în  timpul  meditaţiei  apare sub forma amintirilor, fanteziilor, proiecţiilor sau virajelor emoţionale.  Atenţia  difuză  din meditaţie  cheamă  ce a  fost  măturat sub covor să iasă afară pentru a fi recunoscut. 

Welwood,  pentru  care   organismul  minte-corp  ştie 

„inconştient”  mai  mult  decât  poate  articula  atenţia  focalizată, diferenţiază   fondul  inconştient  în  patru  niveluri  întrepătrunse: fondul  situaţional,  fondul  personal,  fondul  transpersonal  şi   fondul deschis.  Fondul  situaţional  este  cel  al   semnificaţiei  simţite  – 

 impresia  simţită  implicită  despre  situaţia  imediată  în  care  ne aflăm. De reţinut din prezentarea lui Welwood că, din perspectivă budistă,  conştienţa începe ca unitate pură, la nivelul  fondului deschis,  devine  mai  întâi  diferenţiată  la  nivelul  transpersonal, apoi  individualizată  la  nivelul  personal  şi  în  final  particulari-zată la nivelul situaţional. Avem astfel o stratificare a conştienţei: nediferenţiat, diferenţiat, individualizat, particularizat. Nivelul cel mai profund al conştienţei este cel pur nediferenţiat. Această 

viziune  budistă,  aniconică,  este  la  polul  opus  viziunii  isihaste care  pune  drept  fundament   persoana  –  chip  iconic,  ca  singularitate şi maximă distincţie. Astfel, comparativ,  fondul deschis, cel dincolo de  fondul personal şi  fondul transpersonal, ar corespunde, întrucâtva,  ca  fond  ultim,  cu   persoana  ca  temei,  din  isihasm. 

Spun  „întrucâtva”  pentru  că  aceeaşi  realitate  antropologică 

ultimă/primă are conotaţii diametral opuse:  personale (persoana), în isihasm,  impersonale (fondul deschis), în budism. 

În  esenţă,  trebuie  reţinut  că   fundamentul  personal  sau persoana ca fundament, în isihasm, este dincolo de ceea ce înţelege Welwood,  din  perspectivă  budistă,  prin   fond  personal   respectiv fond transpersonal.  Aceasta se poate vedea mai clar dacă se pun faţă  în  faţă structurile antropologiei  budiste şi structurile antropologiei iconice, isihaste. Prezentarea de către Welwood a acestei structuri antropologice budiste ca fiind alcătuită din „fonduri” şi 

„fundaluri” este ea însăşi o „metodă” de a evita/nega alcătuirea din forme pe care le doresc practic dizolvate, aneantizate. 

Fondul transpersonal este alcătuit, din perspectiva sa, din structuri  abisale,  de  reacţie  şi  raportare  la  realitate,  pe  care  le consideră intrinseci naturii umane. Aici descoperă calităţile naturii umane,  universal  apreciate,  precum  compasiunea,  generozita-tea,  umorul,  curajul,  blândeţea,  puterea  –  trăsături  caracteriale ce  sunt  expresii  ale  sensibilităţii  noastre  funciare  faţă  de  realitate.  Aceste  calităţi  le  defineşte  ca  fiind   calităţi  sufleteşti,  dar subsidiare  fondului personal, întrucât  fondul transpersonal  este, în atare viziune, un strat mai profund decât  fondul personal; astfel, fondul  transpersonal rămâne situat într-o zonă intermediară unde 

„nu  suntem  conştienţi  de  identitatea  noastră  cu  Întregul  şi totuşi identitatea noastră nu e limitată la graniţele organismului individual”  (Ken  Wilber).  În  atare  perspectivă,  fondul  transpersonal este acoperit de focalizarea pe preocupări situaţionale şi  personale,  dar  funcţionează  pe  un  plan  mai  îndepărtat,  de fundal  al  conştiinţei.  Despre  inter-relaţionarea  transpersonală 

spune  că poate  fi  trăită  direct  de misticismul  extatic  al  unităţii naturii. Din perspectivă isihastă, însă, acest misticism extatic al unităţii naturii este o experienţă de factură panteistă, impersonală şi depersonalizantă. Are un efect de cosmicizare a omului. 

 inter-relaţionare…  care  eludează  forma,  hotarul,  identitatea. 

Am  vorbit  cândva  despre  maestrul  budist  vietnamez,  Nath Hahn,  care  folosea  formula   inter-fiinţă.  Dar  de  fapt   inter-fiinţa, din  perspectiva  naturii  intrinseci,  este   inter-energie.  Conţinutul inter-fiinţei  este  structural  energetic. Aşa,  în  conotaţie  spirituală, sună bine dacă vorbesc de  inter-fiinţă. Dau impresia de legătură, de relaţie la nivel de fiinţă. Energiile nu sunt însă însuşi chipul permanenţei,  care  are  caracteristici  fiinţiale.  De  aceea  nu trebuie  să  mergem  după  nume,  desemnare  şi  semnificaţie,  ci trebuie să identificăm (şi) natura realităţii şi chiar să o experiem ca  ceea  ce  este.  Nu  întâmplător  se  vorbeşte  de  conştiinţă  şi conştientizare  în  cazul  experierii  naturii  umane  fundamentale, în budism. 

Evident budiştii au o apetenţă sporită pentru relaţionare, care, paradoxal, este o formă de impersonalizare. Este o „relaţie” 

considerată  ca  un  pseudo-fundament,  dez-individualizant  şi impersonalizat, însă. O „relaţie” care neagă de fapt forma individuală energetică. N-are consistenţa fiinţialităţii această relaţie inter-fiinţă,  cum  o  numeşte  Nath  Hahn.  În  viziune  budistă 

 natura  umană  fundamentală  sau   non-mintea  are  însă  conotaţiile fiinţialităţii,  dar  nu  şi pe  cele  ale  relaţionării  în  ordinea  fiinţialităţii, pe de o parte. Pe de altă parte, budiştii nu au conştiinţa personalismului  fiinţial  al   naturii  umane  fundamentale,  nici  a caracterului său singular şi nici a caracterului său iconic. Nu au conştiinţa faptului că  natura umană fundamentală este un chip de cuvânt  care  reproduce  întru  asemănare  un  model  arhechipal, un  cuvânt  al  Cuvântului-Persoană.  Ca  atare  nu  cunosc  chipul de  exprimare  fiinţială,  singulară-ipostatică,  a  acestei  naturi fundamentale. 

I.M.: Se trece în zona impersonală… adică se pierde individualitatea, subiectul… 

N.: Impersonalismul funciar ca substrat de fond al personalismului  superficial,  în  budism.  Depinde  şi  cum  prezintă 

subiectul,  pentru  că,  vorbind  de  acelaşi  termen, de  subiect,  de pildă,  nu  ne  referim  neapărat  la  aceeaşi  realitate  ca  suport 29 

actant. Ce numim subiect? Mai bine zis, cu ce îl identificăm? Cu sinele cartezian? Dacă prin numirea de  subiect te referi la structura de gânduri ale  minţii superficiale, da, poţi să zici că ei caută 

să depăşească acest „subiect-gânduri”. Caută să se abstragă din el, negându-l, stingându-i flacăra. Însă, dacă situezi  subiectul în ordinea   minţii  corpului,  în  ordinea  aceasta  subtilă,  nu  mai  este potrivită formula cu pierderea subiectului… Avem de a face în acest caz cu un soi de  subiect metafizic, transcendent în raport cu subiectul cartezian. Este o mişcare în spaţiul  inter-fiinţă. De aceea budismul, dar nu numai,  ci şi filosofia antică greacă, identifică 

 persoana  chiar  în  sfera  a  ceea  ce  Welwood  numeşte   mintea superficială, unde  lucrează   ego-ul  sau  meşterul-sursă  a  iluziilor. 

Astfel  persoana  apare ca fiind una cu masca. Adică, persoana se identifică cu masca, în perspectivă budistă. Şi, până la un punct, este  adevărat,  pentru  că  este  într-adevăr  şi  o  mască  –  cea  a căderii, configurată superficial ca pseudo-persoană –, ce ascunde omul profund, care este  persoana: taină apofatică. Dar, pe de altă 

parte,  în  isihasm,  căutându-se  şi  restaurarea  omului  deplin  – 

aşa cum, în sens creştin, inclusiv corpul e părtaş la cele dumnezeieşti –, această structură a  minţii superficiale trebuie să ştim că 

trebuie  demascată,  dar  pentru  a  fi  valorificată,  personalizată, iconizată.  Nu  trebuie  aneantizată,  nirvanizată  ca  în  budism. 

Budismul e marcat de stingere... 

I.M.: Nu trebuie petrecut aproape exclusiv în ea. Aici ar fi problema… 

N.: Nu, pentru că acesta ar putea fi un semn de depersonalizare.  Fără  îndoială,  nu  trebuie  negată  şi  nici  dizolvată, aneantizată,  mintea  superficială.  Dar  nu  trebuie  să  rămână  un substitut participativ, un surogat de persoană. Trebuie demascată. 

Însă, dacă este o reflectare a ceea ce o transcende şi este unitară 

într-un chip al omului integral, unitar, participativ, atunci este pe poziţia justă, şi în mişcarea firească. Trebuie valorificată. Personalitatea, în chip mistic isihast, este o integralitate  şi o integralizare  iconică  care  cuprinde  şi   mintea  superficială,  şi   mintea corpului  şi   non-mintea,  ca  să  păstrez  elementele  „de  integrat”, conform  formulării  lui  Welwood,  la  care  se  adaugă,  în  mod 30 

Mintea superficială –  jur-împrejurul ei evident şi corpul, care este îndumnezeit. Budismul a ajuns şi la o  structură  nihilistă.  Mergând  spre  această  vidare,  spre  acest gol,  are  structural  o  tendinţă  de  negare.  E  de  înţeles  tendinţa, întrucât  caută,  cumva,  o  ieşire  din  aceste  văluri  ale   minţii superficiale, pentru a ajunge la  mintea corpului... şi, mai profund, pentru a transcende în  natura umană fundamentală... 

I.M.: Adică aproape excluzând aceste văluri… 

N.: Văluri care ascund realităţi mai profunde, văluri care devin substitutive. În sens creştin, însă, ar trebui să le aducem la transparenţă… Nu să le ardem cu totul. 

I.M.: La sănătate, la armonie… 

N.: Da, şi la o integrare iconică. Nici simţirea nu trebuie să 

o  anihilez…  În  sens  mistic  isihast,  trebuie  să  transfigurăm simţurile.  Trebuie  să  le  repersonalizăm.  Cumva,  ca  practică, avem nevoie (şi) de o pază a simţurilor, căci prin ele intră lumea în noi şi e posibil să intre mai multă „lume” decât putem noi să 

primim şi să metabolizăm, caz în care ne „intoxicăm”. Ne mun-danizăm, în loc să ne îndumnezeim. Ne pierdem sensul. Ieşim din rost. Ne uităm menirea. 

Avva  Ghelasie  consemna  undeva,  apropo  de  această 

menire ratată, că în loc să fim părtaşi la îndumnezeire şi parti-cipanţi la sfinţirea lumii, suntem mai degrabă în situaţia de a fi cosmicizaţi sau naturizaţi. Altfel spus, în loc să devină transparent  în  noi  chipul  lui  Dumnezeu,  cel  tainic,  din  noi,  care  este lucrător şi care realizează o asemănare a noastră cu Dumnezeu, ia mai mult natura chip în noi. Această prefacere întru asemănare se imprimă inclusiv asupra cosmosului. Faţa omului poate să  amprenteze  natura,  aşa  cum  preciza  Părintele  Stăniloae.  Şi aici  sunt  modele  diferite.  Isihasmul  e  personalist,  afirmativ,  nu negaţionist.  Vizează plinul, nu  golul,  ca  în  budism.  Aici  este  şi o  problematică  care  se  desfăşoară  în  jurul  personalismului autentic. Dacă dorim, creştini fiind, să înţelegem personalismul autentic creştin, nu trebuie să înţelegem persoana şi subiectul în cheie budistă, adică drept mască, ca  prosopon sau  persona, sau ca minte  superficială.  Trebuie  să  identificăm  persoana  umană  în caracterul  său  apofatic,  transcendent,  dincolo  de   mintea  superficială şi de  mintea corpului. Nu poţi să faci o „fixaţie” mistică pe 31 

extragerea dintr-o dualitate subiect-obiect pentru a te scufunda, prin  atenţia  difuză,  într-o  unitate  holistă  care  este  una  de  tip contopire  sau  fuziune,  întrucât  se  refuză,  se  neagă  astfel  (şi) existenţa formelor subtile care deşi au hotar de contact, nu sunt monade izolate, incapabile de comunicare şi comuniune. 

I.M.: O unitate care pierde individualitatea? 

N.: Nu doar individualitatea formei subtile se pierde, ci şi singularitatea  persoanei,  ca  natură  profundă,  se  pierde  –  în sensul  actualizării  şi  al  personalizării  iconice.  Din  perspectivă 

isihastă, este patologică pierderea, dizolvarea, anihilarea subiectului, chiar în conotaţia sa carteziană. Chiar în relaţiile cele mai dense de comuniune avem inter-subiectivitate. Nu fuziune, nu contopire.  Alteritatea  se  păstrează.  Perihoreza  este  con-locuire intersubiectivă. S-a văzut aceasta în  Ascetica şi mistica  Părintelui Stăniloae,  atunci  când  am  evocat,  pornind  de  la  Binswanger, importanţa independenţei subiectului, a libertăţii lui, inclusiv în ceea  ce  înseamnă  revelarea  de  sine  şi  relaţionarea  prin  care  te întemeiază în existenţă pe tine, cel cu care se întâlneşte sau cel cu care relaţionează. Nu relaţionează superficial, ci profund, nu ca  mască,  ci  ca  formă-chip.  Dar  cu  toate  acestea  –  în  deplinul comuniunii,  al  întâlnirii  –  subiectul  este  şi  rămâne  activ:  şi distinct,  şi  independent.  O  independenţă  care  e  participativă, nu  autarhică,  capabilă  de  o   unire  euharistică,  neamestecată  şi neconfundată, care este altceva decât o  unire holistă ce duce la o contopire în care se anihilează cei doi subiecţi. Cei doi subiecţi nu se transformă în întâlnire ca două substanţe într-a treia, aşa cum  din  unirea  dintre  alb  şi  negru  apare  un  gri.  E  un  contact între alb şi negru. E şi o împărtăşire şi o metabolizare reciprocă. 

Un schimb de memorial. 

I.M.: Unirea holistă – pe care aţi menţionat-o, şi care duce la o contopire în care se anihilează cei doi subiecţi – este o unire conştientă sau e mai degrabă o unire semiconştientă? Părintele Ghelasie spunea că existăm în măsura în care suntem conştienţi de aceasta. 

N.: E adevărat! Subscriu. Conştiinţa e taina viului existenţei. Doar că aici se pune problema realităţii conştiinţei, adică  a naturii  sale,  fiinţiale  nu  energetice,  ca  în   unirea  holistă.  Altceva 32 

Mintea superficială –  jur-împrejurul ei este realitatea conştienţei mentale, ca un soi de luciditate la care unii  cred  că  s-ar  reduce  conştiinţa.  Dar  există  şi  o  conştiinţă 

sufletească.  Aceasta,  paradoxal,  este  mai  puţin  la  îndemână. 

Este mai tainică. Este fiinţială în natura, în realitatea ei. Pe aceea n-o trăim conştient, aşa concret, de obicei, mulţi dintre noi. Ea ţine  de  acea  încercare  de  restaurare  şi  de  descoperire  de  sine, care  survine  printr-un  demers  practic,  experienţial  mistic.  E  în ordinea apofatismului mistic... Noi nu ajungem la ea doar aşa, declarând că am ajuns… E tot aşa cum, în perspectiva budistă a lui Welwood, la realitatea naturii umane fundamentale, dincolo de  mintea superficială şi de  mintea corpului, se ajunge prin practică 

meditativă, iniţiatică. Nu ajungi numai prin faptul că te gândeşti la, ca şi când… 

I.M.: Şi că vrei… 

N.: Şi că vrei, doar că vrei, da... şi eşti deja acolo unde vrei doar  pentru  că  vrei.  A  dori,  a  voi  este  un  motor,  căci  ai  arcul gândului  că  există  această  realitate  urmărită,  şi  îţi  doreşti  să 

realizezi-ţinteşti  această  natură,  aşa  cum  este.  Dar  ai  nevoie  şi de o anumită practică şi de o anumită asceză, de o anumită retragere  ş.a.m.d.  Se  intră  tot  în  domeniul  unor  practici  spirituale sau tehnici de abordare experienţială, inclusiv a realităţii noastre fundamentale. Şi atunci conştiinţa aceasta profundă… chiar şi în sensul acesta de conştiinţă fiinţială, duhovnicească, dacă vrei, nu este accesată doar aşa-zicând şi crezând că eşti tu conştient şi că 

umbli pe stradă cu conştiinţa proprie sub bască. Aşa rămâi doar la un nivel de conştienţă… Nu ai trează conştiinţa propriu-zisă... 

I.M.:  Care  ar  fi  nişte  repere  de  tranziţie?  Să  zicem:  de  la focus la divergenţă; de la semiconştienţă analitică la o conştienţă, prezenţă mai deplină, mai deschisă; de la părerea proprie că aşa e, la  valorizarea  celorlalţi  semnificativi.  Încerc  să  identific  câteva procese  care  să  zic  că  ne-ar  putea  scoate  la  liman…  Pentru  că 

natura  umană  fundamentală  sau  sufletul  nostru,  pentru  unii dintre  noi,  fiind  încărcaţi  cu  foarte  multe  negativităţi,  e  destul de departe, şi ca atare ne împiedicăm inevitabil de foarte multe din noi înşine. Şi atunci există şi nişte repere tranzitorii? Cum să 

facem  ca,  de  la  un  nivel  foarte  amestecat şi  cu multe  negativităţi, să ajungem către ceilalţi, către Dumnezeu şi către natură…? 

N.: Ar trebui să o facem fără a confunda, fără a amesteca aceste repere, încercând să fim într-o participare reală şi autentică,  personală…  Cam  asta  ar  trebui  să  facem.  Cred  că,  fiind vorba şi de un parcurs sau de o cale, este nevoie  şi de o hartă, pentru a vedea despre ce teritoriu vorbim, de unde până unde ne întindem păşirea. Şi – dacă ai pomenit de  mintea superficială, de  mintea corpului şi de  non-minte, în perspectiva lui Welwood – 

trebuie  să  ştim  că  avem  de  a  face  de  fapt  şi  cu  o  hartă  antropologică ce are nişte ţinuturi astfel denumite. 

I.M.: Trebuie să le avem în atenţie pe acestea… 

N.: Evident! E doar o hartă, însă. Trebuie să ajungi şi acolo pe teren, acoperind teritoriile reprezentate de hartă, în raport de repere, de mijloace. Cum şi unde ajungi? Cu ce mijloace, prin ce metode  şi  tehnici?  De  exemplu,  pentru  a  trece  de  la  o  zonă  la alta,  Welwood  susţine  că  trebuie  să  schimbi  tipul  de  atenţie. 

Ca  să  schimbi  tipul  de  atenţie,  trebuie  să  ştii  că  există  şi  o atenţie focalizată şi una difuză. Deci, trebuie să treci, în fond, la un alt tip de participare, schimbând registrul şi ieşind din genul de  articulare  subiect-obiect.  Din  perspectivă  isihastă,  există 

avantajul  că  restaurarea  omului  este  o   restaurare  iconică.  Are  ca temei întâlnirea cu Hristos, Cel care (ne) arată cine este omul cu adevărat.  Nimeni  nu  mai  ştie,  după  căderea  adamică,  cine/ce este  cu  adevărat  omul,  fără  a-i  fi  descoperit  chipul  prin  întruparea  Fiului  lui  Dumnezeu,  Cel  prin  care  toate  s-au  făcut.  A realiza  natura umană fundamentală, dincolo de  mintea superficială 

şi  de   mintea  corpului,  adică  dincolo  de  energii,  nu  înseamnă 

totodată  o  recunoaştere  şi  a  chipului  omului  adevărat.  Numai prin  încercări  personale  –  sau  individuale,  mai  exact,  căci persoana e o realitate mai tainică –, dacă ajungem numai la noi înşine, dar fără Dumnezeu, aceasta este spre pierderea noastră. 

Noi nu ne putem restaura pe noi înşine, prin noi înşine! 

În  spaţiul  creştin,  nu  trebuie  să  confundăm,  evident, ordinea antropologică cu ordinea teologică. Acestea sunt într-o înrudire.  Sunt  într-un  raport  iconic,  adică  de  asemănare,  de înrudire. De aceea, noi ne refacem pe noi înşine, nu singuri, ci prin raportare la Dumnezeu. Mai mult, ne restaurăm prin faptul că Dumnezeu lucrează asupra noastră, imprimând modelul său 34 

Mintea superficială –  jur-împrejurul ei în noi, reconfigurându-ne după acest model. Această imprimare este o iconizare. Ne transformă întru asemănare. Iar asemănarea exprimă  o   direcţie  a  transformării   orientată   de  modelul-temei! 

Nu e orice fel de transformare! 

Dar,  revenind,  căci  începusem  să  spun  că  e  o  fixaţie  –  la Welwood  şi  la  mai  mulţi,  e  un  laitmotiv  –  pe  această  ruptură 

subiect-obiect care permanent ne face să fim scindaţi şi situaţi în afara  unei  participări  unitare.  Trebuie  foarte  multă  prudenţă 

pentru că, până la urmă, distincţia – căci despre aceasta vorbim 

–  trebuie  păstrată.  Inclusiv  distincţia  dintre  subiect  şi  obiect, care e reală şi firească, trebuie păstrată, nu negată şi dizolvată. 

Povestea  este  alta.  Dacă  eu  am  distincţia  subiect-obiect  şi  o localizez ca punct de articulare uman în zona  minţii superficiale, subiectul  la  care  mă  refer,  îl  am  deja  predefinit  ca  ţinând  de structura   minţii  superficiale.  Problema  e  când  transcend  dualitatea  subiect-obiect,  căutând  un  fel  de   unitate  holistă,  care  în fond e de natură  meta-fizică. Aici nu mai sunt în  mintea superficială, ca suport de articulare, şi nici în realitatea tridimensională, ci în mintea corpului. Sunt în câmpul acesta meta-fizic, meta-corporal, dedesubtul   minţii  superficiale.  În  viziunea  lor,  aici  n-ai  mai  fi subiect,  de  unde  şi  conceptul  de   inter-fiinţă,  amintit  deja.  Fără 

subiect,  însă,  individualitatea  se  estompează,  fapt  pentru  care preferă  formula  de   inter-fiinţă,  care  dez-individualizează.  Sau, deşi  individualitatea  subtilă  există  în  realitate,  nu  o  recunoşti sau o negi, budist fiind. Sau pare că e, dacă o priveşti prin ochii subiectului  cartezian,  dar…  coborând  în  substratul  holist  intri în fuziune, eşti una cu totalitatea, în sensul că tu eşti totalitatea, fiind  una  cu  ea.  De  aici  această  formulă  a   inter-fiinţei  care privilegiază relaţia, legătura, paradoxal, refuzând forma subtilă, individualizată. 

Aici este confuză perspectiva iluminării mistico-metafizice de  tip  oriental,  care  nu  ia  în  considerare  lumina  revelaţiei hristice.  De  fapt,  aici  este  legătura,  cu  şi  prin  Welwood,  între psihologia  occidentală  –  nu  neapărat  americană,  deşi,  fiind  de acolo, pedalează pe acest caracter – şi Orient. Dar creştinismul – 

sau,  mai  profund,  mistica  creştină,  adică  isihasmul  –  nu  este 

„prins” în raportul acesta dintre Orient şi Occident. Nu e luat în 35 

considerare  ca  viziune,  ca  practică  şi  experienţă.  Aici  trebuie văzut  că  Welwood  caută  de  fapt  să  transceandă  dualitatea subiect-obiect, trecând într-o non-dualitate, adică într-o unitate nediferenţiată. Cum? Accesând – printr-o atenţie difuză –  mintea corpului  care  e  o  minte  subtilă,  ce  nu  este  doar  „în  cap”.  Este mintea  ca  un  câmp  de  energie  şi  informaţie.  Aceasta  o  afirmă 

explicit.  Ceea  ce  relevă  faptul  că  unitatea  sau  holismul  acesta, subiacent  subiectului  cartezian,  este,  în  esenţa  sa,  de  natură 

energetică. 

Pe de o parte, deşi ar fi „un rău”, totuşi pare că recunoaşte şi  un  fel  de  individualitate  sau  realizează  o  identificare  individuală a acestei realităţi. Însă, pare o recunoaştere bizară. Dacă-i recunoşti individualitatea/individualizarea, atunci relaţionarea nu  poate  fi  o  unitate  fuzionistă.  Individualitatea  s-ar  disipa  în relaţionare,  în  atare  perspectivă.  Evident,  reflexul  acesta  de  a evita  sau  de  a  dizolva  forma  pentru  a  te  retrage  într-un  vid, desigur lipsit de formă, e un demers, chiar un tipar mistic negaţionist, care crează probleme. Astfel, chiar dacă aceştia recunosc cumva şi individualitatea,  cum că  ar fi, nu recunosc însă şi că e bine  că  este.  De  ce  nu  e  bine?  Îi  deranjează  hotarul!  Forma! 

Iconicitatea! 

Tocmai  aceasta  este  frumuseţea!,  să  păstrezi  distincţia  în relaţionare, să o afirmi în comuniune, celebrând alteritatea. Nu te confunzi cu relaţia. Relaţia nu e temei. Distincţia nu înseamnă 

separare.  Se  pune  de  multe  ori  semnul  egal  între  identitate  şi separare,  ca  şi  cum  identitatea  se  contrapune  unităţii.  Identitatea  nu  exclude  posibilitatea  întrepătrunderii.  Nu  se  înţelege capacitatea  relaţională  şi  de  interferenţă  a  identităţii.  E  ca  şi când  identitatea  nu  poate  fi  decât  monadică.  A  te  distinge  de celălalt,  chiar  în  întâlnire,  e  un  lucru  esenţial  bun.  Nu poate  fi un lucru rău, întâlnire reală fiind. Nu trebuie să fuzionez ca să 

fim  „un  una” sau  „un  noi”,  pentru  ca,  aşa  cum  am  zis,  dintr-o pastă de cacao şi o pastă de vanilie să iasă „un  ceva” ca  alt- ceva. 

Şi  atunci  e/suntem  unitatea!  Nu!  Trebuie  să  fie  întâlnire  şi comunicare, dar să se păstreze distincţiile. Se celebrează! Revine sau  este  recurent  acest  bau-bau  al  subiectului  şi  al  obiectului, care  înţeleg  că  focalizează  atenţia,  ca  o  marcă  a  căderii  din 36 

Mintea superficială –  jur-împrejurul ei unitate.  Însă,  e  foarte  important  că  focalizarea  despre  care  se vorbeşte se petrece în zona aceasta a  minţii superficiale, asociată 

 ego-ului. Dar, de fapt,  mintea superficială ar trebui şi putem să o vedem şi altfel, ca orientare, pentru că ea, în sensul ei firesc – şi arhechipal,  inclusiv,  ca  perspectivă  –  ar  trebui  să  reflecte,  să 

manifeste, suportul mai adânc al omului, care şi acela este singular,  deci  unic.  Din  atare  perspectivă,  este  firesc  ca  subiectul minţii  superficiale  să  păstreze  distincţia  formelor  realităţii,  care sunt obiective. Sunt reale, nu sunt iluzii! 

I.M.:  Dar  distincţia  să  fie  la  nivel  sufletesc,  nu  la  nivel mental… 

N.:  Nu  numai  la  nivel  sufletesc.  Tocmai  asta  vreau  să 

sublinez, că este şi o identitate/distincţie fundamentală la nivel sufletesc…  Dar  nu  numai!  În  toate  ordinile  de  realitate  ale structurii umane se păstrează identitatea, distincţia. 

Hai  să  lucrăm  şi  pe  materialul  clientului,  să  operăm  cu formulările lor. Ai pomenit întâi de  mintea superficială care ar fi eul, în sens mai degrabă egotic, efemer. Ar fi apoi  mintea corpului ca o structură subtilă. Un câmp energetic în care, interesant, se ajunge prin alte tipuri de tehnici sau practici; în general, spiri-tualităţile  orientale,  lipsite  de  lumina  revelaţiei  hristice,  sunt preocupate de aspectul energetic şi-l accesează, făcând din el o mare  evoluţie  „spirituală”.  Aici  se  poate  face  diferenţa  faţă  de psihologicul  de  tip  occidental,  care  se  mişcă  în  sfera   minţii superficiale – desigur, şi ca mental, şi ca emoţional-afectiv, şi ca senzitiv sau simţuri. Acesta ar fi  psihologicul ca structură intrinsecă. Tocmai de aceea, în terminologia sa, Welwood îl şi numeşte personalitate. Cum spuneam, contează cum identificăm  personalitatea  ca  realitate,  structura  ca  atare,  deci,  şi  nu  doar  cum  o definim.  Însă,  dincolo  de  această  „personalitate”  este   mintea subtilă. Dincolo şi de această  minte subtilă  este  non-mintea. Astfel, non-mintea  este   dincolo  de  dincolo.  Un   dincolo  de  dincolo  care rămâne  dincoace,  însă,  în  spaţiul  creat.  Avem  diferenţe  de straturi şi diferenţe ontologice. 

Întrebare: Toate aceste minţi devin activ-participative când se realizează întregul chip uman, în caz că este avută în vedere o integralizare a lor? Da sau nu? În practică, mă refer. Co-există? 

În  ce  fel?  Juxtapuse?  Welwood  afirmă  că  ele  co-există.  În  acest caz, distincţiile în relaţionare se păstrează sau nu, în toate aceste aspecte, spaţii sau dimensiuni? Cu alte cuvinte, am de a face cu o separare subiect-obiect la nivelul  minţii superficiale, am parte de o unire la nivelul energetic al  minţii corpului, la modul contopire sau  fuziune,  iar  la  nivel  de   non-minte  am  un  salt  nirvanic, întrucât  imersez  într-o  realizare  de  factură  solipsistă?  Welwood nu susţine că  non-mintea ar fi o singularitate. Dimpotrivă! E ca şi cum  non-mintea  ar fi o realitate în genul unui comun ubicuu, un fond difuz, fără identitate, fără hotar. 

Prin urmare, în viziunea budistă este o etajare, o structurare  pe  niveluri,  dar  şi  un  salt  ontologic,  finalmente.  De  la  o particularitate,  de  la  o  separare  de  genul  subiect-obiect,  trec apoi, mai adânc, ca nivel, la un fel de  inter-fiinţă, într-o realitate mai  subtilă,  considerată  non-individualizată,  întrucât  individualizarea ar fi o mărturie a formei, pe care o neagă. Pentru ca ulterior să transcend, ca salt ontologic, în  non-mintea care este o unitate transcendentă pură, lipsită de formă, intrinsec nerelaţio-nată. Aceasta înseamnă că  non-mintea anulează forma, identitatea, distincţia şi, în fond, relaţia. E o stingere nirvanică în  non-minte. 

Aici  este  de  discutat  forma  de  compasiune  din  budism,  care prezintă caracteristici specifice, date de procesul de nirvanizare. 

Propriu-zis,  în  procesul  de  nirvanizare  este  o  ex-tragere din  realitatea  existentă,  cea  a  formelor  3D,  care merge până  la ascunderea  şi  afundarea  în  golul   non-minţii,  cel  deposedat  de orice  formă,  şi,  deci,  lipsit  de  singularitate.  Sensul  nirvanizării este cel de dizolvare a formelor, de anihilare a identităţii. E un fel de anulare, de aneantizare a lui Buddha în „natura de Buddha”! 

Ar putea fi vorba, prin urmare, în budism, şi de o unitate fundamentală,  dar  de  natură  comună,  transcendentă,  nediferenţiată, realizată ca – şi prin –  non-minte. Ar putea fi şi un soi de integrare între  mintea superficială,  mintea corpului şi  non-minte, una  conjuncturală  şi  temporară,  însă.  O  „integrare”  care  ar  fi 

„ca  şi  cum”  ar  fi  –  că  tot  foloseşte  Welwood,  nu  întâmplător, imaginea  oceanului,  a  valurilor  şi  a  spumei.  Această  reprezentare denotă însă o viziune aniconică şi rămâne la polul opus faţă  de  creştinism,  care  dă  mărturie  de  paradigmele  divine,  ca 38 

Mintea superficială –  jur-împrejurul ei supra-forme, şi  de menirea  hristică  a  îndumnezeirii  şi  a  înveşnicirii  formelor  creaţiei,  şi  nu  de  anihilarea  lor.  Aici  este  taina unirii şi a integrării formelor în Trupul Mistic Hristic. 

Dar,  apropo  de  ocean,  nu  există  şi  Oceanul  Pacific,  şi Oceanul  Indian,  şi  Oceanul  Atlantic?  E  numai  un  ocean?, Oceanul,  cu   O  mare.  Nu  sunt  oceane  şi  oceane,  mări  şi  mări? 

Chiar  şi  mările  şi  oceanele  au  culori  sau  nuanţe  cromatice diferite. Inclusiv forme diferite! Oceanul e folosit aici ca simbol pentru  întinderea  fără  formă,  deşi  realitatea  evidentă  infirmă 

această  teză.  Şi  ceea  ce  apar  ca  o  prefigurare  de  formă  sunt valurile. Dar ar putea fi şi valuri mai mici, şi mai mari… tsunami! 

Mărimea e legată şi ea de formă. Este posibilă o modalitate de diferenţiere chiar şi între valuri. Sunt zone mai potrivite pentru surfing, şi în funcţie de mişcarea apei... 

I.M.: Mintea corpului, fiind valurile? 

N.:   Mintea  corpului,  care  nu  se  confundă  cu  simţirea organică, mai umorală, ar fi valurile. Apoi ar fi spuma valurilor, care ar fi  mintea superficială. Spuma apare şi dispare... 

I.M.: Unde intră simţurile… 

N.: Da, şi simţurile, şi emoţiile, şi gândurile intră tot aici, în   mintea  superficială.  Spuma  se  resoarbe,  se  disipă.  La  fel  şi valurile, apar şi dispar. Asta ar fi imaginea budistă asupra relativităţii  existenţei:  valurile,  spuma.  De  aceea  se  caută  extragerea,  ieşirea  din  forme,  din  „spuma  valurilor”,  ca  să  zic  aşa, tocmai pentru a ajunge la  non-formă, în ocean, care este în cele din urmă  non-mintea, ca maximul de  non-formă, în viziunea lor. 

În  sens  isihast,  persoana  este  însăşi  forma,  aşa  cum precizează  Avva  Ghelasie.  Forma-Persoana  ca  fundament! 

Ca permanent! Nu ca relativ! În acest sens, acea natură fundamentală este în mod eronat evaluată de budism ca substanţă, ca ubicuitate, nesingularizată, lipsită de conştiinţa identităţii proprii şi  a  capacităţii  de  relaţionare  prin  distincţie.  Natura  fundamentală,  non-mintea, pot să o înţeleg ca fiind, în substanţialitatea ei,  natura  fiinţială  a  sufletului;  aşa  cum,  similar,  este  o  natură 

materială  a  corpului.  E  aceeaşi  materie  în  fiecare  corp,  dar materia  este,  cumva,  individualizată  în  corpul  tău,  la  fel  în corpul meu etc. Vorbim de o materie corporală individualizată; 39 

o  materie  încorporată  care  prezintă  distincţii,  individualizări. 

Conţinutul  ca  atomi,  molecule,  evaluat  din  punct  de  vedere (bio-) fizico-chimic, este acelaşi. Dar distincţia corporală e reală. 

Apoi,  e  o  altă  distincţie  la  nivel  energetic.  Energeticul subtil e şi el individualizat. Adică există şi  formă energetică. Însă, atunci  când  ajung  la   natura  umană  fundamentală  –  sau,  în  alt limbaj, la  non-minte sau la  sinele transcendent – nu toţi identifică 

caracterul singular al acestei naturi: identitatea şi distincţia ei. 

Welwood,  desigur,  merge  pe  linia  punctată,  budistă. 

Susţine că  non-mintea e o unitate pură, neconceptuală, ca şi cum n-ar avea nici un caracter singular, nici un hotar identitar. Deci diferenţele între noi doi ar fi, în atare viziune, doar în acest plan al  minţii superficiale… Acesta e primul plan. Al doilea plan este cel al  minţii corporale. Deci la nivel de  minte superficială suntem separaţi şi ne tratăm reciproc ca subiect-obiect. La nivelul  minţii corpului,  când  relaţionăm  ne  unificăm,  fuzionând,  dincolo  de raportul  subiect-obiect.  Suntem  fuzionaţi  în   inter-fiinţă.  Un  fel de supă A, B, C..., mai bine zis într-o bază de supă..., pentru că 

suntem lipsiţi de individualitate. Dincolo, în  non-minte, dăm de o unitate indistinctă… şi nu mai putem să ne mişcăm unul către altul şi să ne întâlnim direct. Este unitatea naturii transcendente, a naturii fundamentale... indistincte... 

I.M.: Care pierde foarte multe atribute… 

N.:  Nu  mai  avem  nici  unul…  Atributele  ar  fi  doar  în partea ceastălaltă, în manifestare, nu în ordinea  non-minţii sau a naturii  fundamentale,  a  substanţei.  E  ca  şi  cum  acolo  e  plat:  e noian întins de ape. E o realitate ultimă, în sensul lor experienţial. Un nimeni! Ceea ce, din perspectivă isihastă, e o eroare şi, totodată, o iluzie. Marea Iluzie budistă! Căci budismul nu explică 

cum e cu natura fundamentală. Ai accesat-o? Bun! Ce e cu ea? 

Doar constaţi că este? Am înţeles. E un fapt, mistic. Dar ce e cu ea ca realitate? De ce nu-i recunoşti singularitatea, maestre zen? 

Există o particularitate a corpului. Nu în sensul de semne particulare, ci în sensul că eşti corporal altul. Deşi, şi tu ai mână, şi am şi eu mână,  totuşi, mâna mea e mâna mea, iar mâna ta e mâna  ta. E  o  altă  amprentă.  Există  apoi  o  individualitate  chiar în  acest  substrat  energetic,  pe  care  budiştii  nu  o  recunosc. 

Mintea superficială –  jur-împrejurul ei Dar,  peste  forma  individuală  a  câmpului  energetic  este  şi  o singularitate, acea formă fiinţială a sufletului:  persoana. Sufletul tău  e  altul  decât  sufletul  meu,  deşi  substanţa  lor  e  comună. 

Chiar dacă natura lor e comună, ca realitate intrinsecă, se diferenţiază   ipostatic  un  suflet  de  celălalt.  Se  comunică-cuminecă 

natura comună în  chip ipostatic. 

Pe  de  altă  parte,  apropo  de  termenul  suflet  şi  de  identificarea  realităţii  lui,  budismul  nu  consideră  că  sufletul  e  chiar natura  fundamentală.  Sufletul  la  ei  e  „mutat”  în ordinea  energetică, în sfera atributelor. Foarte important! De aceea e necesar să nu te orientezi numai după termeni, ci trebuie să urmăreşti şi discriminarea naturii realităţii, prin identificare şi recunoaştere. 

Avva  Ghelasie  insista,  deloc  întâmplător,  pe  diferenţa dintre   ordinea  energetică  (a  atributelor)  şi   ordinea  fiinţială  

(a substanţei), identificând sufletul în cea din urmă, ca fiind de natură fiinţială, deci. Altfel, ne ducem după fentă, dacă ne fixăm doar  pe  termeni  şi  semnificaţia  lor.  Identificarea  naturii  propriu-zise  a  ordinii   energetice  respectiv  a  ordinii   fiinţiale  este  una,  iar identificarea subzistenţei concrete, energetice şi fiinţiale, ca  individ şi   ipostas,  este  alta.  Practica  şi  experienţa  budistă  neagă  iposta-zierea  naturii  umane  fundamentale,  şi,  subsecvent,  participarea ipostatică,  adică  relaţionarea  prin  intermediul  ipostasului  ca actant. 

Natura lui Buddha Sakyamuni, acea natură fundamentală 

realizată  de  Buddha  ca   natura  de  Buddha,  poţi  să  crezi  că  ar  fi natura  umană  în  general  sau  o  natură  umană  comună  ca  un ocean nediferenţiat? Nu prezintă şi o anume singularitate, adică 

o identitate ipostaziată? Despre această singularitate ipostaziată 

este vorba, antropologic vorbind. Buddha nu a recunoscut-o şi nu  a  identificat-o  ca  atare,  în  sensul  singular,  ipostatic,  de subzistenţă. Sau a evitat să afirme caracterul singular al naturii fundamentale  în  fiecare  om,  pentru  că  îşi  contesta  propria viziune  a  stingerii,  paradoxale,  prin  iluminare,  şi  concluzia  sa privind caracterul iluzoriu al diversităţii existenţei care se cere a fi neantizată. 

Prin  urmare,  când  vorbim  despre   suflet,  în  sens  isihast, vorbim  despre  natură  fiinţială,  nu  energetică.  Când  vorbeşte 41 

despre suflet, Welwood se referă la sufletul individual, în sens energetic,  deci,  aşa  cum  vorbeşte  în  chip  majoritar  mistica orientală  care  distinge   sufletul  individual  de   sufletul  universal, supraindividual. Atunci când se face referire la  sufletul universal 

– nu e cazul lui Welwood, care foloseşte terminologia budistă şi trimite la natura de Buddha ca la natura fundamentală – acesta ţine  de  o  realitate  care  nu  este  singularizată  identitar:   unică  în fiecare unic, deci. E ca şi când ar fi un suflet comun al umanităţii ca o substanţă comună, un ocean, care transcende multitudinea de individualităţi, de pe ţărm. 

Această supraunitate apare într-un raport dual, cumva, cu individualitatea,  căreia  i  se  contrapune.  E  o  unitate  care  ar părea că rămâne unitate indistinctă – întrucât transcende dualitatea  şi  multiplicitatea,  care  ar  fi  articulată  în  raportul  subiect-obiect,  ce  e  fixat  în  planul-raportul  dintre   mintea  superficială  şi realitatea  formelor  materiale  respectiv  mentale. Diversitatea  ar fi  cea  receptată  prin  intermediul   minţii  superficiale.  De  aici practici  spirituale  aniconice  de  contestare  inclusiv  a  formelor mentale care ar iluziona. 

În natura umană fundamentală distincţiile se estompează, pentru  budişti.  E  doar  întindere  nediferenţiată,  natura  fundamentală. Este ca şi când natura umană fundamentală în Buddha ori  în  Ryokan,  Obaku  sau  în  oricare  alt  maestru  şi  iluminat budist  nu  este  ipostaziată.  Distincţia  dintre  ei  ar  fi  doar  una corporală şi eventual energetică. 

Această   unitate  nediferenţiată,  neipostaziată,  a  naturii umane profunde este tot o iluzie, de fapt, pe care Buddha nu o risipeşte, ci, dimpotrivă o întreţine şi o promovează. Paradoxal, Buddha  este  iluzionist  prin  promovarea  acestei  nediferenţieri. 

E  aici,  cumva,  o  nefinalizare  a  demersului  mistic  budist  sau  o negare  funciară  împinsă  până  la  abis.  Este  o  nerecunoaştere/ 

negare a identităţii în ordinea de realitate care transcende  mintea superficială  şi   mintea  corpului,  care  este  natura  umană  fundamentală sau  non-mintea. 

Dar,  într-un  fel,  e  coerentă  această  dez-identificare  de  tip budist, dat fiind, să ne amintim, demersul lui Welwood, preluat de la maestrul Trungpa, de a practica, de la început, acea atenţie 42 

Mintea superficială –  jur-împrejurul ei divergentă, nefocusată. E o practică prin care se pregăteşte într-un fel desprinderea de diversitate exterioară, ce are drept consecinţă, în final, nediscernerea diversităţii din sânul naturii umane fundamentale,  ne-recunoaşterea  ipostasului  acestei  naturi  fundamentale. Orientarea  dintru  început  a practicii  în  acest  fel  pregăteşte un sfârşit similar, adică o stingere în nediferenţiere. 

Isihasmul,  în  specificul  său  carpatin,  cu  prioritate,  afirmă 

de la început caracterul iconic, ipostatic-personal, deci diferenţiat al naturii umane fundamentale. Budismul nu doar că nu-L ia în calcul pe Dumnezeu, dar contestă şi suportul-chipul ipostatic al omului,  temei–chip  al  asemănării  omului  cu  Dumnezeu.  Altfel zis, nici antropologia nu o recuperează până la capăt, budismul. 

Nu  devoalează  chipul  omului  real  şi  integral.  Necunoscând Originea, nu lecturează chipul omului în raport de Origine. 

Putem  să  accedem  natura  fundamentală  fiecare  prin  noi înşine, ca auto-revelare de sine. Acesta ar fi şi mesajul realizării naturii  de  Buddha,  de  fapt.  Dar  această  realizare  e  în  esenţă  o abordare  mistică  aniconică  care  nu  mai  rămâne  pe  calea  de recunoaştere şi descoperire a omului ca fiind creat după chipul şi  asemănarea  lui  Dumnezeu.  Şi,  nerecunoscând  acest  model antropogonic, de fapt, omul nu-şi poate recupera nici propriul chip şi nu poate nici lucra asemănarea până la capăt, prin iconizare, prin supra-personalizare. Şi, mai mult şi mai grav, rămâne în afara lui Dumnezeu, cu tot cu iluminarea sa nirvanică. 

Apropo de  Vindecarea spirituală ( Guérir l’esprit)  şi de dialogul   inter-tradiţii,     în  care,  alături  de  un  sufit  şi  un  budist,  era implicat  şi  Jean-Yves  Leloup,  care,  reiterez,  se  declară  creştin ortodox, se poate vedea, din cele precizate mai sus, că nu prea se  acoperă  hărţile  antropologice,  budiste  şi  isihaste.  Nu  mai vorbim  de  Dumnezeu,  care  nu-şi  are  niciun  loc  în  budism.  Şi atunci?  Leloup  nu  observă  că  budismul  nu  merge  nici  măcar antropologic pe acelaşi drum cu mistica creştină, cu isihasmul? 

Onest ar fi fost ca Leloup să-i fi spus fără echivoc acest lucru lui Lama  Denys  Teundroup,  budistul,  arătându-i  astfel  limitele 

„pelerinajului  inter-tradiţii” şi hotarele de netrecut – din perspectiva  păşirii  pe  Calea,  Adevărul  şi  Viaţa:  Hristos  –  aflate  drept 43 

stavile  pe  traseul  întâlnirii  reale  în  „dialogul   inter-tradiţii”. 

Hristos  e  uşa.  Nu  poate  exista  întâlnire  reală  decât   în  şi   prin Hristos. Nu poţi pune în aceeaşi teacă învierea şi nirvanizarea. 

Teundroup explică de altfel faptul că, în tradiţia Dharma, etimologia nirvanei este extincţia, cu sens precis de anihilare a iluziilor,  şi,  în  consecinţă,  nirvana  este  extincţia  energiei  susţi-nătoare a experienţelor iluzorii. Oferă drept exemplu metaforic imaginea tradiţională a lămpii cu ulei care prin epuizarea uleiului duce  la  stingerea  luminii.  Similar,  atunci  când  carburantul iluziilor se epuizează flacăra individualităţii, a egoului, se stinge, spune Teundroup. Această extincţie a iluziilor se devoalează ca revelând  Lumina  Clară  fundamentală  şi  primordială,  Lumina Clară  a  Trezirii  care  susţine  că  se  poate  numi  „Lumina  aneantizării individualităţii şi iluziilor sale”. Una este lumina individualităţii  şi  a  egoului  şi  alta  este,  aşadar,  Lumina  Clară,  şi fundamentală şi primordială. Atributul fundamental şi primordial  asociat  Luminii  poate  iluziona  însă,  generând  inferenţe  şi asocieri ale acesteia, forţate şi neavenite, cu Lumina Facerii, dat fiind  ateismul  budist  funciar.  Lumina  Necreată  este  Una, lumina creată, chiar apelată Lumina Clară, este alta. Cert este că 

Lumina Clară este în budism una a  aneantizării individualităţii, a dizolvării formelor. 

În sens isihast, omul se realizează şi ca  persoană (fiinţial), şi  ca   individ  (energetic-corporal)  în   chipul  personalităţii  care  le integrează  iconic,  îndumnezeitor,  prin  intermediul  modelului paradigmatic, arhechipal, descoperit şi accesibilizat numai  în şi prin Hristos: Dumnezeu şi om. Mistica isihastă nu risipeşte doar iluziile păcatului şi ale patimilor, ci risipeşte şi confuziile dintre creat şi  necreat, fără să aneantizeze, însă, niciuna din componen-tele structurii antropologice:  corp-energii respectiv  suflet-fiinţialitate. 

Inclusiv  corpul  fizic  al  omului  este  menit  îndumnezeirii  şi sfinţirii,  fapt  care-i  prezervă  individualitatea  în  veşnicie,  după 

modelul şi întru asemănare cu Trupul lui Hristos. Nirvanizarea este la polul opus îndumnezeirii. 

Faouzi  Skali  încearcă,  în  contextul  aceluiaşi  dialog,  să 

confere  o  semnificaţie  iluminării,  din  perspectivă  sufită,  însă, pornind  de  la  premisa  că  semnificaţia  iluminării,  în  fiecare 44 

Mintea superficială –  jur-împrejurul ei dintre tradiţiile (- inter), poate oferi o măsură revelatoare a întâlnirii  acestora.  Conform  lui  Skali,  iluminarea  este  în  fapt  o aneantizare  a  Sinelui.  Invocă   Fana   care,  în  sufism,  semnifică 

aneantizarea,  anihilarea  tuturor  formelor,  dispariţia  tuturor iluziilor,  întrucât:  Singur   Acela  care   este   subzistă.  Folosindu-se de  fonetica  termenilor,  face  o  asociere  între   Nirvâna  şi   Nur el-fana  tradus prin „Lumina Aneantizării”. Cu o anume abilitate conchide  că  în  atare  aneantizare  nimic  nu  există  de  fapt  prin sine însăşi, ci subzistă doar prin Prezenţa Divină, cea care face ca  toate  să  aibe  un  sens.  Suntem,  după  cum  susţine  Faouzi Skali, în Inima Inimilor, în această Realitate a realităţilor pe care o găsim în budism şi în islam. 

Altfel spus, Realitatea (realităţilor) sau Inima (inimilor) în care se accede prin  nirvana-izare şi  fana-izare este aceeaşi, doar că  sufismul  o  ia  drept   Prezenţă  Divină,  iar  budismul  drept Lumina  Clară  –  un  pseudonim,  cu  un  grad  sporit  de  depersonalizare, pentru Natura de Buddha, în fond. Ar trebui, totuşi, ca sufitul Skali, dincolo de rotirea dervişă, abisală, turbionară, să ne lămurească ce este Realitatea (realităţilor) în realitate, în natura sa:  divină  sau  umană  (?),  necreată  sau  creată  (?).  Cei  doi  trec printr-un  estuar  al  termenilor  interşanjabili  într-un  soi  de perspectivism:  realitatea  experiată  este  aceeaşi,  doar  numele/ 

termenii  care  o  desemnează  şi  perspectiva,  oarecum,  diferă. 

E lesne de înţeles că nu poate fi în mod obiectiv această  realitate 

„şi  divină”,  „şi  umană”,  „şi  creată”,  „şi  necreată”,  în  acelaşi timp. Ea  este ceea  ce este, ori divină, ori umană, şi, în consecinţă, ori realizatul budist se divinizează, ceea ce îl face să nu mai fie budist – pentru că Buddha nu a susţinut că realitatea Naturii de Buddha  este  divină,  ci  că  este  umană  –,  ori  realizatul  sufit  se auto-divinează, identificându-se cu Absolutul, încredinţat fiind că în natura sa profundă este însuşi divinul. Evident, isihasmul nu poate subscrie unei astfel de perspective ambivalente. În fapt, ca  viziune  isihastă  Realitatea  (realităţilor)  şi  Inima  (inimilor)  la care se referă cei doi este o  realitate creată, nu divină, şi ca atare are dreptate budismul, clasic să-i spun, atunci când o identifică 

în acest fel. 

Însă,  Lama  Teundroup,  budistul,  asezonează  această 

Lumină Clară cu... divinul... Într-un puseu de echilibristică argu-mentativă,  iluzivă  i-aş  zice, susţine  că  a  te  vindeca  înseamnă  a merge  spre  Dumnezeu,  înţelegând  prin  Dumnezeu  Lumina divină dincolo de orice formă, adică ceea ce budismul numeşte, în  Dharma,  Lumina  Clară,  perfecţiune  absolută,  nivel  non-dualist în care nimic nu lipseşte. 

Prin  urmare,  după  inferenţele  lui  Lama  Teundroup, Plenitudinii  fiinţei  poate  să  i  se  spună  Perfecţiune  absolută, Plenitudinea fiinţei este Dumnezeu, şi deci, adică în concluzie, Dumnezeu este Lumina Clară. Ca atare ne putem regăsi cu toţii în  Dumnezeu,  în  acelaşi  Dumnezeu!  Simplu,  nu?  Cum?,  doar suprapunând nişte formule: Lumina Clară, Perfecţiunea absolută, Plenitudinea  fiinţei, Dumnezeu.  Este  o  evidentă budizare  a  lui Dumnezeu,  pe  care  o  încearcă  Lama  Teundroup,  şi  care,  ca orice  construcţie  iluzorie,  este  fantomatică  şi,  prin  urmare,  nu poate ţine loc de realitate. 

În creştinism, Lumina divină este dincolo de orice formă 

creată, fiindcă este necreată, dar în ea sunt arhechipurile, supraformele  divine,  acele  raţiuni  divine  necreate.  În  Lumina Necreată (Harul Sfintei Treimi) sunt supra-formele creaţiei, cele care  sunt  temeiul,  susţinerea  şi  sensul  înveşnicirii  formelor create,  cele  pe  care  le  vor  a  fi  aneantizate  nirvanic  budiştii. 

Adică,  una  este  existenţa  unei  Lumini  (Necreate)  dincolo  de formele  create,  şi  alta  este  atribuirea  unui  sens  de  aneantizare acestei  Lumini  sau  asocierea  ei  cu  un  astfel  de  demers  metafizico-mistic  de  aneantizare.  Abrupt  spus,  Lumina  Necreată 

(Harul  Sfintei  Treimi)  este  altceva  decât  Lumina Clară  evocată 

de Lama Teundroup, care este o lumină creată sau/şi a creaţiei. 

Chestiunea  necesită,  aşa  cum  am  menţionat  iniţial,  şi  o lectură  antropologică  onestă,  adică  una  care  ia  în  calcul  nu  o antropologie comună, cum fac cei trei pelerini  inter-tradiţii, ci o antropologie diferenţiată, specifică, în raport de amprenta unică 

pusă de fiecare spiritualitate/religie. 

Însă, Jean-Yves Leloup, ortodox de circumstanţă, ne previne, abordând  tema  rugăciunii  inimii  şi  a  rugăciunii  suflului,  că 

Mintea superficială –  jur-împrejurul ei există o antropologie fundamentală, comună, întrucât toţi suntem fiinţe umane şi „a respira” nu este proprietatea budiştilor, nici a creştinilor,  nici  a  iudeilor,  nici  a  sufiţilor...  Leloup  asociază 

falacios comunul antropologic „ inter-tradiţii” cu respirul/suflul, şi  conchide  că  există  o  antropologie  comună  care  aparţine religiilor diferite, pe care trebuie să le respectăm, după cum ne îndrumă,  în  frumuseţea  care  le  este proprie  şi  în  diferenţa  lor. 

Astfel, diferenţa ar fi doar până... la suflu/respir... Când se intră 

pe  calea  strâmtă  a  suflului  diferenţele  rămân  „în  afară”,  după 

cum crede şi învaţă Leloup. 

Lama  Teundroup  subscrie  faptului  că  există  o  antropologie  comună  sau  o  natură  comună  a  spiritului-experienţă 

uman ori a conştiinţei umane care face ca dincolo  de şi  spre ce se deschide aceasta, să apară stadii similare. Consideră că este un fel  de  antropologie  a  nivelurilor  spirituale,  a  nivelurilor  de contemplare, numite într-un fel sau altul, în funcţie de punctul de  vedere  adoptat.  Ar  exista  astfel  niveluri  ale  ieşirii  din  sine, din  micul  sine,  dar  şi  niveluri  ale  intrării  în  natura  profundă, întru Sine, Sinele absolut. Astfel, afirmă că ieşirea din iluzie este intrarea  în  Realitate,  golirea  iluziilor  fiind  un  plin  de  realitate. 

Ieşirea din ego, susţine Teundroup, ca budist, face să se intre în Prezenţa divină, în plenitudinea sa. Asociază explicit intrarea în Sine  cu  intrarea  în  Prezenţa  divină.  Invocă,  în  sprijin,  şi semnificaţia  tradiţiei  Profetului:  „Acela  care  se  cunoaşte  pe sine-însuşi cunoaşte pe Domnul său”. Consideră că un budist se simte  confortabil  cu  o  astfel  de  formulare  care  aminteşte  şi de  adagiului  socratic  sau  de  cel  al  templului  din  Delphi: 

„Cunoaşte-te tu însuţi şi vei cunoaşte zeii şi universul”. În toate tradiţiile,  proclamă  Teundroup,  înţelegerea  esenţială  a  ceea  ce suntem,  în  natura  spiritului,  cum zice  Dharma,  este  cheia  care deschide misterul Absolutului. 

În  creştinism,  lucrurile  nu  stau  şi  nu  pot  sta  astfel. 

Absolutul este distinct de Sinele profund. Absolutul se revelează 

pe Sine, altfel nu poate fi cunoscut. Absolutul se revelează prin Întrupare  ca  fiind  Sf.  Treime,  prin  Unul  din  Sf.  Treime,  nu oricum!  Dată  fiind  căderea  protopărinţilor,  omul  nu  se  mai poate cunoaşte cu adevărat nici pe sine, decât după ce i se arată 

adevăratul  chip  al  său  prin  Întruparea-Înomenirea  Fiului  lui Dumnezeu. Nu poţi să ieşi din iluzie şi să intri în realitate, cum afirmă  Teundroup,  dacă  nu  crezi  că  Unul  din  Sf.  Treime  S-a arătat prin Întrupare. A nu crede în învierea cu trupul înseamnă 

a  rămâne  în  iluzie,  oricât  te-ai  ascunde  în  natura  ta  fundamentală. 

În isihasm, cheia cunoaşterii de sine este Hristos, întrucât El  este  Cel  prin  care  toate  S-au  făcut,  şi  Ştie  cu  adevărat  ce  a făcut! Altfel zis, noi ne cunoaştem pe noi înşine până la capăt şi în  chipul  veşniciei  noastre,  numai  prin  Dumnezeu.  Nu  invers! 

Este o cunoaştere iconică, adică prin raportare la model şi prin intermediul  modelului.  Restaurarea  chipului  omului  este  de natură  iconică.  De  aceea,  adagiul  filosofic  antic  invocat  de Teundroup nu e valabil în mistica isihastă în care Hristos ne dă 

posibilitatea să ne cunoaştem, nu singuri prin auto-cunoaştere, ci  prin  El,  prin  Hristos!  Nu  e  valabilă  în  creştinism  nici trimiterea la zicerea Profetului cum că „dacă te cunoşti pe tine îl cunoşti pe Domnul”. 

Nu-l  cunoşti pe  Hristos  prin  tine,  cunoscându-te  pe  tine, deci,  ci  pe  tine  te  cunoşti  prin  Hristos  care  te  face  şi  sie-ţi cunoscut.  Aici  e  şi  cheia  caracterului  dublu  al  misticii  isihaste, de  restaurare  şi  dialog,  despre  care  vorbea  Avva  Ghelasie,  cu specificaţia  că  restaurarea  nu  e  în  isihasm  auto-restaurare,  ci iconizare  întrucât  se  realizează  nu  numai  prin  raportare,  ci  şi prin  intermediul  modelului  hristic,  care  lucrează/modelează, acţionează  direct!  Vorbim  de  un  model  viu!  Vorbim  de asemănare, nu de imitaţie! 

Teundroup  susţine,  similar  cu  Leloup,  că   suflul  este  cel care  ne  animă  şi  care,  în  definitiv,  ne  face  să  fim  toţi  egali. 

Practica   dhikr  în  sufism  este  pentru  el  sub  multe  aspecte puternic  apropiată  de  practica  mantrelor  din  Vajrayana,  în tradiţia tantrică. Arată că sunt tot felul de mantre care se practică  pentru  a  chema  prezenţa  sacră,  pentru  a  chema  prezenţa Domnului  absolut.  Susţine  că  acesta  este   modul   de  a  vorbi tradiţional  în  Vajrayana.  Şi  dă  exemplul   Om  mani  padme  hum drept „mantra Domnului Marei Compasiuni”. Diferitele aspecte ale  Dumnezeirii  –  Dumnezeire  fiind  numele  pe  care  îl  dă 

„Domnului absolut” – ca diferite aspecte ale naturii de Buddha sau  ale  Trezirii,  au  fiecare  câte  o  mantră.  Fiecare  mantră  este aleasă în funcţie de fiecare practicant şi se recită, fie asociată cu suflul,  fie  în  recitarea  inimii,  silenţios.  Iar  această  recitare constantă, după cum precizează Teundroup, transformă suflul-spirit  şi,  în  uitarea  de  sine,  îl  face  să  intre  în  Sine  care  este prezenţa  Dumnezeirii.  De  fapt,  numeşte  Natura  de  Buddha Dumnezeire, Sine, Domnul absolut. 

Problema  e  că  ajunge  tot  în  Natura  de  Buddha,  folosind aceste  mantre,  adică  tot  în  natura  umană  profundă,  sau  în propriul Sine. Calificativul de Dumnezeire sau Domnul absolut este adresat tot acestei naturi umane fundamentale, care ţine de creat,  nu  de  necreat.  Denumirile  de  „Domnul  absolut”  şi  de 

„Dumnezeire” sunt propagatoare de iluzii, şi se adresează celor care  fac  din  cunoaşterea  de  sine, mistică,  o  auto-divinizare.  Pe scurt spus: Se cred şi se fac pe ei înşişi dumnezei! Buddha a fost mai  onest  când  a  declarat  această  Natură  de  Buddha  drept natura umană profundă. Pe cale de consecinţă, a recunoscut că 

a  ajuns  într-un  sine  al  omului,  transcendent,  dar  care  nu  este dumnezeiesc,  ci  este  doar  uman.  Şi-a  cunoscut  natura  umană 

profundă.  Transcenderea  este  din  sinele  relativ  sau  din   sinele mic  în   sinele  mare,  zis  absolut.  Este  o  transcendere   infra-

antropologică. Şi aici, în formularea lui Teundroup, e nevoie de identificări: Ce este suflul-spirit? Ce este Sinele? 

La Welwood,  omul  se mişcă doar în aceste aspecte legate de   mintea  superficială,  de   mintea  corpului  şi  de   non-minte  sau conştiinţă   non-conceptuală.  Se  vede  că  bătălia  e  cumva  cu  con-ceptualul,  adică  cu  definibilul.  Ceea  ce  aduce  în  fundal  chestiunea  apofatică,  dimensiunea  misterului,  a  tainei  de  negrăit, deci  de  necuprins  în  cuvinte.  E  o  revoluţie  intrinsecă  cu  raţio-nalul,  cu  discursivul,  cu  formele  mentale.  De  aceea  susţineam că  trebuie  să  avem  o  viziune  cu  adevărat  integrativă,  dacă  

într-adevăr  o  dorim.  Şi,  mai  mult,  trebuie  să  avem  chiar  o perspectivă  transfigurativă.  Asta,  întrucât   îndumnezeirea,  în mistica  creştină  ortodoxă,  are  efect  şi  asupra  corpului.  Nu  e  o simplă juxtapunere sau alăturare, nici între cunoaşterea catafa-tică  şi  cunoaşterea  apofatică.  Formele  mentale  nu  trebuie 49 

anihilate. Mai mult, pot fi iconizate şi personalizate. Este alt tip de  imprimare  a  formelor  mentale,  prin  contactul  cu  modelul originar, arhechipal, prin (supra-) personalizare. Schimbarea la faţă  – să  zicem  aşa,  în  urcuşul sfinţirii  –  are un  efect  şi  asupra organicităţii  corpului,  asupra  psihologicului,  asupra  simţirii  şi gândirii.  Aici  este  hotarul  între  ceea  ce  prezintă  creştinismul şi  ceea  ce  prezintă  budismul…  Unul  transfigurează,  celălalt neagă, aneantizează. 

Şi  din  perspectivă  antropologică,  comparativă,  se  vede acest hotar. Nu mă refer la diferenţa teologică, căci aceasta este clară, netă. În creştinism, vorbim de credinţă şi de realitatea lui Dumnezeu,  iar  aici,  la  Welwood,  Dumnezeu  nu  există.  Nu există nici omul creat –  după chip şi  după asemănare. Deci, antropologic,  în  budism,  valorizarea  sau  valorificarea  chipului  integral al omului nu se realizează. Şi, din acest punct de vedere, în sens  isihast,  este  valorificat  inclusiv  aspectul  discursiv,  nu anihilat.  Caracterul  relativ  al   minţii  superficiale,  dispus  aneantizării  în  budism,  trebuie  transfigurat  şi  permanentizat,  fiind asumat ca o componentă a omului integral. Nu în modul  cui pe cui se realizează această integrare. E nevoie de asumarea vieţii creştine în deplinătatea ei. E nevoie de renaşterea baptismală şi de  creşterea  filiativă,  care  te  orientează  în  restaurarea  chipului tău  de  persoană  întru  asemănare  cu  chipul  lui  Dumnezeu  din tine.  E  vorba  de  o  personalizare  iconică  şi  de  o  realizare  ca personalitate. 

E într-adevăr un fapt că şi la noi, de multe ori, se acordă 

în  mistică  prea  multă  atenţie  gândurilor.  Cu  precădere  în anumite  practici  filocalice,  să  zicem  aşa,  specifice.  Şi  –  apropo de termenul  focusat – se ţinteşte, cumva, spiritualul sau duhov-nicescul  în  această  cercetare  a  gândurilor,  în  siaj  filocalic.  Dar firesc  ar  fi  să  găsim  orizontul  –  de  restaurare  a  omului  –  prin care recunoaştem că suntem mai mult decât gândurile, şi să ne identificăm, ca atare, ca fiind o realitate dincolo de gânduri. Ar trebui  să  conştientizăm  aceasta.  Dacă  rămânem  să  ascuţim discernământul numai la nivelul gândurilor şi nu transcendem gândurile – ca experienţă, mă refer, chiar ca deschidere a noastră 

umană,  ca  revelare  de  sine  apofatică  –,  avem  o  experienţă 

Mintea superficială –  jur-împrejurul ei spirituală superficială, chiar antropologic vorbind. Nu mă refer la întâlnirea cu Dumnezeu, care este altceva. Fără îndoială că şi pe  Dumnezeu  trebuie  să  îl  facem  co-prezent  în  spaţiile  dintre gândurile  noastre,  dacă suntem într-un  relaţional inter-personal şi trăim într-o conştiinţă a întâlnirii. Este însă prioritar să avem şi acest orizont de restaurare a chipului omului, care nu poate fi redus la  mintea superficială. 

Vreau  să  subliniez  că,  în  duhovnicia  noastră,  mistică 

isihastă,  nu  trebuie  să  dăm  importanţă  numai  gândurilor  şi simţirilor  noastre.  Trebuie  să  avem  şi  un  discernământ  al identificării  realităţilor.  Deci  nu  avem  numai  un  discernământ al gândurilor bune sau rele, sau al provenienţei lor, că sunt de la  Dumnezeu  sau  de  unde  or  fi…  Trebuie  o  discernere  a realităţii noastre integrale. Nu ne identificăm doar cu gândurile noastre, ci cu adevărat trebuie să ne identificăm prin chipul  în sine al persoanei. Altfel, într-adevăr ne situăm într-o zonă mai degrabă  superficială  de  participare.  Şi  transmutăm  duhovnicia 

– dacă vrei, într-un limbaj isihast ghelasian – într-un energetism de acest gen, căruia îi dăm atenţie şi prioritate. Nu trebuie dat apă  la  moară  celor  care  fac  din  gânduri-energii  forţe  ascunse, puteri magice, intrând în acest parapsihologic, cu tot arsenalul acestor războaie mentale. 

De aceea e necesar să se iasă din acest vârtej al gândurilor. 

Şi de aici, din vâltoare, se iese (şi) printr-un discernământ care separă  apele  –  adică   fiinţialitatea  de   energii  –  şi  dintr-o  identificare  de  sine,  numai  la  nivelul  gândurilor  pe  care  le  avem,  şi care sunt energii. Sigur sunt şi emoţii… sunt şi percepţii… toate care  apar,  inclusiv  receptări  şi  contacte  directe,  la  nivel  subtil. 

Trebuie  decantate  şi  acestea,  dar  accesând  şi  discriminând  o ordine  de  realitate  mai  adâncă,  fiinţială.  Şi,  trebuie  subliniat, această  discriminare  nu  o  realizăm  prin  noi  înşine,  ci  în  chip iconic,  adică  prin  întâlnirea  cu  Hristos,  în  primul  rând, înscriindu-ne  în  revelaţia  hristică.  Demersul  de  restaurare  şi explorare  antropologică  intră  pe  o  cale  iconică,  a  asemănării, deci, în raport cu un temei care este modelul asemănării: Hristos. 

Demersul  budist  este  unul  destructurant.  Este  o  practică  de depersonalizare şi impersonalizare. 

Welwood  ca  psiholog  a  înţeles  că  nu  trebuie  să  dăm atenţie numai gândurilor, ci şi spaţiilor dintre gânduri, adică să 

observăm şi ceea ce este (şi) în spaţiul intermediar, interstiţial. 

Aceasta,  desigur,  ca  modalitate  de  a  accede  la  o  experienţă 

holistă. N-ar trebui nici noi ca mistică, să reducem isihasmul la minte – aşa cum prevenea Avva Ghelasie, care afirma că este un isihasm  al  minţii,  un   isihasm  al  minţii  în  inimă  şi  un   isihasm  al duhului  de  suflet,  adică  al  participării,  al  implicării  directe  a sufletului.  Caut  o  pace  a  minţii,  dar  caut  să  duc  mintea  spre inimă, pentru a regăsi… şi isihia nemijlocită a sufletului. Această 

cale spre inimă este tot o cale de regăsire a duhului de suflet, şi a sufletului propriu-zis. Şi după aceea, desigur, survine capaci-tarea  sufletului  într-o  participare-cuminecare  integrală.  Este aşezarea într-o isihie a întâlnirii  inter-personale care pătrunde şi simţurile, şi mintea, şi corpul. 

Nu  trebuie  să  ne  fure  peisajul  „duhovniciei”,  căutând trăirea  doar  în  ascuţirea  briciului  gândurilor  sau  numai  într-o încălzire a simţirii inimii. Evident, dacă vorbim despre o simţire a duhului de suflet, trebuie să înţelegem că această simţire este altceva  decât  simţirea  inimii  ca  energie.  Este  alt  tip  de  identificare şi participare ca fiinţialitate. Altfel facem şi creştinismul o spiritualitate  aşa  „mai  de”  „corason”,  o  „trăire”  latino,  gen. 

Isihasmul e trăire mistică serioasă. Nu e doar experienţă la nivel mental.  Nu  e  trăire  nici  numai  la  nivel  emoţional  sau  numai energetic.  Unii  zic  că  dacă  n-ai  simţire  eşti  prea  mental,  prea rece.  Dar  nu  trebuie  să  vedem  antropologia,  omul  în  participarea sa, numai ca simţire şi mentalizare. Nu fără noimă vorbea isihastul de la Frăsinei de isihasm ca iconizare. 

De  aceea  e  nevoie  ca  harta  antropologică  despre  care vorbim  să  fie  completă,  ca  să  nu  facem  confuzii,  nici  la  nivel structural. Asta, pentru că, pe de o parte, de multe ori ne axăm doar  pe  discernerea  conţinutului  şi  al  interpretărilor,  dar  nu suntem  atenţi  şi  la  ordinile  de  realitate  şi  la nivelurile  structurale implicate. Dar şi, pe de altă parte, pentru a avea conştiinţa clară  a   cine  eşti  şi   cum  te  deschizi,  te  aşezi  şi  participi  întru comuniunea  complexă  în   chip  euharistic,  aşa  cum  o  consemna 52 

Mintea superficială –  jur-împrejurul ei Părintele Stăniloae în expunerea pe care a făcut-o la Saint Serge, cred  că  în  ’79.  O  viziune  complexă  pe  care  o  invoc  şi  o  recomand. E un extraordinar reper! E necesară această regăsire şi ca viziune  a   chipului  euharistic  al  comuniunii  inter-personale.  În acest sens trebuie să căutăm să valorificăm această integralitate personalistă…  a  participării...  în   chip  euharistic.  Unii  cred  că 

frecventa  împărtăşire  cu  Hristos  intensifică  numaidecât  trăirea comuniunii  euharistice,  însă,  asta  nu  se  realizează  fără  o regăsire şi a chipului de taină al persoanei şi fără o restaurare a ta  ca  personalitate.  Comuniunea  euharistică  e  inter-personală. 

Unii  „forţează”  o  împărtăşire  frecventă,  dar  care  se  petrece cumva  în  „orb”,  fiind  căutat  un  „efect  de  stare”  în  lipsa conştiinţei-prezenţei personale. 

Vizavi de harta antropologică, sigur că intervine şi chipul triadic…  dacă  ne  aşezăm  de  la  început  într-o  logică  triadică, personalistă.  Am  mai  evocat  aspectele  aceasta,  evidenţiate prioritar  de  Părintele  Ghelasie.  Unii  tot  insistă  pe  ieşirea  din dualitate,  care  ar  fi  rea,  căci  ne  separă,  şi  atunci,  în  contra-partidă,  ne  îndeamnă  să  căutăm  unitatea.  Dar  unitatea  aceea dincolo  de  dualitate  este  indistinctă?!  Atunci  sărim  din  lac  în puţ, şi nu e prea confortabil şi sigur acest salt în puţ, e şi adânc, e şi strâmt. 

De aceea ziceam că distincţia la nivel de  minte superficială 

este  în  regulă.  Iluziile  între  realitate  şi  non-realitate  sunt  o problemă, desigur, remarcată şi de budism. Fără îndoială, dacă 

accept  că  este  şi  o  distincţie  participativă  şi  în  planul   minţii superficiale,  nu  e  rău.  Dar  şi  ca  energii  există  o  distincţie,  o individualizare participativă, pe care budiştii şi cei în siaj budist o contestă, gândind că trebuie dizolvată, anihilată. La fel, şi în planul  non-minţii, care este de fapt natura umană fundamentală, budismul refuză distincţia, identitatea, singularitatea. Dar aceasta nu este o perspectivă mistică coerentă, şi nici o cale mistică dusă 

până  la  capăt.  Se  construieşte  pe  contestaţie,  pe  negaţie. 

Isihasmul  porneşte  de  la  revelaţie.  Se  întemeiază  pe  afirmaţie. 

Dumnezeu  afirmă  despre  Sine:   Eu  sunt  cel  ce  sunt.   Modelul absolut este  afirmativ. 

53 

NEOFIT şi MISAILESCU 

Astfel,  ca  isihasm,  considerăm  că  participarea,  cât  de profundă, cât de intimă, nu anulează distincţia celui care participă vizavi de cele la care participă. E o iluzie să crezi că poţi să 

anulezi  distincţiile  acestea.  Nici  nu  poţi,  în  fapt.  E  o  patologie spirituală. În  acest sens,  non-dualitatea se poate arăta  ca  fiind, paradoxal,  o  negaţie  extremă  a  distincţiei.  Şi,  în  perpectiva aceasta,  devine  patologică  ca  expectaţie,  ca  practică,  ca  ţintă 

realizată. Şi aici trebuie precizat că nu distincţia – care în planul minţii  superficiale  e  mai  concretă,  se  vede  mai  bine  –  este  problema.  Nu trebuie  să  mergem  în  direcţia  de  a  anula  distincţii/ 

diferenţe ontologice, operând cu prezumţia că distincţia e doar o proiecţie  mentală  iluzorie.  De  fapt  şi  aceasta  este  o  înşelare, chiar  ca  încercare,  pentru  că  nu  ai  cum  să  anulezi  distincţia, chiar  în  ordinea   non-minţii  sau  a   naturii  fundamentale.  E  o realitate  de facto. Doar ţi se pare ţie sau vrei să fie aşa, dar nu e aşa  în  realitate.  N-ai  experienţa  mistică  dusă  până  la  capăt. 

Faptul  că  nu  o  identifici  şi  nu  o  recunoşti,  în  singularitatea  ei, nu înseamnă că nu este singulară. 

Şi aici este şi o frumuseţe şi o valorificare, cu totul aparte, a trăirii mistice  isihaste care, şi din perspectiva relaţiei noastre cu  Dumnezeu,  insistă  asupra  faptului  că  nu  există  amestec  şi confuzie,  deşi  există  participare,  comuniune,  transfer,  tot  aşa cum între cele două firi în Hristos este aşa-numita comunicare idiomică.  Firile  îşi  comunică  însuşirile,  dar  niciodată  nu  se amestecă,  nu  se  transformă  într-o  singură  fire,  în  sens  mono-fizit.  Este  distincţie,  comunicare,  împărtăşire,  fără  separare. 

Există  un  tip  de  comunicare  care  nu  duce  la  fuziune.  Repet, faptul că există distincţie nu înseamnă că este separare. Aici se pune  cumva,  revin,  un  semn  egal  între  distincţie  şi  separare, prin care se echivalează. Fals! O prejudecată! Există distincţie şi unitate,  şi  totodată  participare,  iar  distincţia  nu  înseamnă 

separare.  Mâinile  mele  sunt  foarte  unite,  strânse  în  gest  de închinare, după cum vezi, dar sunt una singură?  Sunt  o singură 

mână?  Sunt  două!  Şi,  împreunate  fiind,  nu  schimbă  căldură? 

Nu este resimţită experienţa reciprocă, tactilă? Dau un exemplu banal, poate cam stupid. 

Mintea superficială –  jur-împrejurul ei Aici  este  o  eroare,  şi  structurală,  şi  de  abordare.  În  sens isihast,  este  o  altă  logică.  Este  o  logică  triadică.  E  valorificarea omului  deplin,  ca   personalitate.  Şi  la  noi,  în  duhovnicie,  apar uneori  schizoidii,  care  se  văd  în  special  în  practică.  O  practică 

lipsită  de  viziune  formativă.  O  practică  preluată   tale  quale  din altă  practică,  prin  calificare  la  locul  de  muncă.  O  practică  care nu  prea  ştie   cine,  de  ce  şi   cum.  Acestea  vin  şi  din  faptul  că 

lipseşte perspectiva întregitoare sau viziunea asupra omului ca fiind un chip creat  după chip şi  întru asemănare… Dar care este chipul omului? În ce constă? 

Fără  îndoială,  chipul  lui  Dumnezeu  este  chipul  lui Dumnezeu,  iar  chipul  omului  este  chipul  omului.  Este  o înrudire. E şi chip, e şi asemănare. Dar, ca structură în sine, în ce constă acest chip? Că omul este după chipul lui Dumnezeu, aceasta este o definire esenţială, dar teologică în esenţă. Ţine de antropologia  teologică.  Dar  eu  trebuie  să  identific  structura omului  ca  atare.  Care  e  corpul,  care  e  sufletul,  care  e  raportul dintre  ele…?  Şi,  mai  ales  din  punct  de  vedere  mistic,  aceste distincţii  sunt  importante  întrucât  se  reflectă  în  experienţă,  în modul  participării.  Se  vede  în  experienţa  duhovnicească  a fiecăruia. Ca o paranteză, apropo de antropologii comparate, în contextul  contemporan,  sunt  provocat  să  citesc  prin  ochii antropologiei creştine dihotomice: suflet şi corp, o antropologie, de reverberaţie budistă, precum cea prezentată de Welwood ca: minte superficială,  mintea corpului,  non-minte. Cum citesc? Antropologia iconică în aprofundarea sa ghelasiană oferă cheia unei lecturi complexe, fără interpretări confuze. 

La  fel  şi  participarea  noastră,  cea  euharistică,  dacă  vrei, este mai complexă decât pare la prima vedere. Este ca o taină în care se tot adânceşte omul. E o taină a comuniunii dintre om şi Dumnezeu   prin  şi   întru  Dumnezeu-Omul,  Hristos.  Nu  doar ating, mistic, în orb, o natură umană fundamentală. Şi recunosc şi  acolo  că  e  un  soi  de  permanenţă,  că  e  nemuritoare  acea natură. Şi mă minunez, ce bine e şi ce frumos e, şi mă desfăt în propria-mi  natură.  Şi  gata,  s-a  încheiat  istoria  personală  şi istoria  lumii,  odată  cu  imersia  în  natura  fundamentală.  Asta realizează  budismul.  Lipseşte  inclusiv  dinamica  comuniunii 55 

interumane în acest  fond fundamental. E un permanent care este indestructibil,  în  această   natură  fundamentală,  dar  care,  pentru budişti, nu are o recunoaştere a Originii sale. E ca un copil care nu-şi  cunoaşte  părinţii.  Şi  ar  părea  că  el  a  apărut  aşa  în existenţă, ca din senin, că l-a adus barza. Dar această pierdere/ 

nerecunoaştere a Originii este o pierdere decisivă, care duce la o criză de identificare, pe fondul unui paricid, iluzoriu. Aparent e bine,  căci  eşti  în  existenţă.  Dar  să  nu  ai  conştiinţa  faptului  că 

eşti, că survii în existenţă în temeiul unui act dumnezeiesc, e o ignoranţă nepereche; oricât de mulţumitor ai fi tu, căci au  şi o meditaţie  a  mulţumirii,  a  dăruirii,  a  recunoştinţei,  practicanţii budişti.  Dar  dacă  nu  ai  conştiinţa  acestei  Origini  a  naturii fundamentale,  nu  ai  mulţumirea,  recunoştinţa  dusă  până  la capăt.  N-are  obiect,  să  zic  aşa,  real  şi  personal/interpersonal, mulţumirea. N-are subiect, ca adresant. Nu are parte de relaţia inter-subiectivă  cu  Dumnezeu.  Pierderea  e  fundamentală  şi decisivă. Definitivă! 

Dar în acelaşi timp – pornind de la problematica căutării şi regăsirii straturilor umanului –, sigur că nu putem să facem duhovnicie creştină şi isihasm, după revelaţia hristică, rămânând într-un discurs duhovnicesc care se învârte în jurul gândurilor şi  al  simţirii.  Nu  putem  rămâne  numai  la  un  isihasm  al  minţii (superficiale),  cum  zice  Avva  Ghelasie,  întrucât  acesta  nu  este isihasmul  în  sensul  său  deplin  şi  real,  care  este  sufletesc  în primul rând. Nu putem reduce rugăciunea la un nivel discursiv, mental  superficial,  sau,  cel  mult  articulată  într-un  substrat subtil,  energetic,  având  doar   mintea  corpului  în  atenţie;  caz  în care încercăm să facem un isihasm la nivelul acesta, discutând numai  în  acest plan  energetic  despre  om.  Omul  este  mai  mult decât  atât,  prin  sufletul  său.  Şi  aici  este  tema  care  priveşte chipul deplin al omului angajat pe calea isihastă, şi care caută şi trezirea   sufletului,  cel  dincolo  de  mintea superficială  şi  de  mintea corpului. 

Prin  urmare,  e  şi  un  chip  antropologic  aflat  inevitabil  în discuţie. Trebuie arătat, într-o antropologie comparată, că omul iconic  este  mai  mult  decât   mintea  superficială,  mintea  corpului  şi non-mintea.  Nu  poate  să  mă  înveţe  budismul  că omul  este mai 56 

Mintea superficială –  jur-împrejurul ei mult  decât  gândurile  şi  decât   mintea  superficială  şi  eu,  creştin fiind,  să  zic  că  sunt  cu  Dumnezeu,  dar  toată  povestea  mea spirituală, trăirea mea, mistică, să rămână la nivel de gânduri şi de simţire. Atunci înseamnă că undeva e o ruptură între teologie şi antropologie. Ori acela bate câmpii, cum că există ceva în om dincolo de gânduri, ori eu – deşi invoc ajutorul lui Dumnezeu – 

nu  mă  înţeleg  pe  mine  ca  om  până  la  capăt,  inclusiv  ca dimensiune apofatică, deci. Ceea ce e ruşinos. În Hristos trebuie să am clară, limpede, inclusiv structura antropologică. 

Dacă  tot  recunosc  că  Dumnezeu  este  Origine,  nu  pot  să 

exclud  taina  omului  şi  să  nu  cunosc  şi  omul  mai  bine  şi  mai profund chiar decât o face unul care nu ştie de Dumnezeu – atât timp  cât  eu  recunosc  că  omul  este  chip  iconic,  pentru  că  este creat după chipul şi asemănarea lui Dumnezeu –, nu? Susţin că 

îl cunosc pe Dumnezeu  şi după aceea pe om, deşi mărturisesc că  este  în  asemănare  cu  chipul  Său,  nu-l  mai  cunosc!…  Sunt superficial!  Este  o  contradicţie,  într-un  fel,  să  afirm  că  cunosc modelul,  dar  nu  cunosc  ceea  ce  e  creat  după  acel  model.  În realitate,  reduc  chipul  în  sine  al  omului  la  ceva  de  suprafaţă, fără  profunzime.  Ca  atare,  nici  chipul  de  participare  apofatică 

nu e clară. Nici taina cuminecării, ca persoană, nu e devoalată. 

Este  o  miză  antropologică,  importantă,  din  punct  de vedere  experienţial,  aici.  Dar  rămâne  de  analizat,  de  avut  în atenţie,  şi  structural,  chipul  omului,  pentru  că,  de  fapt,  este  o problematică antropologică pe care o aduce în prim-plan această 

încercare de relegare a spiritualului cu psihologicul. La fel este şi problematica unui raport între personal şi impersonal, în ceea ce-l  priveşte  pe  Welwood.  Şi  această  legătură  între  personal şi  impersonal  este  de  cercetat,  de  către  psihologii  carpato-danubieni  care,  mă  rog,  nu  vor  să  devină  budişti,  pe  nepusă 

masă,  fără  să  ştie;  şi  decelarea  poziţionării   personalului  într-o structură  energetică,  în  orizontul  acesta  trebuie  urmărită, respectiv,  identificarea  impersonalului  într-o  natură  care  nu este  energetică.  Şi  aici  este  problema,  căci  budiştii,  pe  noi,  ne poziţionează  –  antropologic  –  ca  şi  cum  am  avea  doar  o  experienţă  în  dimensiunea   minţii  corpului,  adică  în  energiile  create. 

Eventual, dacă transcendem  dincolo în trans-personal, acesta ar 57 

fi chiar Duhul Sfânt!?! Ceea ce este o eroare fundamentală! Am văzut-o  practicată  la  cei  din   trio-ul   inter-tradiţii,  în  frunte  cu Jean-Yves Leloup. 

E absolută nevoie şi de o discriminare, şi de o identificare a  componentelor  structurii  antropologice.  Ca  să  ştii   cine  eşti  şi cum  participi  (tu)  la  cele  dumnezeieşti.  Sigur  că,  practic vorbind, fiecare porneşte de unde... este... Acesta este principiul acţiunii!  Te  regăseşti mai  mult  la  nivel  de  simţuri,  porneşti  de acolo. Te afli într-o sferă abstractă a cunoaşterii, de aici păşeşti. 

Dar existenţa acestor bloc-starturi nu înseamnă că trebuie să te identifici sau să te limitezi doar la acestea. Eşti mai mult decât atât!  Dar  mai  mult  decât  atât,  nu  înseamnă  că  negi  ceea  ce transcenzi. Faptul că tu nu eşti numai corp nu înseamnă că dai corpul la o parte, cu simţirea lui, cu toate cele ale sale. Faptul că 

nu  eşti  numai  minte,  nu  înseamnă  că  o  dai  la  o  parte.  Nu aruncăm copilul din copaie, odată cu apa murdară. 

Aici  trebuie  un  „brici”  care  să  despice  corect  realităţile. 

Căci  altfel,  sigur,  putem  fi  şi  noi  cumva  prinşi  în  lupte  inte-rioare  şi  sciziuni  care  nu  sunt  cu adevărat  şi  până  la  capăt  ale noastre.  Se  şi  creează  şi  întreţin  astfel  de  lupte,  inclusiv  prin modul  de  a  ne  raporta  la  realitate.  Şi  aici,  tensiunile,  şi  toate aspectele acestea conflictuale, sunt greu de depăşit. E greu să le facem faţă, uneori, când ne asaltează. Însă, de multe ori aceste probleme  se  rezolvă  şi  printr-o  mai  bună  aşezare,  ca  orientare clarificată  pe  o  hartă  antropologică  acoperitoare.  Dacă  ai  mai mult spaţiu de mişcare, ai şi alt relief de explorat. S-ar putea ca experienţele  să  fie  mai  deschise,  decât  dacă  eşti  în  văgăună, dacă  eşti  pe  strâmtorare,  pe  chei  sau  între,  pe  Valea  Plângerii. 

Nu zic, nici acele strâmtorări nu pot fi evitate, uneori. Ele sunt în parcursul nostru existenţial. Dar nu poţi să faci din prăpastie şi genune, vorba poetului, noian întins de ape… Nu e ca şi cum natura umană e un noian întins de ape fără nici o diferenţă. Nu putem să ignorăm nici culoarea apei mărilor, care nu e aceeaşi. 

Asta e şi frumuseţea policromiei, culorilor din culoare. 

Şi, din această perspectivă, este nevoie de o prezentare şi a  hărţii,  apropo  de  hartă  şi  teritoriu,  ca  să  ştim,  totuşi,  că  noi avem – apropo de restaurare – şi o hartă refăcută, reconfigurată 

Mintea superficială –  jur-împrejurul ei prin  revelaţie  hristică.  Urmând-o  pe  aceasta,  trebuie  să  o parcurgem sau să o recuperăm ca teritoriu al chipului omului. 

Nu prin noi înşine! Căci harta aceasta, de fapt, e proiectată prin vedere arhechipală, e configurată prin revelaţia hristică. Noi nu mai  putem  să  alcătuim  o  harta  autentică,  clară  şi  acoperitoare, numai prin noi înşine, aşa cum crede că poate face budismul. 

Harta  welwoodiană:   mintea  superficială,  mintea  corpului  şi   

 non-mintea,  este  refăcută  de  omul  autonom,  şi  poartă  în  ea,  în chip esenţial, o amprentă a căderii omului, un efect al destruc-turării chipului omului. Buddha a constatat că sunt patru fluvii: naşterea,  boala,  bătrâneţea  şi  moartea.  Dar  trebuie  văzut  ce înseamnă naşterea, trebuie văzut ce e boala şi ce e bătrâneţea, ce e  suferinţa  şi  ce  e  moartea,  ca  sens,  după  Întrupare.  Lumina Învierii le relevă altfel! Nu doar constaţi şi cauţi să rezolvi problema  suferinţei,  a  bătrâneţii,  a  morţii,  pe  teren,  fără  viziunea cauzală, mai profundă, şi fără deschiderea şi  limpezirea adusă 

de Întruparea-Naşterea Fiului lui Dumnezeu, Cel fără de păcat, care schimbă sensul suferinţei şi al morţii prin jertfa şi învierea Sa. 

Revelaţia  creştină  îţi  confirmă  că  a  existat  o  cădere  a omului.  Boala,  bătrâneţea,  moartea  sunt  doar  nişte  consecinţe, nişte efecte. Şi, dacă a fost o cădere, o degenerare, în ce constă 

ridicarea, restaurarea? Cum se poate realiza? Pentru că altfel tu, budist,  configurezi  o  hartă  deja  marcată  de  o...  glaciaţiune... 

Trebuie să ştim cum e cu sănătatea înainte de a constata cum şi ce e cu boala. E o realitate alterată, plină de efectele căderii, cea la  care  te  raportezi.  Este  o  realitate,  într-un  fel,  experiabilă, constatată  factual.  Vorbim  de  un  teritoriu  alterat,  însă.  S-ar putea ca iniţial să nu fi fost vulcani şi erupţii vulcanice – dau un exemplu. Acum, sunt. N-or fi fost nu ştiu ce uragane şi tsunami. 

Acum,  sunt.  Şi-ntr-adevăr,  aceasta  este  realitatea  tangibilă, palpabilă   hic  et  nunc.  Este  aşa  –  cu  vulcani,  cu  uragane,  cu tsunami  –,  dar  aceasta  este  deja  o  realitate  dizarmonică,  deze-chilibrată, în care tiparele căderii reverberează, se perpetuează. 

Sunt  şi  efecte  degenerative  într-o  succesivitate  istorică,  care  se pot  amplifica,  ramifica  şi  extinde.  Dacă  alcătuieşti  o  hartă  în aceste condiţii ale realităţii date, nu cum ar fi fost să fie şi cum ar trebui să fie, trebuie să ţii cont de configurarea aceasta. Nu ar 59 

trebui  să  ignori  realitatea  iniţială,  paradisiacă,  nici  pe  cea eshatologică restaurată, transfigurată spre care trebuie să tinzi, în şi  prin  Hristos. 

E  de  remarcat  că  budiştii  ridică  aceste  probleme  existen-ţiale, pentru că ar putea trăi ca bizonii de şosea, fără să-şi pună 

problema  suferinţei  şi  a  morţii.  Dar,  mai  mult,  ar  trebui  să-şi pună problema sensului vieţii şi al veşniciei, nu doar al nemu-ritoarei  morţi  nirvanice.  Şi  noi  putem  să  trăim  un  creştinism declarativ, dezangajat, ceea ce, într-un fel, e o contradicţie. Dar şi eu am trecut prin aceasta. Şi poate şi tu, şi fiecare, când eram creştin,  doar  după  botez,  numai  cu  numele,  aproape  cu  totul lipsit de conştiinţa filiativă. Şi astăzi suntem fiecare, poate, într-o bună măsură cu conştiinţa nu chiar trează. Dar, măcar încercăm. 

Problema  este  să  ieşim  din  „poveste”.  Să  intrăm  pe  Cale.  Să 

facem paşi. Să recuperăm distanţe, faţă de Dumnezeu şi faţă de noi înşine. De aceea susţin că este o problemă şi a hărţii, pe care cei,  precum  Welwood,  o  configurează  într-o  ambivalenţă  care cuprinde în chip amestecat şi firea şi căderea. 

În  sens  creştin,  Hristos  arată  cine  este  omul,  prin  întrupare, prin asumarea firii umane. Şi harta se reconfigurează revelaţional.  Şi  aici  este  unicitatea  revelaţiei  hristice.  Căci,  accesezi teritoriul,  şi  aparent  este  acelaşi,  dar  dacă  nu-l  recuperezi  – 

antropologic,  în  sensul  revelaţiei  hristice,  care  ne  arată  chipul omului,  dar  şi  ce  înseamnă  ca  omul  să  fie  chip  creat  după 

asemănarea  lui  Dumnezeu  –,  nu-l  recunoşti  cu  adevărat,  în conţinutul şi în menirea lui. Dacă îmi arată Hristos chipul iconic al  omului,  atunci  am  o  hartă  adevărată,  autentică,  dar  am  şi mijloacele  de  a  recupera  teritoriul  acesta  al  transfigurării,  care este şi cel apocaliptic al  pământului nou şi al  cerului nou. 

Dacă am şi o hartă alcătuită după amprentele acestea ale căderii şi dacă şi mijloacele de a recupera teritoriul sunt marcate tot  de  un  tipar  al  căderii,  şi  sunt  doar  pe  spese  proprii,  nu realizez  aceasta.  Ce  facem  fraţilor?,  a  zis  Buddha.  Nu  vedeţi? 

Este naştere, e boală, bătrâneţe, moarte… Ce e de făcut? Hai să 

găsim natura umană fundamentală care este nemuritoare. Şi ne refugiem  în  ea!  Dar  a  fi  nemuritoare,  nu  înseamnă  că  este părtaşă  la  înviere  în  sensul  învierii  hristice,  a  comuniunii  cu 60 

Mintea superficială –  jur-împrejurul ei Dumnezeu, cu Sfânta Treime prin Fiul, Cel care este şi Unul din Treime  care  se  Întrupează.  Este  altă  cale,  în  această  nemurire întru Hristos, ca îndumnezeire în Hristos. Este şi o diferenţă de cartografiere a chipului omului. Dar este şi o diferenţă de recuperare  a  teritoriului  umanului,  şi  de  acoperire  a  lui,  practică, pas cu pas. Căci noi, cumva, trăim într-o enclavă chiar a existenţei noastre.  Suntem  insulari,  naufragiaţi.  Suntem  strânşi  şi  înghe-suiţi într-un cotlon. Suntem sub preş. Este o îngustare a existenţei,  de  fapt,  o  strâmtorare  a  noastră,  a  fiecăruia.  Aceasta  o sesizează  bine  Welwood,  remarcând  că  fondul  naturii  umane fundamentale  este  unul  al  deschiderii,  cel  al  unei  bunătăţi funciare  care  este  expansivă,  care  expandează.  El  observă  că 

firea  acestei  naturi  umane  fundamentale  este să se  deschidă şi să  treacă,  chiar  prin  vulnerabilitate,  dincolo  de  ea.  Eroarea funciară,  practicată  şi  de  Welwood,  constă  în  identificarea naturii  fundamentale/non-minţii  cu  natura  divină  sau  chiar  cu Duhul  Sfânt!  Această  natură  fundamentală  ţine  de  structura antropologică profundă, de chipul apofatic al omului. Dumnezeu transcende această natură fundamentală! 

De  altfel,  multe  din  mecanismele  noastre  de  apărare  se construiesc ca identităţi false sau ca măşti, ori ca o interfaţă care ajunge  să  lucreze  împotriva  noastră.  Ne  ascundem  de  această 

natură  umană  profundă  care,  în  firescul  ei,  ar  trebui  să  fie  în deschidere,  în  izvorâre  şi  revărsare  către  ceilalţi.  Temerile, fricile,  neliniştile  o  opresc.  Deschiderile  superficiale  sunt  tot  o pierdere a contactului cu această realitate profundă. Dar aspectul acesta  al  deschiderii  mi  se  pare  interesant  că  este  asociat  de Welwood, budist occidental, cu profunzimile umanului. 

Cu  atât  mai  mult,  în  sens  creştin,  ar  trebui  să  gândim această deschidere în chipul său singular,  personal şi  autentic, şi, în acelaşi timp,  apofatic. Căci nu vorbim de o deschidere superficială. Nu declarăm doar că suntem deschişi şi că relaţionăm şi de  fapt...  comunicăm…  inconsistent,  doar  prin...  mască...  Este vorba şi despre o aşezare – cum zicea Părintele Stăniloae, pornind  de  la  relaţionarea  „Eu-Tu”  la  Martin  Buber,  dar  şi  de  la Binswanger  –  care  are  drept  temei   forma  fundamentală  care,  în această   formă,  ar  fi  dragostea.  Este  un  temei  mai  profund  al 61 

NEOFIT şi MISAILESCU 

dragostei, ca întâlnire. Este şi o descoperire de sine într-o anumită 

deschidere comuniantă. Iar aceasta înseamnă că se actualizează 

potenţialul omului, acela al chipului său profund. Actualizarea se petrece, însă, într-o deschidere. Înfloreşte. Expandează. 

Aceasta  înseamnă  că,  de  fapt,  esenţa  fiind  deschiderea, orice răneşte, stăvileşte, blochează deschiderea aceasta a noastră, ne  traumatizează,  ne  doare.  Aici  este  fondul  firii:   deschiderea. 

Uneori  se  creează mecanisme  de  apărare,  de  negare  şi  evitare, cum zice Welwood, care opresc exact deschiderea autentică. Şi ne  joacă  feste,  toate  aceste  mecanisme  prin  care,  chipurile, credem că ne apărăm. Ne traumatizează, în fapt. 

De  fapt,  ieşirea  din  încordare,  din  contorsionare,  trebuie să  se  producă  printr-o  deschidere.  Şi  aceasta  are  extensie.  În sens sufletesc, ieşirea din încordare, ca destindere, este o deschidere.  Acesta  este  fondul.  La  nivel  corporal  e  crisparea.  Dar normal, sănătos, firesc ar trebui să existe fondul acesta de deschidere. E ca o întindere naturală către ceilalţi. Şi, în perspectiva aceasta,  păcatul,  de  fapt,  fiind  o  formă,  de  multe  ori,  de bumerang, se întoarce asupra ta. În acelaşi timp, păcatul nu te reflectă  în  natura  ta  profundă,  mai  degrabă  este  întreţinut egotic,  ca  iubire  de  sine,  ca  pseudo-personalitate.  Prin  acest egoism  lucrează  de  fapt  împotriva  ta.  Se  opune  recuperării chipului  tău   întru   deschiderea  reală  şi  autentică.  Se  manifestă 

împotriva  regăsirii  acestui  chip,  şi  al  evidenţierii  lui  în  singularitatea  sa.  Deci,  nu  face  posibilă  deschiderea  sau  chiar  o inhibă. Dar aşa, ca mecanism psihologic, trebuie reţinut. 

Este  semnificativ  faptul  că  budistul  Welwood  remarcă 

acest fond de deschidere, dar şi că psihologicul, în sensul acesta patologic, lucrează împotriva noastră, exact în acel fel în care ne reţine  să  ne  deschidem,  nu  oricum,  ci  după  adevărata  noastră 

natură. Pentru că, repet, este vorba de o deschidere pe un fond ontologic. Nu este o deschidere de şliţ, nici că, am n-am treabă, mă produc acum în târg. Nu este deschidere pentru că vorbesc de  pe  acoperiş,  nici  pentru  că  opresc  oameni  pe  stradă  să-i îmbrăţişez.  E  evident  că  e  o  deschidere  dinspre  profunzimea noastră cea mai profundă. Dar este relevant că realitatea umană 

Mintea superficială –  jur-împrejurul ei profundă,  în  esenţă,  este  un  chip  al  deschiderii  noastre.  Şi aceasta o afirmă unul care e practicant budist. 

Iniţial  a  fost  creştin,  Welwood.  Şi  acolo,  în  budism,  a constat el, ar fi esenţa compasiunii. O compasiune nu oarecare, ci  în  sensul  participării  la  suferinţa  celorlalţi  sau  la  suferinţa lumii,  aşa  cum  sunt  acei   bodhisattva  care  asumă  lumea  fiind compătimitori. Nu e o simplă compătimire – să fie bine, să nu fie rău –, strict emoţională, pentru că vorbeşte despre o trezire a inimii, iar aceasta trebuie decriptată sau lecturată, cumva, tot în ambianţa  naturii  fundamentale,  deci  a   non-minţii.  Numai  acea deschidere ţine de  trezirea inimii – care nu se confundă cu simţirea corporală din structura  minţii superficiale. Nu se restrânge nici  numai  la  o  simţire  a   minţii  corporale,  ca  simţire  energetică 

mai  subtilă,  ci  e  mai  mult  decât  atât,  pentru  că  natura  fundamentală  este  mai  mult  decât  energetismul  subtil.  Aspectul acesta al trezirii inimii, din ce înţeleg, e pus astfel în legătură cu acea natură umană profundă. Transcende psihologicul, aşadar, dar  în  conotaţiile  occidentale,  desigur.  Adică,  trece  dincolo  de spectrul  minţii superficiale. 

Dar   inima   în  trezirea  ei,  la  Welwood,  are  propriu-zis caracteristicile   minţii  corpului;  adică  este  localizată  în  spaţiul intermediar  aflat  între  psihologic  ( mintea  superficială,  care cuprinde şi emoţiile) şi natura fundamentală ( non-mintea, sinele profund sau sinele  transcendent).  Se  află  deci  „la  mijloc”  între eul psihologic şi sinele profund, sau, în alţi termeni, se situează 

„între”  mintea superficială şi  non-minte. 

În  acest  sens  trebuie  înţeles  că  celălalt  poate  să  intre  în casa  inimii  tale  şi  –  aspect  important!  –  poate  să  şi  iasă!  Nu  e acaparat,  nu  e  dominat,  nu  este  supus.  Nu  e  înlănţuit.  I  se creează  un  spaţiu  al  libertăţii.  I  se  oferă  o  ambianţă  de destindere.  I  se  deschide  o  uşă  a  regăsirii.  Astfel,  relaţionarea aceasta se dezvăluie în orizontul în care celălalt poate să intre în inima  ta  –  dar  nu  emoţional,  superficial,  ci  în  sensul  acesta specific  în  care  reverberează  natura  umană  profundă  –,  dar poate să şi iasă, şi poate fi şi el însuşi. 

Relaţionarea trebuie însă aşezată, isihast, pe coordonatele autentice, personaliste, cele ale întâlnirii în  chip iconic euharistic. 

63 

NEOFIT şi MISAILESCU 

Dar  pentru  aceasta,  şi   eu,  şi   tu,  şi   el,     trebuie    să  căutăm  şi  să 

regăsim  acel  chip  apofatic  al  omului.  Nu  prin  noi,  ci  prin Hristos.  Întru  acest   chip-persoană  putem  să  fim  participativi,  în mod  autentic,  în  taina  trupului  mistic  hristic.  Acest  chip  este mai mult şi altceva decât cel devoalat prin  trezirea inimii, la care se referă Welwood. E vorba de o întâlnire nu în casa inimii, ci în biserica  inimii.  Este  o  întâlnire  perihoretică,  inter-personală, având ca suport  persoana în sensul său tare, fiinţial, apofatic. 

Părintele Stăniloae – pornind de la Binswanger – vorbeşte despre întâlnirea aceasta ca de un fel de  întru-chipare în celălalt. 

Este  o  întâlnire  între   persoane-chipuri  fundamentale,  care  sunt (şi)  direct  formative.  Sunt  implicit  formative, mai  bine  zis.  E  o prezenţă-amprentă a chipului meu în sensul său tainic, fiinţial, nu în sensul de faţă-corp, asupra celuilalt.  Şi această amprentă de chip-persoană îl formează/personalizează – să zicem, aşa, într-o logică duală – din lăuntru, în afară. Astfel, acel transfer şi acea regăsire reciprocă produce şi o ieşire – a ceea ce este bun – din lăuntru,  în  afară.  Este şi  o  îmbunătăţire,  dacă  vrei,  prin  conta-giune,  chiar  a  însuşirilor  celuilalt.  Este  o  actualizare  a  potenţialului  său,  o  activare  a  virtualităţilor  sale.  Este  o  actualizare care  dă  putere,  pentru  că  înfloreşte  şi  rodeşte  chipul  firii.  Şi această  expandare  a  potenţialului  firii  este  mai  mult  decât despătimirea, pe care se pedalează formativ prea mult, uneori. 

Există  şi  acest  aspect  al  despătimirii,  al  îndepărtării  de  „cele rele” şi al „făptuirii celor bune”. Despătimirea se află „la început” 

într-o  astfel  de  schemă,  cvasi-clasică,  a  formării  duhovniceşti care  prezintă  secvenţial,  în  trepte,  urcuşul  duhovnicesc.  Dar există  şi  un  potenţial  bun  în  fiecare,  pe  care  trebuie  să-l dezvoltăm, să-l actualizăm. Nu trebuie neglijat! 

Păcatul  este  un  adaos  care  acoperă  şi  ascunde  această 

comoară  din  ţarină.  Fiecare  ne-am  acoperit  comoara.  Dar  nu trebuie  să  uităm  că  actul  de  dezgropare  şi  de  înlăturare  a  pământului de pe comoară e doar  calea spre recuperarea comorii. 

Valorizarea  comorii  este  altceva  decât  re-găsirea  ei.  Valorificarea  comorii  este  ţinta.  Prin  urmare,  trebuie  să  urmărim  şi valorizarea comorii. 

– nu se pune accent pe această formă fundamentală a chipului omului care, dacă este exprimată, actualizată, are capacitatea de formare  implicită  a  celuilalt,  vorbind  sau  nevorbind,  chiar tăcând.  Pentru  că  îl  poate  atinge  ca  prezenţă  pe  celălalt  în straturile  lui  sufleteşti,  iar  acestea  se  pun  în  mişcare  ca  nişte valuri. Este o  supra-formare. Este o lucrare duhovnicească reală. 

Aceasta  trece  de  nivelul  abordării  cognitive  sau  de  nivelul gândurilor, şi de cel al simţirii. Dar, în acelaşi timp, cheamă şi la acel isihasm al sufletului, care nu e simţire, nici energetică, nici corporală.  E  mai  mult  decât  atât.  E  cuminecare  fiinţială! 

E leagăn permanent al întâlnirii! 

Aceasta  înseamnă  că  trebuie  să  identificăm  sufletul  ca fiind  mai  mult  şi  altceva  decât  mintea,  dar  şi  decât  coborârea minţii în inimă. Întâlnirea noastră fundamentală este cu Hristos, Dumnezeu adevărat şi om adevărat. Dar actul dăruirii noastre este şi trebuie să fie, în principal şi în fond, cel sufletesc. Aceasta înseamnă  că  trebuie  să  avem  conştiinţa  acestui  act.  Trebuie  să 

avem conştiinţa dăruirii noastre efective, ca prezenţă  in actu. Nu trebuie  să  crezi  că  actul  tău  este  doar  unul  mental  sau  iniţiat numai la nivel de creier. Nici nu trebuie să crezi că, atunci când te închini, doar flencăni din mână,  şi că gestul e o manifestare strict corporală. Conştiinţa actului acestei închinări este – trebuie să  fie!  –  în  prim-plan.  Sursa  actului  –  ca   gest!   –  este  sufletul! 

Acesta este gestul de închinare în sensul recunoaşterii Originii, dar  şi  în  cel  al  identificării  chipului  dăruirii  şi  al  închinării,  al deschiderii de sine ca  persoană spre primire-umplere de odihna întru revărsarea-cuminecarea prea-plinului iubirii hristice. 

I.M. :  Într-o  convorbire  anterioară,  s-a  relatat  că  –  în viziunea  psihoterapeutului  american  John  Welwood  –  structura umană este compusă din trei niveluri de minte. 

Primul nivel este denumit  mintea superficială şi se referă la psihologicul obişnuit din psihologia occidentală: gândire, sentimente  şi  simţuri.  Atenţia  acestei  minţi  superficiale  este  focalizată-convergentă, orientată spre analiză discursivă, conceptuală, care  disecă  realitatea.  Al  doilea  nivel  de  minte  este   mintea intermediară (sau  mintea corpului) care este o realitate energetică 

subtilă ca un câmp energetic a cărei atenţie este divergentă, care ia în atenţie întregul, procesele, tranziţia. Ea uneşte interiorul cu exteriorul, subiectul cu obiectul, sinele propriu cu sinele altuia. 

La  acest  nivel  sunt  spontaneitatea,  intuiţia,  recunoştinţa.  La  al treilea  nivel  de  minte  este   non-mintea  sau  natura  umană 

fundamentală (din budism) echivalentă, cumva, cu sufletul (din creştinism).  Pe  această  schemă,  care  ar  fi  raportul  acestor  trei niveluri de minte cu inteligenţa? 

Într-o altă perspectivă, profesorul Howard Gardner, de la Harvard,  a  dezvoltat  o  teorie  a  inteligenţelor  multiple.  El  a încercat să dea un răspuns la  Ce este?  sau  Ce constituie o inteligenţă? 

După  el,  o  inteligenţă  este  capacitatea  de  a  procesa  un  anumit tip de informaţie şi de a rezolva probleme practice sau de a crea produse care au valoare într-o anumită cultură. 

Ce s-ar putea spune despre inteligenţa văzută ca o putere de calcul a unor informaţii? Sau, în schema lui John Welwood, prin raportare la cele trei niveluri de minte? 

N. :  Ştiu  că  în  preocuparea  noastră  anterioară  exista problematica  inteligenţei,  de  care unii  fac  mare  caz,  că  nu-ş-ce IQ ar avea pe o scală a deşteptăciunii din creier. Cu ceva timp în 67 

urmă,  când  am  vorbit  la  Cugir  –  evocându-l  pe  Welwood  cu aceste, să le zic, urmându-ţi, trei niveluri, pentru că în realitate e şi o ruptură de nivel, un salt ontologic de la  mintea superficială şi mintea  corpului,  la   non-minte  –  înţelegerea  minţii  era  devoalată 

din  pespectiva  ordinilor  de  realitate,  care-i  relevă  şi  natura,  şi structura.  Şi,  în  sensul  acesta,  întrebarea,  privind  inteligenţa, este sau nu legată şi de ordinea de realitate în care este situată? 

Nu e implicată şi natura intelectului, în chestiune? Altfel spus, cum evaluez, de pildă, inteligenţa din perspectiva sau prin raportare la  non-minte? Efectul  non-minţii asupra  minţii superficiale care este? 

Punctez asta, pentru că, pe de altă parte, Howard Gardner, din ce ştiu, vine dintr-o viziune materialistă şi evoluţionistă, pe care   volens  nolens  o  şi  promovează.  Ca  atare,  la  el  nu  ţine povestea  lui  Welwood  cu   non-mintea.  Cât  de  inteligent  să  fii, totuşi, poţi să te întrebi tu, oarecare, dacă ai ajuns la concluzia că  totul  e  numai  materie?  Sau,  poate,  nu  doar  criteriul  inteligenţei  ridicate  e  suficient  pentru  acceptarea  existenţei  nivelurilor  realităţii,  ba  chiar  şi  a  realităţii  cu  adevărat  spirituale, precum este calificată cea a  non-minţii. 

Prin abordarea lui Welwood, deja ne aflăm într-o schimbare  de  paradigmă,  care  nu  se  restrânge  la  viziunea  materialistă, recte creier. Acelaşi Welwood vorbeşte de călătoria inimii, de calea iubirii conştiente. Calea acestei iubiri este însă una de factură budistă, la Welwood. E circumscrisă paradigmatic, deşi nu  e  tributară  materialismului,  ci  spiritualismului.  Invocă  psihologia  trezirii,  asociind  budismul  cu  psihoterapia,  pe  calea transformărilor  personale  şi  spirituale,  prin  care  caută  să 

descopere,  nu  pe  Dumnezeu,  ci  natura  umană  fundamentală, altfel zis,  non-mintea. 

Altceva  este  iubirea  hristică,  divino-umană,  care  ne aşează,  personalist,  în  perihoreza  Sfintei  Treimi.  Altfel  este  de recunoscut  omul  –  chipul  său  iconic,  ca   persoană  –  descoperit fiind  în  Hristos,  Unul  din  Sf.  Treime,  Cel  prin  care  toate  s-au făcut. Pentru a fi părtaşi la iubirea hristică, e nevoie de o naştere din nou, de o înfiere, care ne înscrie într-o dublă filiaţie, divină 

Mintea superficială –  jur-împrejurul ei şi  umană,  pe  care,  budismul,  ateu  fiind, nu  o  cunoaşte.  Astfel, doar mistic isihast, suntem părtaşi la iubirea divino-umană, nu doar  umană,  deci,  iubirea.  Nu  se  potriveşte  chipul  iubirii isihaste, cu refrenul celor de la Beatles, invocat de Welwood:  All you  need is  love...  it’s  easy.  („N-ai  nevoie  decât  de  dragoste.  (...) E simplu.” E nevoie de o dragoste dublă: divino-umană. Natura umană care transcende atât  mintea superficială,  cât şi  mintea corpului 

–   non-mintea,  deci  –,  aflată  prin  trezirea-iluminarea  budistă,  e  o descoperire  în  orb,  adică  în   ne-vederea  lui  Dumnezeu  ca  fiind Originea  sa  transcendentă.  Creştinismul  stră-vede  dincolo  de non-minte. 

În contextul propunerii unei perspective mai largi asupra relaţiei conştiente, pe  calea inimii (budiste!), urmând maestrului zen  Suzuki  Roshi,  Welwood  evocă  ceea  ce  acesta  numea 

„mintea începătorului”, adică gestul de a lăsa deoparte  părerile, prejudecăţile  şi   credinţele,  pe motiv  că  mintea  se  poate  deschide astfel faţă de problemele cu care ne confruntăm şi ne poate face să  ne  punem  întrebările  esenţiale  care  ne  pot  conduce  la  noi descoperiri. Doar privind cu ochi „noi” ceea ce se întâmplă, ne putem  folosi,  conform  lui  Welwood,  „puterea  inteligenţei creative”, ca fiind „singura care ne poate dezvălui noi direcţii”. 

Inteligenţă  creativă  şi  noi  direcţii,  aşadar,  pornind  de  la  a accepta „mintea începătorului”. 

E nevoie însă şi de un ochi al „credinţei”  care să vadă şi lumina Creatorului în creaţie – dar şi lucrarea Lui prin mâinile Proniei şi Judecăţii –, ochi pe care budismul nu e preocupat să-l deschidă; un ochi care să străbată la autenticul parcurs şi să ne înscrie pe reala direcţie, singura: Viaţă, Adevăr, Cale – Hristos. 

Credinţa în Hristos este puntea care ne trece dincolo de  mintea superficială, de  mintea corpului şi de  non-minte. Făcând o paralelă 

şi  încercând  o  corespondenţă  cu  antropologia  iconică,  isihastă, conform  hărţii  antropologiei  budiste,  non-mintea  este  de  fapt sufletul  –  în  sensul  său  apofatic,  cel  identificat  ca  fiind  fiinţialitate creată, conform limbajului ghelasian. În acest sens, se poate spune  că  budistul,  ca  maximă  realizare  mistică,  îşi  cunoaşte doar   sufletul  –  e  o  auto-cunoaştere!  –,  şi  nici  pe  acesta  până  în ultimele lui „date”, pentru că nu are memoria şi limbajul acestuia, 69 

restaurate  doar  prin  Întruparea  Cuvântului.  Nu  recunoaşte sufletul în coordonatele sale personale, ci numai în natura sa. 

Prin urmare, „mintea începătorului”, apropo de renunţa-rea  la   credinţe,  păreri,  prejudecăţi,  nu  poate  renunţa  la  credinţa hristică,  decât  dacă  vrea  să  se  înscrie  într-o  mistică  de  creaţie, într-o  auto-mistică  metafizică.  În  acest  sens,  psiho-terapeuţii, care se cred şi vor a fi creştini, trebuie să nu ajungă să gândescă 

creştinismul în cadre budiste, precum cele livrate de Welwood. 

Trebuie să se situeze pe calea credinţei în Hristos, Cel Dumnezeu adevărat şi om adevărat. E posibil, însă, să fie derutaţi de faptul că antropologia „filocalică” e prea mult tributară, antropologic vorbind, unor repere ale filosofiei antice, care operează conceptual  cu  două  componente  antropologice  distincte:  raţiune  respectiv minte. 

Antropologia iconică, în acurateţea prezentării ghelasiene, în  evidenţa  caracterului  său  funciar  personalist,  triadic,  şi  în dubla deschidere ca  fiinţialitate creată şi  energii-create/corp, oferă 

o  perspectivă  detaliată  asupra  structurii  umane  în  care  şi raţiunea  şi  mintea,  dar  nu  numai,  îşi  regăsesc  locul  de  neconfundat. Raportul fiinţă-energii poate devoala şi din perspectiva naturii lor, atât raţiunea, cât şi mintea. Dualismul spirit-materie, din moştenirea filosofică, este insuficient şi inadecvat pentru o astfel de înţelegere a omului – natură şi structură, mai detaliată 

şi mai precisă –, expus ca alcătuire dihotomică: suflet şi corp. 

Introducerea   energiilor  şi  a   fiinţialităţii  în  discursul  antropologic relevă posibilitatea de recunoaştere a legăturii energetice dintre suflet şi corp, pe de o parte, şi, pe de altă parte, ne arată 

caracterul  fiinţial  al  sufletului,  adică  ireductibil  la  energii. 

Urmărind  paralelele  şi  corespondenţele  modelelor  antropologice,  legătura/interfaţa  energetică  dintre  suflet  şi  corp,  din antropologia  iconică,  corespunde  cu   mintea  corpului  din  structura prezentată de Welwood, care este de natură energetică. 

Întrebările  legate  de   calea  inimii,  privesc,  la  Welwood, felul în care iubim sau facem o relaţie să funcţioneze, confrun-tându-ne  cu  istoria  familiei  şi  cu  devenirea  personalităţii; interogări,  în  subsidiar,  preocupate  de  cine  suntem,  de  cum comunicăm  şi  facem  faţă  sentimentelor,  de  cum  lăsăm  iubirea 70 

Mintea superficială –  jur-împrejurul ei să curgă prin noi, ori de cum ne angajăm în relaţie, ne detaşăm ori cedăm. Welwood conchide, chiar din practica sa terapeutică, că a fi om e delicat şi dificil, pentru că ştim foarte puţin despre cum  să  fim,  fie  bărbaţi,  fie  femei,  în  mod  autentic,  sau  despre cum să fim vii, în chip deplin. 

Considerând că „tehnicile” nu au de obicei un impact real 

– atunci când se folosesc ca scurtături pentru a evita ca o anume dificultate să ne afecteze –, susţine că cel mai puternic agent de dezvoltare şi transformare, mult mai simplu decât orice „tehnică”, este  „schimbare  a  inimii”.  Însă,  despre  o  astfel  de  re-orientare interioară spune că se poate petrece doar atunci când întrebările sau  dificultăţile,  atingându-ne  cu  adevărat, ne  trezesc  disponi-bilitatea  de  a  aborda  lucrurile  într-un   mod  nou.  Ceea  ce  nu conduce la o dispariţie în fapt a problemelor, ci la găsirea altor soluţii de rezolvare, pentru că sunt re-aşezate în alt context care ne dezvăluie noi cărări într-un teritoriu care, până recent, fusese ascuns  şi  de  nepătruns,  poate   tabu.  Însă,  ce  va  să  însemne inima?, prin raportare la  mintea superficială, la  mintea corpului şi la  non-minte. 

Cred că în întrebarea anterioară era înfăşurată şi o direcţie a  răspunsului,  asociată  cu  Gardner,  apropo  de  perspectiva abordării inteligenţei. Avem aici şi cartea lui Howard Gardner, Perspective ale minţii.  Pot fi şi perspective  asupra minţii şi – legat de acestea – inteligenţele multiple. Dar o problemă de fond, în chestiune,  este  cea  care  priveşte  abordare  într-o  paradigmă 

materialistă  sau  spiritualistă,  monistă  sau  dualistă  ori  chiar non-dualistă.  Fără  îndoială,  creştinismul  trece  şi  peste  aceste scheme, dar abordările sunt şi în acest sens, încartiruite în paradigme. Şi Welwood, de fapt, se află situat în altă paradigmă, cea spiritualistă, de unde preocuparea sa faţă de calea transformării personale şi spirituale, faţă de călătoria inimii şi de calea iubirii conştiente.  Aici  cred  că  este  una  dintre  problemele  esenţiale, cea  a  diferenţelor  paradigmatice,  care  ar  trebui  să  preocupe intelighenţia.  

Din ce înţeleg eu, Howard Gardner e marcat de o perspectivă biologistă-materialistă. Şi aici, paradigma în care se aşează 

– monismul materialist – are limitele de paradigmă inevitabile, 71 

inclusiv în abordarea inteligenţei. Oricât de inteligent ar fi, orice IQ ar avea, are limitele paradigmatice…. Aşa cum este şi teoria inteligenţelor multiple, despre care Gardner mărturiseşte că nu s-a aşteptat niciodată să devină atât de celebră, ajungând până 

într-acolo încât să se înfiinţeze (Patricia Bolanos) în Indianapolis prima  şcoală  din  lume  dedicată  inteligenţelor  multiple,  şi  să 

acumuleze o putere de rezistenţă aşa de mare. Motivul pentru care Gardner crede că teoria inteligenţelor multiple s-a bucurat de  interes,  este  dat  de  faptul  că  majoritatea  oamenilor  sunt încredinţaţi  că  există  o  inteligenţă  unică,  în  vreme  ce  această 

teorie  postulează  că  fiecare  dintre  noi  are  cel  puţin  opt  inteligenţe care se pot utiliza pentru a realiza felurite sarcini. 

Perspectiva  credinţei  deschide  un  cu  totul  alt  orizont, înţelegerii şi cunoaşterii. Asta pentru că şi cunoaşterea şi înţelegerea  au  şi  alte  orizonturi  de  atins  şi  de  străbătut.  Inteligenţa nativă  este  una,  iar  cunoaşterea  tainelor  credinţei,  prin  descoperire  sau  prin participare,  este  cu  totul  alta.  Atare  cunoaştere nu este luată în calcul în descifrarea inteligenţei, aşa cum o face şi Gardner, care a dezvoltat teoria inteligenţelor  multiple; conform teoriei sale, circumscrisă paradigmatic, toţi oamenii posedă 

anumite  tipuri  de  inteligenţă,  axate  pe  un  anumit  domeniu  şi dezvoltate în funcţie de anumite abilităţi, care sunt localizate în diferite  zone  ale  creierului  (în  emisfera  stângă  sau  în  cea dreaptă) şi care pot funcţiona atât împreună, cât şi separat. 

De  altfel,  dintr-un  anumit  punct  de  vedere,  dacă  punem în  contrast  prostia  cu  inteligenţa  –  şi   prost,  decriptat  în  sensul originii slave a termenului care înseamnă  simplu – e de neînţeles cum complexitatea unei astfel de inteligenţe nu răzbate, totuşi, la măsura simplităţii credinţei care poate să vadă şi dincolo de lumea  aceasta,  dincolo  de  materialitatea  corpului  şi  a  cosmosului.  Cât  de  inteligent  eşti  sau  te  poţi  crede  atunci  când  eşti încredinţat că există numai materie, nu şi suflet, ca să restrâng chestiunea la o dimeniune antropologică. Dar, pe fond, e chiar o dezbatere interesantă astăzi, contondentă pe alocuri, între materialismul excesiv care neagă realitatea imaterială a conştiinţei, şi spiritualismul  care  o  afirmă  ca  fiind  o  realitate  ce  transcende materia  creierului.  Nu  mai  zic,  de  ce  reprezintă  la  ora  actuală 

Mintea superficială –  jur-împrejurul ei toată  dezvoltarea  inteligenţei  artificiale  şi  ceea  ce  înseamnă 

toate  aceste  realităţi  care  transcend  inteligenţa  –  în  sensul  său biologic  şi  în  sensul  unei paradigme  materialiste.  Sunt  oameni de  ştiinţă  care  vin  dintr-o  perspectivă  a  spiritualismului  care transcende  paradigma  materialistă,  inclusiv  cea,  subiacentă  şi tributară  ei,  a  inteligenţei  artificiale:  cea  a  inteligenţei,  a  informaţiei  fără  conştiinţă,  fără  fiinţă,  fără  suflet,  deci.  Informaţia, informaţionalul nu trebuie confundat cu spiritul! 

Şi, vorbind despre Howard Gardner, m-aş referi la cartea Supercreierul, autori Deepak Chopra (indian, cred, la origini)  şi Rudolph Tanzi, care este profesor de neurologie, tot la Harvard, ca şi Gardner (evreu la origini). Prin urmare, există şi abordări diferite paradigmatic, chiar dacă vorbim de profesori la acelaşi institut  prestigios,  cel  puţin  până  la  a  fi  invadat  de  ideologii. 

Însă, fiind în tandem aici cu Chopra, Tanzi subscrie unei paradigme  de  tip   New  Age.  Aşadar,  se  înscrie  într-o  direcţie  care încearcă să lege spiritualul, conştiinţa sau conştiinţa infinită, cu materialitatea creierului. Contează şi abordarea, deci, chiar dacă 

ne aflăm la aceeaşi universitate. Avem orizonturi paradigmatice diferite,  după  cum  se  vede.  Şi,  în  cuvântul  de  mulţumire, referindu-se  la  Rudy  Tanzi,  Chopra  scrie  că   a  trebuit  să 

 recunoască  că  (Tanzi)   este  un  exemplu  grăitor  de  om  de  ştiinţă 

 desăvârşit,    care  are  o  viziune  spirituală  în  ceea  ce  priveşte  posibilităţile  vieţii.  Altfel  spus,  poţi  să  fii  om  de  ştiinţă  şi  asemeni  lui Tanzi, luând în considerare un suport spiritual. De fapt, aici ne desfăşurăm analiza privitoare la inteligenţă, în orizont paradigmatic.  Orizontul  acesta  este  legat  de   mintea  superficială,  de mintea corpului, de  non-mintea, cum spune însuşi Welwood, care, lucrând  la  această  reînoire  paradigmatică,  chiar  şi  în  ştiinţă, caută o relegare a materialului cu spiritualul. 

În Rudolph Tanzi – care, insist pe acest detaliu, este profesor la Harvard –, Chopra recunoaşte  un om de ştiinţă desăvârşit care  are  o  viziune  spirituală  în  ceea  ce  priveşte  posibilităţile  vieţii.   

Şi,  interesant,  tot  în  epilogul  său,  Chopra  afirmă  că  impactul complet al  Supercreierului  nu va fi înţeles decât după decenii… 

Şi,  analog,  mă  gândeam  la  Părintele  Ghelasie,  şi  la  receptarea operei  sale.  Mă  gândeam  că  şi  în  ceea  ce-l  priveşte  pe  isihast 73 

au  trecut  deja  câteva  decenii  de  când  şi-a  publicat  cărţile. 

De  aproape  un  deceniu  s-a  încheiat  publicarea  operei  sale complete, la editura  Platytera. Şi iată că foarte greu sunt luate în atenţie,  ca  să  nu  mai  zic  şi  asimilate,  şi  valorificate  în  spaţiul inter-cultural al schimbărilor paradigmatice, în care legătura cu spiritualul,  dar  într-o  viziune  creştin-ortodoxă,  presupune detalii  antropologice,  cel  puţin.  Poate  vom  vedea  mai  târziu, cum  Chopra  încearcă  o  astfel  de  legătură,  cu  ceea  ce  ştie,  ca metafizică şi filozofie orientală, căci, cum spuneam, este indian, şi este marcat de acest spirit. În contextul acesta, e nevoie ca şi creştinismul  să  vină  cu  astfel  de  precizări  ale  propriei  viziuni aduse de revelaţia hristică. Şi creştinismul trebuie să găsească o formulă  de  poziţionare  în  raport  de  aceste  schimbări  paradigmatice,  oferind  viziunea  sa  specifică,  asupra  omului,  asupra cosmosului,  asupra sensului  vieţii,  asupra sănătăţii  şi  bolii  etc. 

Până la ce punct o poate face şi cu ce instrumentar? Cu privire la  o  viziune  materialistă  sau  spiritualistă  în  ştiinţă,  unde  ar interveni,  de  pildă,  precizările,  clarificările  antropologice,  din perspectivă  creştină?  Dar  cu  privire  la  inteligenţă,  la  minte,  la conştiinţă, la inimă, de exemplu? 

Tot  aici  –  apropo  de  integrarea  inteligenţelor  multiple  –, s-ar putea lămuri sensul integrării, prin ceea ce remarcă Deepak: 

„Neuroştiinţa se mai răsfaţă încă în epoca ei de aur îndrăgostită 

de ideea de a potrivi zone ale activităţii cerebrale, la comportamente  specifice.  Acesta  a  fost  un  proiect  productiv,  dar  acum este afectat de contradicţii, aşa cum se întâmplă când încerci să 

reduci mintea la un mecanism fizic”  .   

Nu ştiu dacă trebuie abordată mult mai pe larg tema, dar povestea inteligenţelor multiple poate fi asociată şi cu viziunea paradigmatică  a  unei  neuroştiinţe  care  leagă  areale  ale  activităţii  cerebrale  cu  comportamente  specifice  (şi  poate  fi,  şi  în subsidiar  sau  în  prealabil,  şi  cu  inteligenţele  multiple).  Problema  este  dată  de  legătura  cu  aceste  proiecţii  pe  creier,  sau  a asocierii  unor  zone  corticale  cu  aceste  inteligenţe.  Dar  ceea  ce spun  aceşti  autori   new-age-işti,  pe  fond,  se  leagă  de  altceva. 

Anume,  de  faptul  că  mintea  nu  este  un  produs  al  creierului. 

Aici  este  mutaţia.  Aici  este  schimbarea  de  paradigmă.  Şi,  din 74 

Mintea superficială –  jur-împrejurul ei perspectiva  aceasta  paradigmatică,  ar  trebui  abordată  şi  tema inteligenţei.  Adică,  pe  de  o  parte,  suntem  în  orizontul  unor teorii  şi  perspective,  dar  şi  mai  adânc  suntem  în  orientarea paradigmatică a unor viziuni. Şi atunci se discută altfel problematica.  Unii  nu  ies  din  propria  paradigmă.  Rămân  cimentaţi, încleştaţi  în  perspectiva  monistă,  materialistă,  şi  chiar  sunt spinoşi  şi  agresivi.  Vor  să  controleze  ştiinţa.  Se  străduiesc  să-i ţină şi pe alţii captivi unui „spirit ştiinţific”. Refuză o trecere, nu doar a lor, ci şi a altora dincolo de un hotar materialist. Le pun stavilă.  Nu-i  lase  să  treacă  în  altă  paradigmă.  Ei  sunt  stăpânii 

„ştiinţei”. Cred că am mai abordat latura aceasta a reticenţei, şi atitudinea de a nega şi refuza orice fel de deschidere spirituală 

a  unor  „scientişti”.  Iar  cei  care  chiar  lucrează  în  acelaşi  spaţiu universitar  se  lovesc  de  cei  marcaţi  de  astfel  de  direcţii  materialiste,  inevitabil  ideologice.  Coliziunea  este  destul  de  dură. 

Se lasă cu stigmatizări şi excluderi. 

Rudy are şi el, în volumul amintit, un epilog în care evocă 

faptul  că  lucrează  la  un  proiect  al  genomului  privitor  la  boala Alzheimer. Vorbim de o abordare genetică. Mărturiseşte:  Scrierea acestei cărţi mi-a oferit şansa de a face un pas înapoi şi de a considera creierul dintr-o perspectivă mai largă.  O perspectivă mai largă sau chiar  o  altă  viziune  paradigmatică,  aş  zice  eu.  Adaugă:   Cu  cât ştim mai multe despre minte cu atât cercetările legate de creier încep să se modeleze în noi pattern-uri şi posibilităţi.   

Prin  urmare,  inclusiv  cercetările  legate  de  creier  –  în raport de ceea ce se cunoaşte despre  minte – deschid cercetarea către o nouă modelare, sau aduc în atenţie  pattern-uri şi posibilităţi noi. Şi atunci, iată de ce este importantă povestea minţii şi din  această  perspectivă,  precum  cea  privitoare  la  creier,  de exemplu,  şi  la  cartografierea  cerebrală.  De  aici  reiese  nu  doar cum  este  cu  inteligenţa  ca  atare  sau  cu  teoria  inteligenţelor multiple,  ci  cum  este  cu  aşezarea  pe  faliile  paradigmatice. 

Lucrurile acestea pot fi abordate şi din perspectivă isihastă sau din perspectivă creştină. Indubitabil,  grosso modo  poţi să-i califici pe  unii  ca  fiind  materialişti  –  deşi  au  achiziţii  din  cunoaşterea raţională,  care  sunt  contribuţii  reale  –,  iar  pe  alţii  ca  fiind 75 

spiritualişti.  Şi,  prin  aceştia  din  urmă,  mă  refer  la  cei,  precum cei  cantonaţi  în  sfera   supercreierului,  care  aduc  în  atenţie,  ca suport  al  creierului,  mintea.  Sigur  că,  din  perspectivă  creştină, trebuie  să  tratezi  ambele  dimensiuni  antropologice,  şi minte şi creier, sau, să zic astfel, şi suflet şi corp, dar în chip integrativ, după o viziune iconică hristică. 

Poate să pară o divagaţie… 

I.M. :  Nu.  Dimpotrivă.  Sunt  foarte  importante  aceste lucruri  pentru  că  orizontul  în  care  sunt  privite  şi  interpretate anumite fapte, poate să le schimbe interpretările chiar cu o sută 

optzeci de grade. Contează foarte mult paradigma. 

N. : Şi eu zic la fel. Subscriu! Rudy, de pildă, dă un titlu:  Să 

 privim  boala  Alzheimer  cu  speranţă  şi  lumină.   Şi,  interesant  cum, tocmai prin şi din schimbarea de paradigmă, ni se relevă acest sens dătător de speranţă. Căci dacă iei materialitatea creierului ca realitate ultimă şi ca definitiv degenerată, nu gândeşti că s-ar putea produce alte modificări prin alte tipuri de influenţe, care ţin  de  o  realitate  mai  subtilă,  meta-fizică,  de  pildă,  sau,  mai mult, ca spirit, transcendent. Şi atunci „speranţa şi lumina” iată 

că vin la pachet cu schimbarea paradigmatică, tocmai pentru că 

prezumă  şi  acceptă  un  nivel  de  realitate  superior  –  chiar  şi  al creierului, care este o materialitate extrem de complexă –, care poate să influenţeze materia organică. 

Susţine că „semnele de progres pe toate fronturile – dintr-o perspectivă de ansamblu: chimic, genetic, comportamental şi ca stil  de  viaţă  –  sunt  încurajatoare.  Dar  cu  toate  acestea,  nu acestea m-au convins să scriu despre supercreier…” Apropo de aceasta,  poţi  să  intri  unidirecţional,  pe  un  culoar  strâmt,  şi  să 

pierzi  anumite  corelaţii,  să  pierzi  chiar  viziunea  de  ansamblu. 

Căci,  zice  Tanzi:  „În  domeniul  meu  de  activitate  poţi  să 

prosperi  fiind  excelent  tehnician,  afirmându-ţi  nişa  ştiinţifică 

prin  analiză  detaliată  a  unor  aspecte  foarte  înguste  ale  unor boli” (ultraspecializare). Acestea le-am mai discutat. Ultraspecia-lizarea, până la urmă, te introduce într-un tunel al cunoaşterii. 

Astfel, nu mai poţi să abordezi nici relaţional, nici integrat şi, cu atât  mai  puţin,  holistic  (care  înseamnă  situare  într-o  altă 

Mintea superficială –  jur-împrejurul ei paradigmă, nu doar relaţionare, integrare sau viziune sistemică 

în sensul clasic).  Poţi să ajungi destul de departe în ştiinţă,   încetând să  faci  speculaţii  şi  supunându-te  dictonului  „Taci  şi  calculează”, scrie Tanzi. Howard Gardner parcă vedea inteligenţa ca o putere de calcul... nu? Chiar aşa era întrebarea, relativ la inteligenţa ca putere de calcul. 

I.M. : Da. 

N. :  Ajungem  să  ne  legăm  de  puterea  de  calcul.  Poţi  să 

mergi  pe:   „Taci  şi  calculează”.  E  o  modalitate…  Ai  statistică,  ai tot felul de modalităţi de a calcula, ai algoritmi… 

„Ştiinţa clasică este mândră de statutul ei în societate. Dar am  văzut,  în mod  nemijlocit,  că  această mândrie  se  poate  prelungi  în  aroganţă  când  vine  vorba  de  a  considera  contribuţiile metafizicii  şi  ale  filozofiei  la  dezvoltarea  teoriilor  ştiinţifice.”   

Aici  este  teoria  „inteligenţelor  multiple”  care  este,  inevitabil, tributară  unei  filozofii,  chiar  dacă  de  tip  darwinist,  în  ceea  ce priveşte originea şi sensul, evoluţia. Chiar dacă nu o asumi, ea există,  e  implicită.  Exact  cum  raţiunea  nu  poate  opera  fără  o axiomatică  pe  care  structurează,  pentru  că  totdeauna  construieşte  pe  nişte  premise  (că  sunt  reale,  obiective,  că  sunt  simple ipoteze speculative …). 

I.M. : Spunea cineva că  şi lipsa unui sistem de valori este tot un sistem de valori. 

N. : Non-valoarea ca valoare. De fapt nu poţi să „scapi” de un fundament care-ţi construieşte inevitabil tiparul hermeneutic, care îţi conferă grila de lectură, chiar dacă conştientizezi sau nu că eşti tributar acestei grile. O viziune transpare, chiar dacă nu e asumată  conştient.  Revin  şi  continui:   „Şi  această  mândrie  se poate  prelungi  în  aroganţă  când  vine  vorba  de  a  considera contribuţiile  metafizicii  şi  ale  filozofiei  la  dezvoltarea  teoriilor ştiinţifice.  Cele  mai  mari  descoperiri  ştiinţifice  din  viitor  încep adesea ca vise ale trecutului.” 

De  ce  am  punctat  aceasta?  Pentru  că  Tanzi  este profesor tot la Harvard şi, în urma contactului său cu Chopra, pune problema  legăturilor  teoriilor  ştiinţifice  cu  metafizica  şi  filozofia. 

Cred că am citit undeva că şi Goleman – cel cu inteligenţa emoţională, dintr-o familie de evrei, ca origine – are o experienţă în 77 

India  şi  în  Sri  Lanka.  Deci,  cumva,  vine  tot  pe  o  legătură  cu spiritualitatea orientală… Nu e total situat pe un chip de paradigmă biologistă (dacă mi se permite barbarismul). 

Tanzi  –  fiind  cercetător  –  spune:   Departe  de  a  sta  într-o tăcere  încremenită  în  inima  fiecărei  celule  –   aceasta    apropo  şi  de epigenetică –  genele tale sunt activate şi dezactivate, schimbându-şi producţia  chimică,  în  rezonanţă  cu  toate  tipurile  de  evenimente  din viaţa ta.  Concluzie:  comportamentul modelează biologia.    Într-o zonă 

de  epigenetică,  ne  aflăm.  „Folosind  această  lozincă,  cercetările au  demonstrat  că  schimbările  pozitive  ale  stilului  de  viaţă  – 

concretizate în dietă, exerciţii fizice, managementul stresului şi meditaţie  –  afectează  patru  până  la  cinci  sute  de  gene.  Şi  probabil  multe  altele.”  Deci,  ce  ne  spune?,  ca  cercetător  cu  exper-tiză. Ne confirmă că cercetările au demonstrat aceasta. Iar omul este cercetător serios, nu diletant. Se ocupă în chip aprofundat de  proiectul  genomului  privitor  la  boala  Alzheimer.  Dar  nu rămâne strict doar la problema/soluţia genetică. Şi aici devine importantă  speţa,  chiar  în  pătrunderea  într-un  spaţiu  al  interferenţelor. 

Apropo  de  materialismul  aceasta  –  apropo  tot  de  paradigma scientistă –, scrie că s-au grăbit să-i cântărească creierul lui Einstein. Era în 1955, la 76 de ani câţi avea Einstein, când a murit. Ştiai? 

I.M. : Nu. 

N. : Fiind genial, se presupunea că trebuie să fie mai mare, mai  greu,  creierul.  Genialitatea  „măsurată”  la  gramaj!  Şi  „se pare” că era cu 10% mai puţin greu decât unul obişnuit! Surpriză, deci!  Până  la  urmă,  gândiţi  aşa,  la  cântar,  dar  realitatea  confirmă  că  nu  greutatea  dictează  genialitatea!  La  autopsie,  creierul lui Einstein era de fapt cu 10% sub medie. Deci sub medie, da? Un argument  că  paradigma  materialistă,  care  asocia  mărimea  cu genialitatea,  nu  se  verifică.  E  chiar  infantilă  o  astfel  de  presupunere. 

Mai  vine  cu  un  exemplu,  tot  din  cercetare,  foarte  interesant.  Apropo  de  creier,  afirmă:   creierul  are  circuite,  dar  nu  are cabluri.  Altfel spus, una este viziunea de „tip reţea” şi alta este viziunea  de  „tip  cabluri”,  ca  transmitere  liniară.  Şi  această 

Mintea superficială –  jur-împrejurul ei perspectivă  cred  că  este  deja  bătătorită,  pentru  cine  nu  e, scuzaţi,  bătut  în  cap,  ca să  zic  aşa,  paradigmatic.  Căci  circuitele sunt  alcătuite  dintr-un  ţesut  viu.  Mai  important,  afirmă  Tanzi, aceste  circuite  sunt  remodelate  de  gânduri,  amintiri,  dorinţe  şi experienţe. 

Aici, apropo de chestiunea aceasta, evocă anumite cazuri de hidrocefalie (apă în creier). Revin şi ţin să reamintesc că este vorba  despre  un  om  care  este  profesor  de  neurologie  la Harvard. Dă un exemplu, de la Universitatea din Sheffield, cel al  unui  tânăr  care  avea  capul  mărit  de  la  hidrocefalie,  dar rezultate excepţionale la şcoală, având o diplomă în matematică 

şi un IQ de 126. Nu ştiu… Probabil că e ceva IQ… 

I.M. : IQ-ul mediu este de 100. 

N. : Însă, supriza  este  alta.  Tânărul nu  avusese  simptome de  hidrocefalie.  Ducea  o  viaţă  normală  şi,  totuşi,  o  tomografie computerizată a scos la iveală – după cum s-a exprimat Norber 

– că acesta, practic, nu avea creier. Craniul lui era căptuşit cu un strat subţire de celule cerebrale de circa un milimetru grosime, iar  restul  spaţiului  din  craniu  era  plin  cu  lichid  cerebral.  Este înfricoşător  să  contempli  o  asemenea  tulburare!  Iar  profesorul de  la  Sheffield,  Norber,  făcând  studii  pe  subiecţi  în  funcţie  de cât lichid aveau în creier, a observat că erau şi indivizi a căror cavitate  cerebrală  era  plină  cu  lichid  în  proporţie  de  95%. 

Deci 95%! 

De  fapt,  nedumerirea  şi  consternarea  faţă  de  tânărul respectiv  era  că  avea  performanţă  intelectuală,  deşi  nu  avea, practic,  creier!  Acest  caz  de  performanţă  intelectuală,  în  atare condiţii, este un exemplu folosit de Tanzi drept contraargument pentru a demonstra că nu creierul produce mintea sau conştiinţa, ci că mintea e ceva subiacent, un substrat. Aici apare propriu-zis puntea, nevoia de trecere sau chiar mutaţia paradigmatică. 

Dintre  cei  evaluaţi,  jumătate  erau  grav  retardaţi.  Însă, indivizii  din  cealaltă  jumătate  aveau  IQ-uri  de  peste  100,  deşi aveau  95%  din  cavitatea  cerebrală  plină  cu  lichid!     Aceasta  era problema  care  necesita  o  explicaţie.  Răspunsul  lor  se  referă  la puterea  minţii  de  a  determina  creierul,  atât  cât  este  sau...  cât 79 

NEOFIT şi MISAILESCU 

mai  este...  creier...  în  cavitatea  craniană,  în  cazul  lor.  Şi  conchide:  Chiar şi un creier cu dimensiuni drastic reduse poate să ducă 

 la îndeplinirea unor comenzi.  Şi aici pune şi problema legăturilor neuronale. Şi, de fapt, de aici survine concluzia sa:  Aceste exemple accentuează  ideea  că  doctrina  tradiţională  a  creierului  stagnant, imuabil, a fost falsă.  

Aduce  încă  un  exemplu,  interesant  aş  zice.  Se  referă  la faptul  că  pe  mulţi  dintre  noi,  pe  când  eram  copii,  părinţii  ne învăţau că alcoolul distruge creierul; doar că această distrugere, susţine el, nu se dovedeşte cum că este chiar atât de reală, pe cât se presupunea înainte. Problema este, într-adevăr, că afectează 

dendritele,  dar  nu  într-atât.  Aceasta  este  explicaţia  cauzală  a efectului  negativ.  Însă,  se  observă  că   pe  măsură  ce  unele  celule cerebrale  mor,  celulele  învecinate  pot  compensa  menţinând  integri-tatea circuitului neuronal. 

Aceasta  este  de  fapt  o  altă  viziune  care,  apropo  de schimbarea  de  paradigmă,  poate  fi  luată  în  atenţie.  Evocă,  din colaborarea cu Deepak Chopra,    faptul că acesta se concentra pe latura spirituală a conexiunii dintre minte şi corp. Şi un aspect interesant, în acest sens, care mi-a plăcut: „Dacă vrei să ştii care erau gândurile tale din trecut, uită-te la corpul tău de azi. Dacă 

vrei  să  ştii  cum  va  arăta  corpul  tău  în  viitor,  cercetează-ţi gândurile  de  astăzi.”  E  raportul  dintre  minte  şi  corp,  dintre minte şi creier şi aşa mai departe. 

I.M. :  Şi  Părintele  Ghelasie  zicea:   Gândurile  minţii  dau chimismul în creier. 

N. :  Da,  pentru  că  gândurile  sunt  energii-informaţii  mai subtile decât stratul organic, material al chimismului. De aceea 

– dacă nu ai perspectiva sau nu te situezi în paradigma în care accepţi că există şi un nivel real, superior organicităţii – nu poţi să accepţi o astfel de influenţă a gândurilor asupra bio-chimiei. 

Crezi că e numai invers: o influenţă chimică asupra gândurilor. 

Dar această influenţă asupra bio-chimicului este sau poate fi şi o lucrare fericită. Căci aceasta poate să aducă – chiar în ceea ce însemnă  Alzheimer-ul  –  o  noutate.  Nu?  O  speranţă!  Chiar  un plus  de  lumină,  cum  afirmă  Tanzi.  De  ce?  Pentru  că  există  şi 80 

Mintea superficială –  jur-împrejurul ei posibilităţi  de  regenerare,  chiar  în  ceea  ce  însemnă  boala Alzheimer. Mai adaug două-trei vorbe pe această temă... 

I.M. : Da, sunt bine-venite. 

N. : Aduce în atenţie „mituri” ale ştiinţei, despre care crede că  ar  trebui  destrămate,  pentru  că  s-au  transformat  în  prejudecăţi.  Dar  sunt  destrămate  de  Tanzi,  din  pespectiva  acestei schimbări de paradigmă, una în care sunt luate în atenţie şi alte realităţi.  În  cazul  de  faţă,  realitatea  minţii,  despre  ea  vorbim, dar  nu  ca  secreţie  sau  produs  al  creierului.  Se  poate  compara antropologic ce este sau cu ce se identifică mintea, ca realitate, în  diverse  perspective  şi  paradigme.  Este  chiar  nevoie  de  un astfel  de  demers  comparativ.  Am  aici,  după  cum  se  vede,  şi cartea  doctorului  Larry  Dossey:   Singura  Minte  sau   Mintea  Una (One Mind). Acesta, într-un anumit sens, crede că toate minţile se  unesc  pentru  a  forma  o   singură  minte.  Invocă  în  susţinerea acestei  teze  şi  oameni  de  ştiinţă,  precum  Erwin Schrödinger  şi David Bohm. 

Schrödinger  susţinea  că   suferim  de  o  transă  a  consensului. 

Transa asta a consensului, unii „apărători ai ştiinţei” nu s-ar da înapoi  să  o  „promoveze”  şi  „stimuleze”  şi  cu  scaunul  electric, mă rog, uzând de tehnologie. Dacă nu eşti angajat în consensul ştiinţific – pozitivist! – eşti constrâns să fii de acord! În caz contrar, îţi  încasezi  numaidecât  şi  pedeapsa:  Excomunicare  academică! 

Aşadar,  suferim de o transă a consensului, de o iluzie colectivă privind natura  conştiinţei.  Prin  urmare,  trebuie  să  identificăm  natura conştiinţei – în  realitatea ei! – pentru a ieşi din iluzie, ba chiar şi din  colectivism!  Ştim  că  în  colectivismul  comunist  persoana trebuia să dispară iar individul să se estompeze. Turma  first! 

Şi aici, ca o ironie zic, mulţi cred că au auzit de „pisica lui Schrödinger”, dar nu iau în calcul şi „calul lui Schrödinger”. Să 

urmărim şi „calul lui Schrödinger”, nu doar pisica, deci! De ce vin cu „povestea calului”? Poate e sau nu şi o trimitere, pentru careva,  la  mitul  indian  Ashvameda,  cel  al  sacrificiului  calului. 

Asta,  apropo  de  pisica  ce  este  şi  nu  este  moartă,  ce  este  şi  nu este vie. 

Un  mic  excurs.  Schrödinger  a  fost  traumatizat  în  timpul primul război mondial. Situaţia era crâncenă, în 1918, cu milioa-81 

nele de morţi, cu boli, sărăcie, mizerie şi hrană puţină, cu cruntă 

înfometare. Schrödinger, bolnav şi tuberculos… De tuberculoză 

va şi muri. Internat în Elveţia de multe ori, la sanatoriul Arosa, acolo va descoperi ecuaţia undei pentru care primeşte premiul Nobel. Locuitorii Vienei, în 1918-1919, răbdau de foame şi frig, pentru  că  aprovizionarea  cu  alimentele  din  Ungaria  şi  cu cărbune  din  Cehoslovacia  fusese  oprită.  Sufereau  de  foame  şi de  frig.  Mii  de  oameni  stăteau  la  cozi  formate  încă  din  timpul nopţii, în Viena, pentru a-şi lua raţiile de hrană. Se înghesuiau la  punctul  de  distribuţie şi  lua  fiecare  tot  ce putea  – pentru  că 

lumea civilizată, când intră pe instincte primare, uită de etichetă –, astfel încât femeilor din spate nu le mai rămânea nimic. Odată – 

povesteşte Schrödinger – când un cal a căzut pe stradă, mulţimea l-a tăiat în câteva minute, iar oamenii au plecat acasă cu hălci de carne, evident de cal. Evoc asta, apropo de pisica lui Schrödinger, raportat la calul mort, cel tăiat, în stradă, la Viena… Pe fondul acesta  al  situaţiei  tulburi  şi  confuze,  Schrödinger  a  cercetat  în continuare  fizica  teoretică  la  Institutul  de  Fizică  Teoretică  din Viena, cu un interes din ce în ce mai mare. 

Dar,  povesteşte  chiar  Schrödinger  că,  exact  în  aceste timpuri  dure  şi  de  depresie  colectivă,  cu  sacrificiul  public  al calului,  s-a  familiarizat  cu  Schopenhauer  şi  cu  doctrina  despre unitate  din  învăţăturile  cuprinse  în  Upanişade.  Schrödinger umplea caiete întregi de notiţe cu comentarii la lecturile sale din filozofii  europeni  şi  orientali.  Avea  un  bagaj  filozofic  şi metafizic… Nu era numai om de ştiinţă strict, cum încearcă unii să se prezinte, prin pozitivismul lor, dorind să captureze ştiinţa şi  să  o  rupă  de  un  întreg  al  cunoaşterii.  Păi,  dragă  omule  de ştiinţă, dacă eşti om, întrebările fundamentale despre naştere şi moarte, şi despre sensul vieţii, despre nemurire trebuie să ţi le pui, fie că vezi sau nu calul tăiat, eviscerat şi tranşat instant, în Viena,  în  plină  stradă.  Probleme  metafizice,  legate  de  sensul vieţii,  de  existenţă,  trebuie  să  ţi  le  pui,  ca  om,  nu  ca  om  de ştiinţă.  Oi  fi  tu  om  de  ştiinţă,  dar  ce  faci  cu  întrebările  fundamentale –  de unde vii şi încotro te duci? – Nu ţi le pui? Nu cauţi un  răspuns?  Sau  crezi  că  sunt  aşa  undeva  în  spate,  în  zorii 82 

Mintea superficială –  jur-împrejurul ei istoriei  umanităţii,  şi  aparţin  doar  omului  primitiv,  omului mitic? Poţi să le bagi sub preşul inconştienţei? 

Acestea sunt problemele fundamentale de la care trebuie să  porneşti,  dacă  eşti  om  într-adevăr,  înainte  de  a  fi  om  de ştiinţă. Şi, până la urmă, nu vrei să vezi tu, om de ştiinţă, ce au mai  gândit  şi  alţii,  măcar  ca  orizont  cultural?  Crezi  că  doar  tu eşti îndrituit să fii descoperitorul, şi numai prin ştiinţa pozitivă? 

Nu crezi că există (şi) alte forme de cunoaştere? Pentru că unii au ajuns la alte concluzii, pe alte căi ale cunoaşterii; accesând o cale experienţială sau mistică de cunoaştere, dincolo  de, dar nu împotriva  raţiunii  şi  simţurilor.  Prin  practici  meditative  sau prin  rugăciune  se  poate  cunoaşte  (şi)  pe  sine  omul,  şi  poate pătrunde  altfel şi în tainele universului. De ce să nu iei în calcul calea aceasta, a meditaţiei, a rugăciunii? Sau măcar încearcă să o asumi cu titlul de simplă informaţie sau de perspectivă asupra vieţii, alta decât a ta. Una, doar posibilă, ca pisica moartă a lui Schrödinger. Compari! Cercetezi! Vezi! 

„Schrödinger cugeta profund la învăţăturile cheie pe care le citea (Vedanta, Upanishade). Le-a reformulat cu propriile sale cuvinte şi au devenit stâlpii care l-au susţinut tot restul vieţii. În cărţi  precum   Concepţia  mea  despre  viaţă.  Ce  este  viaţa?  Minte  şi materie el a edificat cu multă grijă şi efort un concept privind o singură minte, în care conştiinţa este trans-personală, universală, colectivă  şi  infinită  în  spaţiu  şi  timp,  fiind  deci  nemuritoare  şi eternă. Există o singură explicaţie adecvată pentru asta, scria el: Anume  unificarea  minţilor  sau  a  conştiinţei. Mulţimea  lor  este doar aparentă, în realitate este doar o singură minte”. 

În  perspectivă  hristică,  evident  nu  putem  vorbi  de  o multitudine  aparentă,  dincolo  de  care  ar  fi  unitatea.  Logica hristică  este  alta  decât  logica  dialectică:  unitate/realitate  vs multiplicitate/aparenţă. Una este unitatea… chiar a minţilor, în natura  lor, şi  alta  este  diversitatea  lor  individuală,  cea  care  nu ştirbeşte unitatea lor de natură. Este o unitate a materiei corpu-rilor, dar corpurile subzistă în individualitatea lor. De fapt, este o   unitate   în  diversitate  întotdeauna.  Nu  există  o  unitate  ca  un continuum amorf care transcende diversitatea aparentă. Această 

unitate  în  diversitate  este una  reală  din pricina  paradigmelor/ 

raţiunilor  divine,  adică  a  supra-formelor  iconice  divine,  care sunt  tot  o  unitate  în  diversitate.  Din  început  şi  dincolo  de început  este  o  Unitate  şi  o  Diversitate:  Sfânta  Treime  –  Trei într-Unul şi Unul în Trei. 

Modelele  creaţiei  sunt  paradigmele  divine…  Isihastul  le numeşte  arhechipuri  sau  chipuri  iconice.  Aceste  paradigme divine  sunt  o  unitate  în  diversitate  transcendentă,  necreată. 

Constituie  „planul  divin”  de  creare,  susţinere  şi  desăvârşire  a lumii.  Din  această  cauză  diversitatea  din  creaţie  nu  poate  fi niciodată  anulată,  pentru  că  temeiul  diversităţii  ei  este  de nedistrus, fiind unul arhechipal. Cât ar încerca, cine ar încerca, nu o poate anula. La Dossey, de fapt, avem de a face, referitor la o  singură  minte,  numai  cu  o  teorie…  orientată  de  o  anume perspectivă, girată de o anume paradigmă. 

Dossey foloseşte sintagma „minte non-locală” în volumul Recuperarea  sufletului,  publicat  în  1989,  încercând  să  exprime astfel  o  credinţă  a sa  într-un  aspect  infinit, spaţial  şi  temporal, al  conştiinţei  noastre.  Acest  concept  de  „minte  non-locală”, în  perspectiva  sa,  ar  semăna  cu  vechiul  concept  de  suflet. 

Corolarul  conceptului  de  „minte  non-locală”,  nelimitată  şi nelocalizată într-un anumit punct din spaţiu, este că nu poate fi limitată  şi  localizată  la  creierul  şi  corpul  nostru.  Dar  nu  este limitată nici la anumite momente din timp, cum ar fi prezentul. 

Caracterul  non-local  al  minţii,  atât  în  spaţiu,  cât  şi  în  timp,  îl duce pe Dossey la concluzia că separarea minţilor este o iluzie, 

„fiindcă  minţile  individuale  nu  pot  fi  puse  într-o  „cutie”  (sau creier) şi nu pot fi despărţite prin ziduri una de alta”. 

Aici, repet cu riscul de a fi redundant şi supărător, trebuie analizate detaliile şi identificate realităţile. De aceea spuneam că 

este nevoie (şi) de o antropologie comparată, dacă tot am vorbit de  caracteristicile  minţii.  Poate  mulţi  cred  că  un  astfel  de demers e o aflare în treabă, dar nu e aşa, în mod evident, pentru că în măsura în care intri într-un dialog cu cei care operează cu astfel  de  deosebiri,  vorbim  de  medici,  psihiatri,  psihologi,  e nevoie  de  precizări  în  sensul  unor  tuşe  clare  ale  structurii 84 

Mintea superficială –  jur-împrejurul ei antropologice. Inclusiv din perspectivă creştină, dar şi ca repere specifice  de  mistică  isihastă, pot  veni  reale  clarificări.  Medicina isihastă  este  un  volum  al  Părintelui  Ghelasie  care  oferă  o perspectivă lămuritoare, cum nu ştiu să existe în Ortodoxie, la ora actuală. Iar volumul a fost publicat în 1991. 

Iată însă ce zice Schrödinger, citat de Dossey: „Suntem pe deplin obişnuiţi să ne gândim la personalitatea fiinţei umane ca fiind localizată în interiorul corpului. Când învăţăm că ea nu se găseşte,  în  realitate,  acolo,  suntem  atât  de  uimiţi  încât  avem îndoieli  şi  ezitări  fiindu-ne  foarte  greu  să  admitem.  Am  fost obişnuiţi  să  localizăm  personalitatea  conştientă  în  capul  unei persoane.  Ar  trebui  să  spun:  la  câţiva  centimetri  în  spatele punctului dintre ochi (cum e al treilea ochi, de care zic misticii oculţi  şi  metafizicieni  ezoterici).  Este  foarte  greu pentru noi  să 

aflăm  faptul  că  această  localizare  a  personalităţii,  a  minţii conştiente, în interiorul corpului nostru, este doar simbolică, un simplu instrument pentru utilizare practică”. 

Ce  vrea  să  spună?  Conform  interpretării  lui  Dossey,  aici se  află  un  argument  privind  o  ne-localizare  a  minţii  sau  o  de-localizare  a  ei.  Cu  alte  cuvinte,  nu  fixez  mintea  doar  în  cap, recte  creier.  Dar  se  virează  din  nou  pe  o  poziţie  extremă,  prin insistenţa  pe  ne-localizare,  dacă  privim  în  sensul  în  care, întorcându-ne  la  Welwood,  şi  la  prima  convorbire,  mintea corpului, distinctă de  mintea superficială, este un fond  a-tot-corpul. 

Un sens în care mintea apare ca un fond sau ca o supra-formă a corpului,  într-un  fel,  sau  ca  o  formă/aură  a  corpului.  Caz  în care,  nu  poţi  să  localizezi  mintea  numai  în  cap,  recte,  încă  o dată, creier. A se scuza repetiţia, şi ironia. 

Rezolvarea problemei vine prin recunoaşterea unui caracter ternar (şi) al  minţii corpului. Ceea ce Welwood nu deosebeşte, nu distinge.  La  el,  tripartiţia  aparţine   minţii  superficiale,  psihologicului,  deci.  Iar  această  rezolvare,  de  fapt,  revelată  de  antropologia iconică, este prin  tripartiţia energetică, care poate fi luată ca o  tripartiţie-formă  a  minţii-energie.  Părintele  Ghelasie  arată  că 

 sufletul, ca  formă fiinţială în chip triadic, emană o tri-energie, ca formă energetică, care acoperă întreg corpul sau subîntinde întreg 85 

corpul. Această tri-energie ar putea fi mintea corpului la care se referă  Welwood.  Dar  Welwood  nu  recunoaşte  nici  forma,  nici caracterul  triadic  (şi)  al   minţii  corpului,  ci  doar  pe  cel  al   minţii superficiale, care e explicată în sensul psihologicului superficial. 

Aşadar, mintea  corpului  nu  o  recunoaşte  în  sensul  său  triadic, care  implică  şi  o  tripartiţie  corporală  specifică,  care  nu-i anulează unitatea de formă energetică. 

Dar aici, în demonstraţia lui Dossey, se merge tot pe ideea că nu poţi să localizezi mintea. Şi atunci, nelocalizând-o, este... 

ne-locală...  Prezintă  un  caracter  nelocal,  mintea...  Şi  încă  un amănunt:   Nemurirea  minţii  a  fost  elementul  cheie  al  viziunii  lui Schrödinger. Deci poţi să fii şi om de ştiinţă, şi fizician – desigur, influenţa  şi  interpretarea  survine  din  orizontul  metafizico-filozofic  indian  –,  şi  să  ai  drept  cheie  de  boltă  a  viziunii  tale nemurirea minţii. 

Schrödinger  scria:  „Mă  aventurez  să  numesc  mintea indestructibilă fiindcă-şi respectă întotdeauna programul adică 

se află totdeauna în prezent,  acum.” Ideea de prezenţă, de  acum, în legătură cu mintea, trebuie remarcată. Şi laureatul Premiului Nobel continuă: „Pentru minte, în realitate, nu există înainte şi după,  există  doar   acum,  care  cuprinde  amintiri  şi  aşteptări. 

Putem, sau aşa cred eu, că putem să afirmăm că teoria fizică, în stadiul ei actual, sugerează cu tărie indestructibilitatea Minţii de către Timp.” 

Dossey  observă  că,  pentru  mulţi  occidentali,  această 

extindere  a  holismului  lui  Schrödinger  poate  fi  şocantă. 

Schrödinger,  remarcă  acelaşi  doctor  american,  nu  vedea  un conflict, ci observa armonia dintre interpretarea proprie a fizicii cuantice  şi  Vedanta.  Această  concepţie,  subliniază  Moore, biograful lui Schrödinger, va fi în deplină armonie cu concepţia 

„totul  în  unul”  din  Vedanta.  Dossey  subliniază  faptul  că 

Schrödinger  cita  şi  din  tratatul   Filosofia  perenă  al  lui  Aldous Huxley, o antologie de scrieri mistice din domeniul ezoteric al marilor religii ale lumii, fapt care îi sugerează că fizicianul ar fi fost de acord, în principiu, cu punctul de vedere că „toţi misticii vorbesc aceeaşi limbă, fiindcă ei vin din aceeaşi ţară”. 

Mintea superficială –  jur-împrejurul ei Dar  ce  vedem,  aici?  Vedem  cum  sunt  aspirate  repere metafizice,  filozofice  care  marchează  paradigmatic,  orientează 

perspectiva,  şi  înrâuresc  cumva  teoria  ştiinţifică.  Ne  aflăm  în această  paradigmă,  cu  Schrödinger. Deci  nu mai  e  strict  vorba de o ştiinţă pozitivă care exclude metafizica, sau care nu o are în atenţie, nici măcar ca presupoziţie, ci avem o ştiinţă care deja ia în  serios  metafizica,  ca  pe  o  realitate,  şi  nu  ca  pe  o  supoziţie instrumentală,  abstractă.  Şi,  chiar  mai  mult,  vedem  ideea  de transcendenţă,  care  este  mai  mult  decât  un  substrat  metafizic. 

Survine  ca  un  principiu  transcendent.  Însă,  dacă  rămâi  în  siaj vedantin,  ajungi  şi  la  ideea  de   totul  în  unul.  În  sens  mistic isihast, nu avem „totul în unul”, ci:  Trei într-Unul, Unul în Trei. 

E  altă  viziune.  E  altă  perspectivă.  E  altă  logică.  Ne  aflăm  cu totul  în  altă  poveste:  antropogonică  şi  cosmogonică,  soteriolo-gică şi eshatologică – centrată hristologic. 

Pentru  toate  intuiţiile  sale  din  filozofiile  orientale, Schrödinger  nu  se  considera  un  „fizician  spiritual”,  ţine  să 

precizeze  Dossey.  Nu  pretindea  că  este  un  sfânt!  Neajunsurile sale  erau  evidente  în  relaţiile  cu  alte  persoane  care,  adeseori, erau  tumultuoase.  Şi  aici,  un  detaliu  interesant.  Într-un  mod delicat,  Moore  a  consemnat  că  Schrödinger  nu  a  reuşit  o adevărată  integrare  a  convingerilor  sale  şi  în  acţiunile  proprii. 

Bhagavad  Gita,  explică  Moore,  ne  învaţă  că  există  trei  căi  de salvare:   calea  muncii,  calea  devoţiunii  şi   calea  cunoaşterii.  Prin temperamentul înnăscut şi prin educaţia timpurie, Schrödinger era  destinat  să  urmeze  ultima  din  aceste  trei  căi,  anume  calea cunoaşterii. Intelectul i-a arătat calea şi, de-a lungul întregii sale vieţi,  el  şi-a  exprimat,  în  eseuri, graţioasa  credinţă  în  Vedanta, dar  a  rămas  ceea  ce  indienii  numesc  un   Mahavit,  adică  o  persoană care cunoaşte teoria, dar nu a reuşit să ajungă la punerea ei  în  practică  în  propria  sa  viaţă.  Conform  cu  Chandogya Upanishad, ar fi putut să afirme: Sunt un  Mahavit, cunoscător al lumii şi nu un  Atmavit – un cunoscător al lui Atman. 

Ei bine, după Dossey, Schrödinger ar fi fost, fără îndoială, de acord că  nu el era calea, ci doar  arăta calea. Pentru toate imper-fecţiunile sale, lumea noastră ar putea, în convingerea lui Dossey, să  folosească  mai  mulţi  oameni  de  ştiinţă  ca  Schrödinger; 87 

în  sensul  unui  om  de  ştiinţă,  înţeles  aici  în  siajul  modelului schrödingerian,  care  include  şi  orizontul  metafizic  în  ecuaţia fizicii.  Dacă  ar  exista  un  sfânt  patron  al  singurei  minţi  printre fizicieni,  el  ar  trebui  să  fie  Schrödinger  –  proclamă  Dossey.  La Schrödinger,  trebuie  reţinut,  avem  o  orientare  de  perspectivă 

care se poziţionează prin şi întru o metafizică hindusă, fie că e prin Vedanta, fie că e prin Upanishade. 

Schrödinger era  Mahavit. Adică, deşi ştia  teoria, nu lucra şi practica  corespondentă. Iar practica,  la  indieni,  este  asociată  cu şi calată pe o structură tripartită:  muncă (corp),  devoţiune (inimă) şi   cunoaştere  (intelect).  Te  „prinzi”  de  practică  pe  tripartiţia aceasta, de fapt. Te orientezi ca practică şi te apuci de o practică 

în raport de sau în funcţie de prevalenţa uneia sau alteia dintre componente   –  intelect,  inimă,  corp  –  în  structura  ta.  Este  o practică corespondentă tipologiei individuale, dată de un accent al structurii tripartite care te defineşte. Schrödinger a pornit pe calea  de  cunoaştere,  dat  fiind  nivelul  său  intelectiv  superior, determinant.  Dar  calea  cunoaşterii  are  nevoie  de  elemente specifice, practice. Ai nevoie de meditaţie, de o practică meditativă,  de  pildă,  chiar  dacă  accesezi  cunoştinţe  prin  cunoaştere intelectivă.  Există  şi  cunoaşterea  naturii,  dar  există  şi  cunoaşterea  naturii  transcendente  (în  cazul  indian).  Pentru  cunoaşterea naturii transcendente ai nevoie de o practică. Nu e o cale de  cunoaştere  curentă,  mediată  de  simţuri  şi  intelect/raţiune. 

Intuieşti că este, sau, citind, afli cum că ar fi, natura fundamentală, transcendentă, sau Atman, ca să rămânem în acest cadru. 

Contează însă dacă şi cum ajungi la natura fundamentală, dacă 

o atingi, deci, dacă o experiezi. 

 În  multe  domenii  ale  ştiinţei,   ne  previne  Dossey,  admiterea ignoranţei a fost umbrită de aroganţă. Adică, este şi o suficienţă, pe undeva,  dacă  te  crezi  un  căutător,  un  doritor  sincer  de cunoaştere, dar nu vrei să vezi, nu vrei să auzi, refuzând să iei în  considerare,  şi  ce  au  cunoscut  alţii.  Sau,  să  zicem  că,  după 

mintea  ta  pozitivă,  crezi  că  aceştia  nu  au  cunoscut  orizontul metafizic,  ci  au presupus,  au  speculat   asupra  doar…  Dar  de  ce să  nu  iei  în  considerare  măcar  ca  posibilitate  acest  orizont. 

Mintea superficială –  jur-împrejurul ei Nu te arăta  de facto ca fiind un ignorant şi un limitat, în ultimă 

instanţă  –  dincolo  de  faptul  că  te  crezi  sau  nu  te  crezi  aşa  –, pentru  că  poţi  să  ajungi  la  un  activism  demn  de  o  ideologie pozitivistă,  şi  la  a  fi  un  vajnic  promotor  propagandist  al  formelor  de  exclusivism  şi  bigotism  ştiinţific.  Aici  este  problema mumificării ideologice şi a sectarizării ştiinţei. 

Dossey  numeşte  neuro-mitologie  ipoteza  nedovedită  – 

niciodată  explicată,  dar  prezentă  ca  o  concepţie  dominantă  în ştiinţă  –  că  creierul  produce  conştiinţa,  aşa  cum ficatul  secretă 

bila. Statutul acestei convingeri ţine, după Dossey, nu de ştiinţă, ci de neuro-mitologie. O mitologie ştiinţifică medicală. Această 

neuro-mitologie susţine actualmente cum că creierul este necesar pentru ca însăşi conştiinţa să existe, respectiv că nu poate exista conştiinţă  în  afara  creierului.  Face  trimitere  la   Ştiinţa  eliberată, lucrare  a  biologului  britanic  Rupert  Sheldrake  care  explorează 

„domenii  în  care  ştiinţa  este  restrânsă  la  ipoteze  care  s-au fosilizat în dogme şi care nu doar  limitează ştiinţa, dar sunt  şi periculoase pentru viitorul omenirii”. Sunt şi oameni de ştiinţă, aşadar,  care  reclamă  o  dogmatică  a  ştiinţei,  a  cărei  osatură 

fosilizată, se datorează materialismului asumat ca viziune. 

Recunoaşterea  igoranţei  în  privinţa  originii  conştiinţei, este  importantă,  crede  Dossey,  deoarece  deschide  uşa  posi-bilităţilor  spre  a  înţelege   Singura  Minte,  pe  care  o  concepţie, strict  materialistă,  o  interzice.  Nu  o  poate  concepe.  Ignoranţa admisă,  în  multe  domenii  ale  ştiinţei,  a  fost  umbrită  însă  de aroganţă, observă acelaşi Dossey. Iar această aroganţă – certitu-dinea omului de ştiinţă că ştie mai multe decât ştie în realitate – 

a generat un obstacol serios chiar în înţelegerea conştiinţei. Iar aceasta a condus la ocolirea şi la desconsiderarea dovezilor care sfidează  ipoteza  curentă  ce  consideră  conştiinţa  ca  fiind produsă de creier şi limitată la dimensiunile creierului, şi, prin urmare,  are  un  caracter  complet  local.  Neuro-mitologia  apare astfel mai mult ca o credinţă, marcată de ignoranţă, dublată de aroganţă. Mitologia, evident, are aici o conotaţie peiorativă. 

Şi  Tanzi  evocă,  cum  spuneam,  cinci  mituri  despre  care crede că ar trebui destrămate. Primul:  Creierul rănit, nu se poate 89 

 vindeca singur.   Acum am aflat despre uluitoarele puteri de vindecare ale creierului, nebănuite în trecut.  Al doilea:  Interconectarea fizică a creierului  nu  poate  fi  modificată.  Al  treilea:   Îmbătrânirea  creierului este inevitabilă şi ireversibilă.  O avansează ca un mit. Altfel spus, nu  e  obligatoriu  să  îmbătrânească  creierul  şi  nici  ca  procesul îmbătrânirii să fie ireversibil. 

În sens spiritual, există transformări. Nu mai zic de faptul că,  în  viziune  creştină,  există şi  un parcurs  al  îndumnezeirii  şi un  urcuş  al  învierii.  Sigur,  atât  cât  suntem  fiecare  implicaţi  în transformarea  învierii  noastre.  Alt  mit,  al  patrulea:   Creierul pierde  milioane  de  celule  zilnic,    iar  celulele  pierdute  nu  pot  fi  înlo-cuite. Aceasta o consideră drept mit un profesor de neurologie, şi de la Harvard, nu de ici. Este un mit care trebuie destrămat. 

Al cincelea mit:  Reacţiile primitive de teamă, de mânie, de gelozie, de agresiune pun stăpânire pe creierul superior.  Aici subliniază că noul domeniu  al  psihologiei  pozitive  ne  învaţă  cum  să  folosim  mai bine  liberul arbitru; cum să ne manifestăm voinţa şi să ne arătăm alegerea noastră. Nu dăm vina, în mod iresponsabil, numai pe… 

acar...  Cineva  afirma  cu  umor  că  de  fapt  creierul  „superior”  a 

„scos”  teoria  că  e  dominat  de  creierul  „inferior”.  Nu-şi  asumă 

statutul superior, că e mai lesne să dea vina pe... subaltern; care în  fond  apare  ca  fiindu-i  superior,  pentru  că  îl  domină.  Toate instinctele se impun, pentru că, până la urmă, nu ai... ce să (le) faci...  Asta-i  situaţia!  Aceasta  e  de  fapt  numai  o  teorie,  care aparţine  creierului  superior,  ce  s-a  pus  în  situaţia  de  a  fi vulnerabil şi învins. Altfel zis, putea, ar fi putut să emită şi altă 

teorie… 

Vestea cea bună este: „Aceste cinci mituri au fost aruncate în  aer.  Vechea  viziune  făcea  creierul  să  pară  fix,  mecanic  şi într-un proces de deteriorare continuă. Aceasta se dovedeşte a fi departe de adevăr. Tu creezi realitatea chiar în această clipă, iar dacă acel proces rămâne viu şi dinamic creierul tău va fi capabil să menţină pasul cu el an după an.” 

Şi le ia la rând, mit cu mit, şi zice, de exemplu:  Mulţumită 

 neuroplasticităţii creierul îşi poate remodela şi reconfigura conexiunile după o leziune. 

Mintea superficială –  jur-împrejurul ei Aici sunt aspecte interesante… Să dau şi exemplul acesta? 

I.M. : Sigur. 

N. :  Bine,  fiecare  poate  să  citească  volumul  din  care exemplific, dar acum facem o prezentare în context, cu comentarii.  Rudy  a  făcut  o  descoperire,  care  avea  să  schimbe  paradigma,  pe  când  urma,  în  cadrul  programului  de  neuroştiinţă, cursurile  postuniversitare  la  Facultatea  de  Medicină  din Harvard.     Lucrând  la  spitalul  pentru  copii,  din  Boston,  încerca să  izoleze  gena  legată  de  principala  toxină  din  creier  în  boala Alzheimer: proteina amiloid beta sau peptida a-beta (pe scurt); acea  substanţă  lipicioasă  care  se  acumulează  în  creier  şi  care este corelată cu starea în care neuronii devin disfuncţionali şi se descompun.     Deci  este  vorba  şi  despre  o  toxină  care  afectează 

efectiv  creierul…  Deci,  nu  e  aşa  că  ni  se  pare…  E  o  afectare organică. 

Într-o  zi  a  citit  un  articol  care  arăta  cum  creierul  unui pacient  bolnav  de  Alzheimer  a  acţionat  asupra  acumulării  de amiloid beta în efortul de remodelare a părţii afectate din creier, responsabilă  de  memoria  de  scurtă  durată,  hipocampul (localizat  în  lobul  temporal).     Aici  face  o  precizare  interesantă. 

Susţine  că    descoperirea  aceasta  s-a  produs  – prin  ’85-’88,  când se  concentra  asupra  acestei  gene  care  determina  acumularea excesivă de amiloid beta la bolnavii de Alzheimer – în timp ce, pe  fundal,  se  auzea  o  muzică  interpretată  de  Keith  Jarrett (un  jazz-man), probabil cel mai bun pianist de jazz. Acesta chiar vorbea  despre  o  denumire  proprie  privind  aceste  compoziţii, anume   extemporizare…   Căci  el  improviza,     la    Jarrett  mă  refer. 

Erau  absolut  spontane  aceste  creaţii.  Denumirea acestei  modalităţi de improvizare era:  Extemporizare.  

Şi  explică,  întâi,  modul  de  funcţionare  a  creierului  în lumea  cotidiană.  Aici  aş  mai  da  un  exemplu,  tot  pe  această 

temă.  Acum  sper  să  nu  fiu  prea  obositor,  dar  este  captivantă 

povestea,  ca  intrare  în  tema  minţii.  Aşa,  ca  o  ironie,  problema adevărată a uitării nu e că nu mai ştii unde ai pus cheile de la maşină, ci că nu mai ştii la ce folosesc... 

Însă,  apropo  de  memorie  –  căci,  în  Alzheimer,  sunt afectate exact memoria şi învăţarea –, oferă un program pentru 91 

a  dobândi  o  memorie  atentă.  Trebuie  să  promovăm  o  relaţionare  cu  creierul  nostru  într-o  manieră  nouă,  spune  Tanzi.  Iar acest lucru este valabil mai ales pentru memorie. 

Câteva elemente practice: „Ori de câte ori te plângi că te lasă  memoria,  nu  faci  decât  să-ţi  consolidezi  mesajul  în  creier. 

În  echilibrul  dintre  minte  şi  creier,  cei  mai  mulţi  oameni  se grăbesc să dea vina pe creier mai întâi. De fapt ei ar trebui să fie mai  atenţi  la  obişnuinţe,  comportament,  atenţie,  entuziasm  şi concentare.”    Dar toate acestea ţin în principal de minte. Aşadar, elementele de atenţie, de concentare, chiar de comportament, de entuziasm  şi  de  obişnuinţe,  ţin  în  principal  de   minte.  De  aceea este important să gândim în această paradigmă care deosebeşte între  minte  şi  creier.  Sigur,  noi  avem  altă  perspectivă  asupra minţii,  mai  adâncă,  în  viziunea  isihastă.  Nu  e  necesară  nici  o disjungere local vs non-local, în cazul minţii. Poate fi şi o abordare în genul antinomic, adică şi local şi non-local, concomitent. 

Apoi, unitatea ca Singura Minte, la care se referă Dossey, nu poate fi o unitate care anulează hotarul individual al fiecărei minţi sau caracterul individual al minţii. Nu poate fi o unitate dez-individualizată.  Unitatea  de  natură  a  minţilor  nu  dizolvă 

diversitatea.  Dar  aceasta,  poate  la  urmă,  o  să  încercăm  să  o punem  în  pagină mai  elaborat  pentru  a  evidenţia  componente din  structura  antropologică…,  observând  diferenţa  de  natură 

dintre  suflet  şi  minte,  dintre   personalism  fiinţial  şi   individualism energetic,  dintre   conştiinţă  fiinţială  şi   conştienţă  energetică.  Vreau să spun că problema nu e doar cea a diferenţei dintre creier şi conştiinţă,  ci  şi  cea  care  priveşte  natura  acestei  conştiinţe,  asta pentru  că,  în  sens  isihast,  intervine  şi  acest  caracter  energetic subtil  al   conştienţei,  care  nu  este  totuna  cu   conştiinţa,  care aparţine  sufletului,  şi  care  e  transcendentă,  şi  de  altă  natură, fiinţială, nu  energetică. 

Revin la Tanzi, care oferă un program pentru a dobândi o memorie atentă. Mi s-a părut simpatic ce zice cu umor şi ironie: 

„Jocurile  de  cuvinte  încrucişate,  folosesc  o  altă  parte  a  sistemului de memorie decât memorarea produselor alimentare de care  ai  nevoie,  şi  amândouă  diferă  de  învăţarea  unei  limbi străine noi sau de remorarea chipurilor unor oameni pe are i-ai 92 

Mintea superficială –  jur-împrejurul ei cunoscut de curând.”    Ca atare, survine îndemnul:  Exersează-ţi în mod activ toate aspectele memoriei! Nu doar pe cele care sunt cel mai la  îndemână.   Adică  „nu  fă”  numai  „cuvinte  încrucişate”!  –  căci aceasta „nu te face” să nu uiţi pentru ce te-ai dus la piaţă sau ce produse ai fi vrut să cumperi. Mi s-a părut de reţinut remarca. 

În fapt, sunt aspecte diferite ale memoriei. Prin urmare, trebuie exerciţii  diferite.  Nu  te  lăsa  numai  pe  „cuvinte  încrucişate”  că 

acolo rămâi, la „cuvinte încrucişate”. 

Tot  o  mostră  a  lucrării  memoriei  unui  tip,  prieten  cu Chopra, care la 65 de ani declara:  Memoria mea e la fel de bună ca oricând.  Doar  că  îi  lipseşte  livrarea  în  ziua  comenzii.   Vine  mai târziu. Asta este! Întârzie.... E traficul mare! 

Legat de programul pentru o memorie atentă, îndeamnă: Fii  pasionat  cu  privire  la  viaţa  ta  şi  la  experienţele  cu  care  o  umpli.  

Apropo  de  aceasta, sugerează  ca  traseul  către  servici  să  nu  fie unul  rutinat.  Şi  nu  mă  refer  la  liniile  de  firobuz  sau  de tramvai…, ci chiar la mersul pe jos. Poţi să ai alt traseu. Schimbi un pic străzile. Vezi alte lucruri, chiar fără să vrei. Sau îţi iei alte repere şi aşa mai departe. 

Chiar  îmi  aduc  aminte  –  nu  ştiu  dacă  ai  observat  –  că  la Frăsinei,  pe  Părintele  Ghelasie  nu-l  vedeai  tot  timpul  urmând acelaşi  traseu,  atunci  când  venea  de  la  stupi.  Eu  am  sesizat detaliul ăsta. Şi nu neapărat că avea ceva de făcut pe alt traseu, ci  se  mişca  pe  alt  traseu.  Nu  erau  multe  opţiuni  de  traseu, distanţa  nefiind  prea  mare,  dar  era  unul  care  cobora  pe  la trapeză, iar altele erau pe sus, pe la chilii pe partea dreaptă, sau pe  partea  stângă.  Chiar  dacă  voia  să  ajungă  în  acelaşi  loc,  nu traseul cel mai scurt conta. Asta am remarcat eu. 

 Învaţă  cu  entuziasm  lucruri  noi.   Aceasta  îndrumă  Tanzi, legat de un „program” pentru memorie.  Acordă atenţie lucrurilor pe  care  va  trebui  să  ţi  le  aminteşti  mai  târziu.   Foarte  importantă 

este  atenţia  acordată  lucrurilor,  dacă  vrei  să  ţi  le  aminteşti.  Şi aici,  este  interesantă  observaţia:   Cele  mai  multe  minusuri  de memorie  sunt  de  fapt  minusuri  de  învăţare. Recuperează  activ  vechi amintiri.   

Apropo  de  cumpărături,  vune  cu  o  sugestie:  „Bazează-te mai puţin pe proptele ale memoriei, cum ar fi listele. Aşteaptă-te 93 

să-ţi păstrezi memoria intactă. Opune-te aşteptărilor mai reduse de  la  oamenii  care  susţin  că  pierderea  memoriei  este  ceva normal.  Dacă  o  amintire  nu-ţi  vine  în  minte  imediat,  n-o  considera  pierdută.  Ai  răbdare  şi  aşteaptă  câteva  secunde  suplimentare,  necesare  funcţionării  sistemului  de  recuperare  al creierului.  Concentrează-te  pe  lucrurile  sau  oamenii  pe  care-i asociezi cu amintirea pierdută şi creşte astfel probabilitatea de a ţi-o  aminti.  Toate  amintirile  sunt  asociate  cu  altele  mai  vechi. 

Aceasta constituie baza învăţării.” 

Firul comun al acestui program este   menţinerea conexiunii minte-creier.  Creierul  nu  încetează  nici  o  clipă  să  fie  atent  la ceea ce-i spui, iar reacţiile lui pot fi foarte rapide. Evocă exemplul unui coleg al lui Deepak care povestea că a început să observe anumite scăpări aleatorii din memorie şi la el însuşi, cu toate că 

nu  avea  probleme  în  folosirea  memoriei  atunci  când  făcea cercetări legate de activitatea lui profesională. 

Acestea  sunt  îndrumări  practice  şi  sfaturi  concrete  în 

„sectorul” memoriei. Nu facem însă din ele duhovnicie. 

Tanzi ne previne, pe de altă parte, că e bine să ne folosim cât mai puţin de „cârje” sau de „proteze”.   Ai grijă de stres. Dormi suficient. Fă-ţi obiceiuri regulate –  îndeamnă el. Şi, un sfat foarte relevant, mai ales pentru contemporani, multi-polari, multitasking: 

„Nu  te  suprasolicita  mental  cu  sarcini  simultane  multiple. 

Obiceiurile  regulate  ajută  şi  ele,  creierul  funcţionând  mai  bine în  cazul  repetiţiilor.  Dacă  înaintezi  în  vârstă  şi  simţi  că  pot apărea pierderi de memorie, nu intra în panică şi nu te resemna. 

Nu-ţi mai bloca memoria. Poţi oare să încetezi să te învinuieşti pentru lapsusurile de memorie? Surprinde-te data viitoare când îţi  vine  să  spui,  din  reflex:  „Nu  pot  să-mi  amintesc  absolut nimic.” Sau: „Iar am un lapsus!” Ai răbdare şi aşteaptă. Dacă te aştepţi  ca  amintirile  să-ţi  vină,  aproape  întotdeauna  o  fac.”   

Aşteptare, deci, şi răbdare... 

În sfârşit: „Creierul tău a fost conceput ca să te asculte şi cu  cât  eşti  mai  relaxat,  cu  atât  mai  bine  va  fi  pentru  partene-riatul dintre mintea şi creierul tău.” 

Apropo de relaxare, ca viziune, isihasmul este o linişte a comuniunii.  Este  o  odihnă  mistică,  care  poate  avea  şi  efect  de 94 

Mintea superficială –  jur-împrejurul ei relaxare. Este o pace mistică, dar una specifică, nu auto-indusă. 

Este o pace-isihie interpersonală, deci personalizată-cuminecată 

de  pacea  hristică.  Este  o  odihnă  relaţională,  în  şi   prin  Hristos. 

Nu  e  autorelaxare.  Isihasmul  ca  mistică  se  descoperă  –  după 

cuvântul  Mântuitorului  –:   Pacea  Mea  dau  vouă.  Pacea  Mea  o  las vouă. Nu precum dă lumea vă dau Eu vouă.   

E  alt  tip  de  orientare  mistică,  în  chip  personalist,  cu persoana identificată în sensul său tare, ca natură profundă, nu ca  mască,  ca  ego,  şi  nici  ca   minte  superficială  ori  ca   minte  a corpului. În structura antropologică,  persoana ca realitate identificată,  în  isihasm,  corespunde  cu   non-mintea,  care  transcende mintea superficială şi  mintea corpului. Însă,  non-mintea ştie, mistic, doar de auto-revelarea de sine şi de faptul că transcende  mintea superficială şi  mintea corpului, ca să rămânem la aceste sintagme ale lui Welwood.  Non-mintea nu are conştiinţa propriei Origini şi  nici  memoria  întâlnirii  Originii,  care  o  transcende.  Nu  are conştiinţa  că  este  creaţia  unui  Creator!  Are  doar  conştiinţa propriei realităţi, şi a faptului că, mistic-experienţial, transcende mintea  superficială  şi   mintea  corpului.  Însă,  non-mintea  nu-şi cunoaşte  chipul  de  persoană,  memoria  şi  limbajul  său,  ci  doar îşi identifică propria natură.  Non-mintea lui Welwood nu ştie de taina renaşterii baptismale care trezeşte supra-conştiinţa filiaţiei divine, căreia îi urmează creşterea în asemănare filiativă hristică, care este un parcurs mistic de rememorare a arhechipului divin. 

Şi aici aş mai adăuga ceva, apropo de aducerea în atenţie a  unor  modele  ale  supercreierului.  Primul  ar  fi  cel  legat  de adaptabilitate.  Tanzi  îl  dă  exemplu  pe  Einstein,  spunând  că   a dezvoltat trei puncte forte şi a evitat trei obstacole.  Cele trei puncte forte:   să  fii  relaxat,  să  fii flexibil,  să  stai  calm.  Cele   trei  obstacole : obiceiuri,  condiţionare,  blocaj.   Îl  evocă  pe  renumitul  fizician, pentru  că  „marea  sa  motivaţie  în  carieră  a  fost  generată  de sentimentul de uimire şi de veneraţie faţă de misterele naturii. 

Aceasta era o stare spirituală. Pătrunderea secretelor naturii era precum citirea gândurilor lui Dumnezeu.”    Alt tip de motivaţie, deci, nu carteziană, nu de contrapunere între subiect şi obiect, ci una  cu  aromă  metafizică.  Şi  contrar  a  ceea  ce  cred  unii,  că 

95 

NEOFIT şi MISAILESCU 

umplea tabla de ecuaţii matematice, că era cu părul lui vâlvoi, încâlcit,  ca  expresie  a  savantului  nepreocupat  de  sine,  Tanzi evocă  ce  le-a  transmis  Einstein  tinerilor  săi  studenţi:  „Nu  vă 

faceţi  griji  în  privinţa  problemelor  de  natură  matematică.  Vă 

asigur  că  ale  mele  au  fost  mult  mai  mari.  Aici  nu  este  vorba despre falsa modestie”. Conform lui Tanzi: „Metoda lui creativă 

a  constat  mai  mult  în  visare  decât  în  cugetare.  Dintr-o  dată  

„a văzut” cum funcţiona timpul şi spaţiul. Conceperea dovezii matematice  a  venit  mai  târziu  şi  cu  multă  dificultate.”     Prin urmare, cunoaşterea intuitivă a devansat demonstraţia matematică .  Demonstraţia a fost subsecventă. 

Câteva  chestiuni  despre  cum  este  să  fii  adaptabil,  în perspectiva lui Tanzi. 

I.M. : Sunt binevenite... 

N. : Cine citeşte cartea le află. Dar poate aşa, ca punere în temă,  în  mod  direct,  ca  lectură,  nu  strică:  „Încetează  să  repeţi ceea ce nu a mers de la bun început. Fă un pas înapoi şi caută o nouă  soluţie.  Încetează  să  te  mai  lupţi  la  nivelul  problemei. 

Răspunsul nu se află niciodată acolo. Ocupă-te de propria ta stare de blocaj. Nu te preocupa de cealaltă persoană. Când vechile stre-suri  sunt  declanşate,  îndepărtează-te.  Vezi  mânia  „îndreptăţită”, ca ceea ce este de fapt: o mânie distructivă, deghizată ca să pară 

pozitivă.  Reconstruieşte  legăturile  care  s-au  şubrezit.”     Cam  ca aceştia…  care  au  dat  lovitura  de  stat,  la  noi,  şi  se  fac  că  au apărat  democraţia,  prostind  lumea.  Parcă  a  zis  J.D.  Vance  că 

S.R.I.-ul, serviciile, mă rog, câte or fi, au dat informaţii şubrede. 

În  ce  sens?  Şubrede  din  prudenţă,  din  impotenţă,  din  rea  credinţă? Nu poţi livra opinii în rol de informaţii. 

Ar trebui, toate aceste servicii, să reconstruiască legăturile cu poporul şi cu SUA, care s-au cam... şubrezit, ca să formulez elegant. Să revină la Adevăr! Adevărul şi numai Adevărul ne va face liberi! Inclusiv aceste servicii! Nu poate exista o altă viziune asupra informaţiilor, decât cea a Adevărului, dacă se doreşte o cale a luminii. Cu toţii suntem chemaţi să luptăm pentru Adevăr, dacă  dorim  să  fim  liberi!  Adevărul  şi  minciuna  nu  pot  sta  la aceeaşi  masă!  Nu pot  fi  în  comuniune!  Nici  în  „comunitate  de 96 

Mintea superficială –  jur-împrejurul ei informaţii”. Sigur, co-există, ca grâul cu neghina, în istorie, până 

la  secerişul  hristic.  Apocalipsa  de  fapt  ne  relevă  expandarea acestui  egregor  al  minciunii,  acestui  trup  mistic  al  diavolului cum  îl  numea  Rougeamont,  pentru  a-l  contrapune  trupului mistic  hristic,  ecleziologic.  O  expandare  care  tinde  până  într-acolo  încât  ajunge  să  pună  şi  impună,  prin  eforturi  trans-generaţionale,  „în  locul  cel  sfânt”  „urâciunea  pustiirii”,  şi  să 

substituie  Adevărul  prin  minciună,  convingând,  la  nivel  de mase,  că  minciuna  este  Adevărul.  Cheamă  mulţimea  să  se închine minciunii ca fiind Adevărul, nu minciunii ca minciună. 

Presiunea  va  fi  deci  cea  a  recunoaşterii  instituirii  minciunii drept Adevăr. 

Aş reaminti, ca o ironie a „ştiinţei”, ceea ce Marco Magrini consemna în  Creierul – manual de utilizare, despre boala descoperită în sec. XIX de către chirurgul american Samuel Cartwright, care  a  alcătuit  chiar  un  tratat  despre   drapetomanie  ca  boală 

mintală,  cu  consecinţe  teribile.  Cartwright  o  considera  drept  o tulburare inexplicabilă a personalităţii: îi împingea pe sclavi să 

fugă de la stăpâni. 

Revin la Tanzi şi îndemnul său:  „Preia o mai mare parte din  povară  decât  crezi  că  meriţi.  Încetează  să  mai  dai  atâta greutate ideii de a avea dreptate. În marea schemă a lucrurilor, să ai dreptate este nesemnificativ în comparaţie cu a fi fericit.”   

Pune în ecuaţie şi legătura dintre emoţie şi raţiune. Chiar şi  la  Einstein,  vedem  o  cunoaştere  intuitivă  care,  ulterior,  este însoţită şi de verificare şi confirmare prin demonstraţie. De fapt, şi aici la Tanzi aflăm că  noi luăm decizii pe un fond emoţional, chiar dacă susţinem raţional că nu facem acest lucru.  Ne place să credem că suntem „logici” şi „raţionali”. Ne dăm deştepţi, mari intelectuali,  pentru  că  avem  o  diplomă  de  absolvire  a  unei  facultăţi. 

Operăm, însă, destul de mult printr-o raţiune justificativă orientată de creierul reptilian, prin frici şi temeri. Ne mişcăm instinctiv sau  operăm  după  modul:  îmi  place/nu-mi  place.  E  ştiut  că 

omul  urmăreşte un  post  de  televiziune sau  ascultă  un  post  de radio cu care este consonant, cu care rezonează. De ce? Pentru că-i spune ce-i place, pentru că-i confirmă aşteptările. Vrea, întâi de toate, să fie confirmat în credinţele/convingerile sale. Argu-97 

mentele raţionale, aşa-zis logice, devin astfel subsecvente, ineficace  în  mobilizarea  individuală,  în  raport  cu  stârnirea  instinc-telor şi a emoţiilor. Aici se fac jocurile incitării maselor. 

I.M. : Sau facem alegeri la nivel emoţional şi apoi ni se par plauzibile argumentele care susţin emoţia care ne domină. Sau, altfel  spus,  acceptăm  unele  argumente  doar  pentru  că  sunt îmbrăcate  în  emoţii  care  ne  plac,  nu  pentru  că  sunt  raţionale. 

Sau acceptăm ca juste unele raţionamente doar pentru că nu ne putem stăpâni emoţiile negative cu care acele raţionamente vin îmbrăcate (de exemplu mânia sau judecarea). 

N. : Aşa e, de aceea în campaniile de stârnire a maselor şi de  orientare  a  lor,  emoţiile  preiau  frâiele,  chiar  cele  negative, precum frica, în special, care devine  factorul  coagulant al unei fiinţe  colective  –  un  egregor  care  funcţionează  după  alte  principii, cele ale psihologiei de masă. Scindarea din societate determinată  de  generarea  prin  inginerie  socială  a  unor  astfel  de corpuri  sociale  nu  poate  fi  depăşită  decât  prin  dezamorsarea corpului  social  agregat,  artificial  creat,  adică  stimulat  de  o emoţie,  închipuită  sau  reală,  care  recurge  la  argumente  raţionale, cel mult ca paravan justificativ al propriei agregări sociale într-o masă umană efervescentă, învolburată. 

Conform lui Tanzi: „O parte a adaptabilităţii înseamnă să 

fii conştient de componenta emoţională, în loc să o negi. Atunci când  experimentatorii  încearcă  să  elimine  latura  emoţională  a procesului  de  luare  a  deciziilor,  eşuează.  Nimeni  n-a  efectuat până acum vreun studiu – interesantă remarca – în care subiecţii au  luat  doar  decizii  pur  raţionale.  Plătim  un  preţ  foarte  mare pentru că ne agaţăm cu încăpăţânare de opiniile noastre susţinute de blocaje emoţionale, obişnuinţe, amintiri şi credinţe.”   

 Devii  mai  adaptabil  atunci  când  poţi  să  râzi  de  tine  însuţi (autoironie) ;  când  sesizezi  că  situaţia  în  care  te  afli  are  mai  multe aspecte decât îţi dai seama (spectrul e un pic mai larg) ; când ceilalţi oameni  nu  par  să-ţi  mai  fie  antagonici  doar  pentru  că  nu  sunt  de acord cu tine.  Prin faptul că nu e de acord cu tine, nu înseamnă 

neapărat că e şi împotriva ta. 

„Negocierea  începe  să  funcţioneze,  iar  tu  chiar  participi cu  convingere  la  ea.  Devii  mai  adaptabil  atunci  când  compro-98 

Mintea superficială –  jur-împrejurul ei misul devine un cuvânt pozitiv; atunci când poţi să rămâi calm, dar  într-o  stare  de  vigilenţă  relaxată.  Sau  atunci  când  vezi lucrurile  aşa  cum  nu  le-ai  văzut  înainte,  iar  asta  te  încântă.” 

Foarte interesante aspecte. 

Un alt element, pe lângă adaptare, este  integrarea. Roberto Colom  dă  exemplul  bebeluşilor  care  permanent  absorb  informaţii. Au o sete de absorbire a lumii! 

Apropo  de  adaptabilitate-integrare,  indică  trei  puncte forte:  să comunici, să rămâi echilibrat, să vezi imaginea de ansamblu. 

Noi de obicei intrăm unilateral în situaţie, ţintind părţi, care ne sar  în  ochi,  pentru  că  suntem  deja  dez-integraţi,  parţializaţi, pre-orientaţi. Pierdem din vedere ansamblul şi ordinea priorită-ţilor. Dar când eşti parţial, debalansat ca structură, nu poţi să fii un  om  echilibrat,  echidistant,  imparţial.  Dacă  te  diriguie  frica, stimulată sau nu de propagandă, comportamentul tău e altul. 

I.M. :  De  multe  ori  decidem  –  chiar  în  chestiuni  fundamentale  –  doar  pe  baza  unui  singur  argument sau  a  două-trei argumente. Când de fapt, complexitatea realităţii ar presupune sisteme  axiomatice  cu  mii  de  axiome  pentru  a  lua  decizii  într-adevăr fundamentate. Dar noi – uneori chiar în chestiuni foarte importante  –  facem  raţionamente  de  tipul:  „Din  cauza  acestui argument, e valabilă următoarea concluzie-consecinţă.” 

N. :  Şi,  de  multe  ori,  în  textura  de  argumente  în  care  ne înţepenim,  uităm  cât  de  mult  ne-mpinge  decizia  emoţia,  aşa cum zice şi Tanzi. 

I.M. :  Exact!  Şi  emoţia  ne  face  să  ne  simţim  suficienţi  cu unul-două argumente (uneori superficiale). 

N. : De aceea e o harababură şi o tulburare fără precedent în  ţară  şi  în  lume.  De  aceea  se  orientează  colectiv  masele  prin stârnirea emoţiei. 

Magrini,  care  refuză  să  dea  crezare  unui  studiu  britanic care estimează că o persoană din patru este afectată de o tulburare  mintală,  crede  că  linia  de  demarcaţie  dintre  tulburarea mintală şi normalitate e atât de subţire şi de neclară încât nor-malitatea are nevoie de ghilimele. În manualul său de utilizare a  creierului,  distinge  problemele  întâlnite  de  creierul  fiecăruia, în  erori de calcul – ca în cazul sinesteziei, al efectului placebo şi 99 

nocebo, al prejudecăţilor cognitive, al falselor amintiri, al obiş-nuinţelor  şi  dependenţelor,  al  stresului  cronic,  al  fobiilor  şi iluziilor  –  respectiv   defecte  de  funcţionare,     care  duc  la  o  multitudine  de  tulburări  posibile  –  autism,  depresie  cronică,  tulburări  obsesiv-compulsive,  schizofrenie,  neurodegenerare  –,  care au nevoie de atenţia unor profesionişti specializaţi. 

Prezintă şi o duzină de  erori de calcul: apofenia, decadenţa, iluzia transparenţei, efectul de caravană, efectul noutăţii, efectul în  „retrospectivă”,  prejudecata  pariorului,  prejudecata  de  confirmare,  prejudecata  ancorei,  prejudecata  conservatoare,  prejudecata  stereotipului,  prejudecata  unghiului  mort.  Prin  cea  din urmă,  prejudecata  unghiului  mort,  ne  previne  că  atunci  când observăm  că  toate  aceste  prejudecăţi  influenţează  modul  de  a gândi al prietenilor, al colegilor sau al rudelor, mai mult decât pe noi, trebuie să ne asigurăm pe noi înşine că suntem victima unei prejudecăţi.  Prejudecata stereotipului o explică prin faptul că 

sistemul  memoriei,  bazându-se  pe  asocieri  şi  categorizări, atunci  când  creierul  primeşte  doar  informaţii  parţiale  le  com-pletează automat, recurgând la categorii automate. 

 Prejudecata de confirmare se referă la orice informaţie nouă 

–  chiar  falsă  ori  contrară  –  care  confirmă  precedentele  convingeri,  dar  le  respinge pe  cele  opuse.  Pe  aceasta  o consideră  cea mai frecvent prezentă în convingeri înrădăcinate adânc, precum credinţa  religioasă,  politică  sau  sportivă.  Interesant  este   efectul de  caravană,  definit  ca  tendinţa  de  a  crede  în  ceva  pentru  că 

mulţi cred asta. Toate cazurile de nebunie în masă consemnate în  istoria  omenirii  au  încorporată,  după  Magrini,  această 

frecventă  eroare de calcul! 

 Frica de viitor e mai răspândită conform statisticilor OMS 

în  lumea  occidentală,  iar  îngrijorarea  faţă  de  evenimentele  fie realiste, improbabile sau imposibile ce stau să se prăvale, angoa-sând, declanşează mecanismele fricii, care învârtind incontinent gândul negativ în cerc îl fac să bătătorească, prin mecanismele automate ale memoriei, un traseu-tranşeu cognitiv. 

De reţinut că, organic, substratul neuronal al fricii implică 

amigdalele respectiv calea: hipotalamus-pituitară-glandele supra-100 

Mintea superficială –  jur-împrejurul ei renale.  De  altfel,  frecventa  afectare  a  amigdalelor  la  copii,  de pildă,  are  o  explicaţie  cauzală,  nu  unilaterală,  nu  doar  bacte-riană  şi  virotică,  şi  în  determinarea  unor  efecte  şi  reacţii  organice prin intermediul fricii. Pe de altă parte, frica nu are doar un substrat  neuronal,  ci  şi  unul  subtil,  energetico-informaţional, ceea ce, altfel spus, trimite la recunoaşterea a ceea ce Welwood, fiindcă  tot  ne-am  referit  la  el,  desemnează  ca  fiind   mintea corpului. 

 Prejudecata  lui  Magrini,  ca  să  lansez  o  sintagmă,  este convingerea  acestuia  că  singura  realitate  din  structura  umană 

care  „face  şi  desface”  este  creierul.  Pentru  Magrini,  configurat de o viziune materialistă, nu există deci: nici  mintea superficială, distinctă  de  creier,  nici   mintea  corpului,  nici   non-mintea,  care  le transcende pe ambele. Ca atare, alte realităţi, ce ţin, în fapt, de structura  antropologică,  sunt,  în  optica  jurnalistului  italian, simple  postulate  speculative  derivate  din  convingeri  spiritual-religioase.  Pentru  Magrini,  nu  există  suflet!  Pentru  el,  cunoaşterea  gândurilor  cuiva  este  imposibilă,  fapt  pentru  care  o califică  drept  iluzie  şi  o  clasifică  în  tabelul   erorilor  de  calcul  la categoria  iluzia transparenţei. 

În scopul unui proces al demitizării unor legende urbane, cu  privire  la  greşita  interpretare  a  sistemului  nervos  central, aduce  în  atenţie  zece  informaţii  false,  pentru  a  verifica  dacă 

vreuna  din  acestea  este  instalată,  deja,  în  creierul  cititorului manualului  de  utilizare  a  creierului,  pe  care-l  propune.  Iată 

aceste zece informaţii false, conform lui Magrini: creierul vede lumea  aşa  cum  e;  o  leziune  a  creierului  nu  se  poate  repara (neuronii  nu  renasc,  drogul  şi  alcoolul  îl  ucid);  cine  foloseşte mai  mult  emisfera  stângă  este  înclinat  spre  logică,  cine  o foloseşte  mai  mult  pe  cea  dreaptă,  spre  creativitate;  sonata pentru două piane k448 de Mozart ne face mai inteligenţi; după 

vârsta de douăzeci de ani o luăm la vale; cuvintele încrucişate şi sudoku  ţin  creierul  în  formă;  neuronii  oglindă  au  făurit  civili-zaţia umană; unii pot citi gândurile sau folosesc percepţii extra-senzoriale, folosim numai 10% din creier; mintea cuantică. 

Evident  „demontează”  mitul  cum  că  ar  exista  şi  alte percepţii care nu vin prin intermediul simţurilor, ci ca produse 101 

directe  ale  minţii:  intuiţie,  clarviziune,  telepatie,  telekinezie, 

„argumentând”  că  „ştiinţa şi  activitatea  umană  ce  se  ocupă  cu înţelegerea  Naturii  prin  observaţii  verificabile  şi  repetabile,  nu consideră nimic adevărat din toate acestea”. Consideră instructivă  povestea  grupului  de  „spioni  psihici”,  creat  de  CIA  în perioada Războiului Rece pentru a experimenta soluţii militare bazate  pe  puterea  gândului,  dar,  concomitent,  consideră  amu-zant  filmul,  Omul  care  se  holba  la  capre,  ce  ecranizează  această 

poveste. 

În  fond,  crede  că  ştiinţele  –  cele  care  sunt  preocupate  de înţelegerea  Naturii,  într-o  anume  paradigmă  a  lor,  clasică, pozitivistă – pot pricepe (şi) Omul. Altfel zis, după Magrini, ce se  înţelege  prin  această  metodă  epistemologică,  apanaj  al 

„ştiinţei” este tot ce se poate înţelege, aceasta fiind însăşi calea ştiinţei,  unica.  În  acest  cadru  „ştiinţific”,  chestiunea  „spionilor psihici”  o  prezintă  drept  o  poveste,  instructivă  şi  umoristică, deopotrivă,  dar  numai  o...  poveste...  O  „deconspiră”  ca  pe  un exemplu de informaţie falsă, ca pe un mit urban, deci, care este lipsit  de  conţinut  real,  experienţial,  în  acest  substrat  al cunoaşterii paranormale. 

De  altfel  din  acest  set  de  „informaţii  false”  rezultă  şi dogmatismul  ştiinţific  în  care  se  situează  paradigmatic  Marco Magrini.  E şi  un  bun  exemplu  de  promovare  a  unui  neadevăr determinat  paradigmatic,  generat  de  reducerea  „câmpului conştiinţei”,  care  nu  vede  omul  şi  cunoaşterea  interumană 

dincolo de simţuri şi creier, şi care califică drept fals ceea ce nu vede, deşi alţii văd, fără mijlocirea simţurilor, numai prin capa-cităţile  minţii,  în  chip  nemijlocit.  A  susţine  că  parapsihologia, paranormalul,  de  exemplu,  sunt  experienţe  reale,  înseamnă, după Magrini, a promova public informaţii false. Deci, cu bună 

implicare a sistemului judiciar se poate face puşcărie. 

Ca atare, în siajul cenzurii, girate de Ministerul Adevărului, astfel de promovări pot fi sancţionare prin „ştergere”. Unde se ajunge dacă, într-o societate oarecare, membrii unui serviciu de informaţii  dau  crezare  unei  astfel  de  liste  de  informaţii  false care nu pot fi verificate atunci când verificatorii rămân captivi, 102 

Mintea superficială –  jur-împrejurul ei paradigmatic, unei viziuni nu doar materialiste, neutre, ci chiar antispiritualiste? Fenomenul „reeducării” individuale şi sociale desfăşurat  sub  stindardul  unei  ştiinţe  materialiste  nu  e  prea departe... E aproape... 

Mulţimea  de  teorii  despre  capacitatea  înnăscută  a  fiecăruia  de  a-şi  îmbunătăţi  viaţa  prin  puterea  „minţii  cuantice”  şi chiar de a se vindeca de boli printr-o „cură cuantică”, sunt con-siderate  pseudoştiinţifice,  de  Magrini,  şi  tratate,  în  consecinţă, cu flit şi sictir. De altfel, în ciuda faptului că remarcă existenţa unor  oameni  de  ştiinţă,  precum  fizicianul  şi  matematicianul Roger  Penrose  –  profesor  la  Oxford,  renumit  pentru  contribuţiile sale în domeniul fizicii matematice, al relativităţii generale şi al cosmologiei –, care a teoretizat rolul determinant al mecanicii  cuantice  în  anumite  procese  cognitive,  şi  care  a  vorbit despre  posibilitatea  ca  funcţiile  cerebrale  să  se  afle  la  hotarul dintre   modelul  mecanicii  clasice,  care  reglează  rigid  lumea  din jur,  respectiv  mecanica  cuantică,  care  reglează  probabilistic lumea subatomică, Magrini se arată mai mult sceptic faţă de o astfel de ipoteză care, în opinia sa, va putea fi foarte greu dovedită. Asta, cel puţin în raport cu dificultăţile iniţiale reflectate de ceea  ce  el  califică  drept  o  glumă  a  laureatul  premiului  Nobel pentru fizică, în 1965, unul dintre primii oameni de ştiinţă care au conceput posibilitatea calculatorului cuantic, Richard Feynman: 

„Dacă ţi se pare că ai înţeles mecanica cuantică, înseamnă că n-ai înţeles-o”. 

Însă,  această  zicere  a  lui  Feynman,  nu  e  atât  o  glumă,  o ironie, cât cred că este o formulare paradoxală, de tip taoist sau budism  zen,  care  cheamă  la  un  alt  tip  de  cunoaştere,  la  o depăşire  a  înţelegerii  de  tip  analitic,  prin  intermediul  subiectului  cartezian,  care separă  între subiect  şi  obiect.  Altfel  zis,  în trena celebrului adagiu „asemănătorul se cunoaşte prin asemănător”,  realitatea  cuantică  are  nevoie  de  o  minte/conştiinţă 

cuantică  pentru  a  fi  înţeleasă  ca  atare.  Ceea  ce  presupune  o relaţionare nu de tipul subiect-obiect, ci de alt gen: o implicare, un  contact  şi  o  participare  ca  întreg,  în  aceeaşi  ordine  de realitate,  la  acelaşi  nivel.  Putem  vorbi,  în  acest  sens,  corelativ, 103 

de  o  realitate  antropologică  de  explorat,  anume   omul  cuantic, titlul  sub  care  şi  apare  un  volum  care  priveşte  biografia ştiinţifică a lui Richard Feynman. 

Feynman  e  cel  care  a  sugerat,  de  asemenea,  cu  aproape jumătate  de secol  în  urmă,  că  ar  trebui să  fie  posibilă,  în  principiu, realizarea de maşini la scară nanometrică care „aranjează 

atomii  aşa  cum  dorim”,  realizând  sinteză  chimică  prin manipulare  mecanică.  El  a  prezentat  şi  posibilitatea  „înghiţirii doctorului”, ipoteză care implica construirea unui robot chirur-gical  minuscul  care  ar  putea  fi  înghiţit.  Încă  din  anii  ‘8o,  îşi petrecea  vacanţele  la  o  companie  (TMC  din  Massachusetts) preocupată  de  inteligenţă  artificială,  de  construirea  de  super-computere, şi de posibilitatea construirii computerului cuantic. 

În  fond,  este  de  bun  simţ  să  acceptăm  că  dacă  există  o realitate  cuantică,  în  ordinea  materială  a  cosmosului,  această 

realitate cuantică trebuie să existe ca substrat, corespondent, în mod analog, şi în ordinea materială a corpului uman. Nu vorbim de un tip de materie în cosmos şi de un alt tip în corpul uman. 

Există o similaritate. În acest sens se poate vorbi de un contact specific  pe  niveluri  de  realitate,  de  un  contact  şi  o  intercone-xiune  posibilă  la  acest  nivel  cuantic.  Problema  devine  astfel  şi una  legată  de  subiectul  cunoscător şi  de modul de  cunoaştere, dar  şi  de  metodologie  şi  de  limbaj,  de  adecvare  şi  inadecvare, atunci  când  se  trece  de  la  fizica  clasică,  newtoniană,  la  fizica cuantică, atunci când se explorează niveluri de realitate diferite. 

Metoda, instrumentarul, limbajul clasic devin nepotrivite pentru a pătrunde, cerceta, formula şi explica ordinea cuantică, în  substratul  ei,  iar  chestiunea  subiectului  cunoscător,  în  chip subiectiv  –  nu  spun  non-obiectiv,  pentru  că  există  o  anumită 

obiectivitate  cuantică,  ci  supra-obiectiv  –  adică  prin  contact nemijlocit, revine în atenţie şi ca o problematică a identificării şi a  recunoaşterii  naturii  minţii  şi  a  conştiinţei.  Ceea  ce,  în  fond, angajează  nevoia  unui  răspuns  antropologic  care  nu  poate  fi încorsetat de raţionalismul pozitivist care operează cu un model al omului, reducţionist. Unul ar fi subiectul cartezian, raţional, altul  ar  fi  subiectul  cuantic,  subiectul  subtil  deci,  care  poate  fi 104 

Mintea superficială –  jur-împrejurul ei identificat,  cumva,  cu  mintea  corpului,  la  Welwood.  Chestiunea nu e de negare sau de contrariere reciprocă între aceşti agenţi ai cunoaşterii  –  unul  raţional,  celălalt  supraraţional  –,  pentru  că 

omul este, ca entitate, unul singur, iar participarea sa poate fi în această dublă deschidere. 

Însă,  cunoaşterea  prin  intermediul  subiectului  raţional, cartezian, dar şi prin simţuri, apanaj al ştiinţei pozitive, este una ineficace  pentru  explorarea  directă  a  lumii  cuantice,  respectiv inadecvată  ca  exprimare,  ca  transpunere  în  limbaj,  de  unde nevoia unei  ştiinţe negative, dacă îi pot spune astfel, în analogie cu  teologia negativă sau cu  antropologia negativă, care au conştiinţa unui  apofatism,  real  şi  experiabil,  supra-raţional,  de  necuprins în  cuvinte.  Desigur  că  aici  se  intră  într-o  sferă  metafizică,  nu doar  fizică,  care  reclamă  nevoia  recunoaşterii  şi  a  unui   om metafizic, care ar putea fi, cumva,  omul cuantic. 

În  plus,  aici  suntem  într-o  logică  a  raportului  marcat  de analogie şi corespondenţă dintre microcosmos (omul) şi macrocosmos (universul). Însă, postularea  non-minţii ca transcendentă 

 minţii  corpului  şi   minţii  superficiale,  arată  omul,  în  viziunea budistă  a  lui  Welwood,  ca  fiind  „ieşit”,  prin  intermediul   non-minţii, din cadrul analogiei microcosmos-macrocosmos. În fond, metafizica  nu  e  o  negare  a  fizicii.  E  limpede.  Faptul  că  pozitivismul ştiinţific neagă realitatea metafizică, nu  înseamnă că ea nu  există  în  realitate.  Faptul  că  aşteaptă  dovezi  „pozitive”  e  o dovadă  de  naivitate  şi  de  inadecvare.  Fizica  cuantică  este  o provocare a ştiinţei pozitive de a-şi deschide orizontul cunoaşterii, acceptând şi un strat meta-fizic ca fiind real. 

Să ne reîntoarcem însă, apropo de integrare, la Tanzi şi la cele  trei  puncte  forte  în  chestiunea  integrării:   să  comunici,  să 

 rămâi echilibrat, să vezi imaginea de ansamblu.  Căci mulţi, aici, cu imaginea de ansamblu, cred că ratează povestea alegerii potrivite.  Sunt  şi  trei  obstacole  –  trei  puncte  forte  şi  trei  obstacole, aşadar  –   izolarea,  conflictul   şi   reprimarea.   Deci  nici  izolare,  nici conflict, nici reprimare. Nici conflict interior! Acestea ar fi obsta-colele  care  împiedică  şi  comunicarea  şi  echilibrul  şi  reprezentarea imaginii de ansamblu şi, de fapt, integrarea... Interesant... 

I.M. :  Acestea  par  un  fel  de  axiomatică  a  unei  minţi  care nu e atât de condiţionată mecanicist, chimic, umoral. Adică e o minte  care  domină  creierul  şi  nu  se  lasă  dominată  de  varia tipuri de pulsiuni, înclinaţii sau raţionamente de slabă calitate. 

N. : Cam aceasta este şi teza lui Tanzi şi Chopra, anume că 

liberul  arbitru  şi  voinţa,  de  fapt,  pot,  în  cele  din  urmă,  să  se impună. În direcţia aceasta se poziţionează autorii  Supercreierului. 

Dar  soluţia  lor  are  un  temei:  Mintea  este  distinctă  de  creier! 

Acceptând  teza  acesta  a  minţii  subiacente,  înseamnă  că  totuşi partea  chimică  are  un  rol  –  căci  nu  contestă  nimeni  nici chimismul, pentru că există influenţe şi adicţii chimice – dar nu poate fi dusă la extrem influenţa chimică, şi considerată temei. 

 Devii mai integrat, când?  Mi-a plăcut răspunsul: „Când creezi un loc sigur în care poţi să fii tu însuţi. Dar, subsecvent, îi inviţi şi pe alţii în acelaşi loc sigur, ca să poată fi, la rândul lor, ei înşişi.” 

Aceasta  şi  apropo  de  duhovnicie,  nu?  Să  fii  tu  însuţi,  pe  de  o parte, dar şi să laşi spaţiu sau să le creezi spaţiu celorlalţi pentru a fi ei înşişi. Nu-l configurezi pe celălalt după… proiectul tău, în chip arbitrar. Nu-l fac pe celălalt după chipul şi asemănarea mea, pentru că este creat-născut, deja, după chipul şi asemănarea lui Dumnezeu. Are un model veşnic! Eu trebuie să-i las spaţiu de revelare de sine, ca să fie el însuşi, să se identifice şi recunoască 

în   chipul  şi   asemănarea,  deja  dată,  arhechipal…  E  o  creştere  în datele acelea adevărate şi de fond, reale. Adică nu vin eu cu… 

I.M. : …cu matriţa… 

N. :  Nu  vin  „de-acasă”  cu  matriţa  şi-i  bag  la  „presă”  pe toţi, la format: Formă nouă vă dau vouă! De fapt aceasta este şi taina chipului unic al fiecăruia, care trebuie revelat. Aceasta este măiestria  duhovnicească:  să  laşi  sau  să  creezi  spaţiul  unde celălalt  se  poate  regăsi  pe  sine  ca  sine  însuşi,  în sensul  său  cel mai autentic. Şi atunci ajunge la maxima sa realizare, cunoscând adevărata împlinire. 

 Devii  mai  integrat  când  doreşti  să  te  cunoşti  pe  tine  însuţi.  

Deci,  cine  eşti,  este  şi  o  poveste  de  integrare.  Astfel,  cine  eşti, implică şi problema minţii, care este altceva decât creierul. Nu te  cunoşti  pe  tine  însuţi  dacă  nu  realizezi  că  mintea  ta  este distinctă  de  creierul  tău.  De  reţinut!  Ca  atare,  trebuie  depăşită 

Şi,  de  fapt,  nedemonstrată  şi  nedovedită  experimental.  Tanzi, profesor  la  Harvard  fiind,  susţine  că  nimeni  n-a  dovedit  că 

mintea sau conştiinţa sunt un produs al creierului. Ceea ce e cel puţin interesant, nu? 

I.M. : Probabil  că  în  cazul  unor  oameni  cam  aşa este.  Cei care  sunt  foarte  rigizi,  şi  la  care  mintea  este  foarte  ruptă  de suflet, intră într-un determinism foarte rigid şi riguros. 

N. : Da, dar aceasta este o formă de alterare, de degenerare, nerecunoscută, neasumată. 

I.M. : Degenerare, da. 

N. : Da, dar aici discutăm abordarea omului de ştiinţă care tratează chestiunea, pornind de la premisa că materialitatea este realitatea unică. Există numai materie, e o alegație care exprimă 

o credință/convingere. Operează cu un dat. Aici este problema, că  nu  este  un  dat!  E  o  ipoteză!  Una  este  căderea  şi  alta  este ridicarea… Unul este Adam, Altul este Hristos! Ceva este Raiul, altceva  este  Împărăţia!  Şi  Avva  Ghelasie  pe  bună  dreptatea prevenea:  Noi  trebuie  să  tratăm  omul,  gândind  că  într-un  fel este  chipul  său  înainte  de  cădere,  altfel  este  după  cădere  şi  cu totul  altfel  este  în  ridicare  sau  în  sensul  lui  mântuitor  sau  de restaurare-îndumnezeire, revelat prin chipul hristic. Dacă nu ai aceste  secvenţe  în  atenţie,  porneşti  de  la  realitatea   care  este (vorba  primarului)  aşa   cum  este.  Dar  această  „realitate”  –  dacă 

este cea căzută sau amestecată cu căderile – te poate înşela, cu privire la  cine este omul, cu adevărat. Trebuie să ai în atenţie şi modelul-arhetipul. Trebuie să accesezi fondul real arhechipal! 

I.M. :  Iar  aceste  sugestii  sunt  într-un  orizont,  într-o  paradigmă spiritualistă. 

N. :  Absolut!  Despre  acest  orizont  e  vorba!  Dar,  cumva, sunt  interesante  aceste  comparaţii.  Aşezate  în  această  paradigmă spiritualistă, de care spuneai. Căci am folosit un pic mai mult viziunea aceasta spiritualistă, în contrast cu Gardner, care este  captiv  celei  materialiste.  Mi  se  pare  că  aici,  la  Chopra  şi Tanzi, se vede şi un substrat ceva mai clar spiritual şi o schim-107 

bare certă de paradigmă. Spun „ceva mai” spiritual, gândind că 

mintea  subiacentă  creierului  este  energie  subtilă,  dacă  este evaluată din perspectivă isihastă. Spiritul în sens isihast se află 

în categoria de fiinţă, cea dincolo de energiile subtile. 

De  fapt,  soluţiile  acestor  medici  despre  care  vorbim  se leagă  exact  de  ceea  ce  ai  spus,  pentru  că  ei  acceptă  şi  asumă 

faptul că liberul arbitru este legat de minte (aceasta care nu este un  produs  al  creierului  şi  pe  care  ei  o  definesc  şi  ca  fiind conştiinţă).  Dar,  din  prezentarea  lor,  într-o  lectură  comparată 

antropologică, reiese că această minte, subiacentă materiei creierului, este de natură energetică. Apropo de Welwood ( mintea superficială,  mintea  corpului  şi   non-mintea),  făcând  o  paralelă, mintea  ar  corespunde,  la  Tanzi,  cu   mintea  corpului.  Ar  fi  o situare  într-o  ordine subtilă,  energetică  a  materiei.  Însă,  mintea corpului nu e subiacentă doar creierului, ci întregului corp. 

În acest sens devine relevantă o antropologie comparată, aşa  cum  am  încercat  să  exemplific,  detaliat,  elaborat,  în Antropologia  ternară,  în  acea    prezentare  video1  cu  imagini.  Am evocat antropologia ternară, aşa cum este prezentată de Fromaget, ca  să  se  vadă  unde  este  situată  în  raport  cu  antropologia apofatică  sau  iconică,  din  viziunea  isihastă  ghelasiană,  care  la ora actuală mi se pare cea mai clară şi detaliată, dar şi cea mai profundă.  Vezi  exact  că  sunt  şi  mai  adânci  straturile,  când mergi spre ordinea aceasta fiinţială a naturii umane profunde, a conştiinţei  infinite.  În  realitate,  şi  Chopra  şi  Tanzi,  ajung  să 

confunde  „conştiinţa  infinită”  cu  Dumnezeu.  Ceea  ce,  mistic vorbind,  te  conduce  experienţial  tot  într-o  realizare  de  sine  ca autodivinizare.  Nu  ieşi  din  cadrul  unei  auto-mistici.  Realizezi faptul  că  această  conştiinţă  infinită  este un  transcendent  dintr-acesta  care  apare,  în  caracteristicile  sale  fiinţiale,  ca  divin.  Un divin care eşti chiar tu. 

I.M. : Ca ultimă realitate. 



1  https://www.youtube.com/watch?v=9MS-2H4f-p0&t=1727s&ab_channel 

=ChipulIconic 

https://www.youtube.com/watch?v=0z8c5RbB_qc&t=2169s&ab_channe l=ChipulIconic 

Deci,  doreşti să te cunoşti pe tine însuţi? – apropo de faptul de  a  deveni  în  mod  necesar  mai  integrat  –,  când  devii  mai integrat?  Cercetezi domeniile de negare, accepţi adevărurile dure şi te confrunţi cu realitatea.  Aşa cum mint aceştia azi, nerecunoscând lovitura de stat. Nu vor să se confrunte cu realitatea! Este studiu de  caz  aici.  Insistă  cu  o  minciună  până  la  psihoză  colectivă, când e flagrant că e cu intenţie dată lovitură de stat, pentru că 

nu le convine un candidat, cel care a câştigat. Dar să o spună pe faţă!  Asumat!  Fără  machiavelism  greţos  şi  deşănţat!  Insistă  să 

convingă lumea de o minciună, doar-doar se creează o psihoză 

colectivă, prin propagandă, balansând opinia publică. Aşa ceva n-ai văzut! Sub niciun chip nu vor să se confrunte cu realitatea! 

O  neagă!  Scuză  între  ei  mijloacele,  dar  ştiu  prea  bine  scopul pentru care au făcut-o! Trebuie să cercetezi domeniile de negare şi  să  accepţi  realităţile,  chiar  dure,  dacă  astfel  sunt!  Şi  te  duci neică  acasă!  Sau,  după  caz,  la  puşcărie!  Să  vină  alţii,  că  au  de unde să vină! 

 Te împaci cu partea ta întunecată, refuzând să o foloseşti –  de subliniat  – ca aliat tainic. Dar fără să o consideri un inamic de temut.  

De remarcat nuanţa aceasta, căci, în fond, fiecare – sub amprentele căderii – avem astfel de umbre. Şi, aici e important, să nu-ţi faci  din  ea  un  aliat,  căci  te  trădează.  Dar  nici  nu  o  transformi într-un  inamic,  căci  atunci  creezi  o  sciziune  lăuntrică,  treci într-un  schizoidism,  într-o  ruptură,  şi  într-un  conflict  intern. 

Ajungi în cele din urmă să te lupţi cu tine însuţi. Umbra trebuie risipită  de  lumină,  îmbrăcând  haina  de  lumină  hristică. 

Îmbăindu-te în soarele hristic, umbra îşi va pierde din ce în ce mai mult consistenţa şi se va disipa. Aceasta este  calea... în sens mistic, isihast: regăsirea luminii transcendente, necreate. 

La Tanzi şi Chopra e doar o metodă prin care încerci să te împaci tu cu tine însuţi. Deşi, împăcarea cu partea întunecată e mai degrabă un mod de a nu o considera un inamic, de nu fi în conflict cu ea. Nu trebuie să te împaci, în sensul de a o accepta. 

Evident, nu în acest sens! Numai că – apropo de împăcare – în 109 

sens isihast, pacea vine, nu din tine, ci din comuniune hristică. 

Trebui să regăseşti legătura hristică. Trebuie să asimilezi prin comuniune pacea hristică, acea pace despre care zice Mântuitorul: Pacea  mea  dau  vouă.   În  acea  pace,  de  fapt,  şi  partea  întunecată 

începe să se disipe, pentru că omul se restaurează în chipul său autentic,  luminos.  Omul  devine  astfel  un  chip  al  luminii,  aşa cum spune Evanghelia: Când ochiul tău e luminos, omul întreg devine  luminos.  Şi  partea  întunecată,  unde  mai  este?,  dacă 

întreg  omul  devine  luminos,  fără  umbre!  Dispare!  E  în  joc  un sens  al  situării,  al  poziţionării  şi  orientării  zenitale  faţă  de soarele hristic care, pe măsură ce luminează în noi, nu mai lasă 

loc umbrei. Nu e un sens de priceput ca un mod de coexistenţă 

cu umbrele… în chip dualist. Firesc, noi avem tendinţa de înde-părtare de umbră. Suntem preocupaţi de curăţirea de orice pată. 

Dar, sensul creştin, ca sens revelat, este acela că noi nu ne iluminăm  prin  noi  înşine,  ci  prin  Hristos,  Dumnezeu-Omul. 

Iluminarea isihastă nu e o autoiluminare. Una e lumina creată, inclusiv  cea  a  minţii,  alta  este  lumina  necreată,  adică  harul dumnezeiesc.  Apoi,  antropologic,  în  sens  mistic  isihast,  nu  e doar  chestiunea  raportului  dintre  minte  şi  creier.  Sunt  detalii mai complexe şi mai nuanţate. 

Infra-antropologic  este  întâi  de  toate  un  raport  fundamental,  cel  dintre   fiinţialitate  şi   energii-corp.  Mintea- energie  este   

 o formă a corpului întreg, pe de o parte. Pe de altă parte, mintea-energie (subtilă) este un chip triadic. Altfel spus, mintea este o structură  tri-energetică.  În  plus,  mintea-energie  şi  ca  formă  a corpului este cuprinsă într-o supraformă a sufletului creat, care este  de  altă  natură  (dar  tot  creată!),  şi  anume  cea  fiinţială. 

Fiinţialitatea creată transcende energiile create. Diferă mintea ca energie  creată  de  suflet  ca  fiinţialitate  creată.  Dumnezeu  este dincolo  şi  de   energiile  create  şi  de   fiinţialitatea  creată.  Este,  deci, dincolo şi de  minte, ca  energie, şi de  suflet, ca  fiinţialitate. Iar relaţia cu Dumnezeu, în înţelesul Tri-Personal, este descoperită numai prin  Întrupare.  Este  altceva  decât  în  spiritualitatea  marcată  de orientalismul  indian,  de  tip  metafizic,  în  raport  cu  care  este configurată de fapt viziunea lui Chopra şi Tanzi, care rămâne în afara revelaţiei hristice. 

„Îţi  evaluezi  cu  sinceritate  vinovăţia  (foarte  important  să 

fii sincer, adică nici să-ţi pui prea mult în spate, dar nici să nu-ţi recunoşti poverile…) şi ruşinea, şi le vindeci. Apare sentimentul unui  scop  superior,  te  simţi  inspirat,  te  oferi  să  acţionezi  în slujba  altora.”  Ce  reprezintă  faptul  că  te  oferi  să  acţionezi  în slujba  altora?  Este  un  semn  că  devii  mai  integrat.  Acţiunea  în slujirea celuilalt poate fi, deci, un semn că eşti mai integrat. 

 Şi  realitatea  superioară  –  superioară,  da!  –   pare  reală  şi accesibilă.  

Urmează  al  treilea  aspect,  cel  legat  de   expansiunea  conştiinţei. Tanzi pune această problemă a  expansiunii conştiinţei  într-o perspectivă budistă, care este una atee. E lipsită de dimensiunea dumnezeiască.  Însă,  nici  antropologic,  cum  spuneam,  nu  este vorba în isihasm doar despre raportul dintre minte şi corp sau dintre  minte  şi  creier.  Nu  e  vorba  nici  numai  despre   

 non-minte,  mintea  corpului  şi   mintea  superficială,  ca  la  Welwood. 

Indubitabil,  expansiunea  conştiinţei…  presupune  identificarea prealabilă  a  conştiinţei.  În  ce  sens,  se  înţelege  expansiunea (conştiinţei)? Depinde, deci, cum e identificată conştiinţa şi cum e înţeleasă expansiunea ei. 

În acest sens e necesară o analiză comparativă a antropologiei, în diversele ei prezentări/reprezentări, ca să fie identificate  structurile  în  realitatea  lor,  dincolo  de  numiri,  care  pot  fi diferite.  Astfel,  poţi  să  vezi  ce  este  cu  adevărat  conştiinţa,  în sens  mistic,  isihast,  de  pildă.  Căci,  de  fapt,  ceea  ce  e  minte dincolo  de  creier,  pentru  Tanzi  şi  Chopra,  nu  e   conştiinţa,  ci conştienţa.  De  aceea  trebuie  lecturată  mintea  şi  în  ceea  ce înseamnă natura ei, pentru a vedea dacă este energetică subtilă, subcuantică,  ca  să  zic  aşa.  Însă  –  după  cum  subliniază  Avva Ghelasie  –  sufletul,  fiind  fiinţialitate,  este  cel  ce  transcende energetica subtilă (care este reală şi ea). Sufletul este conştiinţă 

fiinţială.  Este  conştiinţă  distinctă  –  ontologic!  –  de  conştienţa minţii.  Expansiunea  conştiinţei  sufletului,  din  punct  de  vedere isihast,  este  reală  atunci  când  sufletul  îşi  identifică  propria natură  şi  recunoaşte  Originea  acestei  naturi. Iar Originea  nu  o poate  cunoaşte  sufletul  prin  sine.  Este  nevoie  să  fie  revelată 

Originea prin Hristos şi indicată drept Cale, prin Întrupare. 

Astfel,  Dumnezeu  este  dincolo  atât  de  această   conştiinţă 

 fiinţială,  cât  şi  de   conştienţa  energetică.  Şi  atunci,  raportul  cu Dumnezeul cel Viu este real ca întâlnire, pornind de la acest act direct al conştiinţei fiinţiale (al sufletului) care îşi rememorează 

Originea.  Aici  este  alt  tip  de  memorie  a  conştiinţei:   memoria veşniciei!  Ne mişcăm  în  altă  ordine  de  realitate,  fiinţială.  Altele sunt memoriile despre care vorbim, atunci când este în atenţie chipul triadic fiinţial (a-energetic) al persoanei:  conştiinţă,  memorie, limbaj. 

Aici  sunt  mai  evidente  diferenţele  –  pentru  că  este  o ordine spirituală – faţă de perspectiva creştină. Pentru că, în siaj budist, se axează  fie  pe  mintea  subtilă,  fie  pe  mintea  transcendentă sau pe non-minte. Această orientare metafizică se vede şi în volumul doctorului L. Dossey,  Singura minte ( One mind)… 

 Pune  un  preţ  mai  mare  pe  a  fi  treaz,  conştient  şi  vigilent, îndeamnă Tanzi,    ceea ce... e... bine...  Opune-te conformităţii.  Dacă 

vrei să te închinoviezi într-o mânăstire ortodoxă, trebuie să faci invers. Regula  e  cam  alta: să  te  conformezi,  în  orice  moment... 

Spun  asta  ca  o  ironie,  se-nţelege,  dată  fiind  presiunea  de  con-formare exercitată prin „ascultare”. Este exclus să nu gândeşti şi să  nu  acţionezi  ca  toţi  ceilalţi...  în  obştea  monobloc.  Nu  te îndeamnă,  în  acest  sens...  Tanzi.  În  orientarea  sa,  trebuie  pusă 

mai mult problema vigilenţei, a conştienţei, a trezirii…  

La  Avva  Ghelasie,  misticul  isihast  carpatin,  se  remarca preocuparea  pentru  conştientizarea  participării,  în  chip  personalist, neuniform. O participare fiinţială directă a sufletului, ca act  în  sine,  ca  exprimare  gestică,  are  o  pecete  a  singularităţii. 

Şi  în  ceea  ce  reprezintă  specificul  Frăsineiului  –  caracterul Carpatin-Atonit  sau  Carpatin  –  vedem  spaţiul  interpersonal, neconform,  dat  de  o  asumare  responsabilă,  conştientă.  Identificăm  un  fond  al  vieţii  spirituale  autentice,  care  nu  poate  fi decât personalizată. După cum e zicerea:  Vorbeşte cum ţi-e vorba, poartă-te cum ţi-e portul.  Altfel spus, problema nu e cea a conformităţii,  când  „gândim”  personalist.  Fără  îndoială,  cealaltă 

mişcare, haotică, contradictorie, pseudo-personală, în fond, nu e calea.  Nu  eşti  neapărat  tu  însuţi  când  nu  gândeşti  sau  nu acţionezi ca toţi  ceilalţi. Nici aceasta nu se verifică. E vorba de 112 

Aici, Tanzi îndeamnă:  Preţuieşte-te.  Însă, se poate afla câte un 

„ascet” sau „cuvios” creştin care zice altcum:  Nu! Desconsideră-te!, ca  să  fii  smerit!  Eşti  ultimul  om!  Eşti  o  cârpă  lepădată,  eşti  o nenorocire, ultimul om  ş.a.m.d.  Nu se verifică însă la tot omul că 

această cale de osândire de sine este un prilej de creştere. Cred că tot omul are nevoie să fie pus în valoare, în datele sale, ca să 

poată creşte ca personalitate. 

Pe  de  altă  parte:   Nu  aştepta  aprobarea  celorlaţi  pentru  a  te pune în valoare.  De remarcat:  În loc să-ţi doreşti o validare externă – 

mulţi  au  această  grijă  pentru  validare  şi  atunci  sunt  supuşi, devin  conformi,  pentru  a  fi  validaţi  şi,  de  prea multe  ori, sunt invalidaţi, în realitate –  străduieşte-te să-i ajuţi pe ceilalţi. 

„Expuneţi mintea la o viziune superioară prin artă, poezie şi  muzică.  Citeşte  pe  larg  din  scripturile  şi  textele  sfinte  ale lumii. Pune-ţi la îndoială propriile convingeri lăuntrice. Acţionează 

ca  să-ţi  reduci  pretenţiile  egoului.  Depăşeşte  limitele  lui  „eu”, 

„mie”, „al meu”.  Ţinteşte  spre  cel  mai  de sus  înţeles  pe  care  îl poate avea viaţa ta.” Trebuie spus că, la Tanzi, ca şi la Welwood, reperul  este  Buddha.  Ne  aflăm,  deci,  într-o  sferă  budistă, budismul  fiind  ateu.  Dar  chiar  şi  aici,  într-o  spiritualitate  fără 

Dumnezeu, se caută, se încearcă – iată! – o modalitate de elevare, de rafinare, de ieşire din egoism. 

 Păstrează-ţi  credinţa  că  dezvoltarea  interioară  este  un  proces fără de sfârşit. Mergi pe calea spirituală cu sinceritate şi speranţă. 

Fără îndoială sunt aspecte care – în sens creştin – sunt de preîntâmpinat,  de  comentat,  de  cernut.  Tanzi  pune  în  atenţie trei  puncte  forte:   evoluţia,  expansiunea,  inspiraţia.   Însă,  depinde, fără  îndoială,  şi   evoluţia  cum  este  înţeleasă.  Depinde  şi expansiunea  cum  este  înţeleasă,  şi,  contează,  desigur,  cum  este înţeleasă  inspiraţia. 

Pornind  de  la  Buddha  şi  budism,  indubitabil  că   evoluţia, expansiunea,  inspiraţia sunt înţelese în paradigma aceasta, spirituală desigur, nu materialistă, dar marcată de o viziune atee, pe de o parte, dar şi de o antropologie deficitară, pe de altă parte. 

Trebuie  ţinut  cont,  totodată,  şi  de  antropologia  budistă,  care este  specifică.  Are  anumite  caracteristici.  Nu  intrăm  în  detalii prea  mult.  Omul  budist,  prins  în  obiectivul  nirvanizării,  este altfel  decât  omul  hristic.  Aparent  omul  este  acelaşi,  la  prima vedere,  dar  în  realitate  are  altă  configurare,  structurare,  dar  şi altă realizare. Omul iconic hristic are o altă realizare în raport cu omul budic, care-şi realizează nirvanic propria natură de Buddha. 

Ca  atare,  evoluţia,  expansiunea  şi   inspiraţia  trebuie  citite  în raport de coordonatele şi structura antropologică specifică, şi de sensul  realizării.  Nirvanizarea  este  o  modalitate  autonomă  de extincţie. Omul iconic hristic este teandric. Are în definirea lui şi  faptul  că  Dumnezeu  este  Originea şi  Sensul său, Dumnezeu fiind  o  Treime  de  Persoane.  Omul,  fiind  creat  după  chip  şi asemănare  este  în  chip  fundamental  persoană  –  care  nu  are  o conotaţie  efemeră  şi  relativă,  şi  nu  este  considerată,  ca  în budism, ca fiind structurată din agregate energetice, ca depose-dată de substanţă şi alcătuită doar din atribute. Astfel,  evoluţia, expansiunea,  inspiraţia nu pot avea decât încărcătură eminamente personalistă, iconică, perihoretică, inter-personală adică, dacă le privim în viziunea isihastă. 

În  aceeaşi  modalitate,  pe  lângă  cele  trei  puncte  forte: evoluţie,  expansiune,  inspiraţie,  Tanzi  indică  şi  trei  obstacole: contractarea, graniţa fixă şi conformitatea. 

I.M. : Dar aceste recomandări, dacă sunt luate strict ca un regulament, nu oferă viziunea, ci de abia viziunea structurează 

„regulamentul”. 

N. : Foarte bine punctat! Aici este cheia! Atenţie la viziune! 

Nu  mergem  după  simple  semnificaţii!,  gen:  evoluţie,  expansiune,  inspiraţie.  Nu  ne  mişcăm  după  semnificaţii  atribuite ad-hoc,  prin  configurări  alcătuite  după  propria  reprezentare, după cum ne vine în minte. 

I.M. : Căci altfel poţi să devii un mic roboţel al aplicării de prescripţii. Ele poate ar trebui luate în sensul de: ce vizează, ce formează, care-i perspectiva pe care o dezvoltă… 

N. :  Exact!  Sau/şi  de  unde  vin  şi  încotro  te  duc:   evoluţia, expansiunea,  inspiraţia. Exact cum spui, sunt expresii ale unui tip de experienţă, supraconfigurată de o viziune care conferă repe-114 

Mintea superficială –  jur-împrejurul ei rele,  indicatorii  Căii.  Dar  sigur  că  sunt  transpuse  în  viziunea aceasta,  căci,  până  nu  ai  experienţa  respectivă,  ai  doar  nişte elemente  indicatoare,  să  le  zicem  balize  de  orientare.  Poate  în sensul acesta trebuie descifrate. Căci, exact cum spui, dacă nu te înrădăcinezi în chipul tău autentic, orice practică poate, la urma urmei, să devină caricaturală. Şi când faci bine… şi când nu mai eşti  în  contractare...  şi  eşti  în  expansiune…  când  nu  ai  graniţă 

fixă, că tu ţi le muţi, că şi ameţeşti tot mutând la graniţe sau la hotare, poţi fi pe lângă ţintă. Nu eşti conform, crezând că ai fi autentic, dar de atâta non-conformism, nu mai ştii cine eşti! Eşti într-un  nonconformism  ca  practică  curentă.  Aceasta  poate deveni o negaţie continuă, o contrarietate „de toată vremea şi-n tot  locul”!  Nu  acesta  este  însă  scopul!  Nu  eşti  un  agent  de rebeliuni  continue!  Autenticitatea  pe  cele  cu  lipsă  le  plineşte... 

Nu e contradictorie. 

Sigur  că  aici,  în  profunzime,  dacă  vrei  să  faci  o  analiză 

atentă, şi legată de hotare şi legată de conformitate…, se resimte aspectul  negaţionist  şi  dizolvant,  destructurant,  de  tip  budist. 

Altfel  zis,  se  resimte  procesul  nirvanizării.  Asta,  apropo  şi  de Welwood,  că  şi  el  are  probleme  cu  graniţele  de  care  vrea  să 

scape. E un spărgător de hotare. Pentru că în siaj budist, şi în cel al  auto-misticilor  metafizice,  se  asociază graniţele  cu  mentalul, cu formele exterioare, care trebuie supuse extincţiei. Toţi aceşti new-age-işti nu ştiu de persoană ca formă fundamentală. Nu ştiu de persoană ca hotar identitar, aşa cum este ea revelată hristic, în isihasm. Şi atunci, orientaţi fiind pe o direcţie de anihilare, de nirvanizare, au tendinţa să distrugă orice graniţă, să o dizolve. 

Perspectiva lor este subsumată acestui orizont spiritual budist. 

În sens creştin, aşa cum precizează insistent Avva Ghelasie: Temeiul  este  persoana,  iar  persoana  este  supraformă.  Noi  ne precizăm  în  hotare,  inclusiv  ca  întâlnire  şi  unire  mistică.  Ai  şi identitatea  şi  alteritatea  comuniunii  interpersonale  în  mistica isihastă. Permanent celălalt este distinct de tine, dar ai bucuria întâlnirii  şi  trăieşti  taina  atingerii  hotarului  celuilalt.  Sau,  mai mult, în sensul perihoretic, trăieşti o aşezare a ta în celălalt şi a celuilalt  în  tine.  Este  o  perihoreză,  o  con-locuire,  ca  o  îmbrăţi-115 

şare fiinţială. Dar şi în comuniune deplină ai conştiinţa spaţiului alterităţii, a  acasei celuilalt în care pătrunzi, ca în spaţiul său cuprinzător,  de  largă  şi  proximă  primire.  E  întâlnire  reală  cu celălalt! Nu există fuziune şi contopire în mistica isihastă! Există 

şi hotar fiinţial! Hotarul ipostatic! 

Observaţia ta e absolut pertinentă. Din punctul acesta de vedere  trebuie  evaluate  direcţiile.  În  detaliile  acestea  de  spiritualitate,  precum  cele  prezentate  de  Welwood,  Tanzi,  Chopra, Wilber,  Dossey  etc.  este  bine  să  „intri”,  dar  nu  oricum,  ci îmbrăcat  în  viziunea  hristică.  Trebuie  o  decodificare  a  lor  în cheie  hristică.  Nu  le  înghiţi  oricum,  că  rişti  să  fii  creştin  la exterior şi budist la interior, ca să spun aşa. De aceea am şi ţinut să  precizez  aceste  repere personaliste  isihaste, pentru  că  Tanzi dă  exemplul  lui  Buddha,  cu privire  la  expansiunea  conştiinţei. 

Ştim că budismul este ateu. Prin urmare, este o limită a expansiunii conştiinţei în atare perspectivă, pentru că expandarea nu experiază  ceea  ce  e  esenţial,  şi  anume  Originea.  Aceasta  este făcută accesibilă prin Fiul, Unul din Treime care se întrupează. 

Şi,  în  structura  antropologică,  impersonalismul,  personalismul energetic relativ cu care este asociat budismul, sunt vectori con-textuali  care  conferă  o  semnificaţie  practică  şi  experienţială 

anume  evoluţiei,  expansiunii,  inspiraţiei… şi, în pandant,  contractării, graniţei  fixe,  conformităţii.  De  aceea  este  necesar  să  se  intre  – 

apropo  de  discuţia  ce  priveşte  aspecte  ale  minţii –  şi pe  aceste coordonate  de  viziune  sau  de  paradigmatică  spirituală.  Nu contrapunem paradigmei materialiste o paradigmă spiritualistă 

nedeterminată. 

De pildă, perspectivele asupra minţii, în cazul lui Gardner, sunt  subsumate  unei  viziuni  materialiste.  Iar  Gardner  nu  iese din ea. E redus. Paradigmatic mă refer. Chiar dacă perspectivele asupra  minţii  pot  fi  modulate  şi  cu  un  anumit  accent  de variabilitate, în acest cadru. Gardner a studiat minţile a sute de subiecţi,  printre  care  şi  persoane  trecute  prin  accidente vasculare  cerebrale,  copii-minune,  persoane  cu  autism  sau  cu 

„sindromul  savantului”.  Din  aceste  studii  şi-a  construit  teoria inteligenţelor multiple. Numai că, în viziune spirituală hristică, 116 

Mintea superficială –  jur-împrejurul ei intră şi probleme de ontologie relaţională sau interpersonală, de transcendenţă  subiectivă,  de  inter-subiectivitate  în  raport  de această  transcendenţă  subiectivă,  şi  aşa  mai  departe.  Sunt aspecte  reale  care  trebuie  integrate.  Sunt  filtre,  balize  de orientare spirituală. Şi, dacă nu ai conştiinţa acestora, sigur, nu ajungi la experienţa lor şi nici la evaluarea lor, şi, implicit, nici a omului, a dimensiunilor sale apofatice. 

Tanzi adaugă: „Devii mai conştient, când? Când poţi să-ţi rosteşti propriul adevăr. Când nu mai vezi binele şi răul ca nişte contrarii  fixe.”  Aici  este  vizibilă  iarăşi  încercarea  aceasta  de  a transcende  dualitatea,  apropo  de  orientali  şi  de  mistica  lor metafizică, în caracterul său non-dualist. 

„Apar şi zone cenuşii iar tu le accepţi. Te simţi mai sigur în  lume.  Vezi  că  lumea  este  aşa  cum  eşti  şi  tu.  Te  simţi  mai puţin izolat şi singur, ceea ce înseamnă că îţi întemeiezi fericirea pe tine, nu pe alţii.”    E şi nu e, aşa cum zice Tanzi, pentru că în sens creştin, persoana şi individul sunt în alt tip/mod de participare. 

„Vezi realitatea ca pe un teren bogat în posibilităţi şi eşti dornic  să  o  explorezi.  Scapi  de  chingile  gândirii  de  tip  noi contra lor (în religie, politică, statut social).”    Ieşi, cu alte cuvinte, din  zona  aceasta  de  conflict  tribal:  noi  vs.  ei.  Cum  e  şi  acum această problemă politică şi juridică, din decembrie 2024, în care 

„nişte  unii”  refuză  adevărul.  Sunt  captivii  unei  propagande, externe şi proprii, şi nu le e de ajuns! Vor să-i ţină captivi şi pe alţii! Ceva, absolut de neadmis!   

„Nu  te  simţi  ameninţat  de  teamă  sau  de  necunoscut. 

Viitorul  ia  naştere  în  necunoscut  –  aceasta  e  interesantă,  ca remarcă  –  şi  nicăieri  altundeva.  Poţi  să  vezi  înţelepciune  în incertitudine  –  adică,  nu  întotdeauna  sunt  clare  lucrurile  –,  iar această  atitudine  îi  permite  vieţii  să  decurgă  firesc  fără  nevoia de a face lucrurile albe sau negre. Îţi consideri existenţa aici ca pe o recompensă în sine.” Adică, ai mulţumire şi bucurie. 

Cam acestea ar fi, pe scurt, din cele pe care le-am selectat eu, aşa, la prima vedere, într-o parcurgere diagonală. 

Am  găsit  şi  un  aspect  interesant  legat  de  depresie,  mai precis  de  o  amprentă  individualizată  a  depresiei.  Intersant,  de 117 

ce? Această amprentă specifică face ca depresia să nu fie posibil a fi tratată, decât individualizat. 

I.M. : Ce fel de amprentă? Chimică sau…? 

N. :  Chiar  şi  despre  această  amprentă  chimică,  cred  că 

vorbeşte. Sunt şi alte reţele, şi alte circuite afectate. Probabil că 

sunt şi alte componente ori experienţe concrete care concură la colmatarea  unui  fond  depresiv,  nu  generic,  ci  particular. 

Amprenta  este  diferită.  Observaţia  mi  s-a  părut  foarte  interesantă, din perspectiva particularităţii concrete, care, în subsidiar, nu  se  pretează  la  un  tratament  sau  la  o  terapie  procedurală, algoritmică. Aceasta înseamnă că nu se potriveşte acelaşi tratament  oricui.  Şi  faptul  că  există  o  unicitate,  chiar  cu  amprentă, este  semnificativ.  Nu  e  aşa  de  simplă  problema,  şi  nici  de rezolvat uşor, după reţetă şi după procedură. 

Welwood  consideră  că  deşi  este  cert  că  există  o componentă somatică a depresiei care poate fi tratată eficient cu medicamente, exerciţii fizice, schimbarea stilului de viaţă, regim alimentar, plante medicinale, totuşi susţine că este nevoie de o abordare mai complexă. Observând că prin cultura modernă a consumerismului se hrăneşte depresia, reclamă nevoia de a găsi un  sens  în  depresie  şi  de  a  recunoaşte  în  ea  un  potenţial maestru  care  ne  poate  transmite  un  mesaj  privind  relaţia noastră  cu  noi  înşine,  cu  lumea  şi  cu  viaţa,  în  general.  Fără 

îndoială  că,  în  relaţia  cu  viaţa  „în  general”,  trebuie  introdus şi Dumnezeu,  chiar  dacă,  budist  fiind,  Welwood  nu  o  face. 

Suntem  încredinţaţi  din  Scriptură,  de  două  milenii,  că 

Dumnezeu  a  venit  în  lume,  S-a  Întrupat,  ca  „lumea  viaţă  să 

aibă,  şi  mai  multă  viaţă să  aibă”.  De  ce  ne-am  lipsi  de  această 

Viaţă, care atât de mult ne lipseşte? 

Pentru a   vindeca  depresia  şi nu  pentru  a  o   suprima,  doar, Welwood  susţine  că  trebuie  să  o  abordăm  nu  doar  ca  pe  o afecţiune, ci ca pe o  şansă de a ne elibera de diferite obstacole care ne opresc  să trăim la întregul nostru potenţial. Leagă depresia de  o   rătăcire  a  inimii;  o  inimă  reprezentată  de  deschiderea  şi sensibilitatea noastră fundamentală faţă de realitate. Simptomul depresiei  apare  când  nu  mai  simţim  bunătatea  şi  viaţa  din 118 

Mintea superficială –  jur-împrejurul ei inima noastră, de unde sentimentul greutăţii şi persecuţiei care adesea  conţine  resentimente  refulate  şi  furie,  care  e  transfor-mată şi împietrită în amărăciune, la care se adaugă tristeţea ca 

„plenitudine goală”. 

Pierderea inimii urmează de obicei unui sentiment profund de  supărare  şi  înfrângere,  care  poate  avea  originea  într-o pierdere semnificativă (persoane, bunuri, carieră, stimă de sine) sau  într-un  sentiment  general  de  înfrângere,  care  survine  din copilărie.  Pierderile  resimţite  tind  să  destabilizeze  punctele  de referinţă: securitate, sens sau susţinere în viaţă. Cel deprimat ia 

„pe  persoană  fizică”  atare  irosire  şi  risipire,  se  învinuieşte  pe sine, încearcă sentimentul unei neputinţe şi o pierdere a contro-lului,  căpătând  treptat  o  neîncredere  generală  în  propriile  sale acţiuni  şi  acte.  Două  elemente  întâlneşte  aici  Welwood:  o tristeţe  care  îşi  are  sursa  în  ceva  ce  lipseşte  din  viaţa  acestora dimpreună cu credinţa că este vina lor, că e ceva în neregulă cu ei şi nu mai au nimic de făcut în acest sens. 

Welwood  defineşte  astfel  geneza  depresiilor:   amărăciunea faţă de ceea ce este. Dar ne oferă şi o cale de remediere a depresiei: raportarea  mai  directă  la  experienţa  prezentă,  de  fiecare moment, pentru a intra în contact cu inima autentică şi pentru a răzbate  dincolo  de  naraţiunile  negative,  rostite  de  vocea interioară în diversele ei ipostaze lucrative: „criticul”, „pilotul”, 

„tiranul”,  „judecătorul”;  esenţială  în  terapia  depresiei  devine discernerea  sentimentelor  proprii  de  o   poveste  (un  produs  al minţii,  o  judecată  sau  o  interpretare  a  experienţei)  pe  care ne-o construim despre aceste sentimente; ideea „răutăţii fundamentale”, de pildă, nu e o experienţă simţită direct, ci o poveste spusă de „criticul interior”, o plăsmuire a imaginaţiei; „răutatea fundamentală” a depresivului e fundamental fictivă, pentru că 

practic  este  imposibil  să-ţi  experiezi  natura  ca  fiind  rea  în esenţă,  spre  deosebire  de  bunătatea  fundamentală  care   poate  fi simţită  concret,  prin  deschiderea  necondiţionată,  acordul  final cu viaţa şi contactul cu inima autentică (cf. J. Welwood). 

Privirea lui Welwood este filtrată de  psihologia budistă care se raportează la „cele trei repere ale existenţei” – trei aspecte ale 119 

vieţii  care  modelează  contextul  în  care  se  desfăşoară  existenţa umană:   nepermanenţa,  lipsa  eului,  suferinţa,  care  trimit  la  o condiţie  fundamentală  a  existenţei,  numită  în  tradiţia  budistă 

 vacuitate; termen care ilustrează natura insondabilă şi imposibil de stăpânit a tuturor lucrurilor, reflectând „adevărul vacuităţii” 

–  faptul  că  nu  e  posibil  să  modelezi  ceva  solid  din  materialul fluid  al  realităţii  sau  să  delimitezi  o  parte  a  sa  ca  „ asta  şi  atât, doar  asta, întotdeauna  asta”. 

Welwood ne relevă faptul că putem înţelege diverse forme de psihopatologie – paranoicul, sociopatul, schizoidul, narcisicul, depresivul – ca reacţii împotriva  vacuităţii şi a celor „trei repere ale  existenţei”.  Depresia  ar  rezulta,  în  această  perspectivă  de raportare,  din  învinovăţirea  pentru  felul  în  care sunt  lucrurile, pentru  tristeţea  pe  care  o  simţim  când  descoperim  că  viaţa  se risipeşte.  Soluţia  anti-depresivă  oferită  de  Welwood  este  dată 

de  privirea  mai  adâncă  în  oricare  dintre  experienţele  de  tip depresiv, fapt ce ar putea să trezească la deschiderea esenţială a naturii noastre, ca singura sursă de fericire şi bucurie. Depresia, spune  el,  adoptă  o  altă  direcţie,  una  profund  greşită  care, căzând pradă criticului interior, prin învinuiri şi acuze, conduce la a conchide că sinele şi lumea sunt, în esenţă, rele. 

Viziunea  hristică  este  cu  totul  alta.  Fondul  nu  mai  este adevărul  vacuităţii (budiste), ci Adevărul  Plinătăţii descoperit de Hristos, drept Cale şi Viaţă în Împărăţia Sfintei Treimi – structura supremă  a  iubirii.  Adevărul   vacuităţii   este  un  efect  al  căderii omului  din  chip  şi  din  asemănare,  şi  prin  om  şi  a  cosmosului întreg. Astfel,  vacuitatea este umplută de taina Învierii cu Trupul a  lui  Hristos,  care  este  Stânca/Piatra pe  care  se poate  construi ceva  ce  nu  se  mai  dărâmă,  pentru  că  se  umple  de  veşnicie. 

Hristos-Adevărul este Modelul tare, dens, consistent al realităţii 

– nu un adevăr fluid din care nu se poate modela ceva solid, aşa cum reprezintă Welwood, „adevărul  vacuităţii”. Temeiul hristic nu e unul fluid. În Hristos se descoperă modelele neperisabile, veşnice,  ale  realităţii  creaţiei  care-i  redau  sensul înveşnicirii  ei, în  taina  îndumnezeirii,  inclusiv  a  materiei,  care  îşi  regăseşte menirea şi sensul permanenţei în Trupul Mistic Hristic. 

120 

Mintea superficială –  jur-împrejurul ei Cele  trei  „repere  ale  existenţei”  budiste  –   nepermanenţa, lipsa  eului,  suferinţa  –  devin  caduce,  inactuale,  prin  Întruparea Cuvântului  care  oferă,  ca  să  formulăm,  în  pandant,  în  chip corespondent,  alte  repere:   permanenţa,  persoana,  suferinţa:  jertfa-înviere. 

În  orizontul  acestor  repere,     se  pot  descifra  şi  trata diversele  forme  de  psihopatologie,  inclusiv  depresia.  Fără 

îndoială, nu putem să trăim  întregul nostru potenţial, cum invocă 

Welwood,  fără  să  recuperăm  filiaţia  hristică,  care  este  divino-umană.  Naşterea  din  nou,  care  ne  face  părtaşi  filiaţiei  divine, descoperă un potenţial care nu poate fi actualizat decât  prin şi întru Hristos - Fiul, Unul din Sfânta Treime. Este un potenţial al dublei  filiaţii,  care  doar  în  acest  sens  se  arată  ca  fiind  întreg, descoperind,  prin  Hristos-Icoana,  chipul  iconic  al  omului. 

Hristos este Uşa care deschide accesul spre un potenţial supra-firesc,  actualizat  dinamic  întru  asemănarea  de   chip-persoană, adică în  iconare-personalizare. 

Cât  priveşte  chestiunea  pierderii  inimii  şi  a  regăsirii bunătăţii  inimii,  la  care  se  referă  Welwood,  în  cazul  depresiei, este  nevoie  de  o  discernere  a  antropologiei  budiste,  nu  doar  a psihologiei  budiste,  din  perspectiva  antropologiei  iconice, pentru  a  identifica   realitatea   inimii   la  care  se  face  trimitere. 

Altfel,  înţelegerea  poate  fi  confuză,  amestecată,  eronată.  Fără 

îndoială,  nici  bunătatea  inimii  nu  e  de  nicăieri,  ci  are  o  Sursă, care,  la  rându-i,  trebuie  recunoscută  şi  identificată,  ca  atare, întru  Adevăr.  Bunătatea  inimii  are  o  noimă.  Are,  aşadar,  un Izvor  şi  un  Izvod.  Bunătatea  inimii  nu  merge  până  la  capătul bunătăţii dacă nu-şi cunoaşte şi celebrează Originea. 

Prin  urmare,  nu  e  de  ajuns  să  vorbim  doar  de  o  tratare individualizată a depresiei, ci trebuie să vorbim  şi de o tratare marcată  de  o  perspectivă  şi  o  viziune  paradigmatică  anume, adică distinctă. Viziunea iconică hristică este, paradigmatic, una personalistă, în sensul tare al  persoanei – taină apofatică. 

I.M.:  Data  trecută  am  discutat  problema  relaţiei  dintre inteligenţă, minte şi creier. Această relaţie a fost tratată, inclusiv în  ultimele  decenii,  şi  în  paradigmă  materialistă,  şi  în  paradigmă  spiritualistă,  din  diverse  perspective.  De  exemplu, Rudolph  Tanzi  şi  Howard  Gardner  –  deşi  profesori  la  aceeaşi universitate  (Harvard)  –  au  abordări  ale  acestei  relaţii,  în  chip paradigmatic diferite. 

Rudolph  Tanzi  este  profesor  de  neurologie,  la  Harvard, director,  la  un  moment  dat,  al  Spitalului  din  Massachusetts  şi coordonator  al  unui  colectiv  de  cercetare  a  creierului,  însă, aceste poziţii, funcţii, angajamente nu l-au împiedicat să aibă o perspectivă  spiritualistă,  pe  care  să  o  asume  public  şi  să  o  şi promoveze. Howard Gardner, în schimb, deşi a lansat o teorie a inteligenţelor  multiple  şi  a  scris  despre  perspective  asupra minţii,  a  rămas  circumscris  de  o  paradigmă  materialistă,  fiind marcat de o perspectivă evoluţionistă. 

Aţi  remarcat,  în  context,  că  paradigma  materialistă  este preponderent  preocupată  de  aspectele  de  inteligenţă  artificială 

şi  de  augmentare  cibernetică.  Materialiştii,  prin  urmare,  nu-şi pun problema îmbunătăţirii printr-o dimensiune spirituală, prin regăsirea  şi  extinderea  conştiinţei,  de  exemplu,  pentru  că 

refuză, uneori agresiv, realitatea spirituală a acestei dimensiuni umane. Se rezumă la a încerca, în compensare, o îmbunătăţire a omului  prin  intermediul  inteligenţei  artificiale  şi  a  nanoteh-nologiei. 

În  raport  de  aceste  orientări  spiritualiste  şi  materialiste, care  abordează  tematica  relaţiei  dintre  minte,  inteligenţă  şi creier, la care aş adăuga şi sufletul, se simte nevoia, spuneaţi, ca şi creştinismul să găsească o cale de întâmpinare, de intrare în 123 

dialog, dar, totodată, şi o modalitate clară de delimitare de alte perspective  şi  paradigme.  Trebuie,  aşadar,  să  ofere  contextual, aplicat, propria viziune. 

Referitor  la  locul  şi  rolul  minţii,  nu  doar  în  raport  cu inteligenţa şi creierul, ci şi cu  sufletul – de data aceasta, în raport de  o  hartă  antropologică  isihastă  –,  aş  menţiona că  pot  fi  con-sultate  prelegerile  dumneavoastră,  de  pe  youtube,  cu  titlul Antropologie  ternară,   aflate  pe  canalul   chipuliconic.  Le  evoc pentru că mi s-au părut explicative, lămuritoare, didactice chiar. 

Sunt  inedite  şi  binevenite,  pentru  cine  e  interesat  de  astfel  de scheme imagistice care facilitează o evaluare vizuală, mult mai directă,  întrucât  conţin  şi  „ferestre”  cu  reprezentări  grafice  în care aspectele comparative şi de diferenţiere sunt bine puse  în evidenţă, fiind mai uşor de identifcat. 

Din perspectivă isihastă, aşadar, ce hotare ar fi de trasat, ce precizări s-ar putea face? Cum ar fi o soluţie integrativă? 

N.: Cred că asta am încercat să facem, câteva precizări ce privesc  tematica  legată  de  minte,  de  inteligenţă  şi  de  creier,  şi de  modul  relaţiei  dintre  ele,  urmând  o  lectură  ce  ia  în  considerare şi viziunile paradigmatice. E o încercare, printre altele, de  aducere  în  atenţie  a  unor  abordări  ştiinţifice,  circumscrise în  subsidiar,  inevitabil,  de  cadre  paradigmatice,  moniste  sau dualiste,  materialiste  şi/sau  spiritualiste.  În  acest  sens  se deschide  un  orizont  comparativ,  cu  un  sprectru  mai  larg.  În prezentările  legate  de  antropologia  ternară  sunt ceva  detalii  şi delimitări  (şi)  faţă  de  antropologia  ternară,  realizate  însă  din perspectivă isihastă, cea care ne relevă o antropologie apofatică, iconică, personalistă. 

Pornind  de  la  autorul  francez,  Michel  Fromaget,  cel  care tratează în mod laborios această temă a antropologiei ternare, se poate  remarca,  de  pildă,  modul  în  care  se  poate  vira  într-o direcţie  impersonală  care  păstrează  doar  în  aparenţă  viziunea creştină,  implicând  teme  centrale  în  creştinism  –  metanoia, îndumnezeire,  apofatism  –,  şi  aducând  în  atenţie  Sfinţi  Părinţi cu  recunoscută  autoritate  eclezială,  în  materie  de  doctrină: Sf. Maxim Mărturisitorul şi Sf. Ioan Damaschin. 

Mintea superficială –  jur-împrejurul ei Prezentările  sunt  relevante,  în  special,  pentru  distincţia dintre  personal  şi  impersonal,  care  este  una  necesară,  şi  cu privire  la  problematica  identificării  conştiinţei  în  autenticitatea ei. Aşa că rămâne de evaluat în ce măsură această relaţie dintre inteligenţă,  minte  şi  creier  –  prin  ceea  ce  încercăm  să  facem  – 

angajează  nu  doar  diverse  răspunsuri  punctuale,  ce  pot  părea neutre, ci şi perspectivele prin care fiecare răspuns,  volens nolens personalizat,  îşi  relevă  vectorii  săi  paradigmatici.  Există  chiar reale  tensiuni  paradigmatice  –  materialism  vs  spiritualism  – 

care  se  descarcă  pe  terenul  ştiinţei,  despicându-l  în  falii,  care devin prăpastii epistemologice de netrecut. 

În orice caz, cred că antropologia iconică e cea care poate aduce în atenţie detalii complexe, şi profunde, şi clare, privind personalismul, şi poate oferi o viziune cu adevărat acoperitoare, ca hartă antropologică, relevând, totodată, un autentic potenţial integrativ, care nu cade pradă confuziilor, generate de multe ori de operarea cu analogii şi corespondenţe superficiale, întemeiate pe premisa unei antropologii comune, nediferenţiate. Pe de altă 

parte, se va putea vedea, poate,  şi prin ceea ce vom încerca să 

expunem  în  cele  ce  urmează,  că  există  delimitări  nu  doar teoretice,  ci  şi  de  perspectivă  şi  chiar  de  paradigmă,  inclusiv între  oameni  de  ştiinţă  de  înalt  standard  academic.  Încadrarea paradigmatică  şi  de  perspectivă  devine  una  necesară,  în contextul actual, dacă se doreşte o receptare mai precisă şi mai completă a uneia sau alteia din abordările ştiinţifice. 

În cartea lui Roger Penrose –  Mintea omenească între clasic şi cuantic – sunt cuprinse şi recenzii critice faţă de perspectiva, abordarea  şi  argumentarea  sa.  Sunt  trei  astfel  de  întâmpinări care  aparţin  lui  Abner  Shimony,  Nancy  Cartwright,  Stephen Hawking  (celebrul  Hawking,  care  a  lucrat  cu  Roger  Penrose). 

Fiecare dintre ei, de recunoscut nivel academic, este profesor la universităţi  de  prestigiu:  la  Oxford  (Penrose),  la  Cambridge (Hawking), la Boston (Shimony), şi la Londra, la  Şcoala de ştiinţe economice şi politice, Cartwright. 

Se  văd,  însă,  pentru  cine  are  ochi  să  vadă,  diferenţe  nu doar  teoretice,  de  idei  şi/sau  de  interpretare  a  lor,  nici  numai 125 

diferenţe  de  perspectivă,  de  optică,  ci  şi  de  paradigmă,  după 

cum  integrează sau nu,  fiecare,  în  orizontul  său de  cunoaştere  

–  ontologic  sau  abstract,  conceptual,  numai  ca  premisă  –  şi metafizica,  şi,  cu  un  pas  peste  metafizică,  asumă  sau  nu  şi trecerea  în  orizontul  transcendent,  meta-metafizic.  Este  interesant de observat cum un anumit tip de hotar îl ciscumscrie pe fiecare,  din  perspectiva  ferestrei  prin  care  vede  (şi)  omul  şi lumea, deşi vorbim de un spaţiu ştiinţific comun, academic. 

Există şi delimitări care sunt de factură paradigmatică, iar acestea transpar dincolo de abordările ştiinţifice efective, oricât de coerent ar fi elaborate acestea şi oricât de mare stabilitate şi soliditate  constructiv-teoretică  le-ar  fi,  în  chip  priceput,  con-ferită. De la Penrose poţi afla însă ceva despre raportul spaţiu-timpului cu cosmologia. Desigur, o cosmologie configurată din perspectiva  sa,  marcată  de   big-bang,  tributară,  inevitabil,  unei viziuni paradigmatice. 

Creştinismul, nu e o noutate, ne relevă o altă viziune. Ne descoperă o antropologie teologică – omul creat după chipul şi asemănarea  lui  Dumnezeu  –  care  are  în  vedere  şi  cosmologia, însă,  într-o  anumită  perspectivă  a  sa,  cosmogonică  şi  eshatologică, cea revelată de întruparea-înomenirea Fiului – Cuvântul: Cel care este modelul omului şi în care sunt modelele creaţiei, dar şi Cel prin care toate s-au făcut şi se desăvârşesc. Cunoaşterea, în  sens  creştin,  revelaţional,  are  astfel  în  atenţie  o  formă  integrativă a cunoaşterii, în care sunt asumate şi modelele cosmice, care sunt în Hristos, Fiul şi Cuvântul lui Dumnezeu. Vorbim în acest  caz  şi  de  o  cunoaştere  sobornicească,  participativă, sinergică, inter-subiectivă, în mod fundamental inter-personală. 

Este  o  cale  de  cunoaştere  în  care  este  implicat  şi  văzutul  şi nevăzutul, în care este angajat nu doar omul, ci întreaga creaţie 

–  îngeri,  natură,  om  –,  chemată să  devină  extensie  integrativă, transfigurată a trupului înviat hristic. Raportul spaţiu-timpului cu cosmologia, în viziune hristică, trebuie pus astfel în lumina veşniciei eonice a acestor modele, dar şi re-aşezat în perspectiva personalismului iconic. 

De  la  Penrose  poţi  afla  ceva  şi  despre  misterele  fizicii cuantice şi despre raportul fizicii cu mintea. Din acest din urmă 

Mintea superficială –  jur-împrejurul ei punct,  Penrose  susţine  nu  numai  că  avem  nevoie  de   o  nouă 

 fizică,  ci  că  avem  nevoie  de   o  nouă  fizică  care  să  fie  relevantă 

pentru  activitatea  creierului.  Conform  acestuia  există  ceva  în funcţionarea  fizică  a  creierului  care  face  să  apară  conştiinţa. 

Altfel spus, există ceva din domeniul fizicii care trebuie luat în considerare, dar această activitate fizică este ceva ce nu poate fi simulat nici măcar prin calcul. Respinge astfel teza că întreaga gândire este de fapt un calcul, dar şi că, în particular, gândirea conştientă apare ca rezultat al unor calcule adecvate. 

Shimony, cel care scrie:  Despre intelect, mecanica cuantică şi actualizarea  potenţialităţilor,  textul  său  de  întâmpinare,  filtrat, observă  că  un  procent  consistent  –  anume  un  sfert  din   Mintea omenească  între  clasic  şi  cuantic,  dar  şi  aproape  jumătate  din Incertitudinile  raţiunii.  Umbrele  minţii  –  este  consacrat,  de  către Penrose, stabilirii caracterului nealgoritmic al capacităţii umane de abstractizare matematică; argumentare corelativă cu teza sa principală:  procesele  mentale  nu  pot  fi  înfăptuite  de  nici  un calculator.  Se  trasează  un  hotar  şi  între  calculul  făcut  în  mod mecanic  şi  cel  în  care  intervine  înţelegerea.  Raţionamentul  lui Penrose, întemeiat pe rezultatele lui Kurt Gödel, la care adaugă şi raţionamentul lui John Searle, cu privire la „camera chinezească”, îl  conduce  la  concluzia  că  „un  calcul  efectuat  corect  de  un automat nu înseamnă înţelegere”. 

Este de filtrat, fără îndoială, şi felul în care Penrose explorează „misterul” care reprezintă relaţia dintre „lumea fizică” şi 

„lumea mentalului”. Dar poate o să reuşim să vorbim mult mai în detaliu – şi, aici, este o problemă, şi de paradigmă, şi de perspectivă – cu privire la  minte şi la modul cum se situează   între clasic şi cuantic, în orizontul tezelor fundamentale ale lui Penrose, semnalate  de  Shimony:  i)  intelectul  poate  fi  tratat  ştiinţific; ii)  ideile  din  mecanica  cuantică  sunt  relevante  pentru  problematica minte-corp; iii) problema din mecanica cuantică de actualizare a potenţialităţilor este o problemă de fizică pură, care nu poate fi rezolvată fără modificarea formalismului cuantic. 

Se  poate  urmări,  totodată,  modul  cum  vede  raportul dintre  cuantic  şi  clasic,  cel  care  îl  interesează,  de  fapt,  mai  cu seamă din perspectiva trecerii de la cuantic la clasic. De fapt, se 127 

poate cerceta dacă şi cum „se produce”, nu doar cum „se vede”, trecerea aceasta de la clasic la cuantic, sau de la cuantic la clasic, întrucât  cuanticul  este  asumat  ca  fiind,  în  fond,  substratul clasicului, şi nu temeiul. Sunt reţinut, evident, să-l calific astfel, ca  temei  zic.  Trecerea  de  la  nivelul  cuantic  la  cel  clasic,  din descrierea  convenţională  –  care  introduce  un  procedeu  în întregime probabilist, prin care se obţine atât calculabilitate, cât şi comportare aleatorie – este considerat de Penrose insuficient. 

În  contrast,  propune  o  „teorie necalculabilă”  care  să  lege  „cele două  nivele”.  Firul  conducător  al  lui  Penrose  este  necalculabilul. 

Aici se desfăşoară pledoaria lui Penrose care caută în sfera necalculabilului puntea, articularea dintre cuantic  şi clasic, dar nu  ca  simplă  legătură,  ci  şi  ca  influenţă,  din  ce  înţeleg,  în direcţia actualizării, a concretizării potenţialităţilor asociate conceptului  fundamental,  în  mecanica  cuantică,  referitor  la   starea completă a unui sistem – cea care nu este dată doar de totalitatea proprietăţilor efective ale sistemului, ci şi de potenţialităţile care trebuie  incluse  în  această   stare  totală.  În  acest  sens,  trăsăturile de   nedefinibilitate  obiectivă,  de   şansă  obiectivă  şi  de   probabilitate obiectivă,  toate  dimpreună,  caracterizează   starea  cuantică  ca   o multitudine  de  potenţialităţi.  Aş  remarca,  ca  detaliu  în  context, calificativul  de  obiectiv  care  este  ataşat  nedefinibilului,  şansei, probabilităţii. 

Natura  minţii,  cea   între  clasic  şi  cuantic,  la  Penrose,  este net  marcată  de   fizicalismul  său  –  obiectivat  de  cei  trei  men-ţionaţi,  în  întâmpinarea  lor  critică  –  prin  care  se  situează  în ordinea  monismului  materialist.  Asta,  deşi,  Cartwright  îl 

„suspectează”  de  „presupuneri  metafizice”,  pe  Penrose.  Aici este un hotar paradigmatic. Unul care marchează perspectiva şi înrâureşte eşafodajul teoretizării şi al argumentării. 

Cel  care  a  alcătuit  prefaţa  volumului  lui  Penrose  – 

observând  nevoia  unei  cunoaşteri  integrative  –  scrie:   Roger Penrose aduce o interpretare extrem de originală asupra felului în care multe  aspecte,  aparent  disparate,  ale  fizicii,  matematicii,  biologiei  şi neurologiei  şi  chiar  ale  filozofiei  ar  putea  fi  subsumate  într-o  nouă 

Mintea superficială –  jur-împrejurul ei teorie,  încă  nerealizată,  a  proceselor  fundamentale  de  cunoaştere.   În fond,  suntem  în  orizontul  unor  procese  de  cunoaştere  fundamentală:  fie  a  inteligenţei,  fie  a  minţii,  fie  a  creierului,  fie  a cosmosului.  Cam  aici  ne  situăm.  Însă,  aşa  cum  am  precizat, orizontul  cunoaşterii  integrative,  în sens  isihast, este unul  care nu  se  reduce  numai  la  văzut,  numai  la  fizic.  Nu  se  reduce numai la om şi cosmos, aşa cum nici omul nu este redus numai la  creier,  inteligenţă  şi  minte.  Personalismul  apofatic  este  în prim-plan: temei fundamental al cunoaşterii. 

În volumul lui Penrose, una dintre discuţii priveşte măsura în  care  fizica  este  între  ştiinţe  o  ştiinţă  fundamentală.  Nancy Cartwright întreabă:  De ce fizica şi nu biologia ne dă răspuns despre problema aceasta a raportului dintre gândire şi conştiinţă? Şi de ce am găsi prin fizică acest răspuns?  Aceasta e întrebarea care se pune, şi care, pentru Cartwright, virează într-o aşezare sau reorganizare egalitară, multipolară, a ştiinţelor. Logic, subsidiar, este implicată 

şi  problema  presupunerii  naturii  fizice,  cuantice  sau  clasice,  a gândirii  respectiv  a  conştiinţei.  Ceea  ce  denotă,  în  pandant,  o negare a caracterului spiritual al conştiinţei. O ignorare a tainei persoanei,  în  sens  isihast.  Explicaţia  dată  consacrării  fizicii  ca ştiinţă  între  ştiinţe  ar  fi  că,  fizica,  cea  care,  în  cercetarea  sa fundamentală,  îşi  asumă  imersia  în  măruntaiele  materiei, evident  pătrunde  şi  în  măruntaiele  biologiei  care  se  încartiru-ieşte  în  zidurile  materiei  vii.  Problema  devine  astfel  una  a recunoaşterii  întâietăţii  celui  care  pătrunde  mai  adânc  în straturile materiei, în cercetarea naturii. 

Celebrul  bing-bang-ist şi ateu Hawking, răspunzându-i lui Penrose,  din  capul  locului  nu  doar  menţionează,  ba  chiar subliniază că este un reducţionist ferm convins. Susţine că legile biologiei pot fi reduse la cele ale chimiei, iar cele ale chimiei pot fi  reduse  la  cele  ale  fizicii.  Altfel  spus,  substratul  de  fond  al naturii este cel legat de substratul profund al fizicii cuantice. Şi, din  perspectiva  aceasta,  ar  fi  explicat,  după  Hawking,  de  ce totul se poate reduce la fizică. Răspunsurile fundamentale ar fi cele  furnizate  de  fizică  –  care,  în  fond,  este  numai  o  ştiinţă  a naturii ( physis). Avem o realitate materială structurată pe nivele, 129 

iar  corelativ  şi  corespondent  avem  diverse  ştiinţe,  ierarhizate. 

Fizica  ar  avea  un  rol  esenţial  în  cercetarea,  explicarea  şi/sau descrierea  unor  nivele  de  adâncime,  chiar  ultime,  ale  materiei. 

Dar  să  nu  uităm  că  ne  aflăm  în  măruntaiele  materiei,  doar. 

Interesant  este  însă  cum  se  oglindeşte,  cum  se  răsfrânge, cercetarea/cunoaşterea  şi  asupra  naturii  observatorului,  a  cer-cetătorului însuşi, cu privire la natura minţii. Dacă cercetătorul rămâne  un  fizicalist,  perspectiva  sa  asupra  minţii  este  una  de acelaşi tip, paradigmatic vorbind. 

De exemplu, vizavi de inteligenţă vs conştiinţă, Hawking mărturiseşte  că  el  nu  se  simte  în  largul  său  atunci  când fizicienii,  în  special  teoreticienii,  se  referă  la  conştiinţă  ca  fiind implicată  în  procesul  de  cunoaştere.  Hawking  preferă  să  se refere  la  inteligenţă  care,  după  el,  este  o  calitate  care  poate  fi măsurată  „din  afară”.  Aici  este  provocarea  inteligenţă  vs conştiinţă,  una  legată  de posibilitatea  de  măsurare  „din  afară” 

sau  „din  lăuntru”.  Şi,  din  acest  punct  de  vedere,  legat  de 

„măsurarea din afară”, Hawking nu vede niciun motiv pentru care inteligenţa  şi nu conştiinţa!  să nu poată fi simulată pe calculator.  Simularea  este  legată,  aşadar,  de  inteligenţă,  nu  de conştiinţă,  pe  de  o  parte,  şi  este  posibilă,  pe  de  altă  parte,  dat fiind caracterul măsurabil, deci calculabil, al inteligenţei. 

Structura  volumului  lui  Penrose,  una  în  care  întâi  se prezintă  o  teză  şi  se  argumentează,  iar  apoi,  la  sfârşit  sunt prezentate  trei  analize  critice,  mi  s-a  părut  relevantă  pentru  o lectură,  prin  prisma  diferenţierilor  paradigmatice,  a  celor  care livrează aceste întâmpinări, specific filtrate. 

Viziunea lui Penrose e mai apropiată de întâmpinarea lui Abner  Shimony  –  care  este  şi  fizician  şi  filozof  al  ştiinţei. 

Shimony  trimite  la  o  cale  explicativă,  filozofică,  metafizică,  pe urmele  lui  Alfred  North  Whitehead  –  şi  o  să  amintim  ceva  şi despre  metafizica  acestuia  –,  dar  mi  s-a  părut  semnificativă 

această  încrucişare,  şi  prin  faptul  că  –  din  analizele  acestea  – 

transpar  viziuni  paradigmatice,  fixaţii  în  perspective,  chiar  în interiorul aceleiaşi paradigme. Nancy Cartwright vorbeşte despre un fel de pluralism şi egalitarism al ştiinţelor. Hawking mărtu-130 

Mintea superficială –  jur-împrejurul ei riseşte că e  adeptul reducţionismului clar. Fizica  first! Aceasta este poziţionarea sa. Fizica este temeiul şi, ca atare, este primadona ştiinţelor. 

În consecinţă, prin intermediul fizicii, pot să le cunosc în profunzime pe celelalte – chimia, biologia, de exemplu –, dar aş 

putea să cunosc inclusiv chestiuni de conştiinţă (după cum zice în  căutarea  sa,  Roger  Penrose,  contestat  de  Hawking,  care mizează  pe   inteligenţă).  Şi-ntr-un  fel  are  dreptate  şi  Hawking, întrucât conştiinţa este sau ar trebui să fie.. un... strat... de altă 

natură, de neconfundat şi de neredus la inteligenţă. Inteligenţa poate  fi  şi  artificială.  Conştiinţa  artificială…  e  o  problemă  de... 

conştiinţă... cred eu, cea a unei conştiinţe dez-ontologizate, cea de-posedată  de  viul  său.  O  conştiinţă superficială.  Şi,  ca să  fiu rabinic,  are  dreptate  şi  Penrose,  într-un  fel,  pentru  că  scoate conştiinţa din ordinea măsurabilului şi a calculabilului, dar nu însă şi din sfera fizicului. 

Aşadar,  precizările  sunt  de  făcut,  fără  îndoială.  Dar  ar trebui luate fir cu fir, (şi) ca decelări paradigmatice, (şi) ca deosebiri de perspectivă, (şi) ca distincţii în raport de teorii/tematici şi în funcţie de idei/teze. Poţi să iei ceva de aici, ceva de acolo, ceva  de  dincolo,  fără  să  faci  neapărat  şi  un  ghiveci.  Dintr-o anumită perspectivă, de exemplu, are credibilitate într-un fel şi Hawking,  cu  fizica  situată  ca  fundament  al  celorlalte  ştiinţe. 

Există evident „forţe fizice” care au efect, cumva, sau care chiar influenţează  şi  determină  chimismul.  Ceea  ce  nu  însemnă  că 

chimia nu îşi are rolul său şi că nu trebuie cercetat domeniul ca atare. Dar dacă se merge spre un nivel mai profund al realităţii, fizica,  prin  această  abordare  cuantică,  consideră  că  merge  mai adânc, ca nivel, decât chimia. 

Discuţia este în ce măsură şi în ce fel există influenţele… 

fizicii  asupra  chimiei,  în  particular  –  pentru  că  aceasta  este  şi căutarea lui Penrose – cea a trecerii de la cuantic la clasic. Aici cred că este preocuparea lui, una care cred că duce, prin consecinţe,  şi  într-o  altă  sferă  de  interes:  influenţarea  materiei  organice,  inclusiv  a  creierului,  printr-o  „acţiune”  la  nivel  cuantic. 

Care  este  modul  acestei  influenţe?  Care  este  chipul  re-legării 131 

cuanticului  de  clasic,  respectiv  în  ce  modalitate  se  realizează 

„intarsia” cuantică în clasic? Aici cred că „bate” Penrose, înspre 

„vama”  acestei  treceri...  a  cuanticului  în  clasic...  Cum  poate  fi demonstrată,  explicată  fizic  şi  descrisă  această  trecere  de  la cuantic  la  clasic,  şi,  de  fapt,  care  şi  în  ce  fel  este,  în  subsidiar, impactul aspectului nivelului cuantic, mai subtil, asupra mate-rialităţii organice, mai grosiere? 

Aici cred că sunt nişte aspecte de detaliu, să-i zic subtil, pe care se concentrează Penrose… care, trebuie reiterat, nu iese cu teoria lui din cercul fizicalist, chiar dacă este promotor al  teoriei necalculabilităţii; cea care merge până într-acolo încât susţine că 

cea mai riguros logică dintre toate ştiinţele, matematica abstractă, nu poate fi programată pe un computer digital, indiferent cât de precis  este  sau  cât  de  mare  este  memoria  sa.  Concluzia  lui Penrose  privind  faptul  că  nu  doar  procesul  de  gândire  matematică,  ci,  prin  extensie,  întreaga  gândire  şi  comportare  conştiente  au  un  caracter  „necalculabil”,  este  dedusă  dintr-o variantă a teoremei lui Gödel. 

Interesant este însă faptul că există în cadrul unor universităţi celebre, contemporani între care există astfel de delimitări paradigmatice, nu doar de idei/teorii, nu doar de perspectivă… 

Deşi  au  colaborat,  delimitările  uneori  sunt  abrupte,  paradigmatice. Sunt delimitări de falie. Nu încape loc de întors, pentru unii, care refuză orice premisă meta-fizică. Pe de altă parte, sunt şi afinităţi şi învecinări. Roger Penrose e mai aproape de Abner Shimony,  care  îl  invocă  şi  pe  Whitehead,  cel  care  asumă  şi promovează şi orizont metafizic. Aici este un hotar. Şi de aceea, cumva, şi Penrose pune problema aceasta, oarecum metafizică, de  graniţă,  pe  care  de  altfel  nu  o  trece.  Rămâne  în  fizică  şi fizicalism, în cele din urmă. 

Aş  evoca  un  comentariu  interesant.  Shimony  l-a  invocat în  contextul  răspunsului  său  pe  Hilary  Putnam,  gânditorul american, marcant în filozofia analitică trans-atlantică. Penrose comentează că nu ia în considerare criticile lui Putnam, nu doar pentru  că  sunt  de  suprafaţă,  ci  mai  ales  pentru  că  nu  remarcă 

nici măcar un indiciu cum că Putnam ar fi citit acele pasaje din 132 

Mintea superficială –  jur-împrejurul ei cartea  sa  care  conţin  ideile  pe  care  acesta  le-a  criticat.  Marele filozof  mă  critică,  dar  nu  reiese  că  ar  fi  citit,  măcar,  textele  pe care le critică, se destăinuie Penrose, cu totul deranjat de o astfel de  abordare.  Ce  să-i  mai  răspund?,  se  întreabă  el.  Şi  discutăm aici  de  personalităţi  academice,  nu  de  oameni  de  pe  stradă. 

De remarcat poziţia lui Penrose care mărturiseşte că nu are nici de  ce  şi  nici  ce  să-i  răspundă  lui  Putnam, pentru  că  renumitul filozof critică fără să fi citit… Altfel zis, cum să înţeleagă, dacă 

nu a citit?, sună justificat, reproşul lui Penrose. 

Apropo  de  această  critică  a  autorului,  în  absenţa  lecturii scrierilor/operei  sale,  Părintele  Ghelasie  de  la  Frăsinei,  îmi amintesc, se mira şi îi deplângea pe cei care îl criticau fără să fi citit  ce  a  scris.  Nu  citeau  pentru  a  fi  în  cunoştinţă  de  cauză. 

Mulţi  chiar  nu  citeau!  Colportau  zvonuri,  cum  c-o  fi,  c-o  păţi. 

Găseau ceva să comenteze, doar din zumzet  şi din ecouri, fără 

să  parcurgă  efectiv,  pagină  cu  pagină,  scrierile.  Isihastul  chiar previne  într-o  prefaţă:   Citiţi,  dar   nu  fragmentar  şi  pe  sărite! 

Parcurgând  textul  poţi  să  vezi  şi  ansamblul,  înţelegând  şi viziunea sa personalizată ca întreg. Trebuie să vezi şi unde, cum şi  în  ce  te  con-duce  textul,  ca  să  pricepi  întregul  viziunii.  Căci aşa,  dacă  te  irită  doar  limbajul,  formularea,  pe  care  nu  o identifici în memorialul tău apologetic, s-ar putea să te flambezi înainte  de  vreme şi  să  nu  mai  vezi  ce  e  de  văzut  în  ce  vrea  să 

arate. Trebuie să ai răbdare. Trebuie să citeşti până la capăt, să 

evaluezi  întregul,  ca  să  înţelegi  într-adevăr  ce  vrea  să  spună 

autorul. Căci  se  întâmplă,  iată,  şi  la  acest nivel  academic  să  se dea astfel de verdicte, fără lectura prealabilă. 

I.M. :  Apropo  de  părintele  Ghelasie,  îmi  revine  în  minte faptul  că  într-un  epilog  al  cărţii   Supercreierul,  Deepak  Chopra afirma  că  impactul  ei  va  fi  complet  receptat  şi  evaluat,  doar după decenii. Aţi făcut o paralelă cu cărţile Părintelui Ghelasie care – deşi sunt publicate de câteva decenii – sunt luate în atenţie foarte greu, şi cu atât mai puţin sunt asimilate şi valorificate în spaţiul interferenţelor şi al schimbărilor paradigmatice, infuzate spiritual,  unde  ar  fi  de  un  real  folos,  pentru  că  deţin  un  brici foarte  bine  ascuţit  care  poate  opera  şi  adânc  şi  fin,  incizând 133 

hotare,  în  contextul  întâlnirilor  tradiţiilor  mistice,  inclusiv, indirect, prin medierea ştiinţei. 

Nu ar fi timpul să fie recuperată opera ghelasiană? 

N. :  Acuma  tu  ai  fost  la  Roma,  zilele  trecute,  cu  Moş 

Calinic,  şi  aţi  împărţit  câteva  sute  de  exemplare  din  volumul Pateric Carpatin, tradus în italiană. E o încercare de recuperare… 

prin  misiune...  externă…  O  încercare  de  mutare  de  şah  în spaţiul interferenţelor. 

Din păcate, la noi… n-am văzut nici la postul Trinitas, al autocefalei  Patriarhii  Române,  centenare,  vorbindu-se  mai  pe larg  despre  astfel  de  dimensiuni  ale  operei  ghelasiene,  care poate  oferi  instrumentarul  isihast  necesar  pentru  a  opera,  în chip  neamestecat,  chiar  în  câmpul  unui  dialog   inter-tradiţii  de tipul pelerinajului isihasto-sufito-budist la Bodhgaya. Poate nu e  momentul  unei  astfel  de  valorizări  a  isihasmului.  Deşi,  când intri în astfel de context  inter-tradiţii, cum se petrece în dialogul acesta  dintre  sufism,  budism  şi  isihasm,  perspectiva  isihastă 

ghelasiană  e  cu  adevărat  folositoare,  dacă  vrei  să  ai  claritate. 

Are un hotar de adâncime şi de înălţime. Avem de a face cu un dialog   inter-tradiţii  în  care  trebuie  pus  hotar  mistic,  pentru  că 

trebuie  să  prezinţi  şi  perspectiva  teologică,  antropologică, triadologică, hristologică, şi teo-antropologică a practicii. Toate elementele  care  se  găsesc  aici,  în  mistica  isihastă,  în  mistica sufită  nu  le  găseşti,  tot  aşa  cum  nu  le  găseşti  nici  în  cabala iudaică, şi nici în budism. 

Unul  din  elementele  de  forţă,  de  hotar,  în  contextul actual,  este  chiar  chipul  antropologic.  Cine  este  omul?  Cum   se vede omul? În creştinism, în isihasm, este  o vedere asupra omului oferită  de  Cel  care  ne  descoperă   cine   şi  cum   se  vede  omul,  şi anume  Hristos,  prin  Întrupare.  Iar  Întruparea  este  a  Fiului  lui Dumnezeu, care este Unul din Treime! Toată această structură 

dogmatică  ne  arată  Calea  vederii  şi  a  identificării  hristice  a chipului  omului;  ne  diferenţiază  mistică  isihastă  de  celelalte mistici,  chiar  dacă  unii  încearcă  să  asocieze  inima  din  mistica isihastă  cu  o  mistică  a  inimii  în  sufism  şi  cu  o  mistică  a devoţiunii în orientalism, inclusiv în budism, unde Welwood a scris despre  Călătoria inimii – calea iubirii conştiente. 

Mintea superficială –  jur-împrejurul ei Aici, exact în spaţiul  inter-tradiţiilor, unde se pot intersecta unele teme, devine într-adevăr relevantă apologetic şi clarifica-toare  viziunea  mistagogică  a  Părintelui  Ghelasie.  Cei  amintiţi, ca pelerini la Bodhgaya, susţin că evită trecerea într-un sincretism, dar rezultatul demersului lor e cam acelaşi. Nu este sincretism, dar  este  ceva  echivalent  cu  sincretismul.  Este  echivalent  dacă 

conchid că vorbesc de aceeaşi realitate fundamentală, doar că o fac  într-o  modalitate  diferită.  Tu  eşti  pe  calea  ta  sufită  cumva, eu sunt altcumva pe calea mea isihastă, dar de fapt şi eu, şi tu ne referim la aceeaşi realitate, la care ajungem, pe care o experiem  în  final.  Insinuăm,  presupunem  tacit,  că  sunt  experiate aceleaşi realităţi. Tocmai asta e problema! Nu e aşa! Cum poţi să 

susţii  tu,  ortodox,  Jean-Yves  Leloup,  că  este  aceeaşi  realitate, experiată  mistic,  în  isihasm  respectiv  în  budism?  Cum  să 

echivalezi natura de Buddha cu Dumnezeu!?! 

Avva  Ghelasie  trasează  linii  de  hotar,  inclusiv  în  ceea  ce priveşte  personalismul  antropologic.  Astfel, şi  legat  de  ceea  ce înseamnă   mintea  sau  de  ceea  ce  este   persoana  ori  ce  reprezintă 

acel   intelect    despre  care  şi  Mircea  Eliade  a  remarcat  că,  în budism,   e alcătuit doar ca atribute, fiind  deposedat de substanţă,  şi că subzistă numai ca energii şi ca relaţionare, ca procesualitate   

sunt de făcut dis-cerneri şi sunt de pus hotare, în configurarea hărţii  antropologice.  Prin  urmare,  prin  personalismul  autentic isihast,  ca   eu-fiinţial,  substanţial,  nu  aglutinat  din  atribute,  nu poţi fi cantonat experienţial – nici măcar antropologic! – în sfera experienţei budiste, cea care priveşte un  eu energetist, şi o structură  relaţională,  procesuală,  destinată  şi  ea,  în  cele  din  urmă, unei extincţii, prin devoalarea naturii profunde, impersonale. 

Dar,  apropo  de  structura  relaţională,  procesuală,  de  tip budist  –  că  tot  îl  invocă  Abner  Shimony  pe  Alfred  North Whitehead –, am găsit câteva detalii interesante legate de faptul că  Penrose  e  învecinat  oarecum,  într-un  sens  aproximat,  cu Whitehead,  ca  perspectivă.  De  aceea  e  potrivit  să  evoc  câteva aspecte legate de Whitehead, ca elemente biografice, în primul rând,  ce  nu  sunt  lipsite  de  relevanţă,  însă,  în  contextul  acestei discuţii.  Era  profesor  de matematică  (cum  este şi  Penrose)  şi  a 135 

colaborat  cu  Bertrand  Russell  la  prima  ediţie  din   Principia mathematica.   Sunt  trei  volume,  dintre  cele  mai  importante… 

 Principia mathematica este clasificată a 23-a lucrare dintr-un top al secolului XX, în Marea Britanie. Whitehead îşi dă demisia de la Trinity College din funcţia de lector senior în  matematică şi se mută la Londra fără ca, în prealabil, să caute şi să-şi găsească 

o  nouă  slujbă.  Pleacă  de  acolo,  de  la  Trinity  şi…   La  revedere!  

Acceptă  în  cele  din  urmă  un  loc  undeva  la  catedra  de  matematică,  la  mecanică.  Însă,  spre  sfârşitul  şederii  sale  în  Anglia, Whitehead se orientează către filozofie. La 63 de ani se alătură 

Universităţii  Harvard,  ca  profesor  de  filozofie.  Interesant,  ca traseu biografic, este faptul că porneşte de la matematică, ajunge la  filozofie  şi  ulterior  la  Harvard,  ca  profesor  al  acestei  universităţi, pe la 63 de ani. Deci, aproape de pensie, cum ar fi astăzi. 

Aici  scrie  una  dintre  cărţile  sale  importante:   Ştiinţa  şi  lumea modernă.   Volumul  apare  ca  o  alternativă  la  dualismul  cartezian, privit  ca  fiind   nociv  înţelegerii  şi  practicii  ştiinţei.  Pozitiviştii contemporani  refuză  să  înţeleagă  acest  caracter  nociv,  pentru înţelegerea lor, şi chiar şi pentru abordarea şi practica lor. 

Mi  s-a  părut  potrivit  de  semnalat  cazul  lui  Whitehead pentru  că  nu  oricare,  dintre  cei  dedicaţi  ştiinţei,  are  parte  de acest traseu existenţial în care, de la ştiinţă, matematică, în cazul său, poate să treacă la o filozofie a ştiinţei şi apoi, mai departe, să  răzbată  către  o  metafizică  şi  către  o  filozofie  propriu-zisă. 

Această legătură dintre ştiinţă, metafizică şi filozofie e relevantă 

şi  în  discuţia  de  faţă,  pentru  că  aici  „se  fac  jocurile”  paradigmatice, chiar pe puntea dintre ştiinţă/fizică şi metafizică. 

Şi încă un amănunt biografic, interesant cred. Whitehead era cunoscut pentru credinţa sa, aproape fanatică, în dreptul la intimitate,  în  preocuparea  faţă  de  protejarea  vieţii  sale  personale. Nu l-a interesat devoalarea aspectelor personale, în niciun chip.  A  alcătuit  puţine scrisori,  din  cele  care  ar  fi  putut  releva detalii suplimentare privind viaţa sa personală. După ce moare, familia duce la bun sfârşit dorinţa sa de a distruge orice hârtie care  i-ar  fi  aparţinut.  Găsesc  semnificativă  această  „notă” 

biografică care ne arată calea aneantizării urmelor sale. 

Mintea superficială –  jur-împrejurul ei Principia  matematica  apare  între  1910-1913,  iar  în  1924 

pleacă  în  America,  ajungând  la  o  vârstă  respectabilă,  cum spuneam, să predea filozofia, după ce a publicat această lucrare majoră, legată de matematică. După anii 1910-1920 şi-a îndrep-tat  atenţia  de  la  matematică  spre  filozofia  ştiinţei  şi,  în  final,  a ajuns la metafizică. Şi aici am vrut să ajung, la opera sa filozofică, considerată a fi, în general, printre cele mai dificile de înţeles, din  întreg  canonul  occidental.  Chiar  şi  filozofii  „profesionişti” 

s-au chinuit, se zice, să înţeleagă scrierile lui Whitehead. 

În cadrul  prelegerilor Gifford, după Arthur Eddington, care a avut o audienţă foarte mare, ţine o prelegere şi Whitehead. A fost complet neînţeles, nu doar de lumea largă, ci, după cum se spune,  chiar  şi  de  către  cei  aleşi.  Cineva  din  auditoriu  face observaţia că, dacă nu l-ar fi cunoscut bine, ar fi bănuit că este vorba despre un impostor care inventa ad-hoc… La prelegerea sa ulterioară a fost un public format numai din  şase persoane. 

Impactul, în ceea ce priveşte publicul receptor, a fost, deci, unul dezastruos. 

Un teolog din Chicago, cu privire la cartea lui Whitehead, Religia  în  devenire,  remarcă  faptul  că  autorul  este  efectiv exasperant, pentru că este de-a dreptul jenant să citeşti pagină 

după pagină, cuvinte relativ familiare, fără să înţelegi o singură 

propoziţie!  Tot  aşa,  spun  mulţi  despre  Părintele  Ghelasie. 

Mi-aduc  aminte  de  Monahul  Sofronie  de  la  Frăsinei.  Ne  mai întâlneam  acolo,  prin  curtea  mânăstirii.  Era  un  personaj pitoresc:   Bă,  Ghelasie  ăsta,  cu capul  lui  aşa  mic,  mic,  cum  de  scrie, mă, el aşa ceva? De unde le scoate?  Prea greu şi dens scrisul pentru dimensiunile capului său mic, deci! Parcă-l văd, când răsfoia o broşură a părintelui Ghelasie, una despre Pâine! 

La Chicago, unul dintre experţii americani în Whitehead, anume  Henry  Nelson  Wieman,  este  invitat,  în  1927,  pentru  a ţine  o  prelegere  în  care  să  explice  gândurile  lui  Whitehead. 

După  această  prelegere,  în  care  Wieman  a  fost  sclipitor,  fu angajat la Chicago. Şcoala de teologie din Chicago a fost ulterior strâns asociată cu viziunea lui Whitehead. 

La scurt timp după apariţia cărţii   lui Whitehead,  Proces şi realitate,  într-o  recenzie  din  1930  –  şi  aici  vroiam  să  ajung, 137 

pentru  a  face  o  paralelă,  ca  „destin-impact”  post-mortem,  cu scrierile  isihastului  de  la  Frăsinei  –  Wieman  scrie:  „Nu  mulţi oameni  vor  citi  recenta  carte  a  lui  Whitehead  în  această 

generaţie. Nu mulţi o vor citi în nici o generaţie. Dar influenţa sa va radia prin cercuri concentrice de popularizare până când omul  de  rând  va gândi  şi  va  lucra  în  lumina  ei  fără  să  ştie  de unde a venit lumina. După câteva decenii de discuţii şi analize, vom putea înţelege mai uşor decât se poate face acum.” 

Mi s-a părut relevant acest text cu privire la modul în care priveşte  Wieman  influenţa  post-mortem  a  lui  Whitehead,  şi vizavi  de  receptarea  şi  asimilarea  scrierilor  isihastului,  peste decenii.  Pot  fi  aspecte  care  vor  fi  asimilate  uşor-uşor,  într-o iradiere căreia nu i se mai receptează, poate, sursa directă, deşi influenţa marcantă rămâne. Mă gândesc, în special, la efectul în timp  generat  de  antropologia  iconică,  structurată,  cumva,  pe model palamit, dar şi la accentul pus pe deosebirea dintre fiinţă 

şi  energii,  şi  nu  pe  raportul  spirit  vs  materie.  Discutăm  aici  şi despre  paradigme,  materialistă  respectiv  spiritualistă.  În  sens revelaţional şi în dinamica actualizării Tradiţiei, ca paradigmă, isihasmul ar trebui să vorbească în termeni de fiinţă şi energii, şi  de  personalism,  evident:  un   personalism  fiinţial  distinct  de (pseudo)  personalismul energetic. 

I.M. : Şi, mai mult, despre creat şi necreat. 

N. : Absolut! Şi despre  creat şi  necreat, distincţie în care, de fapt,  se  trasează  hotarul  tare,  de  netrecut.  Nu  vorbim  numai despre  spirit  şi  materie,  unde  şi  aici  sunt  confuzii.  Unii confundă  energiile  cu  spiritul.  Alţii  consideră   spiritul  ca  fiind 

„Creatorul” şi  materia  ca fiind „creaţia”, viziune care nu e conformă  revelaţiei  hristice.  Antropogonia  şi  cosmogonia  creştină 

nu  se  încadrează  în  acest  dualism  spirit/Creatorul-materie/ 

creaţia,  promovat  de  misticile  metafizice.  Mă  gândesc  apoi  la raportul  dintre  cuantic  (sau  energetic)  şi  materie  (sau  clasic), dar şi la faptul că energetismul acesta (sub-) cuantic, lecturat în caracterul  său  meta-fizic,  unii  îl  consideră  spiritul  propriu-zis. 

Ceea ce, din perspectiva antropologiei iconice, e o mare eroare. 

E  confuzia  dintre  spirit  şi  energie  respectiv  amestecul  dintre energie şi fiinţă. Trebuie făcute distincţiile şi delimitările necesare. 

Mintea superficială –  jur-împrejurul ei Intervine  în  mod  necesar  şi  o  deosebire  dintre  mental  şi spiritual, care trebuie identificată, nu doar la nivel funcţional, ci şi  sub  aspect  ontologic.  Distincţia  ontologică  dintre   fiinţă  şi energii,  pe  lângă  cea  dintre   creat  şi   necreat,  este  cea  cu  care operează antropologia iconică. Mentalul este energetic în natura sa, conform antropologiei iconice. Nu este categorie de fiinţă! 

Penrose – cu  Mintea omenească între clasic şi cuantic – este încadrat de către Nancy Cartwright şi de către Stephen Hawking (care e chiar mai tehnic, mai tranşant şi mai expeditiv, în ceea ce îl  priveşte  pe  Roger  Penrose),  într-o   perspectivă  fizicalistă,  chiar dacă  vine  cu  o  abordare  nouă.  Iar  fizicalismul  nu  este  altceva decât o altă denumire a monismului materialist. Este re-afirmarea tezei  că  nu  există  decât  materie  şi  numai  materie.  Diversele perspective  şi  teorii  fizicaliste  nu  ies  din  paradigma  materialistă, în ciuda varietăţii lor. Aceasta face din fizicalism o viziune filozofică  care  susţine  că,  în  esenţă,  tot  ce  există  nu  se  extinde dincolo de limitele sale fizice, şi că singura substanţă existentă 

este materia ca substanţă fizică; mintea este evident tot o structură  materială,  şi  va putea  fi  explicată  numai  prin  intermediul teoriilor fizice. 

Dincolo de clasificări, fizicalism reductiv versus fizicalism non-reductiv, fizicalismul este paradigmatic reductiv, în esenţa sa, chiar dacă se referă la niveluri superioare respectiv niveluri inferioare  ale  existenţei,  co-dependente,  interferente...  Rămâne intim  legat  de  monismul  materialist,  chiar  dacă,  luat  şi  ca  o varietate  a  naturalismului,  a  avut  parte  de  o  evoluţie  strâns legată de evoluţiile cunoaşterii din fizică, şi şi-a însuşit noţiuni şi teorii mai elaborate din domeniul fizicii. 

La  Penrose  este  o  sofisticare  ştiinţifică  care  se  situează 

structural într-o modalitate de cunoaştere superficială. Nu iese de  pe  culoarul   minţii  superficiale,  chiar  dacă,  pe  fundal,  face  o invocare  a  celeilalte  lumi,  anume  „lumea  lui  Platon”,  şi  a 

„rolului  său  special”  ca  „lume  a  adevărului  matematic”.  Se poate  considera,  specifică  Penrose,  că  „lumea  lui  Platon”  conţine  şi  alte  entităţi  absolute,  cum  ar  fi  Dumnezeu,  frumosul, dar,  cu  privire  la   mintea  omenească  între  clasic  şi  cuantic,  se circumscrie   doar la conceptele platoniciene din matematică. 

139 

NEOFIT şi MISAILESCU 

Astfel  „lumea  matematică”  este  pentru  Penrose  o  lume 

„atemporală”,  care  nu  rezultă  din  lumea  obiectelor  fizice. 

Dimpotrivă, lumea fizică este guvernată în viziunea sa de aceste 

„legi matematice atemporale”. Astfel, matematica apare ca fiind extrem  de  eficace  în  descrierea  celor  mai  profunde  aspecte  ale fizicii, fapt fertil pentru matematica însăşi. Numerele reale, geometria  euclidiană,  analiza  matematică  şi  ecuaţiile  diferenţiale, geometria  simplectică,  geometria  lui  Riemann  şi  geometria  lui Minkowski,  numerele  complexe,  spaţiul  Hilbert  ş.a.m.d.  sunt domenii  care  au  fost  stimulate  de  cerinţele  teoriilor  fizice.  Pe lângă  faptul,  considerat  un  mister,  că  lumea  fizică  ascultă  atât de precis de legile matematice – legi care, conform lui Penrose, ar  efectua  şi  un  control  excepţional  de  fertil  şi  eficace  asupra lumii  fizice  –  mai  examinează  încă  un  mister,  anume  cel  al relaţiei dintre lumea fizică şi lumea mentalului. 

Operează  cu  trei  prejudecăţi  pe  care  le  asumă,  ca  atare, explicit.  Cea  dintâi  prezumă  că  întreaga  lume  fizică  poate  fi descrisă,  în  principiu,  folosind  matematica.  Cea  de  a  doua sugerează,  contrar  celor  care  susţin  că  totul  din  lumea  fizică 

posedă  caracteristici  mentale,  că  nu  există  în  jurul  nostru obiecte  ce  posedă  caracteristici  mentale,  dar  care  nu  au  un suport  fizic.  Cea  de  a  treia  idee  preconcepută  este  legată  de faptul că în procesul nostru de înţelegere a matematicii fiecare element  individual  din  „lumea  lui  Platon”  ne  este  accesibil, într-un fel, prin intermediul mentalului nostru. 

Analiza  acestor  prejudecăţi  prin  care  şi  întru  care  îşi construieşte  prezentarea,  şi  care  reflectă,  de  fapt,  punctele  de articulare, structurale viziunii sale, ne poate scuti de înţelegerea detaliată a explicaţiilor lui. Aceste prejudecăţi îl poziţionează în fond  ca   weltanshauung. Cele  pe  care  le  spune  şi  le  susţine sunt circumscrise acestei viziuni paradigmatice. Penrose este convins că  în  ceea  ce  priveşte  conştiinţa  umană  trebuie  căutată  o explicaţie ştiinţifică, şi are pretenţia de a înţelege lumea mentală 

pe baza lumii fizice. Evită să definească conştiinţa, dar încearcă 

să o descrie prin câteva aspecte ale acesteia legate, pe de o parte, de   manifestările  pasive,  din  care  face  parte   conştienţa  (percepţia culorilor, a armoniilor, folosirea memoriilor etc.), şi, pe de altă 

Mintea superficială –  jur-împrejurul ei parte,  de   manifestările  active  (voinţa  proprie  şi  capacitatea  de  a acţiona conform acesteia). 

Conştiinţa  cuprinde  în  mod  esenţial,  pentru  Penrose, înţelegerea  sau   intuiţia.  La  acesta  adaugă  încă  doi  termeni: conştienţa şi  inteligenţa. Pentru el, primul punct cheie este dat de faptul  că  inteligenţa  este  ceva  care  presupune  înţelegere;  folosirea  termenului  de  inteligenţă,  în  contextul  în  care  se  neagă 

înţelegerea, i se pare lipsit de logică; tot la fel, înţelegerea, fără 

existenţa unei conştienţe, este un nonsens. Al doilea punct cheie este legat de faptul că înţelegerea presupune un anumit tip de conştienţă. Nu defineşte termenii, dar insistă pe relaţia dintre ei. 

Fondul abordării sale, privind conştiinţa, conştienţa, înţelegerea,  inteligenţa,  dincolo  de  această  descriere  ca  relaţionare şi  co-dependenţă,  este  cel  care  prezumă  că  lumea  mentală, căreia îi sunt asociate adesea cuvinte precum „suflet”, „spirit”, 

„religie”  etc.,  are  nevoie  de  o  explicaţie  ştiinţifică,  realizată  pe baze fizice. Aici este limita lui Penrose – limita fizicalismului său, din care nu iese, deşi pare că încearcă. Şi, ca să zicem altfel, aici este limita materialismul ştiinţific, prezentat în haină cuantică. 

În realitate, „sufletul”, „spiritul”, „religia” nu sunt formule ale  unor  explicaţii  –  mitice,  religioase, spirituale –,  altele  decât cele  ştiinţifice,  dar  având  aceeaşi  bază  fizică,  în  fond.  Nu sunt doar  simple  explicaţii  pentru  o  anumită  mentalitate,  arhaică 

retrogradă, pentru că termenii de  suflet, de  spirit, de  religie, trimit la alte realităţi decât  cele  fizice, şi implică o altă  modalitate de relaţionare  respectiv  o  altă  formă  de  participare.  Nu  ţin  de senzaţii neuronale. Asta este „prejudecata” de la care ar trebui să înceapă cercetarea conştiinţei umane, a lumii fizice, a originii şi sensului său. 

I.M. : Penrose se întreabă la un moment dat:  Când ne doare ceva, ce ne doare? Ne dor particulele subatomice sau altceva?  Adică, parcă  nici  el  nu  era  sută  la  sută  materialist.  Cel  puţin  ca problematizare. 

N.I. :  Gravitează  în  jurul  unei  metafizici,  oarecum,  dar într-un  sens  abstract  în  care  nu  e  limpede  delimitat  substratul metafizic,  fapt  remarcat  şi  de  Shimony  care, nu  întâmplător,  îl asociază  cu  Whitehead.  Îi  reproşează  însă  lui  Penrose  că  ceea 141 

ce-i  lipseşte  teoriei  sale  cu  privire  la  minte,  din  perspectiva variantei modernizate a concepţiei lui Whitehead, este ideea de capacitate intelectuală ca  ceva ontologic, fundamental existent în univers.  Ca  atare,  califică  interpretarea  lui  Penrose  drept  o apariţie  –  suspectă,  zice  Shimony  –  a  unei  „versiuni  cuantice” 

de  fizicalism, care nu oferă decât noi elemente pentru explicarea 

– tot pe baze fizice! – a capacităţilor mentale, prin intermediul 

„coerenţei  cuantice  la  scară  mare”  şi  a  unei  „presupuse modificări  a  dinamicii  cuantice”,  utilă  pentru  a  explica  „reducerea suprapunerilor”. 

Shimony  arată  astfel  că  aceste  sofisticări  nu  slăbesc 

„argumentele  naive,  dar  puternice  împotriva  fizicalismului”. 

Ţine să sublinieze faptul că „manifestările spirituale” din viaţa noastră nu îşi găsesc un loc în „ontologia fizicalistă”, pentru că 

„un  fizicalism  guvernat  de  reguli  cuantice  rămâne  tot  un fizicalism”.  Asta,  spre  deosebire  de  „filozofia  organismului” 

care, la Whitehead, este total nefizicalistă, întrucât atribuie proprietăţi  mentaliste  celor  mai  elementare  entităţi  din  univers. 

Însă, acest „mentalism” nu poate fi mai puţin arondat, la rându-i, tot  unui  soi  de  „paradigmatic  monism”,  dublu  faţetat:   energie-materie.  Un  mental  al  unei  energetici  subtile:  o  ontologie energetistă. 

Ideea  e,  tocmai  de  aceea,  una  şi  a  perspectivei...  asupra acestor  particule…  asupra  universului  lor...  şi  asupra  a   cine  şi cum  „le  vede”.  Deci,  e  şi  o  chestiune  a  agentului  „mental” 

implicat în actul de cunoaştere. Whitehead, în varianta modernizată  pe  care  o  propune  Shimony,  nu  foloseşte  mecanica cuantică  ca  un  înlocuitor  pentru  statutul  fundamental,  ontologic, subiacent al mentalului, ci ca un instrument intelectual de explicare,  susţine  el,  a  imensei  varietăţi  de  manifestare  a mentalului, existentă în lume: de la o manifestare foarte redusă 

a  mentalului  intrinsec,  la  o  dezvoltare  de  înalt  nivel  a  sa. 

Aşadar,  avem  o  perspectivă  care  nu  substituie  statutul  ontologic al mentalului cu mecanica cuantică, ci o foloseşte doar ca instrument  de  explicare  a  mentalului,  care,  nota  bene,  nu aparţine doar omului, ci subzistă într-o varietate de manifestări, în lume. 

Mintea superficială –  jur-împrejurul ei Însă,  explicarea  mentalului,  prin  intermediul  mecanicii cuantice,  este  altceva  decât  substituirea  lui  prin  mecanica cuantică; procedură care apare, în subsidiar, ca o modalitate de dez-ontologizare  a  mentalului  şi  ca  o  deposedare  de  statutul său fundamental, distinct. Este o contestare, în fond, a existenţei lui  ca  atare,  distinctă,  ca  de  sine  stătătoare.  Ceea  ce  trece  în premisa unui dualism, dar de altă natură decât cel cartezian, de genul  subiect-obiect,  în  care  subiectul  este  raţiunea/spiritul cartezian.  În  realitate,  însă,  este  un  paradoxal  dualism   infra-

monist, structural şi în mod esenţial materialist. 

Concepţia  lui  Whitehead,  în  varianta  sa  modernă,  aplică 

deci  mecanica  cuantică  unei  ontologii  care  este   ab  initio mentalistă;  consideră  că  mentalul  nu  este  un  produs  derivat, fapt care lipseşte din toate variantele de fizicalism. Din această 

perspectivă, sub rezerva că poate nu l-a înţeles bine pe Penrose, Shimony  îl  vede  pe  acesta  ca  tinzând  spre  un  cripto-whiteheadianism,  şi,  în  acest  sens,  îl  previne  să-şi  clarifice  poziţia: real metafizică sau pseudo-metafizică? 

Aşadar,  se  pune  şi  problema  unei  experienţialităţi  la nivelul  acesta  al  particulelor,  prezentate  ca  având  un  nivel  de experienţialitate. Dar, concomitent, nu trebuie ignorat că ţin tot de materie, căci aceasta este problema, de fond. De fapt, te afli într-o  perspectivă,  monistă,  dintr-un  anumit  punct  de  vedere, dar  dualistă,  din  alt  punct  de  vedere,  aşa  cum  s-a  văzut  la Chopra, Tanzi, Dossey şi alţii care încearcă să convingă că există 

şi o  minte care nu este un produs al creierului; o  minte care nu trebuie  confundată  şi  restrânsă  la  acesta.  Are  chiar  o  anumită 

independenţă, această minte. Ca drept dovadă a acestui dualism minte-corp/creier,  există  aceste  tipuri  de  experienţe,  precum extra-corpolarizarea;  experienţe  de  dedublare,  de  ieşire  din corp, care sunt promovate chiar de un anumit institut, Monroe. 

Prin  urmare,  e  vorba  de  mentalul  care  prezintă  o cvasiautonomie faţă de creier, ce îl face să se afirme ca distinct, ontologic, deci ca fiind un substrat metafizic; iar ca subzistent, ca  substrat  metafizic,  mentalul  poate  acţiona  şi  nemijlocit  în acest strat/ordine metafizică. Ca atare este posibil şi un contact 143 

nemijlocit,  direct  metafizic,  prin  mentalul  care  este   meta-fizic/ 

creier. Acest contact mental direct este mai mult şi altceva decât a gândi sau a fi încredinţat, doar, că există acest substrat metafizic. Contează unde este „locat” subiectul ca agent al cunoaşterii. 

În   Viitorul  minţii  umane,  o  investigaţie  ştiinţifică  pentru înţelegerea  şi  îmbunătăţirea  capacităţii  minţii,  Michio  Kaku, profesor  de  fizică  teoretică  la  City  University  din  New  York, co-fondator  al  teoriei  corzilor,  îl  evocă  pe  laureatul  Premiului Nobel  pentru  fizică,  Richard  Feynman,  cel  mereu  curios  cu privire  la  diverse  fenomene,  care  s-a  aşezat  într-o  incintă  de privare  senzorială  şi  a  încercat  să-şi  părăsească  corpul.  Mai târziu acesta avea să scrie că a simţit că şi-a părăsit corpul, că a plutit  prin  spaţiu  şi  şi-a  văzut  corpul  nemişcat  când  s-a  întors înapoi. Dar, totuşi, după cum consemnează Kaku, Feynman ar fi  conchis  ulterior  că,  probabil,  „privarea  senzorială  îi  hiper-stimulase  imaginaţia”.  Aşadar,  nu  ar  exista  ca  reală  această 

extra-corporalizare, ci doar ca o senzaţie cerebrală. 

Aceasta  pare  a  fi  şi  concluzia  însuşită  şi  promovată  de Michio  Kaku,  ce  face  trimitere  la  o  explicaţie  neurologică,  mai precis  la  cea  dată  de  dr.  Olaf  Blanke  şi  colegii  acestuia  din Elveţia, care ar  fi descoperit „locul precis din creier care gene-rează  experienţe  extracorporale”,  prin  stimularea  cu  ajutorul unor  electrozi  a  zonei  dintre  lobii  parietal  şi  temporal. 

Dr.  Blanke  a  descoperit  că  putea  să  activeze  şi  să  dezactiveze 

„senzaţia  de  extracorporalitate”,  aşa  cum  aprinzi  şi  stingi  un bec  electric,  stimulând  în  mod  repetat  această  zonă  din  creier. 

Pacienta  care  a  fost  în  prim-planul  acestui  experiment  era  o femeie de patruzeci şi trei de ani care suferea de crize epileptice debilitante, provenite din lobul temporal drept. 

Însă,  faptul  că  există  „senzaţia  de  extracorporalitate”  nu demonstrează  şi  faptul  că  extracorporalitatea  ca  experienţă 

propriu-zisă,  efectivă,  nu  e  posibilă.  Este  o  chestiune  de interpretare,  de  extrapolare,  şi  nu  o  demonstraţie,  să  conchizi din verificarea neuronală a „senzaţiei” de extracorporalizare că 

extracorporalizarea  ca  experienţă,  nu  ca  „senzaţie”,  ar  fi  o păcăleală,  o  fantasmă  halucinogenă.  Asta  este  o  prejudecată  a 144 

Mintea superficială –  jur-împrejurul ei celor încorsetaţi dogmatic în paradigma materialistă, care inclusiv  experienţelor  în  pragul  morţii  le  conferă  tot  „explicaţiile” 

unui „eveniment neurologic profund”. În aceeaşi direcţie, înco-lonaţi sau în cete, sunt şi acei oameni de ştiinţă – investigatori ai experienţelor din pragul morţii respectiv a celor extracorporale, la  care  se  referă  acelaşi  Kaku  –  care  sunt  convinşi  că  aceste experienţe  „sunt  reacţii  ale  creierului  atunci  când  este  supus unor  condiţii  de  stres,  care  creează  confuzie  în  circuitele  sale interne”. 

În  pandantul  intra-paradigmatic,  sunt  alţi  oameni  de ştiinţă  care  cred  că  peste  decenii,  atunci  când  tehnologia  va  fi suficient  de  avansată  –  depăşind,  probabil,  nivelul  electrozilor din  dotarea  dr.  Blanke  –,  conştiinţa  unei  persoane  va  putea să 

părăsească  corpul  acesteia.  Metoda  futurologului  şi  inventa-torului  Ray  Kurzweil  ar  fi  cea  a  conştiinţei  care  ar  putea  fi încărcată  într-un  supercomputer.  Ne  aflăm  deja  pe  calea căutării nemuririi tehnologice... Una care nu crede în nemurirea sufletului. Preferă surogatul tehnologic. Raiul  computer- land-lui! 

De  fapt,  aici  se  suprapun,  se  întretaie  sau  se  amestecă 

căile  epistemice  şi,  pentru  unii,  fideli  dogmatismului  fizicalist, se  separă  paradigmele,  chiar  insurmontabil.  Una  este  cea  a experienţei mistice prin care se trece în altă dimensiune epistemologică,  ca  formă  de  cunoaştere,  nemijlocită,  în  alt  plan,  şi care  porneşte  de  la  premisa  distincţiei  reale  dintre  minte  şi creier şi de la faptul că mintea nu este un produs al creierului. 

Alta este cea în care se rămâne în aceeaşi direcţie de cunoaştere ştiinţifică,  circumscrisă  paradigmatic  –  mintea  ca  produs  al creierului –, în care se pot schimba teoria, grila de interpretare, metodele de explicare şi prezentare, şi modul experimental, ca argument Q.E.D.; care, în ultimă instanţă, pare că poate să ţină 

numai  de  poziţia  electrozilor,  ce  dovedesc  totul.  Blanke, prevăzător, a încercat „să dea la plasă, nu la cârlig”, şi a folosit ca instrumente o reţea de circa o sută de electrozi. Aceasta a fost calea sa de înţelegere a omului şi de investigare a experinţelor sale:  folosirea  electrozilor  din  dotare.  Cu  ceva  timp  înainte  se putea  folosi  secera  şi  ciocanul,  cel  puţin  ca  simbol  al  edificării 145 

unui om nou, cel de tip comunist, închinat şi sacrificat pe bazele ştiinţei  ideologizate,  care  nu  poate  ieşi  din  fizicalism  şi  evoluţionism, şi, desigur, nici din lupta de clasă. 

Un  mic  excurs  în  legătură  cu  întretăierea  ideologiei  cu ştiinţa,  în  orizontul  comunizării  de  după  Al  Doilea  Război Mondial,  nu  ne  îndepărtează  de  subiect.  Profit  pentru  această 

divagaţie de un amănunt din biografia lui Feynman, implicat în Proiectul Manhattan. A fost suspectat de comunism, ca şi prietenul  său,  fizicianul  David  Bohm,  cu  care  petrece  în  Brazilia, unde  acesta  emigrase  după  ce,  având  o  afiliere  comunistă, fusese  arestat  în  SUA  în  1950,  dar  achitat  în  1951.  Bohm,  spre deosebire  de  Feynman,  era  activ  în  Liga  Tinerilor  Comunişti, practicând un marxism, de care s-ar fi dezis în urma revoluţiei maghiare, din 1956. Avea o legătura cu Ungaria prin tatăl său, un evreu maghiar. În timpul şederii în Brazilia, după ce îşi luase un  an  sabatic,  Feynman,  entuziast  muzician  amator,  învaţă  

„să cânte” la  frigideira, un instrument de percuţie, ca o tigaie, şi să bată la tobe. 

Spre  sfârşitul  vieţii,  Feynman  şi-a  dorit  să  viziteze Republica  Socialistă  Sovietică  Autonomă  Tuvană.  Scrisoarea guvernului  sovietic  care  autoriza  călătoria  a  venit  în  cele  din urmă, dar la o zi, după moartea acestuia, în 1988. Nu ştiu care ar  fi  explicaţia  preocupării  sale  pentru  o  atare  călătorie,  în această  regiune  din  sud-estul  Siberiei,  vecină  cu  Mongolia, locuită  de   tuvani;  un  neam  turcic,  budist  ca  religie,  dar  şi practicant al unei religii tradiţionale, numită  tengriism. Această 

religiozitate  este  un amestec  de  şamanism,  totemism,  animism şi  monoteism,  ce  are  un  simbol,  interesant  ca  figură,  care reprezintă  structura  universului:  zeul  Tengri  (de  unde  şi numele  tengriism,  dat  acestei  religiozităţi  ancestrale),  deschiderea  unei  iurte  şi  toba  unui  şaman.  O  triadă  şamanică:  Zeu, iurtă, tobă. 

Interesant  că  studii  de  genetică  moscovite  susţin  că 

tuvanii sunt cele mai apropiate rude, genetice, ale populaţiilor indigene  din  America.  O  fi  dorit  Feynman  să  meargă  după 

chemarea  tobei,  să  găsească   o  cale  de  vindecare,  motivat  de 146 

Mintea superficială –  jur-împrejurul ei şamanismul tuvan – nu doar păstrat, ci şi revitalizat astăzi –, sau după  o regăsire a lui Tengri, care a mai fost numit şi Dumnezeul turcilor?  De  ce  am  exclude  posibilitatea?  Posibil  că  da...  De  ce nu?  În  acest  caz,  nu  pare  a  se  susţine  teza  lui  Michio  Kaku privind  recunoaşterea,  în  cele  din  urmă,  de  către  Feynman,  a extra-corporalizării, nu ca experienţă reală, ci ca  efect al hiper-stimulării imaginaţiei prin privare senzorială. Şamanismul este o  cale  experienţială pentru  care  călătoriile  extra-corporale  sunt reale, nu „efecte neuronale”. 

Ca o paranteză a parantezei, Nicolay Oorshak, unul dintre cei  mai  renumiţi  şamani  tuvani  contemporani,  un  maestru  al khoomei,  cântatul  din  gât,  a  avut  o  astfel  de  reprezentare,  cu intrare  liberă,  la  Iaşi,  în  2019.  Acesta  a  lucrat  şi  la  Clinica Şamanică  Centrală,  din  Kyzyl,  capitala  Tuvei,  unde  şi-a aprofundat practica şamanică în legătură cu  sunetul de vindecare, înfiinţând ulterior şi o şcoală de înţelepciune şamanică, axată pe această  lucrare  a  sunetului  transmis  de  voce,  a  rolului  său  de instrument vindecător, dar şi de acţiune a sa ca masaj vibrator. 

Despre acest maestru şaman s-a spus că prin sunetele produse atinge  substratul  uman,  stările  subtile,  calmează  mintea  şi extinde  conştiinţa.  Nu  e  clar  dacă  are  acelaşi  efect  sau  dacă 

poate  conştientiza  acest  efect,  inclusiv  omul  de  ştiinţă,  pozitivist, fizicianul  care se lasă supus unui astfel de concert, unui tratament,  practic.  Sigur  că  un  om  de  ştiinţă  pozitivist  va considera  fără  rezerve  că  celebrele  călătorii  şamanice,  eterice, astrale,  sunt  de  fapt  senzaţii  cerebrale.  Şi  asta  pot  să-şi  şi dovedească,  anume  că  totul  este  produs/efect  al  materiei. 

Cum? Simplu, împrumutând electrozi de la dr. Blanke! 

David  Bohm,  cel  refugiat  cu  prietenul  său  Feynman  în Brazilia,  a  fost  preocupat,  având  în  atenţie  legătura  dintre epistemologie, ontologie şi cosmologie, atât de înţelegerea realităţii  în  general,  cât  şi  a  minţii/conştiinţei  în  special,  abordate, însă, din perspectiva unui întreg dinamic. A colaborat şi cu Karl Pribram  de  la  Universitatea  Stanford,  fiind  implicat  în  dezvoltarea  unui  model  holonomic  al  funcţionării  creierului; a  participat  la  elaborarea  unei  teorii,  conform  căreia  creierul 147 

funcţionează,  în  mod  similar  cu  o  hologramă,  în  conformitate cu  principiile  matematicii  cuantice  şi  cu  caracteristicile  modelelor de undă. 

Interogarea asupra naturii minţii şi a creierului holografic a continuat şi ulterior. Brandon West, de pildă, a scris un articol pe  această  temă  (2015)  care  relevă  preocuparea  faţă  de  găsirea legăturii  dintre  principiile  subcuantice,  viaţă  şi   conştienţă.  Nu spun   conştiinţă,  în  mod  deliberat,  pentru  că  ţin  să  reiterez diferenţa dintre  conştiinţă şi  conştienţă, pe linia distincţiei dintre fiinţă  şi   energii,  promovată  de  antropologia  iconică,  isihastă. 

În  această  grilă  de  lectură  –   fiinţă-energii  respectiv   conştiinţă-conştientă – trebuie lecturată şi identificată şi mintea/conştiinţa la care se referă Bohm. În siajul acestei lecturi trebuie decriptată 

afirmaţia  lui  Bohm  că  electronul  este  informat  de  un  anumit nivel  al  minţii.  A  fost  criticat  însă,  „pozitiv”,  pentru  că  a acceptat  posibilitatea  existenţei  paranormalului;  s-a  considerat că viziunea sa asupra inter-conectării între minte şi materie ar fi cochetat  cu  pan-psihismul,  al  cărui  precursor  –  culpabil  din perspectiva  metodologiei  ştiinţei  pozitive  –  ar  fi  identificat într-un concept neoplatonic:  anima mundi. 

Bohm a avut o colaborare, timp de un sfert de secol, şi cu indianul  Krishnamurti,  celebrul  mistic  metafizic.  Aceasta  s-a concretizat în dialoguri, înregistrate şi ulterior publicate în mai multe  volume.  Inclusiv  legătura  sa  cu  Krishnamurti  a  fost privită cu neîncredere de către colegii săi dedicaţi doar ştiinţei, cei  auto-jertfiţi  numai  pe  altarele  pozitivismului  ei.  Metafizica pentru aceşti pozitivişti e pomul din care omul de ştiinţă nu are voie să mănânce. Cine îndrăzneşte să guste din mărul metafizic, este  alungat  din  raiul  ştiinţei,  cel  al  cunoaşterii  strict  pozitive. 

Devine un trădător, un renegat, un proscris. 

Fără îndoială că provocarea unui cercetător, om de ştiinţă 

onest,  liber,  nesupus  nici  unei  ideologii,  nu  este să  adâncească 

clivajul  dintre  ştiinţă  şi   con-ştiinţă.  Nu este  nici  cea  a  separării cunoaşterii  lumii  şi  a  omului,  prin  intermediul  raţiunii  şi  a simţurilor,  de  alte  forme  de  cunoaştere  –  prin  intermediul minţii şi a sufletului, de pildă –, ci de a găsi căi  integrative de 148 

Mintea superficială –  jur-împrejurul ei refacere  a  imaginii  de  ansamblu  a  cunoaşterii  Realului,  de  relegare  a  tipurilor  şi  a  modalităţilor  de  cunoaştere,  dintre  care cea  mistică-experienţială  nu  poate  lipsi.  Achiziţiile  cunoaşterii ştiinţifice  au  nevoie  de  achiziţiile  cunoaşterii  spirituale:  teologice,  mistice,  metafizice.  Evident  e  nevoie  de  o  recunoaştere reciprocă a hotarelor. 

Antropologic,  trebuie  să  distingem  între  suflet,  minte, raţiune şi simţuri etc. Trebuie să facem însă şi o recunoaştere a naturii  lor  şi  o  identificare  a  poziţiei  lor  structurale,  nu  în 

„logica”  spirit  vs  materie,  ci  în  „logica”  fiinţialitate  respectiv energie-materie.  Trebuie  să  identificăm  subiectul-eul  epistemic la care se referă în realitate,  cine şi  când, în ce context. Trebuie să 

vedem ce se desemnează în realitate, prin conştiinţă/conştienţă 

sau  prin  personal/impersonal  etc.  Omul  implicat  în  actul  de cunoaştere  nu  este  acelaşi,  pentru  că  este  preconfigurat  ca perspectivă  de  o  anumită  viziune  antropologică.  Pozitivismul are o perspectivă pozitivă asupra omului şi asupra căii sale de cunoaştere. Oferă o perspectivă specifică asupra minţii, asupra conştiinţei etc. 

I.M.: Academicianul Mircea Dumitru, în studiul său   Este mintea  umană  complet  algoritmică?  Remarci  asupra  teoremelor  de incompletitudine  ale  lui  Gödel,  analizează  natura  cunoaşterii matematice,  luând  în  special  în  atenţie  contribuţiile  matematicianului, logicianului şi filozofului Kurt Gödel. 

În  prima  parte  a  studiului  sunt  prezentate  principalele teorii  care  au  fost  susţinute  în  filozofia  minţii:   dualismul   spirit-materie;  behaviorismul  filozofic  (care  face  o  analiză  a  limbajului folosit  pentru  descrierea  stărilor  mentale);  materialismul  reducţionist  (care  susţine  că  fiecare  stare  sau  proces  mental  este identic numeric cu o stare sau proces fizic din creier);  funcţionalismul (recunoaşte realitatea stărilor mentale, ce trebuie studiate sistematic de către psihologie, care trebuie să fie o ştiinţă de sine stătătoare, ireductibilă la ştiinţele  fizice: fizică, biologie, neuro-fiziologie);  materialismul eliminativist (susţine că este o concepţie literalmente  falsă  şi  înşelătoare,  iluzia  că  noi  ne-am  putea determina – în mod cauzal, prin decizii raţionale – viaţa, comportamentul sau activitatea mentală). 

Mircea Dumitru remarcă răspândirea paradigmei compu-taţionale  a  minţii,  care susţine  că mintea  este  un  gen  de  calcul cu  simboluri  şi  cu  conţinuturi  mentale  reprezentaţionale. 

În  studiu,  se  exprimă  speranţa  că  această  paradigmă  va împăca  două  viziuni  distincte  despre  natura  fiinţelor  umane: (i)  concepţia  determinist-cauzalistă  care  insistă  că  omul  este  o structură  bio-chimică;  şi  (ii)  concepţia  intenţionalităţii  repre-zentărilor  mentale,  care  insistă  asupra  fiinţelor  umane  în calitatea lor de agenţi decidenţi raţionali şi socio-culturali. 

Kurt Gödel respinge atât viziunea computaţională asupra minţii, cât şi presupoziţiile ei. Prin teoremele sale de incomple-151 

titudine  a  demonstrat  faptul  că  cunoaşterea  (inclusiv  cunoaşterea  matematică)  nu  este  complet  axiomatizabilă.  Mai  precis: (i) nu putem deduce toate adevărurile aritmetice din axiome, şi (ii)  nici  un  sistem  formal  consistent  nu-şi  poate  demonstra propria sa consistenţă. Prin aceste teoreme, Gödel a demonstrat că nu toată gândirea matematică este computaţională. El afirma caracterul  limitat  al  naturii  algoritmice  a  minţii  umane  şi  a gândirii matematice. 

Iată câteva din afirmaţiile matematicianului austriac: Mintea nu-şi poate înţelege propriul ei mecanism; Creierul este o maşină de calcul conectată la un spirit; mintea este separată de creier; creierul, ca obiect fizic normal, funcţionează în modul în care o face pentru că este conectat cu o minte. 

 Este  o  prejudecată,  a  vremurilor  noastre,  că  nu  există  minte separată de materie; într-adevăr, va fi respinsă în mod ştiinţific. 

 Prin  minte  înţeleg  o  minte  individuală  cu  un  timp  de  viaţă 

 nelimitat; 

 Filosofia  are  drept  una  dintre  funcţiile  sale  să  orienteze cercetarea  ştiinţifică.  O  altă  funcţie  a  filosofiei  este  să  studieze  care este semnificaţia lumii. 

 Ne dezvoltăm, de-a lungul timpului, atât în mod individual, cât şi în mod colectiv; şi astfel, de pildă, ceea ce apare a fi complex devine simplu şi înţelegem lucruri pe care nu le  înţelegeam înainte. Şi aici, iarăşi,  simţim  că  procesul  de  dezvoltare  este  oarecum  indefinit  şi nu mecanic. 

Gödel  respingea  de  asemenea  darwinismul  despre  care spunea  că  va  fi  invalidat  chiar  pe  baza  unei  demonstraţii matematice. De asemenea, el respingea atât paralelismul psiho-neurologic,  cât  şi  cel  psiho-fizic  (ambele  consideră  că  fiecărei operaţii  mentale  îi  corespunde  o  operaţie  cerebrală/respectiv fizico-chimică). 

Poate  nu  e  lipsit  de  relevanţă să  adăugăm,  pe  lângă  cele din  studiul  academicianului  Mircea  Dumitru,  faptul  că  Kurt Gödel  a  demonstrat matematic  (printr-o  teoremă)  existenţa  lui Dumnezeu. Această teoremă, una dintre cele mai ingenioase din secolul XX, este cunoscută sub numele de  Argumentul ontologic al 152 

Mintea superficială –  jur-împrejurul ei lui  Gödel.  Se  spune  că  a  muncit  treizeci  de  ani  la  ea.  După 

moartea  sa,  soţia  lui  Gödel  a  dezvăluit  că  soţul  ei  era  religios, deşi  nu  mergea  la  biserică;  în  schimb,  citea  Biblia  în  fiecare sâmbătă  dimineaţa.  De  când  era  elev,  excela  la  trei  materii: matematică,  limbi  străine  şi  religie.  Referitor  la  anvergura ştiinţifică  şi  umană  a  lui  Gödel,  e  sugestivă  mărturisirea  lui Einstein care a spus că motivul principal pentru care mergea la institut ( Institute for Advanced Study din Princeton) era „să-l vadă 

şi să-l conducă acasă pe Gödel”. 

H.-R. Patapievici a abordat subiectul  Argumentului ontologic al lui Gödel, în  Partea nevăzută decide totul, unde deplânge faptul că fabuloasa teoremă este atât de puţin luată în atenţie de către intelectualitatea  de  la  noi  şi  de  pretutindeni.  Remarca  sa: Deoarece filozofii şi matematicienii nu au reuşit să demonstreze că teorema este falsă – atunci s-au făcut că uită de ea. 

N. :  Şi  dacă  ar  demonstra  cineva  că  teorema  nu  ar  fi adevărată,  nu  ar  demonstra,  totodată,  şi  că  existenţa  lui Dumnezeu  este  un  fals,  pentru  că  Dumnezeu  ESTE  CEL  CE 

ESTE,  în  mod  real,  obiectiv,  dincolo  şi  înainte  de  existenţa argumentului  ontologic  al  lui  Gödel.  Chestiunea  credinţei  ţine mai  degrabă  de  intrarea  în  logica  evidenţei  „părţii  nevăzute”. 

Ţine de un alt tip de contact, deci. Relevă un alt tip de legătură, una  a  credinţei  care  se  transmite  sinergic,  şi  prin  lucrarea omului, şi prin lucrarea lui Dumnezeu. Nimeni nu poate aduce pe  cineva  la  credinţă  decât  în  măsura  credinţei  lui  dată  de întâlnirea  sa  cu Dumnezeu. Cu  cât  întâlnirea sa cu  Dumnezeu este  mai  profundă, mai  viu  trăită, mai  rafinată,  cu  atât  capacitatea  de  a  aprinde  credinţa  în  altcineva  creşte.  Dar  cel  care trezeşte  credinţa,  în  noi,  este  Dumnezeu.  Nimeni  nu  naşte credinţa în altcineva decât prin intermediul lui Dumnezeu. Mai potrivit  zis,  Dumnezeu  naşte  credinţa  în  cineva  prin  intermediul altcuiva. 

Despre  argumente  filosofice,  raţionale,  morale,  fie  ontologice, fie teleologice, privind existenţa lui Dumnezeu, am aflat şi de la şcoală, dar, sincer, nu prea le-am luat în serios, decât cel mult  ca  artificii  mentale.  Mărturia  întâlnirii  tale  reale  cu 153 

Dumnezeu, adică relaţia ta inter-personală, este cea care poate să aibă un efect de persuadare, de încredinţare, de întrupare a seminţei  credinţei  în  celălalt,  dincolo   de  şi   prin  argumente, ontologice, teleologice, logice, conforme cu arsenalul din dotare al fiecăruia. Indubitabil trebuie luat în calcul faptul că există şi terenuri  pietroase,  nisipoase,  în  care  sămânţa  credinţei  nu răsare  şi  nu  creşte,  şi,  cu  atât  mai  mult,  nu  înfloreşte  şi  nu rodeşte.  Ştim  asta  din  Evanghelie,  din   Pilda  semănătorului.  În fond, din cei care L-au întâlnit direct pe Hristos, Dumnezeu  şi om – Unul din Treime, întrupat! –, nu toţi au crezut că EL ESTE! 

Referitor la combaterea darwinismului „prin alte mijloace”, şi eu am evocat, în  Ordinea trupului şi/în sfera juridică, un jurist american – Phillip E. Johnson, care a predat dreptul la Berkeley University  din  California  şi  care  a  demonstrat  falsul  teoriei darwiniste. Dar darwiniştii îşi continuă triumfal drumul istoric, ignorând  demonstraţia  acestui  specialist  în  „analiza  logicii argumentelor”  şi  în  „identificarea  presupunerilor  aflate  îndă-rătul lor”. 

Cât  priveşte  interogarea  –   este  mintea  umană  complet algoritmică?  –,   din  titlul  articolului  acad.  Mircea  Dumitru, răspunsurile  (se)  situează  (şi)  în  paradigme  diferite.  De  altfel teoriile  aduse  în  atenţie  –  materialismul  reducţionist,  materialismul  eliminativist,  behaviorismul  filozofic,  funcţionalismul, dualismul  spirit-materie  –  sunt  majoritar  sau  chiar  total  tribu-tare  paradigmei  materialiste.  Inclusiv  dualismul  spirit-materie poate  fi  circumscris  acestei  paradigme  materialiste,  dacă 

spiritul/mintea  are  o  natură  energetică  subtilă,  aşa  cum,  de pildă,  are  intelectul  în  budism,  sau  dacă  „spiritul”  este  asociat 

„raţiunii carteziene”, în sensul analitic-cognitiv. 

În acest caz, dualismul spirit-materie, în cadrul unei atare teorii, este un dualism de genul energie-materie, energia nefiind altceva  decât  o  materie  fundamentală,  o  materie  subtilă.  La Welwood,  aflat  în  trena  budistă,  mintea  corpului  se  înscrie într-un  astfel  de  dualism  energie-corp,  şi  chiar  într-un  raport dualist  de  genul  energie-psihic/psihologic.  Ambele  concepţii privind  omul,  cea  determinist  cauzală,  care  vede  omul  ca  o 154 

Mintea superficială –  jur-împrejurul ei structură  bio-chimică,  respectiv  cea  intenţională,  care  vede omul  ca  un  agent  decident  raţional  şi  socio-cultural,  reflectă 

perspective  înguste  asupra  naturii  omului,  care  nu  acoperă,  e limpede, nici măcar structura antropologică –  mintea superficială, mintea corpului,  non-mintea – prezentată de Welwood. 

Personalismul  apofatic  expus  de  antropologia  iconică 

isihastă denotă o viziune integrativă care nu confundă spiritul cu energiile şi energiile cu fiinţa. Provocarea este de a identifica persoana-subiectul  în  orizontul  său  apofatic,  fiinţial,  care transcende  spiritul  raţional  cartezian,  implicat  în  cunoaşterea subiect-obiect.  Povestea  personalismului  iconic  este  mai profundă şi mai complexă decât alianţa logicii cu reprezentarea, a  raţiunii  cu  sentimentul,  dar  şi  decât  algoritmizarea  minţii  şi axiomatizarea  cunoaşterii,  sau,  altfel  spus,  decât  inerenta  şi inevitabila  structură  dogmatică  a  raţiunii.  Provocarea  priveşte şi natura minţii, identificarea acestei naturi, atunci când intră în discuţie chestiunea algoritmiei complete a minţii. 

Care  minte?  Mintea   superficială?  Mintea   corpului?   

 Non-mintea?  –  ca  să  revin  la  aceste  sintagme.  Respectiv,  ca  să 

rămânem  în  spaţiul  revelaţional,  cum  identificăm  mintea  în raport  cu  structura-harta  antropologiei  iconice,  isihaste?  Dacă 

avem  „trei  minţi”,  diferenţiate  ontologic,  nu  funcţional,  în raport de care se discută caracterul algoritmic şi computaţional? 

Algoritmia   minţii  superficiale?  Algoritmia   minţii corpului?  Algoritmia  non-minţii? A discuta doar caracterul complet sau incomplet  algoritmic  al  minţii,  în  absenţa  unei  astfel  de  diferenţieri poate  fi,  de  la  început,  un  handicap,  o  situare  într-un  orizont paradigmatic limitat, deşi, intrinsec, posibil labirintic, nelimitat. 

Vizavi de universul lui Penrose, întrebarea este dacă una şi aceeaşi minte este cea care se mişcă şi  în clasic, şi  în cuantic? 

Sau,  perspectiva  asupra  minţii  –  după  cum  e  şi  titlul:   Mintea omenească între clasic şi cuantic – face ca mintea să fie văzută (şi ea) ori ca o  structură cuantică ori/şi ca o  structură clasică? Cum e văzută  mintea clasică, deci? Dar  mintea cuantică? Vorbim de una şi aceeaşi realitate a minţii, văzută din două perspective:  clasică 

respectiv   cuantică?  Sau  vorbim  şi  despre  un  strat  al  minţii,  ca 155 

fiind  de  un  alt  nivel  faţă  de  cel  clasic,  adică  cel  cuantic  – 

structural  cuantic  –,  similar  cu  modul  în  care  materia  are  şi 

„stratul  clasic”  (materie  densă,  grosieră),  şi  „stratul  cuantic” 

(rarefiată,  subtilă).  Aşadar,  vorbim  de  o   minte  cuantică,  nu  ca perspectivă,  ca  grilă  de  lectură,  ci  ca  realitate?  În  atare  caz, mintea are un aspect/structură cuantică. 

În fond, suntem, rămânem doar între aceste două „tipuri” 

ale  minţii:   cuantic  şi   clasic?  Gândim,  să  zic  astfel,  şi  mintea,  în sens monist sau dualist?  Sau o receptăm într-un dualism  infra-

monist?, ca două nivele sau funcţii, deci, ale aceleiaşi structuri materiale, structură care le manifestă. 

Aici  este  provocarea  la  care  Shimony  îl  supune  pe Penrose,  cerându-i  să se  clarifice,  să  se  precizeze,  cu  privire  la caracterul metafizic al mentalului, nu doar la presupoziţia sa – 

folositoare instrumental, operaţional –, dar care (poate) rămâne doar  ca  o  presupunere,  ca  simplă  ipoteză  de  lucru,  şi  nu  ca  o realitate  propriu-zisă,  şi,  mai  mult,  experiabilă  nemijlocit,  deci participativă.  Discuţia  trece  în  recunoaşterea  sau  nu  a  unei ontologii a mentalului respectiv a afirmării sau a negării caracterului său metafizic. 

Cadrul  mecanicii  cuantice,  care  furnizează  diverse concepte  (stare,  observabilă,  suprapunere,  probabilitate  de tranziţie, corelare), poate fi aplicat de către fizicieni, după cum observă Shimony, în cazul a două ontologii:  ontologia particulelor (în  mecanica  cuantică  nerelativistă  standard,  a  electronilor,  a atomilor, moleculelor şi cristalelor) respectiv  ontologia câmpului (în  electrodinamica  cuantică,  cromodinamica  cuantică  şi  teoria cuantică  generală  a  câmpului).  Însă,  după  Shimony,  este  de presupus  faptul  că  mecanica  cuantică  poate  fi  aplicată  şi  unor ontologii  diferite,  cum  ar  fi  o   ontologie  a  mentalului  („ontologie duală”)  sau  o   ontologie  a  entităţilor  înzestrate  cu  activitate  protomentală.  Ca  atare,  putem  avea  o  aplicare  a  mecanicii  cuantice, atât  ontologiei particulelor şi  ontologiei câmpurilor, cât şi  ontologiei mentalului  respectiv   ontologiei  „entităţilor  cu  activitate  protomentală”.   

De  reţinut,  de  aici,  această  ontologie  mentală,  duală, căreia i se pot aplica conceptele mecanicii cuantice, dar şi tema 156 

Mintea superficială –  jur-împrejurul ei acestor entităţi cu activitate protomentală, care aduce în discuţie raportul  dintre   mental  şi   proto-mental;  în  ce  se  va  defini  şi  se va  identifica  drept   mental  respectiv   activitate  proto-mentală. 

Conform  lui  Shimony,  însă,  Penrose  aplică  mecanica  cuantică 

unei  ontologii  fizicaliste,  explicând  fenomenele  mentale,  în cadrul  unei  astfel  de  ontologii  fizicaliste,  prin  folosirea  con-ceptelor  cuantice.  Problema  este,  nu  doar  cea  a  descrierii,  a explicării  mentalului  cu  ajutorul  instrumentarului  mecanicii cuantice, împănat cu conceptele sale specifice, ci şi identificarea mentalului  şi  a  proto-mentalului  ca  atare,  dincolo  de  desem-narea  lor  ca  fiind  distincte.  În  opinia  lui  Shimony,  dacă  o variantă  modernizată  a  concepţiei  lui  Whitehead  sau  oricare altă  teorie  cuantică  a  mentalului  va  dobândi  şi  maturitate ştiinţifică şi recunoaştere, atunci se va acorda mai multă atenţie fenomenelor psihologice. 

Însă,  vizavi  de  adagiul:   asemănătorul  se  cunoaşte  prin  (sau de  către)  asemănător  –  pot  interveni  interogări:   Mintea  cuantică 

este cea care cunoaşte sau interacţionează-relaţionează direct cu universul  cuantic?  Mintea  clasică  este  cea  care  relaţionează  cu universul  clasic?  Vorbim,  în  acest  caz,  de  o  dublă  acţiune/ 

participare, dar pe niveluri de realitate diferite: două modalităţi de  cunoaştere,  prin  intermediul  a  două  mijloace.  Mintea cuantică  este  cea  care,  în  structura  ei,  este  tot  o  energie?  Din perspectiva  fizicalistă  a  lui  Penrose,  nu  reiese  ontologia dualistă, şi deci, nici distincţia fizic-metafizic, care apare în mod clar la Chopra, dar şi la Dossey (în  Singura minte), ca să-i redau ca  exemple,  fiindcă  tot  i-am  invocat.  Ei  vorbesc despre mintea care este identificată cu un substrat metafizic distinct, ce nu se confundă  cu  materia  corporală.  Şi,  evident,  atare  minte  nu  se reduce  şi  nu  poate  fi  redusă  la  creier.  Nicicând nu  poate  fi  un produs, o secreţie a creierului, atare minte. 

Aceşti  medici  chiar  încearcă  să  dovedească,  prin  intermediul  unor  evenimente,  luate  ca  exemple,  faptul  că  mintea este  distinctă  de  creier.  Altfel  zis,  încearcă  să  dovedească 

caracterul său  meta-fizic:  meta-corporal. Dar chiar distinctă fiind 

–  mintea   faţă  de  creier  –  aceasta  înseamnă  doar  că  nu  te  afli 157 

într-un   monism  materialist,  fizicalist,  în  genul  celui  în  care  este încadrat  Roger  Penrose.  Însă,  poţi  fi  şi  poţi  rămâne  într-un monism materialist de alt tip, anume cel  infra-dualist. Spun  infra- 

pentru că energia şi materia apar aici ca două faţete ale aceleiaşi realităţi, faţă şi revers a aceleiaşi monezi. Sau, altfel zis, energia este tot o formă de materialitate, şi, ca atare, nu este o substanţă 

spirituală. De notat! Energia este materialitatea în caracterul său subtil. Nu este spirit! 

Acest caracter metafizic al minţii (ca energie) arată că este posibilă şi experienţa detaşării minţii de corp, aşa cum există în anumite  practici  şi  tehnici  paranormale,  sau  de  tip  şamanic, cum  spuneam,  care  au  realitatea  lor  experienţială  (patologică, evident,  din  perspectivă  creştină,  mistică),  de  netăgăduit.  În sens  invers,  faptul  că  aceste  experienţe  extracorporale  există 

dovedeşte  caracterul  metafizic  al  minţii,  distincţia  sa  faţă  de creier. Dar dacă te situezi într-o paradigmă ştiinţifică, cea a unui monism materialist, fizicalist, nu crezi că sunt posibile astfel de experienţe,  ci  rămâi  într-o  sferă  în  care  cauţi  să  afli,  cel  mult, cum  s-ar  putea  face  trecerea,  nu  meta-fizică,  ci  intra-fizică  

(aşa  cum  încearcă  Penrose),  ca  trecere  între  cuantic  şi  clasic. 

Viziunea  diferită  îi  conduce  însă,  inclusiv  pe  savanţi  precum Penrose  sau  Hawking,  la  o  anumită  separare  şi  la  o  abordare reducţionistă. 

E  clar,  din  ce  ai  spus  tu,  că  Penrose  e  mai  apropiat  de Shimony. Are o anume rezonanţă şi o oarecare învecinare şi cu Whitehead. Dar apare mai mult speculativă, abstractă, în stadiu de premisă, această naraţiune metafizică, la Penrose. În schimb, medici precum Tanzi, Chopra, Dossey  şi psihologul Welwood, ca  să-l  amintesc  şi  pe  el,  caută  să  dovedească  realitatea metafizică, ca realitate efectivă; în acest orizont metafizic caută 

să  promoveze  dualismul  minte-creier/corp.  Sunt  mai  afini  cu sfera  metafizică.  Aici  se  poziţionează. Fără  echivoc.  Nu  presupun că ar fi sau că ar putea fi realitatea metafizică. Au trecut de stadiul de presupunere, de acceptare. Sunt încredinţaţi efectiv. 

Asta  şi  pentru  că  sunt  angajaţi  în  alte  tipuri  de  practici  şi experienţe, de factură mental-spirituală. Experimentează şi alte 158 

Mintea superficială –  jur-împrejurul ei căi  şi  modalităţi  de  cunoaştere.  Trebuie  subliniat  însă,  încă  o dată, faptul că  meta-fizicul şi  fizicul  pot fi alcătuirea duală a unei structuri materialiste. Altfel zis, substratul  meta-fizic nu este nimic altceva decât faţeta subtilă a materiei, reversul său energetic. 

Pe  de  altă  parte,  metafizica  la  Whitehead,  de  pildă,  este una  de  factură  procesuală.  Are  anumite  caracteristici  speciale, specifice,  deci.  Aici  este  o  altă  chestiune  interesantă,  exact  din perspectiva  procesualităţii  asociată  metafizicii.  La  Whitehead este,  aşadar,  o  notă  distinctă  a  metafizicii:  procesualitatea.  Iar dacă  evaluăm  în  raport  cu  viziunea  teologică,  mistică  şi  metafizică  creştin-răsăriteană  –  în  care  se  descoperă  paradigmele/ 

modelele/raţiunile divine (sau supraformele divine, după cum le  numeşte  Avva  Ghelasie),  ca  fiind  distincte  de  formele/ 

raţiunile  intrinseci  creaţiei  –,  nu  stă  deloc  în  picioare,  această 

metafizică procesuală. Nici ca formă, nici ca structură. Este altă 

viziune  metafizică.  Nu  este  cea  revelată  prin  Întruparea Cuvântului, Unul din Sf. Treime. Altfel zis, nici metafizica nu e una. Există viziuni metafizice specifice. 

Trebuie spus, pe de altă parte, că din perspectivă hristică, revelaţională, procesul nu poate fi o relaţionare de sine în sine, ca un conţinut fără formă. Nu poate exista o relaţionare firească 

fără  să  aibă  ca  suport   forme  întru  care  şi   forme  între  care  să  se desfăşoare.  E  ca  şi  cum  ai  face  din  devenire,  apanaj  al  relati-vului,  al  trecătorului,  un  tip  peren  de  formă-făr-de-formă  în sine.  E  ca  şi  cum  ai  translata  în  devenire  esenţa  imuabilului. 

E  ca  şi  cum  ai  conferi  statutul  perisabil  şi  schimbător,  aparţi-nând  fizicului,  metafizicului.  Este  o  inversiune.  Substituirea fiinţei  prin  devenire-fiinţare.  Aici  este  o  diferenţă  radicală  faţă 

de viziunea teologică şi metafizică a misticii isihaste. Nu trebuie confundată  teologia  mistică  şi  mistica  teologică  cu  metafizica, se-nţelege. Whitehead trece din matematică în filozofia ştiinţei, pentru a ajunge apoi în metafizică şi filozofie, dar se scufundă 

într-o  metafizică  procesuală,  sau,  mai  bine  zis,  într-o  procesualitate de natură metafizică, nediferenţiată. 

I.M. : Dar puţin impersonală… 

N. :  Depersonalizată  şi  procesuală,  impersonală  în  fond. 

Este  foarte  interesant  cum  o  „coteşte”  Whitehead  (şi)  spre  un 159 

divin,  cumva,  tot  de  acest  tip.  Acest  viraj  îl  scoate  însă  din spaţiul  creştin…  Fără  discuţie! De  fapt,  chiar  recunoaşte  că  nu este  Dumnezeul  creştin,  „dumnezeul  lui”.  E  dumnezeul  lui Whitehead! În acest sens, imersează într-un soi de teism, în care se  şi  scufundă.  Există  şi  o  nuanţă.  Se  opreşte  sau  baleiază  

într-un  chip   bipolar:  Creator  şi  creaţie.  Se  cantonează  în  sfera Marelui Arhitect, de marcă masonică, de fapt. De-asta spuneam că  trebuie  mers  până  la  capăt,  pentru  a  recupera  o  viziune hristică, revelaţională. Nu e de ajuns să ieşi şi  fizic din ştiinţă, şi să  treci  în   meta-fizic,  postulând  un  astfel  de  divin  făcut  „după 

chipul  tău”.  De  aceea m-am  referit  mai  înainte  la  paradigmele divine,  lecturate  în  viziunea  cosmogoniei  şi  antropogoniei creştine.  Metafizica  lui  Whitehead  este  o  depăşire  a  ştiinţei,  în caracterul  pozitiv  al  cunoaşterii.  Se  poate  considera  ca  fiind ceva faptul că străbate prin metafizică într-un  dincolo de fizic, şi că  depăşeşte  reducţionismul  acesta  al  monismului-fizicalismului materialist, pe care-l critică şi Shimony. Penrose rămâne însă  cam  tot  acolo,  adică  în  fizicalism,  chiar  dacă  face  o schimbare de filtru, folosind o optică cuantică. Nu trece hotarul fizic pentru a ajunge în spaţiul metafizic. 

Trecând  peste  metafizica  procesuală,  aş  detalia  câteva aspecte legate de „dumnezeul lui Whitehead”. Aceasta poate ca să  vizualizăm  mai  bine  procesul-calea  prin  care  trece  de  la matematică, deci de la ştiinţă, la o metafizică procesuală, pentru a ajunge apoi la o „teologie procesuală”. 

Aşadar, ideea lui Whitehead despre Dumnezeu diferă de noţiunile monoteiste tradiţionale. Critica lui la adresa concepţiei creştine se referă la faptul că Biserica  i-ar  fi dat lui Dumnezeu atributele  care  aparţin  exclusiv  Cezarului;  l-a  definit  pe Dumnezeu ca pe un rege care-şi impune voinţa sa asupra lumii şi al cărui atribut, cel mai important, ar fi puterea. Whitehead a subliniat o idee despre Dumnezeu, pe care a reliefat-o ca fiind o viziune, galileană, a umilinţei . 

„Astfel, Dumnezeu, aşa cum îl vede Whitehead, nu pune accentul pe Cezarul conducător, nici pe moralistul nemilos, nici pe cel care se mişcă nemişcat (în sensul de principiu). Se opreşte asupra  elementelor  delicate  ale  lumii  şi  operează  încet  şi  în 160 

Mintea superficială –  jur-împrejurul ei linişte prin iubire; îşi găseşte scopul în imediata prezenţă a unei împărăţii  care  nu  este  din  această  lume.  Iubirea  nici  nu domneşte,  nici  nu  este  nemişcată.  De  asemenea  este  puţin indiferentă  în  ceea  ce  priveşte morala.  Nu  priveşte  spre  viitor, căci îşi găseşte propria răsplată în prezentul imediat.” 

Whitehead  nu  este  legat  de  religie,  neapărat,  dar  consideră  că  (un)  divin  este  necesar  în  cadrul  sistemului  său.   

Sistemul  său  cerea  să  existe  o  ordine  între  posibilităţi…   

A  postulat  că  aceste  potenţialităţi  ordonate  există  în  ceea  ce  el numea  natura  primordială  a  divinului.     Astfel,  concepţia  sa despre Dumnezeu apare, cum spuneam, ca o unitate  bipolară, de genul  Creator-creaţie,  care  a  revendicat  o  gândire  teologică 

specifică.  Dumnezeu  mântuieşte  lumea  pe  măsură  ce  aceasta trece în imediata Sa viaţă. Judecata dumnezeului lui Whitehead este  judecata  unei  tandreţi  care  nu  pierde  nimic  din  ceea  ce poate  fi  salvat.     Cu  alte  cuvinte,  după  cum  însuşi  spune: 

„Dumnezeu  mântuieşte  şi  preţuieşte  toate  experienţele  pentru totdeauna,  iar  aceste  experienţe  continuă  să  schimbe  modul  în care Dumnezeu interacţionează cu lumea.”   

Dar  faptul  că  toate  experienţele  sunt  preţuite  pentru totdeauna sună cumva contradictoriu... E bizar acest   totdeauna, când  nu  are  un  suport  conştient,  identitar,  adică  personal. 

Nu are o logică, din punctul acesta de vedere. 

Conform lui Whitehead, Dumnezeu şi lumea se împlinesc reciproc : „Este la fel de adevărat să spunem că Dumnezeu este permanent  şi  că  lumea  este  fluidă.  Precum  şi  că  lumea  este permanentă  şi  Dumnezeu  este  fluid.”  Insistă  în  direcţia  şi  în modalitatea  aceasta:  „Este  la  fel  de  adevărat  să  spui  că 

Dumnezeu  este  Unul  şi  că  lumea  este  multiplă,  precum  este adevărat că lumea este una şi Dumnezeu este multiplu. Este la fel de adevărat să spunem că lumea este imanentă, precum este adevărat să spunem că Dumnezeu este imanent în lume. Este la fel de adevărat să spunem că Dumnezeu crează lumea, precum este adevărat că lumea îl crează pe Dumnezeu. Ceea ce se face în lume se transformă într-o realitate în cer, iar realitatea din cer se întoarce în lume.”   

În  acest  sens,  Dumnezeu  este  considerat  de  Whitehead marele tovarăş, tovarăşul de suferinţă care înţelege. 

Această  perspectivă  a  lui  Whitehead  despre  Dumnezeu este  cea  care  a  inspirat  mişcarea  cunoscută  ca  „teologie procesuală”;  o  gândire  teologică  care  ar  reverbera  până  şi  azi. 

Însă,  problema  teologiei  procesuale  este  că,  din  perspectivă 

creştin-răsăriteană,  rămâne  tot  o  formă  de  impersonalizare.  Te duce  într-o  direcţie,  aşa  cum  a  fost şi  la  Yannaras  povestea  cu persoana ca devenire, ca produs, ca rezultat al relaţiei. Inversa ordinea: relaţia e temeiul persoanei. Punea accent pe relaţie, dar până la urmă balansa atât de mult spre întâietatea relaţiei, încât ajungea  să  definească  şi  persoana  ca  fiind  relaţie.  O  deposeda de  substanţă,  în  acest  fel.  O  dez-ontologiza!  Nu  asta  e  Calea! 

Nu aceasta este perspectiva ecleziologică răsăriteană! 

La  Whitehead,  pare  că  toate  curg.  Ei,  e  şi  nu  e  aşa,  cu curgerea aceasta nesfârşită, cu această devenire, ridicată la rang de „esenţă” fără de esenţă, ca substitut de esenţă. 

E interesantă povestea metafizicii de tip procesual, şi prin faptul că te conduce şi  la un fel de „teologie procesuală”. Faţă 

de  direcţia  ştiinţei,  în  sensul  său  reducţionist  –  aşa  cum recunoştea Hawking că este: şi pozitivist, şi reducţionist, şi  big bang-ist  –,  există  şi  alte  direcţii,  aşadar,  pe  care  o  poate  apuca omul  de ştiinţă;  cel  care  se  orientează  (şi)  metafizic,  fără  îndoială,  merge  în  altă  direcţie.  La  rându-i,  chestiunea  metafizică 

trebuie însă discutată, analizată şi filtrată prin viziunea teologiei creştin-răsăritene,  care,  în  mod  cert,  nu  te  conduce  către  o metafizică  procesuală  şi/sau  către  o  teologie  procesuală,  dar nici  spre  un  anumit  tip  de  principiu  divin,  despre  care Whitehead  recunoaşte,  fără  ascunziş,  că  nu  este  Dumnezeul creştin. Whitehead se duce într-o altă direcţie, una impersonală, cum bine ai conchis. În acest sens, invocarea metafizicii, nu este un  cec  în  alb,  care  poate  fi  semnat  şi  validat  oricum.  Are  şi metafizica încărcătura unei anume viziuni. Dar, în contextul de faţă,  putem  să  remarcăm  că  Whitehead  este  un  personaj  cu pregătire ştiinţifică care cuprinde – din perspectiva unor direcţii şi  căi  de  cunoaştere  –  o  dimensiune  metafizică,  dar  şi  o  alta, transcendentă. 

Mintea superficială –  jur-împrejurul ei Pentru  Whitehead,  o  entitate  nu  este  o  sumă  a  relaţiilor sale, ci este şi o evaluare şi o reacţie faţă de acestea. Avem de a face,  de  bună  seamă,  cu  o  afirmaţie  interesantă,  ca  viziune,  ce are  consecinţe,  în  raport  cu  determinismul.  De  altfel,  pentru Whitehead,  creativitatea este principiul absolut al existenţei.  Pentru el, fiecare entitate  –  fie că este o fiinţă umană, un copac sau un electron  – are un anumit grad de noutate, în modul în care răspunde altor  entităţi,  nefiind  deplin  determinată  de  legi  cauzale  sau mecaniciste.   Există  şi  o  spontaneitate  a  interacţiunilor,  aşadar. 

Caută  să  iasă  din  sfera  deterministă  şi  din  cauzalitatea  de  tip mecanicist,  evadând  din  universul  configurat  ca  un  imens ceasornic.  Demersul  său  de  depăşire  a  determinismului  şi mecanicismului  nu  este  desigur  unul  singular.  La  fel  cum  nu este  nici  cel  de  depăşire  a  cartezianismului.  Aceste  „depăşiri” 

au amprenta unei anume viziuni. 

 Libertatea există cu limite,  previne Whitehead care concepe realitatea ca fiind compusă  din procese de devenire dinamică, şi nu ca  o  fiinţă  statică.   Totul  devine  marcat  astfel,  ca  viziune,  de modul procesual, dinamic, relaţional, ridicat  la nivel de esenţă  

a  realităţii.  Ceva  similar,  afirma  Nath  Hanh  –  un  budist vietnamez  –  cu  privire  la   fiinţa-relaţie.   În  viziune  isihastă, hristică, fiinţa ca fiinţă nu poate să subziste decât în  persoană. Iar fiinţa  ca  fiinţă  e  substanţial  fiinţă.  Nu  e  energie,  ca  la  Nath Hanh. Problema cu  fiinţa-relaţie la budistul Nath Hahn nu este că aceasta, în natura ei (metafizică), este energie, ci că apare şi ca  dez-individualizată,  ca  şi  cum  ar  fi  relaţia  însăşi.  Ca  şi cum  forma  individuală  energetică  nu  există  sau  se  disipă/ 

fuzionează  în  relaţie.  Conform  antropologiei  iconice,  persoana umană  este  chip  triadic  fiinţial  şi  relaţionează,  în  temeiul conştiinţei  sale  identitare,  singulare.  Conştiinţa  persoanei  este de   natură  fiinţială.  Sau,  altfel  zis,  conştiinţa  este  fiinţială,  în natura/esenţa ei. Conştiinţa, prin urmare, nu este energie. 

În temeiul acestei fiinţialităţii,  persoana relaţionează fiinţial, ca   formă  fiinţială,  fără  a  fi  disipată  sau  suspendată  într-o devenire în care şi-ar putea  cumva,  undeva,  cândva, pierde identitatea. Persoana are memorii fiinţiale. Memorii ale permanenţei! 

Memorii  ale  singularităţii!  Persoana  este  limbaj  fiinţial,  în primul rând. Se exprimă într-un anumit fel şi are memoria relaţiilor sale, inter-personale. Inter-personalul este distinct în mod esenţial,  ontologic,  ca  relaţionare,  de   fiinţa-relaţie de  tip  budist, atât  prin  substanţialitatea  relaţiei,  cât  şi  prin   singularitatea ipostatică în care subzistă fiinţialitatea. Aceasta face ca relaţia să 

fie  întotdeauna  o  afirmare  a   singularităţii  ipostatice,  ca  stare  de sine identitară-fiinţială. 

Persoana  metabolizează  participările  inter-personale  în memoriile  sale.  Aceasta  înseamnă  că  acumulează  pe  suportul acestei  permanenţe  fiinţiale,  ipostatice,  şi,  mai  mult,  duce  cu sine  în  veşnicie  aceste  memorii.  Fondul  relaţional  rămâne esenţial  şi  în  sens  creştin.  Dar  relaţia  nu  este  un  „în  sine”. 

Relaţia are un suport. Are un temei identitar, care, în chipul său fundamental,  este   persoana.  Astfel  relaţia  este    în  fapt   un  interpersonal.  Tocmai  aceasta  este  taina  misticii  identitare  isihaste: Se desfăşoară pe un temei de conştiinţă fiinţială care întâlneşte o  altă  conştiinţă  fiinţială  în  sensul  relaţionării  şi al  comuniunii inter-personale,  care  este una  perihoretică,  pentru  că  nu  este  o simplă juxtapunere, ci o întrepătrundere. 

O   fiinţă-relaţie,  ca  la  Nath  Hahn,  te  conduce  tot  într-o ordine  de  substrat  procesual  şi  de  contact  procesual.  Aceasta este  o  ordine  dez-individualizată,  nu  doar  depersonalizată  şi impersonalizată.  Şi  aici,  în  această  procesualitate  devenită 

structura reţelară, energetică, ca o pânză de păianjen, este totul (metafizic).  Entităţile  se  disipă  în  această  pânză,  crezând  că 

ajung într-o  unitate a  fiinţei-relaţie. Însă, dacă te situezi în  singura unitate  sau   singura  minte,  ieşi  din  spaţiul  revelaţional  creştin. 

Te extragi din ordinea personalistă. Pentru că, de fapt, în acest demers  experienţial,  în  siaj  budist,  ajungi  să  negi  caracterul singular al persoanei, care transcende mintea; inclusiv în sensul subtil, cum se înţelege aici, şi nu discursiv. 

Din  perspectivă  isihastă,  structura  energetică  subiacentă 

sau  interfaţa  între  corp  şi  suflet,  are  un  caracter  individual. 

Forma mea energetică este singulară – chiar dacă relaţionează-interacţionează cu tine –, şi tot timpul rămâne aceeaşi formă, ca 164 

Mintea superficială –  jur-împrejurul ei individuare  a  mea.  Şi  rămâne  aceeaşi  formă  individuală  în temeiul suportului fiinţial al sufletului, care este permanenţă în sine  şi  care-i  conferă  şi  acestei  energetici  subtile  caracterul  său identitar. 

Mai adânc, dincolo de sufletul fiinţial, şi, deci, dincolo şi de  energiile  individuale,  se  află  paradigma  dumnezeiască 

(raţiunea  divină,  modelul  divin,  arhechipal).  Arhechipul  este mai  adânc  decât  acest  fond  fiinţial  al   sufletului-persoanei.  Acest arhechip  e   necreat!  Aici  intervin  elementele  de  antropologie, dar  şi  de  teologie  şi  de  hristologie,  care-ţi  arată  calea  mistică, ţi-o  luminează  spre  păşire   întru   Adevăr.  Preluând  aceste perspective metafizice, procesuale, relaţionale, de la Nath Hahn sau  de  la  Whitehead,  de  exemplu,  ajungi  să  virezi,  inclusiv 

„ştiinţific”,  într-o  altă  direcţie,  cea  impersonală  şi  depersonalizantă. 

I.M. :  Mi  s-a  părut  că  preocuparea  autorilor  cărţii   Mintea omenească  între  clasic  şi  cuantic  este,  în  principal,  de  imple-mentare  a  gândirii  în  inteligenţa  artificială.  În  legătură  cu şansele  de  realizare  a  acestul  lucru,  Penrose  spune  că  există 

patru  mari  curente  printre  oamenii  de  ştiinţă.  Cei  din  primul curent,  cred  că  gândirea  umană  şi  chiar  şi  conştiinţa  pot  fi reproduse, în sens autentic uman, de către inteligenţa artificială. 

Cei  din  al  doilea  curent  afirmă  că  gândirea  şi  conştiinţa  pot  fi doar simulate de către inteligenţa artificială, deci roboţii nu pot fi umani, ci pot doar să dea impresia că sunt umani. Al treilea curent  susţine  că  există  şi  procese  necalculabile  în  gândirea umană. Altfel spus, unele dintre procesele naturii umane nu pot fi nici măcar simulate de către roboţi. În acest al treilea curent, se  include  pe  sine  şi  Penrose.  Iar  cei  din  al  patrulea  curent susţin că nu ştiinţa e cea care ar trebui să se preocupe de astfel de  probleme.  Adică,  între  ştiinţă  şi  robotică  (pe  de  o  parte)  şi natura umană (pe de altă parte) există o diferenţă atât de mare încât nu poate fi surmontată cu mijloace ştiinţifice. 

N.: Bertrand Russell, finul lui John Stuart Mill şi nepot al lui  Bertrand  Russell,  care  fusese  prim  ministru,  încearcă  să 

explice  şi  să  rezolve  numai  logic  şi  algoritmic,  tot.  Vrea  să 

găsească  soluţia  de  rezolvare  pentru  orice  problemă,  numai  şi numai prin calcul. Merge în direcţia opusă faţă de cea în care va merge Penrose, ulterior. De fapt, mai precis Penrose merge într-o direcţie opusă, pentru că Russell moare în 1970, la 97 de ani, pe când  Penrose  avea  39  de  ani.  Conform  lui  Penrose,  gândirea matematică,  cum  spuneam,  nu  este  rezultatul  unui  proces  de calcul,  ci  este  ceva,  cu  totul  diferit,  ce  depinde  de  abilitatea noastră de a fi conştienţi de existenţa lucrurilor. Fiinţele umane dezvoltă  capacitatea  de  înţelegere,  care  nu  este,  după  el,  o capacitate  rezultată  dintr-un  proces  de  calcul,  deoarece  nici gândirea  matematică  nu  este,  la  rândul  ei,  rezultată  dintr-un proces  de  calcul.  În  perspectiva  sa,  necalculabilitatea  prezentă 

în  unele  aspecte  ale  conştiinţei,  şi  anume,  în  gândirea matematică, sugerează ferm că necalculabilitatea trebuie să fie o caracteristică a tuturor conştiinţelor. 

Astfel, teza principală, după cum semnalează şi Shimony, este  că  procesele  mentale  nu  pot  fi  înfăptuite  de  niciun calculator.  Pentru  Penrose,  gândirea,  chiar  şi  cea  matematică, nu  poate  fi  redusă  sau  identificată,  aşadar,  cu  calculul.  Consideră că înţelegerea este mai mult decât calculul, întotdeauna! 

Se  disociază  de  Turing  a  cărui  poziţie  nu  i  se  pare  foarte verosimilă atunci când consideră că mintea omenească foloseşte algoritmi,  doar  că  aceşti  algoritmi  sunt  pur  şi  simplu  greşiţi, adică  sunt  într-adevăr  incorecţi.  La  polul  opus  lui  Turing  îl situează pe Gödel, care, deşi nu credea că intuiţia matematică ar putea fi redusă la desfăşurarea unor calcule, susţine că nu a fost capabil să elimine riguros această posibilitate. 

Conform lui Penrose, cei doi, pornind de la aceleaşi probe au  ajuns  la  concluzii  complet  diferite,  în  esenţă.  Cu  privire  la folosirea  „raţionamentului  de  tip  Gödel-Turing”  pentru  a combate  teoria  că  totul  se  reduce  la  calcul  şi  funcţionalism, Gödel consideră că este o „fisură” reprezentată de partea legată 

de   cunoaştere,  pentru  că  matematicienii,  deşi  ar  putea  folosi  o procedură  algoritmică  raţională,  nu  putem  şti  cu  certitudine dacă  este  şi  corectă.  Turing  consideră  că  „fisura”  se  află  în partea legată de corectitudine. Penrose comentează că nici una 166 

Mintea superficială –  jur-împrejurul ei din  acestea  nu  constituie  concluzia  plauzibilă  care  rezultă  din acest  raţionament.  După  el,  „teorema  Gödel-Turing”  arată  că 

dacă o procedură algoritmică este corectă, atunci se poate găsi imediat ceva care depăşeşte această procedură algoritmică. 

Penrose  mizează  pe  acel  tip  de  înţelegere  pe  care  o structură  artificială,  bazată  pe  calculabilitate,  nu  poate  să  o reproducă  sau  să  o  simuleze.  Concluzia  sa:   un  calcul,  efectuat corect de un automat, nu înseamnă înţelegere.  

I.M.  Părintele Ghelasie zicea că inteligenţa artificială este încercarea de „personalizare” a maximului de depersonalizare. 

N. :  Exact!  Şi  aici  este  provocarea   personalismului ontologic şi a  ontologiei personaliste care intră în joc, ca să nu zic, în ecuaţie, pentru  a  pricepe  această  depersonalizare  a  inteligenţei  artificiale.  Este  povestea  conştiinţei  ca  realitate  ontologică,  nu  ca funcţionalitate.  Chestiunea  ontologiei  o  aduce  în  atenţie  şi Shimony, dar contează şi ce tip de ontologie avem în atenţie, ca realitate  intrinsecă,  pentru  că  am  văzut  că  a  enumerat  câteva tipuri  de  ontologii.  Altceva  este  cu  perspectiva  legată  de  o 

„ontologie  fizicalistă”.  Însă,  informaţiei  care  intră  în  calcul  şi procesare  algoritmică,  dar  şi  tehnologiei,  în  funcţionalitatea  ei, îi lipseşte ontologia, în sensul acela de substrat efectiv al viului, auto-consistent. Aici  e  un  alt  hotar pe  care  tehnologia  nu  prea văd să-l surmonteze. 

I.M. : Pentru că mulţi consideră că informaţia e substratul ultim al realităţii. 

N. : Da, aici se amestecă cumva apele, în loc să se separe, şi să  se  transceadă  inclusiv metafizica,  pentru  a  se intra  pe  calea revelată  a  cunoaşterii.  Şi  funcţionalitatea  şi  operaţionalitatea aceasta  informaţională,  proceduralizată  algoritmic,  caută  să 

substituie ontologicul, real metafizic, dar rămâne, în esenţă, tot în  cadrul  fizicalismului.  Poţi  să  realizezi  o  maşinărie  cu  o anume funcţionalitate, performantă, dar şi ea rămâne destul de limitată,  în  analogie  cu  viul.  Dar,  oricare  ar  fi  gradul  de performanţă  în  funcţionalitate,  îi  lipseşte  substratul  ontologic. 

Nu  are  acel  substrat  pe  care  trebuie  să-l  receptezi  în  ceea  ce priveşte omul, căci omul nu este şi nu poate fi doar atât, numai 167 

funcţii  şi  calcul.  Acum,  că  se  creează  o  interfaţă  IA  de  genul acesta,  e  altă  discuţie  care  priveşte,  implică  şi  performanţa tehnologică. Inter-faţa rămâne inter-faţă, şi în acest caz. 

Mai mult, atare interfaţă poate ecrana exact manifestarea persoanei şi poate ascunde substratul ontologic, chiar al minţii (care,  din  perspectiva  aceasta,  are  o  structură  energetică  sau, mai  potrivit  zis,  cuantică,  în  acest  caz).  Deci  problema  ontologiei nu pot să o rezolve, tehnologic, printr-o soluţie funcţională 

şi calculatorie. Whitehead expune ontologia sa mentalistică. 

Şi,  apropo  de  ce  ai spus,  el  propune  o proto-mentalitate, de  un  nivel  foarte  scăzut,  ca  un  atribut  al  tuturor  situaţiilor. 

Varianta  modernizată  a  concepţiilor  lui Whitehead, propusă  de Shimony,  caută  să  elaboreze  ceva  de  genul.  Asta,  apropo  de metafizica  şi  de  filozofia  procesuală,  ca  orizont  de  lucru,  căci Whitehead  promovează  o  metafizică  şi  o  ontologie,  dar  de factură procesuală, cum spuneam. Aceasta înseamnă că el neagă 

forma ca substrat – cu un conţinut procesual –, şi o înlocuieşte cu procesul, care apare ca un continuum de relaţii, ca o perpetuă 

versatilitate.  Temeiul,  la  Whitehead,  e  procesul,  nu  forma.  De unde  şi  un   pan-mentalism  sau  un   pan-psihism,  ca  un   continuum (metafizic)  nehotărnicit  de  forme  (metafizice).  Ne-monadic,  ca să  zic  aşa.  În  ordinea  metafizică,  se  dizolvă  tot  ceea  ce  este formă, pentru  a  reduce  această  ordine  la  o  perpetuă  fluiditate, la  un  flux  de  procese  şi  la  relaţii:  relaţii  între  procese,  relaţii infra-procesuale şi inter-procesuale. Astfel,  totul este cuprins în această dinamică. Ca atare,  totul metafizic zemuieşte – a se citi: se procesualizează – în această „zamă”, nesfârşit de lungă. 

Filozofia procesuală a lui Whitehead, proiectată „în afară”, societal,  reclamă  o  nevoie  urgentă  de  a  vedea  lumea  ca  pe  o reţea  de  procese  interconectate  –  din  care  suntem,  oarecum, părţi  integrante  –,  pentru  a  putea  înţelege  că  toate  alegerile  şi acţiunile  noastre  au  consecinţe  de  jur-împrejurul  nostru. Altfel zis,  trebuie  să  conştientizăm  că  suntem  integraţi  în  reţeaua procesuală, şi tot ce facem este în inevitabilă legătură cu ceilalţi. 

Influenţăm  întregul,  deci.  Bun.  E  reală  legătura  aceasta,  care  e de factură ontologică. Însă, e o legătură ca părţi sau ca întreguri 168 

Mintea superficială –  jur-împrejurul ei integrante.  Procesualitatea  metafizică,  conformă  cu  viziunea lui  Whitehead,  este  aniconică.  Neagă   individualitatea/ forma energetică.  Nu  mai  zic  că  metafizica  procesuală  nu  ştie  de singularitatea/ forma   fiinţială,  care,  în  conformitate  cu  antropologia  iconică,  transcende  energetismul….  Ordinea   meta-fizică 

procesuală  are,  la  Whitehead,  caracterul  acesta  energetic,  procesual,  eminamente  lipsit  de  formă,  deci  non-monadic.  E  ca  şi când apa dintr-un vas, care ţine apa ce ia forma vasului, nu se poate mişca decât dacă se sparge vasul. 

Am  început  cu  Welwood,  cel  ce  distingea  între   mintea superficială  (psihologicul  acesta:  cu  mentalul,  cu  emoţionalul  şi cu  corporalul)  şi   mintea  corpului  (care  ţinea  de  mintea  subtilă, distinctă de „psihologic”). La  mintea superficială şi  mintea corpului, adăuga   non-mintea,  cea  care  le  transcende  pe  amândouă,  fiind de  altă  natură.  Deci   mintea  corpului  e   meta-fizică  faţă  de  corp/ 

fizic  şi  nu  se  confundă  cu  acea  tripartiţie  a   minţii  superficiale ( psihologicul,  cum  s-ar  înţelege  acum).  Iar   non-mintea  (tot  în viziune  budistă)  ar  fi  transcendentă  structurii  metafizice (antropologice).  O  realitate  ce  se  devoalează  ca  fiind  supra-metafizică, dincolo de metafizică. Deci, am avea, vizavi de omul minţii superficiale… 

I.M. : Două niveluri de transcendere. 

N. :  Exact!  O  transcendere  metafizică,  să  zicem,  prima dată. Aceasta ar fi trecerea în  mintea corpului ca intrare în sfera subtilă  (şi  procesuală,  relaţională  în  felul  ei,  structural). 

Problema  e  legată  de  cum  vezi,  în  sens  creştin,  aceste   duble transcenderi?  Căci  aici,  la  Welwood,  suntem  în  plan  antropologic.  Prin  urmare,  dubla  transcendere  este  infra-antropologică. Trebuie să avem în atenţie structura antropologică, deci. 

Dar  dacă  te  orientezi,  cum  face  Welwood,  pe  cont  propriu, autonom, din afară spre înăuntru – sigur, fără revelaţia hristică –, n-ai  cum  să  vezi   prin  perspectiva  supra-formelor  sau  a modelelor  arhechipale.  Aceste  modele  paradigmatice  se descoperă numai prin Hristos. De aici, din lipsa vederii hristice, o serie de confuzii, generate de căderea creaţiei, şi de alterarea vederii. 

Dacă  vezi  de  sus,  iconic,  în  asemănare,  conform  cu revelaţia  hristică,  este  altă  perspectivă:   supra-formă  –   formă  – 

 conţinut. Un conţinut care este dinamic, procesual, dar în formă. 

O formă care este dinamică şi ca formă, dar este dinamică şi în raport  de  supra-formă,  care  este  viul  paradigmatic  arhechipal. 

Dacă porneşti de jos în sus, din experienţa ta budistă, şi încerci să  continui  lucrarea  lui  Buddha,  de  acum  2500  de  ani,  şi  îţi refuzi,  de  bună-voie,  accesul  la  revelaţia  hristică,  nu  poţi niciodată  să  vezi  şi  de  sus  în  jos,  adică   arhechipal.  Porneşti  de unde  eşti  şi  te  duci  cum  poţi,  unde  te  duci  tu,  urmând  lui Buddha.  Practic,  fără  îndoială  că  încerci  nişte  depăşiri,  nişte transcenderi,  şi  reuşeşti  să  ajungi,  cum  necum,  prin  practici  şi tehnici meditative, şi în nişte spaţii metafizice, dincolo de fizic. 

Dar, nu e de ajuns... 

Aici este şi problematica ştiinţei, semnalată de Whitehead, atunci  când  observă  scăderea  interesului  pentru  metafizică,  şi când constată că investigaţia filozofică a naturii universului şi a existenţei  devenise  demodată,  la  început  de  sec.  XX.  Interesul pentru  metafizică,  pentru  că  era  după  secolul  XIX,  marcat  din plin  de  pozitivism  în  ştiinţă,  scăzuse  vertiginos.  Recunoaşte  şi Nancy Cartwright că e pozitivistă, nu atunci, ci astăzi, şi susţine direct, abrupt, că nu acceptă o poziţie metafizică, şi, cu atât mai puţin,  o  optică  transcendentă.  Să-i  fie  de  bine,  aş  zice.  Să 

continue în negativismul pozitivismului ei. 

I.M. : Spune că e inacceptabilă ipoteza metafizică. 

N. : Da, deci tranşează zmeul... pe hârtie... Din pix!... Uite ce  ar  fi  spus  Whitehead,  în  1927,  către  studenţii  săi,  ceea  ce poate  fi  valabil,  peste  decenii, şi  pentru  Nancy. Vedem  asta  în notiţele  de  curs  ale  unui  student  care  consemna:   Fiecare  om  de ştiinţă,  pentru  a-şi  păstra  reputaţia,  trebuie  să  spună  că  nu-i  place metafizica.  Dacă spui  că-ţi  place,  eşti  exmatriculat!  Eşti  bătut  în piaţa publică:  Patruzeci de bice fără unul. 

Deci,  repet,  ca  să  fie  clar:   Fiecare  om  de  ştiinţă,  pentru  a-şi păstra  reputaţia,  trebuie  să  spună  că  nu-i  place  metafizica.  Ceea  ce vrea să spună este: că nu-i place să i se critice metafizica.  Ne păstrăm reputaţia ştiinţifică, aşadar, dacă declarăm că metafizica ne cam 170 

Mintea superficială –  jur-împrejurul ei miroase.  Însă,  în  opinia  lui  Whitehead,  oamenii  de  ştiinţă  şi filozofii fac tot timpul  presupuneri metafizice. Căci şi tanti Nancy, aceasta,  suspectează  că  vine  cu  o  inferenţă  metafizică,  în abordarea  sa,  Penrose.  Şi  paznicul  ştiinţei  pozitive,  Nancy, strigă: Nu ai voie la metafizică! Tovarăşi! Staţi liniştiţi la locurile voastre! Nu ieşiţi din spaţiul pozitiv! 

E  ca  un  bau-bau,  metafizica!  –  pentru  aceşti  pozitivişti, ultra-dogmatici!  Whitehead  susţinea,  iată,  că  nu  poţi  să  scoţi metafizica din schemă, pentru că e inerentă, chiar în sensul unei presupoziţii abstracte. Iar Whitehead a trecut de la matematică 

la filozofia ştiinţei, apoi la filozofie şi la metafizică. Vede, deci, din perspectiva unui om care ştie de pe teren, adică din lucrare, ce înseamnă ştiinţa, ce înseamnă matematica. În acest orizont de cunoaştere a conchis, aşadar, că oamenii de ştiinţă şi filozofii fac tot  timpul  presupuneri  metafizice .   Fac  tot  timpul  astfel  de presupoziţii metafizice, chiar dacă nu (le) recunosc. 

Penrose  e  adept  al   big-bang-ului,  de  pildă.  Asta  e  o presupunere cosmogonică. E doar o teorie. Teoriile unii vor să 

le unească. Nu ştii poate, cum şi de unde vine acest vis al unirii în tine, tu om de ştiinţă, dar ai acest vis. Căci, e un vis. Doar un vis.  S-ar  putea  să  nu  poată  să  unească  niciodată  aceste  teorii, ceea ce eu cred, pentru că pista unificării e greşită. Dar, totuşi, există  un  vis  al  unirii.  Există  nostalgia  unirii  sau  a  unificării, care,  în  substrat,  pare  un  vis  al...  împlinirii...  Penrose  crede  că 

visul  acesta  al  unirii...  trebuie  lăsat  să  fie...  Să  nu  fie  trezit  din visare, deci. E mai bine parcă, e mai reconfortant psihic, să ai un vis  al  unirii,  al  unei  explicaţii  unitare.  Omul  caută  explicaţii unitare, pentru că lucrurile parcă altfel se leagă, când se leagă, pentru că, în sens contrar, e dezolant dacă lucrurile n-au nici o noimă,  nici  o  coerenţă.  Totuşi,  se  caută  sensul,  în  fond,  şi  în această unitate. Sensul unei unităţi pierdute. Noima unei unităţi posibil de regăsit, ţine spiritul viu. Alert! Nostalgia sau fantoma raiului pierdut, care bântuie! 

Oamenii  de  ştiinţă  şi  filozofii  fac  tot  timpul,  aşadar, presupuneri  metafizice  despre  cum  funcţionează  universul,  şi chiar  despre  originea/apariţia  şi  sensul/dispariţia  lui.  Dar 171 

astfel  de  presupuneri  nu sunt uşor  de  observat, tocmai  pentru că rămân necercetate, de obicei .  Nu sunt explicite, de regulă. Se emit,  dar  rămân  cumva  în  spate,  în  fundal.  Nu  sunt  uşor  de observat  la  vederea  imediată,  de  prim-plan.  Whitehead  recunoaşte  că  filozofii  nu  pot  spera  niciodată  să  formuleze,  în  cele din  urmă,  aceste  principii  metafizice.     Din  acest  motiv,   

Whitehead    considera  investigaţiile  metafizice  esenţiale,  atât pentru ştiinţa bună, cât şi pentru filozofia bună .  Asta, chiar dacă 

refuză  metafizica  d-na  Nancy,  chiar şi  în  varianta  implicită,  ca premisă metodologică cu care, inevitabil, se operează. Conform lui  Whitehead,  chiar  dacă  refuzi  metafizica,  nu  poţi,  totuşi,  să 

operezi  fără  presupoziţii  de  acest  gen,  şi  anume  metafizic. 

Cumva, şi  nonsensul apare tot ca un  sens, substitutiv. Te orientează  dacă  îl  asumi  ca  premisă.  E  ca  şi  cum  şi  nimicul  devine ceva. Se umple de un conţinut. Vrea să devină realitate. 

Presupunerea  metafizică  poate  fi  eronată,  dar  tot  presupunere  metafizică  este.  Printre  presupunerile  metafizice Whitehead  numără  ideea  carteziană  conform  căreia  realitatea este  în  mod  fundamental  construită  din  fragmente  de  materie care există total independente unele de altele. Chiar nu ştiu de ce  există  şi  se  promovează  viziunea  fragmentelor,  în  loc  să  fie promovată  viziunea  întregurilor  de  materie.  Mai  ales  în realitatea vie, avem de a face cu întreguri. Nu apar fragmente, decât ca spargere, ca fărâmiţare a întregurilor. Fragmentarea e o alterare, o decădere din întreg. Planetele, de pildă, de ce nu ar fi văzute  ca  întreguri?  De  ce  ar  fi  gândite  ca  o  materie  care  e fragmentată, când firesc este să fie recunoscute într-o viziune a întregurilor? Şi aşa şi e. Există şi logica întregurilor. Nu doar cea a  des-compunerii  şi  a  re-compunerii.  Persoana  este  un  întreg, în  esenţă,  de  natură  fiinţială.  Persoana  nu  este  structură  procesuală. 

Creştinismul are viziunea întregului/întregurilor, chiar în multiplicitate:  diversitate  de  întreguri. Dumnezeu  –  după  cum sublinia  şi  Avva  Ghelasie  –  nu  creează  părţi  care  să  se  com-pună,  pentru  a  evolua  spre  întreg.  Nu  creează  bucăţi  asemeni unor  figuri  de  puzzle,  descompuse, parţiale,  ca  să  ajungă  prin 172 

Mintea superficială –  jur-împrejurul ei compunere  la  o  întregime.  Sunt  întreguri  în  chip  permanent. 

Isihastul şi cheamă la o gândire într-o  logică a întregurilor. Înseşi paradigmele/modelele  divine  sunt  gândite  în  relaţie,  dinamic, nu  static,  dar  ca  întreguri,  în  singularitatea  lor.  Noi  suntem persoane-întreguri  şi  intrăm  în  relaţie  ca   întreguri-persoane.  De fapt,  asta  e  problema  noastră,  legată  de  cădere,  cea  a  ruperii întregurilor, a fragmentării. Aceasta este una dintre problemele de-căderii sau ale de-generării care are drept consecinţă faptul că  nu  mai  suntem  întregi.  Şi,  ca  atare, nu mai  suntem  deplini, nici în noi înşine, nici în relaţionările noastre. Fragmentarea sau risipirea e tot o formă de dezintegrare. Cu greu ne adunăm, în sensul  de  a  fi  întru  comuniune  întregi,  ca   persoane,  aşa  cum suntem  şi  creaţi:   persoane-întreguri.  Dumnezeu  nu  creează 

jumătăţi, părţi, fragmente. Crearea prin Logosul-Fiul este un act creator de întreguri-forme. Modelele divine paradigmatice sunt modele  de  întreguri.  Crearea  prin  Cuvântul  nu  e  un   big-bang exploziv, ca o bombă cu fragmentaţie. 

I.M. :  Părintele  Ghelasie  spunea  că  orice  ruptură  a  unei părţi  de  materie  dintr-un  întreg  devine  anorganică  şi  în descompunere. Şi probabil că şi ştiinţa – constatând o cantitate atât  de  mare  de  materie  anorganică  –  vrea  să  descopere  nişte legi  de  organizare  a  acestui  anorganic,  pierzând  din  vedere întregurile, formele. 

N. :  Asta,  pe  de  o  parte.  Pe  de  altă  parte  –  dacă  se focalizează  numai  pe  o  perspectivă  evoluţionistă,  începând  să 

construiască teoria cosmogonică pe o ipoteză, de genul  big-bang 

– se ignoră faptul că Dumnezeu creează întreguri şi că ulterior apare  şi  cataclismul  căderii.  Iar  căderea  aduce  fragmentări, rupturi,  dez-integrări  în  creaţie.  Însă,  după  cădere,  vine  şi  o restaurare, prin Întrupare şi Înviere, care ne cheamă, în Hristos, şi  la  o  recuperare  a  întregurilor  (fiecare  întreg  în  parte,  dar  şi întregul cosmic). 

De fapt, aceste fragmentări sunt urme ale căderii pe care încă  le  mai  purtăm  şi  noi  în  noi,  în  mişcările  noastre.  Deşi, suntem  renăscuţi  în  Hristos  prin  Botez,  deşi  suntem  îmbrăcaţi potenţial în chipul filiativ integral de asemănare cu Dumnezeu, 173 

după Chip, ne resimţim de deficitul acesta de integralitate, şi, în fond,  de  deficitul  de  personalizare.  Integralitatea  nu  poate  fi cugetată, în viziune isihastă, decât ca personalizare. Inclusiv la nivel cosmic se văd fragmentările acestea, şi, cu atât mai mult, se văd la nivel uman. Nici cei care sunt fii ai Împărăţiei, nu uşor ajung  la  o  integralitate  şi  o  plinătate,  ca  oameni.  Deci,  cu  atât mai  mult  la  nivel  cosmic  nu  se  reface  această  integralitate  în acest  veac.  Şi  cosmosul  stă  şi  suspină  –  cum  zice  Sf.  Apostol Pavel  –,  aşteptând  această  refacere,  această  re-întregire,  care, mai mult, este o transfigurare. Dar dacă nu ai însuşită viziunea teologică  creştină…,  nu  ai  nici  conştiinţa  acestei  întregiri personaliste, cu origine şi sens iconic. 

Şi  antropologic  se  pune  problema  originii  şi  a  finalităţii, care  implică  chestiunea  Memoriilor  Originii.  Tradiţia  ne reaminteşte  ce  înseamnă  actul  creaţiei,  apoi  căderea  întreită: îngeri-om-natură, şi ne învaţă despre venirea-întruparea Fiului, din  perspectiva  restaurării  şi  a  îndumnezeirii  omului  şi,  prin om, şi a cosmosului. Prin urmare, trebuie să vezi unde şi cum te mişti.  Dacă  iei   tale  quale  realitatea,  amestecată  cum  e,  după 

cădere, sigur că nu mai faci distincţiile, absolut necesare, dintre starea  căzută  şi  starea  restaurată  a  creaţiei,  sau,  şi  mai  mult, îndumnezeită… Ajungem la pisica lui Schrödinger: moartă sau vie?  Sau  e  şi  moartă,  şi  vie?  Dar  până  la  urmă,  care  e  realitatea?…  Despre  ce  pisică  vorbim?  Am  vreo  două-trei  pisici care mă cercetează la uşa de la balcon. 

Aici e una dintre chestiunile pe care le pun în discuţie, şi Penrose, şi Shimony, în legătură cu pisica lui Schrödinger, care priveşte  de  fapt  introducerea  potenţialităţii  cuantice  în  ecuaţia realităţii.  Cum  ar  fi,  realitatea  clasică  luată  la  pachet  cu  tot  cu aceste  potenţialităţi  de  la  nivelul  cuantic.  Roger Penrose  introduce o reducţie care, din ce înţeleg eu, te face să ieşi din posibil şi  să treci  în  realitate,  în  actualitate. În ultimă  instanţă,  trebuie să alegi realitatea aşa cum este: dacă pisica e vie, e vie, dacă  e moartă, e moartă. 

Şi  Whitehead  critică  –  de  pe  poziţia  lui  metafizică, marcată  de  acest  gen  metafizic  procesual  –  cosmologia  ştiin-174 

Mintea superficială –  jur-împrejurul ei ţifică.  Impută  acestei  cosmologii  faptul  că  vorbeşte  despre  o materie  brută  ireductibilă,  răspândită  în  spaţiu  într-un  flux  de configuraţii, dar şi faptul că o astfel de materie apare ca lipsită 

de  sens,  de  valoare,  de scop .  Cosmosul  nu poate  urma  doar  o rutină fixă impusă de relaţii externe care nu izvorăsc din natura sa,  susţine  Whitehead.     Refuză  astfel  o  relaţionare  în  materialitatea  aceasta  a  lumii,  desfăşurată  numai  prin  impuls/acţiune exterioară. Această viziune este cea pe care, conchide Whitehead, o numim  materialism ştiinţific.  E o paradigmă. Una care descon-sideră  aspectul  metafizic,  dinamica  sa  procesuală  şi  posibilitatea  de  relaţionare  internă,  nu  doar  prin  acţiune  externă. 

Whitehead  susţinea,  acum  aproape  un  secol,     că  presupunerile cu care operează această paradigmă – materialismul ştiinţific – 

sunt  complet  nepotrivite  pentru  situaţia  ştiinţifică  la  care  s-a ajuns, şi, ca atare, le dezavuează. 

Aşadar,  reclamă  faptul  că  ştiinţa  trebuie  să  depăşească 

paradigma  materialismului  ştiinţific.  Această  „metanoia  paradigmatică” unii „ştiinţifici” o refuză cu obstinenţă. Încă sunt pe baricade  şi  luptă,  încercând  să  demonteze  şi  să  înfiereze  posi-bila  influenţă  metafizică,  filozofică,  teologică  asupra  perspecti-velor în ştiinţă. 

Însă,  pe  direcţia  procesualităţii  metafizice  Whitehead ajunge, orientat în acest chip paradigmatic, şi la altă concluzie. 

Nici  aceasta  nu  are  legătură  cu  viziunea  hristică,  pentru  că 

destructurează  identitatea,  presupunând  nucleul  persoanei  ca fiind  ceva  lipsit  de  identitate.  Cantonat  pe  un  fel  de  procesualitate  în  sine,  pe  un  soi  de  incontinentă  devenire,  nu  ia  în calcul  o  identitate  funciară.  Refuză  un  suport  identitar  ca permanenţă pe care se structurează/întipăresc memorii, care se adaugă şi  metabolizează  în  parcursul  devenirii. E  ca  şi  cum  şi îmbătrânirea ar fi un proces de transformare în sine, şi nu ar fi îmbătrânirea  a cuiva care a fost şi copil, şi matur, şi acelaşi este acum  şi  bătrân.  E  ca  şi  când  identitatea  ta  nu  mai  e  aceeaşi. 

E  alta!  Ceea  ce  nu  e  adevărat!  Evident!  Conştiinţa  identitară  a persoanei  îţi  dă  certificatul  de  continuitate.  Identitatea,  ca permanenţă,  dă  continuitatea!  Nu  e  o  devenire  fără  conştiinţa 175 

chiar  a  propriei  îmbătrâniri,  a  propriei  transformări.  E  o  identitate care trăieşte, care pătimeşte îmbătrânirea, mă rog, inclusiv îndumnezeirea,  sfinţirea.  E  o  permanenţă  şi  o  continuitate identitară  în  tot  procesul  acesta  al  devenirii.  Nu  e  substituită 

identitatea  de  procesul  în  sine  al  devenirii.  Nu  e  ca  şi  cum  tu eşti tot timpul altul fără să fii tu însuţi în această transformare, în  această  prefacere.  Eşti  acum,  cel  care  erai  când  erai  şi  copil. 

Există  o  identitate  şi  o  continuitate  a  acestei  identităţi,  indestructibilă, în sine! 

I.M. : Adică, nu procesul e baza identităţii, ci identitatea e baza procesului. 

N. :  Exact!  Iar  temeiul  identităţii  este   persoana!  Persoana este identitate perenă! 

Fără chipul identitar al persoanei, ca unicitate funciară, nu poate  fi  înţeleasă  revelaţional  dinamica/procesul  asemănării. 

În  fapt,  chipul-persoana  este  temeiul  identitar  al  asemănării. 

Arhechipul  hristic  este  modelul  asemănării.  Devenirea  în  sens isihast  este  întru  persoană  ca  personalizare.  Asemănarea  este dinamica întru chip. Este  întru-chipare! 

I.M. : El susţine că identitatea provine din proces. 

N. :  Ceva  de  genu,  sau,  nici  măcar.  Identitatea,  fiind cumva  procesul,  relevă  o  necontenită  transformare.  E  un concept, mai degrabă, o formulă de abstractizare. Desemnează 

unicitatea  care  dispare  în proces.  La  Whitehead, reiese  că sunt doar secvenţe de „unicitate”. Concret, ar fi doar  o „fotografie” 

de moment. Identitatea nu există ca suport ontologic. Eşti acum. 

Imediat,  nu  mai  eşti.  E  altul.  Identităţi  succesive,  multiple. 

Riguros,  nu  poţi  spune  că  tu  eşti  într-o  devenire  în  care  tot timpul  eşti  altceva/altcineva,  întrucât,  propriu-zis  tu  nu  eşti, nici  tu,  în  devenire,  şi  nu  poţi  fi  nici  altul,  tu.  La  momentul   

 τ0  eşti  tu,  la  momentul   τ1,  e  altul;  nu  eşti  tu,  ca  fiind  altul. 

O bazaconie! 

Conform  lui  Whitehead:   Identităţile  nu  definesc  oamenii. 

 Oamenii  definesc  identităţile.   Pot  să  definească  şi  oamenii identităţile,  la  o  adică,  dar  identitatea  ta  te  defineşte  pe  tine, dincolo  de  orice  identităţi  defineşti  tu,  la  rându-ţi.  În  fond,  şi 176 

Mintea superficială –  jur-împrejurul ei prin  ceea  ce  cuvântă  şi  face  fiecare,  chiar  paradigmatic,  se defineşte,  se  precizează  pe  sine.  Se  poziţionează  şi,  cumva,  se defineşte  fiecare  prin  perspectiva  şi  viziunea  sa,  asumată  şi promovată,  implicit  sau  explicit. Identitatea  e  ca un  bumerang de care nu poate scăpa nimeni, în sensul că îl defineşte, cumva, că  vrea,  că  nu  vrea.  E  similar  cu  ceea  ce  afirmă  Whitehead despre  presupoziţiile  metafizice:  Ceea  ce  spui,  te  arată  în  ceea ce  şi  ca  cine  eşti.  Nu  scapi  de  definire,  în  devenire…  Aici  e  o chestiune de natură iconică. E o problemă ce ţine de iconicitatea ce are inevitabil o bază identitară. Nu scapi de iconicitate. Pui o amprentă, peste tot! Iar aceea te deconspiră, identitar! Whitehead defineşte identitatea în acest chip procesual, dar se defineşte şi pe  sine,  în  acelaşi  timp.  Nu  vorbim  despre  Whitehead?  Am vorbit de Whitehead care în devenirea sa trece de la matematică 

la  metafizică  şi  filozofie.  La  Chicago,  nu  mai  era  Whitehead? 

Familia a ars scrisorile lui, sau ale nimănui? 

I.M. : Fiecare se auto-circumscrie. 

N. : Da, odată ce te-ai precizat, gata! Eşti identificabil. Nu poţi să te ascunzi. Şi dacă promovezi un non-sens tot intri într-o paradigmă,  în  care  te  identifici.  E  loc  şi  pentru  tine,  odată  ce eşti!  Nu  poţi să  te sustragi,  zicând  că  fotografia de  moment  te exclude,  nu  te  reprezintă.  Nu  poţi  susţine  că  nu  eşti  tu  în fotografie.  Identitatea,  de  fapt,  este  o  taină  extraordinară! 

Pe  fond,  persoana  lasă  o  amprentă,  o  urmă  a  trecerii,  a  devenirii.  Poate  de  aceea  Whitehead  nici  n-a  vrut  să  rămână  nimic după  el.  A  dat  indicaţii  de  ştergerea  urmelor.  Poate  tot  ca  o confirmare,  glosez  eu,  acum,  a  structurii  procesului  devenirii: Nu vă fixaţi în ce am scris…. Să nu rămână cumva ceva… că de fapt  nu  asta  e  ceea  ce  sunt.  Ale  mele  nu  sunt  ale  mele.  Am trecut, nu mai sunt acela. Totul e devenire, totul e curgere şi, ca atare,  nu  ne  scăldăm  în  aceeaşi  apă…  În  sfârşit…  poveşti  ale curgerii... Nici aceeaşi apă nu e aceeaşi, dar noi suntem aceiaşi, până la urmă, dacă o luăm aşa, pe bune. 

Ce-ar fi să nu mai fim noi, după fiecare duş? 

„Identităţile nu definesc oamenii, oamenii definesc identităţile. Totul se schimbă de la o clipă la alta, iar a considera orice, 177 

ca  având  o  esenţă  durabilă,  trece  cu  vederea  faptul  că  toate lucrurile  curg,  deşi  este  adesea  un  mod  util  de  a  vorbi.”  Păi curg,  dar  nu  curg  în  afară,  ci  într-o  formă.  Se  văd  în  obrazul acesta al meu amprentele trecerii  mele  prin timp. Transformările noastre sunt grefate pe o realitate, care este durabilă în esenţă. 

Este veşnică! Aceasta este  persoana-chipul fiinţial. 

I.M. :  El  ia  de  bună  natura  umană  căzută.  Nu  poate  să 

presupună  că  există  şi  o  deplinătate  a  realităţilor  create  de Dumnezeu. Şi că este posibilă o astfel de deplinătate. 

N. :  Una  este  că  ia  ca  atare natura umană  căzută,  cum  că 

asta  este  în  realitate,  realitatea.  Şi  cealaltă  este  că  procesul devenirii, deşi este real, nu este fără un suport identitar, fără un ceva/cineva care devine. În viziune creştină, devenirea nu este de sine, ci se realizează într-o formă. Corpul are o formă a lui, străbătută  de  unicitate  identitară.  Devine  în  această  formă. 

Transformările  devenirii  sunt  reale,  dar se păstrează  forma,  ca suport subiacent identitar. Este şi forma subtilă, energetică, cea a  minţii corpului, conform terminologiei deja folosite. Mai ales la nivel  de  suflet,  ca   formă  fiinţială,  identitatea  dăinuie.  Este  chip de permanenţă. E o mare problemă să îţi pierzi identitatea. E o problemă  majoră  de  conştiinţă.  E  o  tragedie!  De  fapt,  omul caută permanent o identificare de sine… A-ţi nega identitatea… 

e  o  formă  de  anihilare  de  sine.  Că  tu  devii,  e  un  fapt,  dar devenirea se petrece pe un temei identitar:  persoana. Devenirea e a ta, nu ca altceva! 

Exact  la  fel  se  pune  şi  problema  cu  păstrarea  conştiinţei după  moarte.  Ţine  de  continuitatea  identitară,  Marea  Trecere. 

Dacă  n-ar  fi  prezervată  conştiinţa  după  moarte,  n-ai  avea conştiinţa  identităţii,  a  continuităţii  dincolo  de  moarte;  nu s-ar mai  putea  vorbi  despre  nemurire. Ce  rost  ar  avea  în  acest  caz nemurirea,  dacă  nu  mai  ştii  de  tine?  La  ce-mi  foloseşte  mie  în acest fel trecerea pe lumea cealaltă?, dacă nu mă duc  dincolo cu toate  ale  mele,  cu  conştiinţa  că   eu  –  nu  altul!  –  sunt  nemuritor? 

Nemurirea  este  identitară!  Am  continuitate,  prin  acest  pas,  în trecerea  în  Lumea  de  dincolo.  Aceasta  este  taina  nemuririi! 

Păstrează identitatea! Altfel, care ar mai fi povestea vieţii mele şi taina nemuririi ei, dacă devenirea este fără suport identitar? 

Mintea superficială –  jur-împrejurul ei Suportul  identitar  –   persoana  e  cheia!  –  poate  fi  gândit  şi formulat în termeni antinomici sau paradoxali. E clar că există o identitate  ca  formă  care  permite  procesualitatea…  E  o  formă 

identitară  în  care  conţinutul  prezintă  o  dinamică  procesuală, dar  nu  în  sine,  ci  în  cadrul  formei.  Trebuie  să  existe  o  formă 

chiar  în  cadrul  structurii  antropologice  care  conferă  o  continuitate, cea de care avem nevoie, de fapt, pentru a rămâne noi înşine,  permanent.  Această   formă  este   sufletul-fiinţialitate. 

Şi,  dacă  o  pierdem,  e  derută!  E  derivă  mare!  Nu  pot  fi  doar identităţi  secvenţiale,  ca  incontinentă  alteritate:  altcineva, altcineva...  altcineva...  şi  tot  aşa,  la  nesfârşit.  Precizez  asta  ca perspectivă  creştină  –  vizavi  de  cea  budistă  sau  de  cea vedantină, de misticile-metafizice extrem-orientale şi de practicile  asociate…  Căci  şi  aici,  comparativ,  interferă  şi  intră  în  joc (şi) antropologia… Structurile antropologice prezintă diferenţieri, şi  în  funcţie  de  acestea,  dar  nu  numai  de  acestea,  sunt  şi practicile  şi  experienţele  mistico-metafizice…    A  porni  de  la  o 

„antropologie comună” a tuturor religiilor este o pistă falsă, din perspectivă  isihastă ,  pentru  că  antropologia  creştină  este teandrică, este hristocentrică. Este unică, aşadar! Nu pot să văd omul decât prin icoana hristică, prin chipul său de filiaţie, prin chipul său de cuvânt, prin taina sa de persoană ca permanenţă 

şi  ca  rememorare  iconică,  arhechipală.  Calea  îndumnezeirii  nu poate fi asimilată cu calea nirvanizării. În niciun fel! 

În  isihasm,  persoana este un  chip  în sine:  un   ipostas  care are  capacitatea  de  relaţie,  şi  este  participativ  într-o  substanţialitate  singularizată.  În  virtutea  acestei  identităţi  ipostatice intră  în  relaţie.  Îşi  împărtăşeşte  singularitatea!  Şi  Zizioulas vedea   fiinţa  eclezială  tot  ca  intrinsecă  relaţie.  Păi,  nu  e  aşa, tată-moşule!  Nu  e  o  relaţie  fără  temei  personal,  pentru  că,  în atare  perspectivă,  ajungem  să  depersonalizăm  prin  relaţionare chiar persoana! Ajungem să o pierdem, crezând că o câştigăm! 

Din  perspectivă  teologică  ortodoxă,  trebuie  ca  persoana  să  fie înainte  de  relaţie.  Trebuie  să  fie  un  suport  al  relaţiei.  Acest suport  este  o  formă  ontologică,  indestructibilă  ca  identitate. 

Prin relaţie se comunică şi cuminecă în chip distinctiv ipostasul-179 

persoana.  Dar  aici,  în  teologia  procesuală,  avem  o  altă  perspectivă, una impersonală. 

Dacă  te  orientezi  pe  această  „inversare”  care  pune procesul  ca  temei,  te  duci  în  altă  direcţie,  aniconică.  În  model whiteheadian  ieşi  pe  un  culoar  din  zona  ştiinţifică,  treci  într-o sferă  metafizică,  dar,  prin  structura  ei  procesuală  ajungi  să  

„o-ntorci” într-un „mod teologic” – tot de acest  tip, procesual şi relaţional  –,  dar  care,  de  fapt  şi  pe  fond,  este  un  tipar  impersonal,  fără  legătură  cu  Întruparea  Cuvântului,  cu  Dumnezeul Cel întreit în Persoane. 

De  aceea  am  insistat  pe  faptul  că  trebuie  evaluate paradigmele,  dar  trebuie  filtrate  şi  comparate  inclusiv  perspectivele…  metafizice  respectiv  teologice.  Trebuie  să  compari şi  viziunile.  Trebuie  să  urmăreşti  unde  şi  cum  se  încadrează 

paradigma, perspectiva, teoria, şi să evaluezi şi perspectiva care se  reflectă  în  acea  teorie.  Atunci  te  desfăşori  cu  evaluarea  în chip deplin acoperitor. Urmăreşti şi evaluezi comparativ fiecare strat:  teologic/filozofic,  metafizic,  ştiinţific.  Desfaci  foile  de ceapă,  una  câte  una.  Foloseşti  o  sită  multi-strat:  viziune-perspectivă-teorie. 

Din perspectiva aceasta, mulţi dintre „ştiinţifici” nu caută 

să  se  lămurească  asupra  minţii,  încercând,  din  minimă  curio-zitate,  să  vadă  cum  se  prezintă  mintea,  antropologic,  în creştinism.  Şi  aici,  ca  lămurire,  trebuie  subliniat  că,  la  Avva Ghelasie, se observă o antropologie adusă la zi, cu hotare clare. 

Mă refer la raportul acesta al  fiinţialităţii create cu  energiile create. 

Mă  refer  la  personalismul  fiinţial,  nu  energetic.  Mă  refer  la faptul că energiile sunt structurate deja şi individualizate. Sunt structuri  deja  în  forme.  Nu  e  o  devenire  la  formă.  Nu  e  loc  de evoluţionism  aici.  Un  alt  amănunt  teologic,  privind  antro-pogonia  şi  cosmogonia  revelaţiei  hristice:  forma  are  structura drept conţinut, prin actul creator. La zămislire, sufletul e direct creat  ca  formă  fiinţială  de  către  Dumnezeu,  şi  în  temeiul sufletului se formează corpul fătului. 

Ca antropologie, la isihastul de la Frăsinei ai şi elementele acestea  de  distincţie.  Ai  şi  un  personalism  autentic,  ai  şi  o 180 

Mintea superficială –  jur-împrejurul ei poziţionare  clară,  neconfuză,  a  minţii  în  structura  antropologică.  Ca  atare,  poţi  să  intri  în  dialog  şi  să  observi  atât delimitări,  cât  şi  corespondenţe,  pe  paliere.  Faci  evaluări  prin comparaţie, urmând hărţile. Teologia procesuală e impersonală. 

Metafizica  procesuală  asociază,  în  chip  deficitar,  formele  cu imobilitatea.  Dar  nu  zice  nimeni  că  forma  energetică  nu  are dinamică.  Dar  are  dinamică  în  sânul  ei,  ca  formă,  şi  ca  relaţii între  forme.  Poate  să  prezinte  chiar  şi  rupturi  energetice,  ca patologie,  pentru  că  este  o  singură  formă  energetică  în  trei deschideri  energetice.  Ruptura  în  trei  corpuri  şi  dedublarea aceasta  din  misticile  paranormale  sunt  expresii  ale  patologiei. 

Sunt  reale  astfel  de  dedublări.  Nu  sunt  fabulaţii  şi  impresii neuronale, cum cred unii  ştiinţifici, amintiţi de Michio Kaku în Viitorul  minţii  umane.  Această  dedublare  atacă  forma,  o  frag-mentează.  Rupe  forma  şi  o  împarte  „în  trei”  sau  „în  doi  plus unu”. Structura este triadică în chip natural, prin actul creator. 

Aşa  trebuie  să  rămână.  Aşa  trebuie  să  fie.  Ruptura  dedublării este  patologică.  Dacă  ţie  îţi  pleacă  capul  în  altă  parte,  adică 

intelectul, şi rămâi cu pieptul în altă parte, ori  cu emoţionalul, atunci  eşti  afectat,  eşti  schizoid.  Nu  mai  eşti  tu!  Nu  mai  eşti întreg! 

Dacă operezi cu o antropologie de genul spirit vs materie, de  genul  suflet  vs  corp,  într-o  perspectivă  duală,  şi  nu  ai  în atenţie  interfaţa  energetică  dintre  suflet  şi  corp,  cuprinsă  şi marcată într-o actualizare de hartă antropologică, nu poţi să faci comparaţii  pertinente,  nici  delimitări  eficiente,  pentru  a  avea parte  de  reale  lămuriri.  La  fel,  dacă  te  situezi  într-un  fel  de dualism de tip cartezian de genul gândire vs materie, minte vs materie, rămâi de fapt captiv în bula  minţii superficiale. Pentru că 

toţi aceştia, pe linie americană, şi Charles Peirce, şi Whitehead, încercau  să  depăşească  cartezianismul,  determinismul,  mecanicismul.  Contează  însă  şi   încotro  şi   cum  se  face  depăşirea. 

Charles Sanders Peirce ajunge la „omul păianjen”. Aşa i-am zis eu  omului-reţea,  omului-proces, care este altceva decât  omul iconic din  isihasm.  Trebuie  să  adânceşti  antropologia.  Depăşirea subiectului  cartezian…  subiect  al  fizicii  clasice...  prin  inter-181 

mediul  subiectului  procesual  sau  de  tip  cuantic,  nu  este suficient de clară, în scanarea antropologică de profunzime. Nu ajunge  la  apofatismul  personal.  Mai  mult,  poate  deveni  chiar negativă  această  abordare,  dacă  se  dezvoltă  tot  în  direcţia negării  formei  energetice,  sau  al  trăirii  ei  la  nivel  de  proces, numai, ignorând  de facto caracterul său identitar. 

Problema  se  pune  şi  cu  privire  la  trecerea  din  lumea acesta – vizavi de ceea ce trece şi cum/cine se  pe-trece dincolo. 

 Forma  sufletului  ca  permanenţă  şi   forma  energetică   sunt  de lecturat  în  raportul  fiinţă  şi  energii,  nu  în  dualitatea  antică, spirit  vs  materie.  De  fapt,  inclusiv  spiritul  şi  materia  trebuie citite  şi  identificate  în  logica  ordinilor  de  realitate:  a   fiinţei, respectiv  a   energiilor.  Practicile  şi  experienţele  asociate  trebuie înscrise  în  această  hartă  personalizată,  a   fiinţei  şi   energiilor. 

Majoritatea  practicilor  din  sfera  metafizică  orientală  sunt practici  energetice.  Sunt  şi  maeştri  care  încearcă  un  salt  supra-meditativ,  conştientizând  realitatea  inefabilă  a  naturii  umane profunde, cea dincolo de energii. Sunt mai puţine străpungerile în  acest   principiu  transcendent:  natura  umană  fundamentală! 

Altfel  zis,  este  o  transcendere   infra-antropologică.  Am  mai vorbit despre aceasta. Nu dezvolt. 

Toţi  aceşti  mistici  metafizici  ajung  la  realitatea  creată,  de fapt, afundându-se în apofatismul unui  transcendent creat. Nu se întâlnesc  cu  Dumnezeu  care  se  revelează  în  Hristos.  Misticile acestea sunt într-o deschidere care se închide revelaţiei hristice, singura care îţi arată care este chipul iconic al omului. Noi l-am uitat prin cădere. Nu mai avem acces singuri la acest chip întru asemănare  al  omului.  Chipul  nostru  propriu  de  creaţie  ne rămâne  necunoscut  fără  Hristos.  Doar  în  Hristos  putem  să 

identificăm  chipul  omului  şi  să-l  recunoaştem  cu  adevărat, după modelul său veşnic, care constituie sensul său zenital. 

I.M.: Adică realitatea noastră, de după cădere, este foarte sărăcită în memorial de viaţă. 

N. :  Împuţinată,  da,  fără  îndoială,  şi  destul  de  periferică, pe  undeva,  aflată  în  mişcare  ex-centrică,  centrifugă.  Are tendinţa să se disperseze, să se dizolve acest chip al omului. Dar 182 

Mintea superficială –  jur-împrejurul ei vine şi-l readună revelaţia creştină, prin Întruparea Cuvântului. 

Îl re-face ca un  chip întreg-persoană. Hristos redă chipul adevărat al omului în sensul său iconic, cel al dinamicii asemănării după 

chip. 

I.M.: Un alt text al Părintelui Ghelasie: 

„Gândirea  este  „Limbaj  secund  al  Limbajului  în  Sine Fiinţial”.”  „Omul,  în  psihicul  lui,  are  MEMORIALUL  de LIMBAJ  [Fiinţial]  şi  din  acesta  apoi  „Memorialul  de  Gândire”; de  aceea  Omul  care  nu  are  ÎNVĂŢAREA  LIMBAJULUI 

[Fiinţial] gândeşte fals şi slab.” 

Aşadar,  învăţarea  limbajului  fiinţial  e  salvarea.  De  fapt limbajul fiinţial inspiră gânduri mari şi nobile, curate şi pozitive care ne fac să avem voinţă spre cele bune. Altfel avem o voinţă 

slabă. Cum se poate face învăţarea acestui limbaj? 

N. :  Te  rog să mai  citeşti  o  dată.  E  o  nevoie  de  subliniere acustică. Există o distincţie, nu? O deosebire între limbaje? Asta vreau să se audă! 

I.M. :  Da,  spune  că  „Gândirea  este  Limbaj  secund  al Limbajului în Sine Fiinţial”. Adică limbajul fiinţial e…  fondul... 

N. : Da, dar pentru a vizualiza şi a asuma  fondul trebuie să 

desfăşurăm  antropologia  iconică,  ca  să  ştim  unde  ne  situăm. 

Trebuie să ştim care este chipul omului. Trebuie să-l vedem în deschiderea  acestui  dublu  limbaj.  Revelaţional  şi  arhechipal, omul este după chipul lui Dumnezeu Cuvântul, şi atunci esenţa sa  este  limbajul,  exprimarea.  Dar,  prin  structura  lui  dublă  – 

 suflet-fiinţă  şi   energii-corp  –  omul  este  un  singur  chip  în  dublu limbaj:  şi  ca   suflet,  şi  ca   energii.  Deci,  inclusiv  ca  energii-corp omul  este  limbaj,  pentru  că  şi  corpul  este  un  limbaj.  Limbajul corporal sau limbajul gestic corporal ne spune ceva. Este limbajul non-verbal.  Limbajul  nu  este  doar  cel  verbal.  Restrângerea  la verbalizare  a  fost  o  formă  de  înţelegere  reducţionistă  a limbajului: O îngustare a câmpului de manifestare a exprimării. 

Acum, problema este cum poţi să înveţi acest limbaj? Cine te învaţă? Nu putem să-l învăţăm singuri. Trebuie să-l învăţăm numai  în  relaţie  cu  Arhetipul,  cu  Modelul.  Este  o  învăţare directă prin descoperirea hristică, accesibilă prin Întrupare. Nici 183 

o  mistică  metafizică  nu  cunoaşte  limbajul  sufletului  –  chip  al exprimării  fiinţiale  –  pentru  că  nu-L  cunoaşte  pe  Dumnezeu Cuvântul,  Domnul  şi  Învăţătorul.  Aceşti  mistici-metafizici  pot ajunge  la  suflet,  ca  realitate  creată  transcendentă,  dar  nu-i cunosc limbajul. De ce? Pentru că nu pot să-l înveţe singuri! Nu au nici Învăţătorul, nu au nici învăţătura. Rămân într-un suflet mut!  Acest  meta-limbaj  se  descoperă  numai  prin  Întruparea Fiului sau Cuvântului. El, Dumnezeu-Cuvântul readuce limbajul întreg: chipul exprimării totale ca  personalitate iconică. Este deci şi un limbaj al sufletului, dincolo de limbajul energiilor. 

Misticii metafizici ajung, cum spuneam, în natura umană 

profundă,  transcendentă  în  raport  cu  gândirea,  cu  mentalul  şi cu  energiile.  Din   mintea  superficială  trec  puntea  în  stratul metafizic şi ajung în  mintea corpului. Dar mai fac un pas. Trec şi peste metafizică, pentru a păşi într-un transcendent (creat), care e  natura  umană  fundamentală:   non-mintea.  Natura  umană 

fundamentală, deşi e inefabilă, extraordinară, beatifică, e ca un nou  născut  care  nu  ştie  încă  să  vorbească,  şi  nu  poate  să 

vorbească.  N-are  limbajul  fiinţial  învăţat.  Iar  limbajul  este învăţat prin deschiderea Cărţii Vieţii Cuvântului: prin Botez! 

Taina  aceasta  nu  e  una  oarecare!  Numai  prin  această 

Taină are loc deschiderea învăţării spre a putea învăţa limbajul de  suflet.  Trebuie  să  intri  în  Biserică  ca  să  poţi  învăţa  acest limbaj,  prin  cuvintele  Cuvântului.  Asta  este  cert!  Înveţi  acest limbaj  numai  prin  întâlnirea  ta  cu  Hristos-Cuvântul,  care  este întâlnire-cuminecare cu Limbajul în Sine dumnezeiesc. Trebuie să ai însă, întâi de toate, conştiinţa că există acel limbaj de suflet şi că tu nu eşti (încă)  in actu în exprimarea şi descoperirea lui ca prezenţă iconică. Aşa cum suntem fiecare dintre noi, într-o bună 

măsură  absenţi.  Este  o  chestiune  de  trăire,  de  depăşire…  de aşezare fiinţială, de personalizare, de fapt. 

După  cum  zicea  Avva  Ghelasie,  noi  încă  mentalizăm foarte  mult  lumea,  în  loc  să  o  iconizăm.  Altfel  zis,  nu  ne exprimăm  în  chipul  limbajului  sufletesc,  care  este  fondul exprimării-prezenţei  ca  persoane.  Dar  este  esenţial  să  ştii  că 

există şi acest limbaj al sufletului. Dacă nu ştii că există, nu cauţi 184 

Mintea superficială –  jur-împrejurul ei să-l  înveţi.  În  consecinţă,  ajungi  să  crezi  că  totul  este  limbajul gândirii.  Sau  rămâi  la  ce  zic  cei  de  aici,  Penrose,  Shimony  şi ceilalţi,  care  îşi  pun  problema  aportului  mecanicii  cuantice  în dezlegarea  relaţiei  minte-trup  sau  a  raportului  dintre  gândire-trup. Desigur, aşa cum se poate înţelege raportul dintre minte şi trup,  pornind  de  la  o  abordare  ştiinţifică,  de  la  mecanica cuantică, în particular. 

Intelectul  poate  fi  tratat  ştiinţific.  Bun,  am  înţeles.  Are noimă, până la un punct, dacă natura intelectului, ca în budism, este  structură  energetică,  adică  este  o  materialitate  subtilă.  Se acreditează  faptul  că  mecanica  cuantică  poate  fi  relevantă  în rezolvarea  problematicii  raportului  gândire-trup.  Dar  din  ce perspectivă  e  relevantă?  De  unde  începând  şi  până  unde ajungând,  naraţiunea  cuantică  oferă  o  perspectivă  pentru înţelegerea  raportului  dintre  gândire  şi  trup?  Pentru  aceasta suntem  preveniţi  că  trebuie  rezolvată  problema  formalismului cuantic. 

Însă, aceasta este deja o orientare pe o anumită direcţie de cunoaştere.  Dacă  mă  orientez  pe  calea  revelaţiei,  pe  calea Tradiţiei  relevate  şi  pe  calea  experienţei  unei  cunoaşteri  (şi) apofatice,  nu  doar  catafatice,  şi  a  cunoaşterii  directe,  nu  doar indirecte – prin mijlocirea creaţiei: văd creaţia şi-mi dau seama că  Dumnezeu  e  Bun,  e  Frumos,  că  e  Armonie,  că  e  Putere  – 

ajung  să  pun  altfel  problema  relaţiei  dintre  minte  şi  trup… 

Apofatismul  antropologic  mă  conduce  către  suflet...  către limbajul  sufletului.  Trebuie  să  disting  astfel  ce  este  intelectul, mintea,  gândirea,  în  natura  lor,  în  raport  cu  sufletul.  Se  ridică 

astfel nu doar problema articulării dintre gândire şi trup, dintre limbajul gândirii şi limbajul trupului, dar şi cea, mai adâncă, de legătură  dintre  limbajul  sufletului  şi  limbajul  gândirii.  Mai mult,  pun  problema  nu  numai  a  relaţiei,  ci  şi  a  integrării  lor. 

Căci,  de  multe  ori,  sunt  dez-integrate,  tot  la  fel  cum  limbajul verbal poate fi disociat de limbajul corpului. 

Însă,  în  sens  isihast,  integrarea  este  un  proces  de  personalizare iconică, de prefacere euharistică în trupul mistic hristic. 

Sunt  chemat  la  alt  tip  de  traseu,  deci.  Reperele  isihaste 185 

ghelasiene,  de  pildă,  îţi  permit  să  comentezi  în  alt  registru problematica  aceasta  a  raportului  dintre  gândire  şi  corp.  Prin faptul că precizează că din  supra-mişcările fiinţiale ale sufletului ies   mişcările  energiilor  (în  tripartiţia  lor),  deja  poţi  să  conştientizezi  că  există  o  altă  formă  de  articulare.  În  limbajul  lui Welwood,  ar  fi  deschiderea  spre  înţelegerea  legăturii  dintre non-minte,  care  corespunde   fiinţialităţii  personale  (sufletul),  şi mintea  corpului,  care  corespunde   energiilor  individuale  care  fac legătura dintre suflet (fiinţialitate) şi corp (materie organică). 

Încă un detaliu isihast, de negăsit în schema lui Welwood. 

În  isihasm,  sufletul  e  triadic,  iar  energiile  sunt  tot  structură 

triadică.  Acestea  subîntind  ca   viu,  corpul  organic.  În  această 

viziune  isihastă  ţi  se  descoperă,  infra-antropologic,  o  întreită 

relaţie:  o  relaţie  între  suflet  şi  energii,  o  relaţie  între  energii  şi corp,  dar  şi  o  relaţie  între  suflet  şi  corp,  prin  intermediul energiilor. Iar energiile acestea, nici chiar ele în subtilitatea lor, nu  sunt  ultimul  nivel  antropologic.  Nu  sunt  nici  ca  şi  cum  ai spune  că  sunt  substratul  cuantic.  Apoi,  nu  sunt  nici  fără 

identitate.  Nu  sunt  ca  o  procesualitate  ubicuă.  Tocmai  din pricina faptului că energiile ies din suflet – şi se întorc în suflet, în timpul somnului, ca acasă –, ceea ce arată faptul că sunt într-o  legătură.  Nu  sunt  nici  de  sine  şi  nici  lipsite  de  un  suport identitar, mai profund. 

Dacă  nu  s-ar  întoarce  în  permanenţa sufletului, energiile ar avea probleme în ceea ce priveşte raportul lor cu trupul. La fel ar apărea probleme şi în relaţia sufletului cu trupul, pentru că  suportul  tare  al  identităţii  corporale  ţine  de  fapt  de  suflet. 

Energiile sunt doar interfaţa. Dar energiile se refac identitar, în tiparul lor, prin întoarcerea în suflet. Dar şi sufletul, mai adânc, poartă  haina  hristică  arhechipală,  supra-identitară,  care  este suportul  său  veşnic,  efectiv,  al  permanenţei  iconizării.  Şi  aici este  ceva  cu  adevărat  relevant,  ca  antropologie  iconică,  din perspectiva  relaţiei  sufletului  cu  trupul,  ca  viziune  integrativă 

arhechipală.  Aici  este  calea  transfigurării  şi  a  îndumnezeirii întru asemănare hristică. 

Dacă  tu  pui  însă  problema  numai  a  raportului  dintre gândire  şi  trup,  sau  a  relaţiei  dintre  minte  şi  corp,  cel  mult  în 186 

Mintea superficială –  jur-împrejurul ei legătură  cu  dimensiunea  cuantică  –  pe  care  o  cercetezi  într-o abordare ştiinţifică, mânat de o teorie sau alta (căci sunt multe teorii,  infuzate  sau  nu  de perspective  filozofice,  metafizice  sau spirituale…  după  cum  te  vectorizează  orientarea  respectivă)  – 

atunci oferi foarte puţin, ca profunzime a cunoaşterii. Asta, deşi o  faci  într-o  modalitate  complexă  şi  sofisticată,  poate,  chiar ermetică, din perspectiva aceasta academică, fizico-matematică. 

Desigur că  ştiinţificii  pot să intervină pe interfaţa dintre energii şi  corp,  printr-o  instrumentare  tehnologică,  prin  inginerie.  Pot lucra  în  sfera  potenţialităţii  cuantice.  Fără  îndoială,  aportul mecanicii  cuantice  în  problema  minte-trup  este  de  discutat.  Şi aici  survine  întrebarea:  Cum  se  vede  raportul  dintre  minte  şi creier? În ce paradigmă, ca viziune? Din ce perspectivă? 

Penrose  presupune  că  microtubulii  din  pereţii  celulelor joacă  un  rol  de  organizare  în  funcţionarea  neuronilor.  Şi  aici lansează o teorie legată de starea corelată. Nu acţionează liniar, secvenţial, ci în conexiune, în corelaţie şi concomitenţă. Penrose postulează  faptul  că  microtubulul  se  poate  afla  într-o  stare corelată.    Astfel,    unitatea unei minţi se poate realiza, în această 

deschidere,  doar  dacă  există  o  anumită  formă  de  coerenţă 

cuantică, ce se extinde spre o parte apreciabilă în întregul creier. 

Însă,  modalitatea  aceasta  de  a  acţiona  corelat,  dă  şi  o formă  de  unitate,  de  integrare,  diferită  de  cea  punctuală  şi liniară,  aflată  într-o  secvenţialitate  unidirecţională,  configurată 

pe  un  principiu  gen  domino.  Această  abordare  te  introduce într-o perspectivă de câmp care poate să acţioneze unitar, într-o corelaţie vibraţională. Cu toate acestea, Penrose nu depăşeşte o grilă  de  „lectură  cuantică”  folosită  în  citirea  unui  „univers monist-materialist”. Natura cititorului? Subiectul văzut tot prin grila  de  lectură  cuantică?  Structura  cuantică  a  subiectului?  Tot materială. 

În  atare  perspectivă,  nu  se  acceptă  faptul  că  la  nivelul acesta subtil există şi o minte care e un substrat subtil energetic cvasi-independent faţă de creier/corp. Adică, se ignoră ceea ce desemna  Welwood,  care  avea  şi  o  practică  budistă  în  spatele înţelegerii sale, ca fiind  mintea corpului. Această  minte meta-fizică 

o invocă şi Chopra, Tanzi, Dossey şi mulţi alţii, toţi promotori ai noii paradigme în ştiinţă. O ştiinţă re-legată cu spiritualitatea, în cazul  lor.  O  ştiinţă  ai  cărei  reprezentanţi  sunt  ei  înşişi  preocupaţi de spiritualitate, inclusiv la modul practic-experienţial, nu doar  teoretic.  Nu  rămân,  deci,  la  nivel  de  Mahaviri,  asemeni celebrului fizician Schrödinger. 

Din  această  perspectivă,  mintea  omenească  între  clasic  şi cuantic, la Penrose, oricât de specializată şi elaborată, matematic şi  fizic,  ar  fi  argumentarea  şi  prezentarea,  se  încadrează  în mintea  superficilă,  invocată  de  Welwood,  alături  de   mintea corpului şi de  non-minte, preluate ca viziune din budism. 

Antropologia  iconică  afirmă  realitatea  acestei  minţi energetice,  subcuantice,  dar  susţine  că  sufletul  ca  fiinţialitate (creată)  transcende  aceste  energii  care  nu  sunt  de  sine,  ca substrat  al  viului  corpului,  ci  sunt  legate  de  viul  sufletului. 

Aceasta  este  realitatea  certificată  de  experienţa  personală.  Nu numai  filtrată  de  tine,  ci  certificată  de  o  Tradiţie.  E  greu  de crezut  că  reprezentanţii  tradiţiei  mistice  au  profesat  fantezii timp  de  secole.  Ştiinţific,  pozitivist,  mergi  pe  o  lucrare  cvasi-autonomă prin  care  cauţi  să  ajungi  la  un  rezultat  cu  privire  la natură  ( physis),  care  poate  să  se  răsfrângă  apoi  şi  asupra cunoaşterii  de  sine,  a  minţii,  a  conştienţei  şi  conştiinţei,  a înţelegerii şi inteligenţei. Dar nu-ţi dai seama că eşti prizonier în premisele  date  de  prejudecăţile  asumate.  Tu  ai  schimbat  doar optica.  Nu  priveşti  clasic,  ci  cuantic.  Vezi  materia,  fizicul,  în măruntaiele  lor,  dar  din  perspectiva  unei  mecanici  cuantice. 

Bun. Am înţeles. Dar dacă eşti tot cu totul în materie scufundat şi nu vezi distincţia a ceea ce este substrat chiar al materiei, ca fiind cvasi-autonom, metafizic, ci o cercetezi doar ca un întreg în  sensul  dualist,  cuantic  şi  clasic  –  nu  un  dualism  subiect-obiect,  în  sensul  cartezian,  ci  în  sensul  acesta  al  nivelurilor realităţii  fizice,  materiale  –  te  închizi,  ca  într-o  capsulă  a timpului, şi rămâi captiv într-un materialism ştiinţific. 

